
I 

Az esztergom-főegyházmegyei hatóság 4064/1944. sz. alatt 
tankönyvül engedélyezte 

leánygimnáziumok VI., líceumok (tanítónőképzők) és felsőkereskedelmi 
iskolák II. osztálya számára. 


Nihil obstat. Ferdinandus Ohmacht censor dioecesanus. 4064/1944. 
Imprimatur Strigonii die 31. Maii 1944. Dr. Joannes Drahos vic. gén. 


A keretbe helyezett részek olvasmányok. A tanult 
anyag elmélyítését szolgálják. Az Ür Jézus példabeszédeiből, er¬ 
kölcsi igazságokat és követelményeket utolérhetetlen erővel ki¬ 
fejező szavaiból, valamint a lelkiélet nagy mestereinek írásaiból 
világosság és erő árad szívünkbe, ha figyelmező és kitárt lélekkel 
mélyedünk el bennük. 



9362 — Don Bosco Nyomda Rákospalota, Horthy Miklós-út 97. szám. 
Felelős vezető: Sarkadi J. Alajos. 

„TI VAGYTOK A VILÁG VILÁGOSSÁGA!“ 

x.Ljánlom szeretettel Édesanyámnak, 
mindannyiunk édesanyjának: Egyházunknak, 
minden leendő magyar édesanyának 
és világító lelkű leánynak, asszonynak 

AZ ÓSZÖVETSÉG ÖRÖKÉRVÉNYŰ 
ERKÖLCSI TÖRVÉNYE: 

ISTEN TÍZ PARANCSOLATA 

r' 

1. Én vagyok a te Urad Istened, Uradat 
Istenedet imádjad és csak neki szolgálj! 

2. Isten nevét hiába ne vegyed! 

3. Megemlékezzél arról, hogy az Ür napját 
megszenteljed! 

4. Atyádat és anyádat tiszteljed! 

5. Ne ölj! 

6. Ne paráználkodjál! 

7. Ne lopj! 

8. Hamis tanúságot ne szólj felebarátod 
ellen! 

9. Felebarátod feleségét ne kívánjad! 

10. Se házát, se mezejét, se másféle jószágát 
ne kívánjad! 



AZ ÚJSZÖVETSÉG ERKÖLCSI 
TÖRVÉNYE: 

A FÖPARANCSOLAT 

„Szeressed Uradat Istenedet teljes szíved¬ 
ből, teljes lelkedből, teljes elmédből és min- 
den erődből. 

Szeresd felebarátodat, mint önmagadat. 1 * 






























ELŐSZÓ 


Fiatal leányok öntudatlanul is irányítást, mintát keresnek egyénisé¬ 
gük kialakításához. Az értékesebb női lelkek útkeresesését akarja meg¬ 
könnyíteni az első magyarnyelvű női erkölcstan. 

A leányiskolái hittanárok is sokszor sürgették már külön erkölcstan 
kiadását leányok számára. Ha a fiúk tanulnának leányok számára meg¬ 
írt tankönyvet, már régóta még sokkal élénkebben éreztük volna a 
helyzet tarthatatlanságát és fonákságát. A leányok azonban türelmeseb¬ 
bek, alkalmazkodóbbak, gyakran nem fejezik ki olyan bátran és nyíltan 
érzéseiket, mint a fiúk. Talán azért nem vettük észre mindig olyan éle¬ 
sen, hogy az eddig tanított fiús tankönyvnek hány mondata veszett el 
hatástalanul és nem jutott a memórián túl a szívig és a cselekedetig. 
A hozzáértő és buzgó hittanár magyarázata nem pótolhat mindent, hiszen 
a tankönyvnek a magyarázatot, az óra élményeit kell rögzítenie. 

Kezdetben a leányközépiskolák módszere, tankönyvei és tantervei a 
fiúiskolák másolatai voltak. Hosszú fejlődés eredménye, hogy most már 
nemcsak a tanítási módszer, hanem a tanterv és tankönyv is a női lélek 
különleges adottságaihoz, igényeihez igazodik. Magától értetődik, hogy 
nem taníthatunk a leányoknak sem más erkölcstant, mint a fiúknak, 
hiszen Krisztus Urunk nem ismer külön férfi és külön női erkölcsöt. 
Csak másként tanítjuk ugyanazt, mert mása női lélek és más a nő 
Isten-rendelte hivatása. A kegyelem a természetre épít és így az a ma¬ 
radandó, hatékony és életet formáló tanítási mód, mely a nő természet¬ 
adta céljaira, hivatására, vágyaira építi a természetfölötti életet. Az er¬ 
kölcsi élet indításait a női lélek adottságaira kell alapoznunk. Olyan 
elsőrendűen nevelő és életformáló tárgynál, mint az erkölcstan, ennek 
felismerésétől és alkalmazkodásától függ a tanítás és nevelés eredmé¬ 
nyessége. 

Módszer tekintetében leányoknál szükséges a lényeg erőteljesebb 
kiemelése, mivel hajlandók a részletben elveszni és gyakran egyes ese¬ 
tek felületes látszat-hasonlósága alapján formálják meg erkölcsi ítéletei¬ 
ket. Ezért leányiskolában különösen fontos az általános erkölcstan 
alapelveinek alapos, világos, sokszor átismételt végigdolgozása. Mivel 
erkölcsi kérdésekben az egyéni magatartást mindenkinél, de nőknél fo¬ 
kozottabb mértékben érzelmi momentumok döntik el, roppant fontos a 
tanult erkölcsi elvek érzelmi begyökereztetése a lélekbe. Ezt hasznosan 
elősegítheti a jól összeválogatott olvasmányi anyag. Tapasztalat szerint 
a könyv végére helyezett olvasmányok a hittanár és tanítvány 
számára nagyrészt elvesznek. Ezért szántam rá magamat, hogy minden 
olvasmányt a maga helyén iktassak be. Hála a mai fejlett nyomda- 
technikának, nem hinném, hogy ezáltal az anyag áttekinthetősége túlsá¬ 
gosan szenvedne. Viszont így a könyv alkalmassá válik, hogy szürke 
tankönyvből elevenebb munkakönyvvé váljék a hittanár kezében. 

Az iskola történetében minden tankönyv újabb fejlődési fokozat. 
Természetes, hogy az új lépcső a régiekre épül. Nem véltem ugyan ele¬ 
gendőnek, hogy csupán a fiúk számára írt tankönyvek egyikének kisebb- 
nagyobbfokú átdolgozását adjuk a leányok kezébe, de épúgy nem talál¬ 
tam szükségesnek, hogy kikristályosodott jó meghatározásokat és be¬ 
osztásokat megváltoztassak csak azért, hogy másként írjam meg. Különös 
hálával emlékezem meg Schütz Antal egyetemi tanár úrról, akitől 
nemcsak mint tanítvány kaptam sokat meglátásban és nevelői stílusban, 
hanem fiúk számára írt úttörő Erkölcstanára is nem egy kérdésben tá¬ 

maszkodhattam és — a szerző szíves beleegyezésével — több meghatá¬ 
rozását, felosztását és beállítását átvehettem. Ugyancsak köszönettel kell 
megemlékeznem hivatalos bírálóimról és pedagógus társaimról értékes 
tanácsaikért. Áldozatos segítségüknek sokat köszönhet könyvem. 

A könyv címét: ,,Erkölcstan nők számára", talán nem kell külön 
megokolni. Az iskola az életre készít elő és azokat a nagyleányokat, 
akik a gimnázium hatodik, a képző, kereskedelmi második osztályában 
ülnek előttünk, a számukra Isten-rendelte női élethivatásra akarjuk lelki¬ 
leg fölkészíteni. Könyvemben egyúttal azok is útmutatást és irányítást 
találnak, akik valamilyen okból a középiskola felső osztályait nem vé¬ 
gezhették el, de intelligenciájuknál és lelki igényeiknél fogva már régen 
kerestek megfelelő női erkölcstant. 

A legszebb női lelket, a Szűzanya lelkét kiformáló Szentlélek Isten 
segítse a könyv minden olvasóját, aki azt komolyan végigdolgozza, az 
Isten terve szerinti értékes és szép női egyéniség kialakításában! Bárcsak 
sok jógondolatot, meglátást és cselekedetet gyújtana bennük, hogy meg¬ 
valósítói lennének a költő szavainak: 

Az Isten küld, testvéreim, tinéktek 
Hogy sugarai eleven tüzét 
Amik Arcáról a szívembe égtek 
Sugározzam csendesen szerteszét 
A testvéreknek, kik az éjben járnak 
Az Isten küldött szentjánosbogárnak. 

Budapest, 1944 pünkösdjén. 

A SZERZŐ 

ÁLTALÁNOS ERKÖL C S T A N 


ISTENTŐL — ISTENHEZ 

1* Az első emberek testét és lelkét Isten gondolta ki és al¬ 
kotta meg. Ma is minden ember lelkét Isten teremti. (Csak a tes¬ 
tet örököljük szüléinktől.) Isten váltott meg bennünket a bűntől 
saját élete feláldozásával a keresztfán, övéi vagyunk, mint a 
cserépedény a fazekasé, aki formálta, mint a kiváltott rab gazdá¬ 
jáé, aki érte a váltságdíjat megfizette. Isten tehát feltétlen úrként 
rendelkezhetik velünk. Akarata számunkra törvény és életcél. 
Ha szembeszállnánk akaratával, igazságosan érne utói bennünket 
haragja. Kötelességünk, hogy akaratát teljesítsük és életünk 
célja, hogy örök dicsőségét szolgáljuk. 

Isten azonban nemcsak saját dicsőségére, hanem egy¬ 
úttal a magunk boldogságára is teremtett bennünket. 
A tökéletes boldogságot azonban a földön elérni nem tudjuk. 

Az emberi szív szeretetre szomjas, de a legnagyobb földi szeretet 
sem adhat állandó és teljes boldogságot. A szeretet gyakran nem talál 
teljes mértékben viszonzásra, még többször csak nagyon rövid ideig 
tart; minden földi szeretetnek előbb-utóbb vége szakad. Pedig szívünk 
állandó, viszonzott és el nem múló szeretetre szomjazik. Azt akarjuk, 
hogy mindig és tökéletesen szeressenek, boldogok akarunk lenni, de 
örökre. 

Még kevésbbé tudja szívünket boldoggá tenni a siker, gazdagság, 
szépség, kényelem és öltözködés. Hiszen mindezek nagyon mulandók, 
örökké ott függ Damoklesz-kardként fejünk fölött a félelem, hogy elve¬ 
szítjük őket. Azután minden földi gyönyörűség és öröm egy idő múlva 
megszokottá és unalmassá válik, már nem elégít ki, sőt esetleg egyene¬ 
sen undort vált ki belőlünk. 

A tökéletes és el nem múló boldogságot csak Isten¬ 
nél találjuk meg, mert örök szeretetre szomjazunk és ,,Isten 
maga a szeretet." Ezért mondta a üiély lélekismerettel rendelkező 
és keserű tapasztalaton keresztülment Szent Ágoston: ,,önmagad 
számára teremtettél bennünket Istenem és nyughatatlan a mi 
szívünk, míg csak meg nem nyugszik Benned." 

Életünk Istentől indult ki és végső célja: Isten. Csak 
nála találhatjuk meg és csak tőle kaphatjuk a tökéletes és el nem 
múló boldogságot. Az örök boldogság Isten színről-színre való 
látása és a vele szeretetben való egyesülés. Ez életünk végső 
célja. 

A mennyországban az üdvözült lelkek Istenben szemlélhetik és ma¬ 
gukénak érezhetik a legtökéletesebb Szép és Jó végeláthatatlan gazdag¬ 
ságát, melynek minden földi jó és szép csak halvány tükörképe. Ezért 
mondja Szent Pál: „Most tükör által homályban látunk, akkor pedig, majd 
színről-színre." (I. Korint. 13, 12.) Az Istennel szeretetben való egyesülés 
boldogságához járul még a mennyben a legértékesebb lelkekkel való 
állandó testvéri együttlét. 

2. Isten teremtett bennünket, Ő adta szívünkbe a boldogság 
után való vágyat, ezért csakis Ö tudja, hogyan érhetjük el azt. 
Isten erkölcsi törvényeiben jelölte meg a tökéletes bol¬ 
dogságra vezető utat. Az erkölcsi törvény az el nem múló és tel¬ 
jes boldogságra vezető út számunkra. 

„Tágas a kapu és széles az út, mely a pusztulásba viszen és sokan 
vannak, akik azon bemennek, míg szűk a kapu és keskeny az út, mely 
az életre viszen és mily kevesen vannak, akik azt megtalálják." (Máté 7, 
13. sk.) De ha már a földi boldogságért is sokszor nagy erőfeszítéseket 
teszünk, akkor mennyivel inkább kell és érdemes áldozatokat hozni az 
igazi boldogságért! Azonfelül Isten a mennyország meredek útját meg¬ 
könnyíti nekünk természetfölötti isteni erejével, a kegyelemmel. Sőt ve¬ 
lünk együtt járja a meredek utat, vezetőként előttünk megy és földi éle¬ 
tének példájával mutatja számunkia a lelki irányt. Ahogyan Pázmány 
Péter szemléletesen mondja: „El nem hagyja Isten a jó szándékot, ha¬ 
nem annak terhét együtt viseli az emberrel. Erre nézett Krisztus, mikor 
igának nevezte, amit nekünk parancsol és tőlünk kíván. Mert mivel az 
igát ketten viselik, azt akarta jelenteni, hogy mikor minket járomba fog, 
maga is mellénk áll, hogy velünk együtt vonjon; így nemcsak könnyeb¬ 
bíti az igát, hanem annak nagyobb terhét ő viseli; bátorítja gyarlóságun¬ 
kat, vastagítja erőtlenségünket, hogy annak nehézsége nyakadat ne 
nyomja; oly olajjal kenem az igát, hogy meg nem tör, meg nem terhel; 
hanem gyönyörűséggé, könnyűvé teszi a terhet." 

(Az erkölcstan tárgya.) Az erkölcstanban megismerkedünk az isteni 
törvénnyel általában, a lelkiismerettel, mely az erkölcsi tör¬ 
vényt megláttatja velünk; majd egyenkint és részletesen Isten 
törvényeivel. 



II 











„EGY A SZÜKSÉGES" 

Lön pedig, amint tovább mentek, hogy betére (az Ür Jézus) 
egy faluba (Betániába), hol egy Márta nevű asszony befogadá őt 
házába. Vala pedig ennek egy Mária nevű nővére, aki az Ür lábai¬ 
hoz ülvén, hallgatá az ő igéjét. Márta pedig sürgő tt- 
forgott a sok házi dologban. Egyszer csak előlépvén, mondá: 
Uram, nem gondolsz vele, hogy nővérem egyedül hagyott engem 
szolgálni? Mondjad azért neki, hogy segítsen nekem. Felelvén, 
mondá neki az Ür: Márta! Márta! sok gondod van és sokat vesző- 
döl; pedig egy a szükséges. Mária a legjobb részt vá¬ 
lasztotta, mely el nem vétetik tőle... (Lukács 10, 38 42.) 

„NINCS ITT MARADANDÓ LAKÁSUNK" 

Morus Sz. Tamás VIII. Henrik angol király lordkancel¬ 
lárja, a király Boleyn Annával való házasságának áldozata, az 
angol egyházüldözés vértanúja. Meghalt 1535 július 6. Londonban. 
Felesége és leánya fölkeresik a börtönben, hogy rábeszéljek, 
mentse meg magát. 

Végre bejutottak a Tower nyirkos kazamataiba. Alice,^ hu 
felesége és Margit, kedves leánya. „Mérthogy csak éppen ő ne 
tudná letenni azt az esküt, amit már annyian letettek, hogy t. í. a 
király az angol egyház feje." Ám előhozakodhattak akármivel, 
minden hiába volt. Hol komolyan, hol tréfásan, de mindig hataro- 
zottan visszautasította érveiket. Felesége nem nyugodott ebbe 
bele. Érthetetlen volt előtte, hogy szívesebben időzik patkányok 
és férgek közt a piszkos börtönben, minthogy szabadon eme 
Chelseaben, csinos otthonában a király kegyében, barátai és sze¬ 
retett családja körében. 

— Nem tudom megérteni — kiáltott föl vegre ingerülten 
mi csábított téged, hogy oly szívesen időzöl itt?! Férje nyugodtan 
hallgatta, aztán csöndesen megszólalt: „Kérdezni akarok valamit, 
kedves Aliceom." — Mit? „Vájjon ez a ház itt, nincs-e épp oly 
közel az éghez, mint a chelseai otthonunk? De miért is ragaszkod¬ 
jam otthonomhoz és tulajdonomhoz? Képzeld, hogy már hét eve a 
föld alatt fekszem és aztán föl tudnék támadni és újra hazajöhet¬ 
nék. Nemde azt kellene akkor hallanom, hogy mehetek megint Is¬ 
ten hírével, azaház már nem az enyém? Miért ragaszkod¬ 
jam tehát olyan házhoz, mely oly hamar felejti el gazdajat? Aztán, 
kedves feleségem, mondd meg, mit gondolsz, meddig élhetünk es 
élvezhetjük még otthonunkat?" — Legalább húsz esztendeig, ha 
nem tovább — válaszolta örömmel felesége, mert megcsillant a 
lelkében a reménynek egy sugara. „Helyes — felelte Morus nyu¬ 
godtan és komolyan. — Ha legalább néhány ezer evet 
ígértél volna, azt még nevezhetném ajánlatnak. Pedig meg 
mindig rossz kereskedő volna, aki ezért a nyomorúságos pár ezer 
esztendőért kockára tenne egy örökkévalóságot. S 
hátha még arról sem vagyunk btztosak, hogy csak egy évig is 
birtokunkban marad az a ház!" # , 

...Az időben mondotta Jézus az ő tanítványainak: „Mindaz, 
aki elhagyja házát vagy fivéreit, vagy nővéreit, vagy atyját, vagy 
anyját, vagy feleségét, vagy gyermekét, vagy földjeit az én neve¬ 
mért, százannyit kap és az örök életet fogja örökölni." (Mt. 19, 29. 
H. Bihlmeyer, Wahre Gottsucher 54. lap.) 

A TÖRVÉNY 


A természet rendjét a természet törvényei biztosítják. (Fizi¬ 
kai, kémiai és biológiai törvények; pl. a tömegvonzás, szabad¬ 
esés.) Ha bármely teremtett lény a természet törvényei ellen 
cselekszik, a természet megbünteti, megsemmisíti. A lelki és a 
természetfölötti világ rendjét és összhangját az erkölcsi törvények 
biztosítják. Aki ellenük vét, vesztébe rohan, saját magát teszi 
tönkre. 

A törvény az a szabály, mely megmondja, 
mit kell tennünk. Az erkölcsi törvény megmondja, 
mit kell cselekednünk, hogy örök célunkat elérjük. 

1. Az erkölcsi törvények összessége az erkölcsi rend. 
Ez biztosítja földi és örök célunk elérését. Az erkölcsi rend 
független a változó emberi értékeléstől és pillanatnyi érdekektől. 
Alapja nem az ember földi boldogsága, a közfelfogás, vagy a kö¬ 
zösség, faj érdeke, hanem Isten akarata. Isten az alapvető erkölcsi 
törvényeket beleoltotta az emberi természetbe, belevéste az em¬ 
beri lélekbe. Minden tanulás vagy külső parancs nélkül is min¬ 
denki saját eszéből rájöhet ezekre a törvényekre. Az emberi ter¬ 
mészetbe beleírt erkölcsi törvényt természettörvénynek nevezzük. 
Ilyen természettörvény, hogy Istent tisztelnünk kell, a Teremtő 
parancsainak engedelmességgel tartozunk, jótevőink iránt hálát 
kell éreznünk, szüleinket szeretnünk kell, másnak ne tegyünk 
olyat, amit magunknak nem kívánunk, az anya köteles kisgyer¬ 
meke életét megvédeni és istápolni stb. 

Mivel a természettörvényre mindenki külső parancs és felvilágosítás 
nélkül saját eszéből (lelkiismeretéből) rájöhet, ezért arra nézve a 
tudatlanság esete elő sem fordulhat. Egyedül csak az 
úgynevezett „erkölcsi elmezavar", a lélek szörnyű állandó betegsége 
szűntetheti meg a természettörvény terén az erkölcsi beszámíthatóságot. 
(Természetes, hogyha ilyen elmebetegek nem is vétkezhetnek egyénileg 
a természettörvény ellen, vétkezik az, aki eszközül használja fel őket 
bűnre, visszaél velük a természettörvény ellen.) 

2. A természettörvényt világosan kihirdeti, részletezi és az 
élet különféle eseteire alkalmazza a pozitív tételes törvény. Ez 
kétféle: isteni (kinyilatkoztatott) és emberi. 

a) Kinyilatkoztatott tételes isteni törvény pl. a tíz- 
parancsolat. Mindenkit kötelez, akinek tudomására jutott. 

b) A tételes emberi törvény ismét kétféle: egyházi és 
világi. Az Egyház Krisztus Urunktól kapott törvényhozói hatalmá¬ 
nál fogva minden megkeresztelt ember számára hozhat törvénye¬ 
ket. Az állam Isten rendeléséből a közjó érdekében hoz törvé¬ 
nyeket alattvalói földi boldogulásának elősegítésére és ezért az 
állami törvények is lelkiismeretben kötelezik az állam minden 
alattvalóját. Természetesen nem köteleznek az állami törvények, 
amennyiben ellenkeznek a természet-törvénnyel, kinyilatkoztatott 
isteni törvénnyel (tízparancsolattal), vagy az Egyház törvényeivel. 

A törvény kötelező ereje. 

Minden törvény közvetlenül vagy közvetve ISTEN AKARATA 
és ezért lelkiismeretben kötelez. Amit a törvény parancsol, azt 
meg kell tennünk, ha valamit tilt, azt nem szabad megtennünk. 

Az egyes törvények nem köteleznek egyforma erővel. A ter¬ 
mészettörvény minden embert kötelez, a tételes isteni törvény 
mindenkit, akinek tudomására jutott. Ha valamely esetben több¬ 
féle törvény ütközik és nem tudunk mindegyiknek eleget 
tenni, inkább kell teljesítenünk a természettörvény parancsát, 
mint a tételes isteni törvényét, előbb kell engedelmeskednünk a 
a tételes isteni törvénynek (tízparancsolatnak), mint az Egyház 
törvényeinek és előbbrevaló az egyházi törvény, mint a világi 
törvény. 

A lelki (szellemi) javakra vonatkozó törvények megelőzik 
az anyagi javakra irányulókat, a közjót biztosító törvény az 
egyéni jót szolgálót. 

A tiltó törvény mindig kötelez, a parancsoló formájú törvény 
nem minden esetben. így pl. a hitet megtagadni sohasem szabad, 
de a hitet megvallani nem mindig kötelességünk; sohasem szabad 
magunkat megölnünk, viszont nem mindig kötelességünk életün¬ 
ket megvédeni; hazudni sohasem szabad, viszont nem mindig kell 
az igazat megmondanunk. 

A parancsoló formájú törvények közül is mindig kötelez az isten¬ 
szeretet parancsa (a főparancs és a tízparajncs 1. parancsolata), mely az 
összes tiltó törvényeknek is alapját képezi. Tehát sohasem szabad Istent 
gyűlölni vagy valamely teremtményt Isten helyébe tennünk, mint kizá¬ 
rólagos életcélunkat. 

Mikor kötelez a törvény? 

A törvény akkor kezd lelkiismeretben kötelezni bennünket, 
amikor tudomásunkra jutott. Mindenkinek kötelessége a 
reá vonatkozó törvényeket megismerni. A hanyagságból származó 
tudatlanság nem mentesít a törvény alól. Aki saját hibájából 
nem ismer valamely törvényt, vétkezik annak áthágásával. 

Mivel a törvény megtartásához annak tudása szükséges, az erkölcsi 
törvények csak azokat kötelezik, akik már eszükkel élni tudnak, tehát 
kb. 7 éves életkortól. (Egyes törvények csak a felnőtteket kötelezik, pl. 
a böjtölés 21—60 évig kötelező.) 

Mikor nem kötelez a törvény? 

1. Ha bűnt parancsol. Ilyen esetben ,,inkább kell enge¬ 
delmeskednünk Istennek, mint az embereknek." (Ap. Csel. 5,29.) 

2. Ha saját hibánkon kívül nem ismerjük a tör¬ 
vényt. 

3. Ha fizikailag képtelenek vagyunk megtartására. (Sú¬ 
lyos beteg nem köteles misére menni.) 

4. Ha a törvényhozó fölmentést adott. A fölmentéshez 

többnyire valamely ok szükséges. A természettörvény alól az 
Egyház nem adhat fölmentést. 

Ha valamely emberi törvény igazságtalan vagy káros, föltételezhet¬ 
jük, hogy a törvényhozó, ha ismerné körülményeinket, ebben a helyzet¬ 
ben nem akarna bennünket kötelezni a törvény megtartására, hanem föl¬ 
mentene alóla; ezt nevezzük epikeia-nak (méltányosság). Epikeiaról csak 
emberi törvényeknél lehet szó. 

A biztosan igazságtalan emberi törvényt nem kell 
megtartani és szabad a hatalmával visszaélő törvényhozó (zsarnok) 
hatalmának megdöntésére törni, de csak erkölcsileg megengedhető esz¬ 
közökkel. Nincs megengedve erkölcstelen eszközök alkalmazása (a zsar¬ 
nokgyilkosság), mivel mások bűne nem jogosít fel bennünket a bűnre és 
sohasem szabad rosszat cselekednünk valami jó elérésére. 

5. Nem kötelez a törvény, ha a törvényhozó megszűntette, 
vagy helyébe ellenkező jogszokás lépett. Jogszokás úgy ke¬ 
letkezik, hogy az alattvalók jelentős része hosszabb ideig, (33 
vagy 100 éven át) a törvényhozó hallgatag beleegyezésével a 
fennálló törvény ellen cselekszik. 

6. Ha törvény megtartása miatt nagy kárt szenvednénk 
életünkben, egészségünkben, vagyonúnkban vagy becsületünkben, 
fel vagyunk mentve a parancsoló formájú törvények alól 
(de nem a tiltó törvények alól!) 

SAJÁT KÁRUNK SEM MENT FEL AZONBAN A TÖRVÉNY 
ALÓL: 

a) ha annak meg nem tartásából nagy kár há- 
ramlanék a közjóra. (A pap, az orvos élete veszélyezteté¬ 
sével is köteles a fertőző betegeket ellátni.) 

b) Ha mások örök üdvösségének egyetlen 
eszközéről van szó, pl. haldokló megkereszteléséről, aki kí¬ 
vánja a keresztséget. 

c) Ha a törvény megszegése hittagadást jelentene, 
(pl. pénteken szabad húst ennie annak, aki súlyos betegségből 
lábadozik, de egyházüldözés idején nem szabad, ha azzal hivata¬ 
losan megtagadnók katolikus voltunkat.) 

Miért adta Isten az erkölcsi törvényeket? 

Isten áz erkölcsi törvényekkel nem megkötözni akarja aka¬ 
ratunkat, hanem a jóra irányítani. Nem veszi el szabadságunkat, 
hanem megóv attól, hogy azt saját kárunkra használjuk. A tör¬ 
vény nem ellensége egyéni szabadságunknak vagy boldogságvá¬ 
gyunknak, hanem eszköz az igazi szabadság és bol¬ 
dogság elérésére. Ahogyan a hajó sem börtön, hanem 
eszköz, amely nélkül nem juthatunk a túlsó partra. 

Az erkölcsi törvény nem Isten zsamokoskodása, hanem gondviselő 
jósága. Utat mutat, hogy el ne tévedjünk. Ahogyan a gát sem akarja a 
folyót megállítani, hogy ne folyjon, hanem annál erősebben irányítja 
célja, a tenger felé, úgy az erkölcsi törvények is az örök boldogság ten¬ 
gere, Isten felé kényszerítik kényelmes akaratunkat, nem engedik pocso¬ 
lyává szétterülni szívünk vágyait. 

A TÖRVÉNY DICSÉRETE 

( 118 . zsoltár.) 


Boldog, akinek útja szennytelen, 

S az Úr törvényét járja szüntelen. 

Boldog, ki bizonyságát megfogadja, 

Egész leikével az Urat kutatja. 

Nem is cselekszik gonoszságokat, 

Hanem az Úrnak útjain halad. 

Te tettél törvényt és Te tészed, 

Hogy megtartassék rendelésed. 

Bár lenne utam biztos és kemény: 

Hogy igazságaid megőrzeném. 

Nem érnek addig megszégyenülések, 

Míg szemem előtt minden rendelésed. 

Egyenes szívvel fennen áldalak 
És megtanulom igazságodat. 

Megőrzőm én igéidet, 

Ne hagyj el soha engemet! — 

Egész szívvel kereslek téged, 

Eltévesztenem ne hagyd rendelésed. 

Szívem mélyére rejtem el szavad, 

Hogy bűnnel meg ne bántsalak. 

Ajkaim szerte hirdetik 
Szájadnak rendeléseit. 

Törvényeid szívemben forgatom, 

Magamban útjaid hánytorgatom. 
örvendezek igéiden 
És szavad el sem feledem. 

Két szememet nyisd meg, hadd lássák 
Törvényeidnek csodálatosságát. 

A földön én csak jövevény vagyok. 

Ne rejtsed tőlem el akaratod. 

Lelkem mélyében sóvárgás emészt, 

Minden időben igéidre kész. 

A gőgösöket megpirongatod, 

Ki utadról letér: az átkozott. 

Beleragad a föld porába lelkem. 

Igéd szerint eleveníts meg engem! 

Útjaim elbeszéltem s te meghallgattad mind a szóm, 
Igazaidra légy én oktatóm. 

Add rendelésed útját értenem. 

És én csudáidon elmélkedem. 

Könnyeket sír lelkem a gond miatt, 

Egyenesítsen meg a Te szavad. 

Az álnok út tőlem távol legyen, 

Törvényed add tudtomra kegyesen. 

Én választottam: az igaz utat. 

Enyémmé tettem igazságodat. 

Bizonyságaid magamhoz öleltem, 

Szégyent vallni ne engedd a lelkem. 

Törvényeid útján futok, 

Mert szívemet kitágítod. 


A te kezed teremtett s alkotott, 
Add megtanulnom parancsolatod. 


Mindörökkétig Istenem, 

Szilárdan áll igéd, miként a menny. 

Hűséged nemzedékről-nemzedékre száll. 
Megalkottad a földet, s a föld szilárdan áll. 
Igédnek erejéből erősek föld s egek, 

Mert teneked szolgálnak mindenek. 

Ha törvényed nem vón gyönyörűségem, 
Nyomoromban elvesztem volna régen. 
Törvényeidet el nem feledem, 

Mert bennük engedsz életet nekem 
Segíts rajtam! tied vagyok, 

Törvényedben kutatgatok. 

Törvényed mily édes nekem! 

Naphosszat mind azon elmélkedem. 
Ellenségemnél bölcsebbé avat, 

Mert el nem múlik éntőlem javad, 

Bölcsebb vagyok, mint minden oktatóm, 

Mert bizonyságaid fejemben forgatom. 

A véneknél tapasztaltabb vagyok. 

Mert rendeléseidben olvasok. 

Minden rossz úttól lábam visszatartom, 

És igéidet fürkészem kitartón. 

Törvényedtől el nem hajlok sosem, 

Mert te vagy én tanítómesterem. 

Igéd, Uram, oly édes ínyemen, 

A lépesméznél édesebb nekem. 

Értelmet nékem rendelésed ad, 

Gyűlölök hát minden hazug utat. 


AZ EMBERI SZÍVBE VÉSETT TERMÉSZET-TÖRVÉNY 

...Nem a törvény hallgatói igazak az Isten előtt, 
hanem a törvény megtartói. 

A pogányok, holott törvényük nincsen (nem ismerik a kinyi¬ 
latkoztatott tízparancsolatot), önmaguk a törvényük maguknak; s 
azt mutatják, hogy a törvény megcselekvése szívükbe van 
írva. Lelkiismeretük tesz nekik erről bizonyságot és a gondola¬ 
tok, melyek őket hol vádolják, hol fölmentik. (Szt. Pál a rómaiak¬ 
hoz 2, 14—15.) 

Az Egyház törvényhozó hatalma: Az Úr Jézus mondotta az 
apostoloknak: „Bizony, mondom nektek, amiket megkötöztök a föl¬ 
dön, meg lesznek kötve a mennyben is, és amiket föloldoztok a 
földön, föl lesznek oldozva a mennyben is." (Máté 18, 18.) 

Az állam törvényhozó hatalma: „Mindenki vesse alá magát a 
felettes hatóságoknak. Nincs ugyanis hatalom, csak az 
Istentől; amik pedig vannak, azokat Isten rendelte. Aki tehát 
ellene szegül a felsőbbségnek, szembeszáll Isten rendelésével. 
. . . Szükséges eszerint, hogy alárendeljétek magatokat, nemcsak a 
büntető harag, hanem a lelkiismeret miatt i s." (Szt. Pál 
a rómaiakhoz 13, 1, 2.) 


2 Endrefalvy: Erkölcstan. 

A TÖRVÉNY HANGJA BENNÜNK: 
A LELKIISMERET 


1. A lelkiismeret értelmünk ítélete cselekvéseink erkölcsi 
mivoltáról. Az értelemnek ez az erkölcsi ítélete lehet tudatos vagy 
kevésbbé tudatos, érzelmek is kísérik és ezért sokan a lelkiisme¬ 
retet tévesen érzésnek vélik. A lelkiismeret azonban lényegében 
nem érzés, \hanem az értelem ítélete arról, hogy valamely 
cselekedetünk erkölcsileg jó vagy rossz, hogy adott esetben az 
erkölcsi törvény mire kötelez bennünket. 

Mivel a lelkiismeret által — cselekedeteink erkölcsi jó vagy 
rossz voltának felismerése útján — Isten figyelmeztet bennünket, 
hogy mit tegyünk és mit ne tegyünk, lelkiismeretünk szavára 
mindig hallgatnunk kell. Aki lelkiismerete ellen cselekszik, bűnt 
követ el. \ 

Lelkiismeretünkre akkor is hallgatnunk kell, ha az tévesen ítél 
valamit jónak vagy rossznak, mi azonban tévédését nem vettük 
észre. A hajós kapitány is iránytűje és műszerei szerint köteles ve¬ 
zetni hajóját, akkor is, ha azok hibásak, de ő nem tud róla; egyszerű¬ 
en azért, mert tájékoztatója az iránytű, ha nem utána igazodnék, a 
véletlenre hagyná hajóját és mindazokat az értékeket, melyeket rábíz¬ 
tak. Lelkünk pedig a legnagyobb érték, tehát sorsát sohasem bízhatjuk 
véletlenekre, hanem legjobb tudásunk szerint, lelki iránytűnk, a lelki- 
ismeret útmutatása szerint kell az örök kikötő felé vezetnünk. 

Mint a hajóskapitány irányító műszereit, úgy nekünk lelkünket a 
tévedhetetlen örök csillagokra kell irányítanunk, lelkiismeretünket 
az örök erkölcsi törvényekkel kell összhangba hoznunk, vagyis köteles¬ 
ségünk egészséges lelkiismeretet kialakítani, lelkiismeretünket nevel¬ 
nünk kell. 

2. Az egészséges lelkiismeret kialakítása. Isten lelkiismere¬ 
tünkön keresztül adja tudtunkra az egyes esetekre nézve az er¬ 
kölcsi törvényt. A lelkiismeret a lélek szeme, mely meglátja az 
erkölcsi törvényt, azért áll reá az Űr Jézus szava: ,,Tested világa 
szemed, ha szemed jó, egész tested világos lészen, ha pedig sze¬ 
med rossz, egész tested sötét lészen." (Máté 6, 22. sköv.) Ha lelki¬ 
ismereted egészséges, egész életed világos, ha lelkiismereted be¬ 
teg, homályban jársz és egész erkölcsi életed és lelkiéleted is 
beteg lesz. 

Az egészséges lelkiismeret a jót jónak mondja, a rosszat pe¬ 
dig rossznak; halálos bűnnek érzi, ami valóban nagy bűn és bocsá¬ 
natos bűnnek, ami kisebb dolog. Mindenkinek kötelessége egész¬ 
séges lelkiismeretre szert tenni. 

A beteg lelkiismeret kétféle: tág és aggodalmaskodó. 

Tág lelkiismerete annak van, aki a súlyos kötelességet vagy 
a súlyos bűnt is csekélységnek tartja. A tág lelkiismeretű ember 
gyakori lelkiismeretvizsgálással és az erkölcstan alapos megtanu¬ 
lásával köteles lelkiismeretét meggyógyítani. A gyónásban min¬ 
den bűnét, tehát a kétes és bocsánatos bűnöket is, a legnagyobb 
pontossággal meg kell gyónnia. Aki tág lelkiismeretét nem neveli, 

súlyos mulasztást követ el. Amennyiben a tág lelkiismeretű el¬ 
hanyagolja lelkiismerete helyrenevelését, Isten nem téves lelki- 
ismerete, hanem az erkölcsi törvény szerint fogja megítélni. Az 
ilyen hasonló ahhoz, akinek feje felett ég a ház, de ő nem veszi 
észre és a végén menthetetlenül ott pusztul. A tág lelkiismeretűek 
is az örök életben veszik majd észre könnyelműségüket, de akkor 
már késő lesz az ébredés, nem menekülhetnek meg az örök tűztől. 

Az aggodalmaskodó lelkiismeret a kis dolgokban is 
súlyos bűnt lát. Az ilyen beteg lélek ne vizsgálgassa sokat lelki¬ 
ismeretét, határozottkezű lelkiatyát keressen és vakon engedel¬ 
meskedjék lelkiatyjának mindaddig, míg csak lelkiismerete meg 
nem gyógyul. A szentgyónásban csak azt gyónja meg, ami bizto¬ 
san halálos bűn volt. Bocsánatos bűneit és kétes bűneit nem köte¬ 
les megvallani. 

Az aggodalmaskodó lelkiismeret nagy kereszt. Időlegesen lehet tisz¬ 
títótűzszerű szerepe a lelkiéletben: megtisztítja a lelket a múlt súlyos bű¬ 
neitől és nagy erőfeszítésekre sarkalja. Helyes neveléssel érzékeny és 
finom, de helyes lelkiismeretté nevelhető. A hosszabb ideig tartó aggo¬ 
dalmaskodás azonban csüggedésre vezethet és ellenkező végletbe csap¬ 
hat át: lelki fásultságba és tág lelkiismeretbe. Ezért fontos, hogy helyes 
önneveléssel és hozzáértő lelkiatya segítségével meggyógyítsuk. 

3. A cselekvés előtti és utáni lelkiismeret. Lelkiismeretünk 
megszólal cselekedeteink előtt és után. A cselekvés előtti lelki¬ 
ismeret dönti el, hogy jót vagy bűnt és milyen bűnt tettünk. 
Súlyos bűnt követ el, aki úgy véli, hogy valamely dolog súlyosan 
kötelezi és nem teszi meg, vagy pedig a cselekvés előtt úgy gon¬ 
dolja, hogy amit tenni szándékozik, az súlyos bűn és mégis meg¬ 
teszi. Ha valaki a cselekvés előtt azt véli, hogy csak kisebb dolog¬ 
ról van szó, bocsánatos bűnt követett el. Akinek cselekvése előtt 
egyáltalán (homályosan sem) jut eszébe, hogy jót vagy rosszat 
tesz, nem követett el bűnt. 

Tehát a cselekvés utáni súlyos lelkiismeretfurdalás által soha¬ 
sem válhat valamely bűn utólag halálos bűnné. Azért természete¬ 
sen a cselekvés utáni lelkiismeretnek is megvan a jelentősége: a 
jótett jutalma, a rossz tett egyik büntetése. Továbbá befolyásolja 
jövendő cselekvéseinket, ösztönöz a további jóra, visszariaszt az 
újabb hasonló bűntől. 

4. Mindig csak biztos lelkiismerettel szabad cselekednünk! 

Amit lelkiismeretünk határozottan parancsol vagy tilt, azt meg 
kell tennünk, illetve nem szabad cselekednünk. Előfordulhat azon¬ 
ban, hogy lelkiismeretünk kétes, a cselekvés előtt nem tudjuk 
eldönteni, hogy erkölcsileg jó vagy rossz az, amit tenni szándéko¬ 
zunk. Kétes lelkiismerettel sohasem szabad 
cselekednünk, hanem előbb biztos lelkiismeretre kell szert 
tennünk. Ennek legegyszerűbb módja, ha tanácsot kérünk 
lelkiatyánktól, vagy megbízható erkölcsi ítéletű embertől. 

Gyakran azonban nem lehet a cselekvést elhalasztani és ta¬ 
nácsot sem kérhetünk. Ilyenkor a gyakorlatilag biztos lelkiismeret 

kialakításában segítségünkre lehet a következő erkölcsi alapelv: 
A kétes törvény nem kötelez. (Lex dubia non obligat.) Tehát 
valóban alapos kétség esetén, hogy a törvény kötelez-e bennünket 
vagy sem, (szabad-e valamit megtennünk, vagy nem szabad), jo¬ 
gunk van a törvény kötelező ereje ellen cselekedni. (Jogunk van 
a szabadság mellett döntenünk.) Ha pl. nem tudom, hogy adós¬ 
ságomat megfizettem-e vagy sem, akkor nem kell újból megfizet¬ 
nem. Nem tudom, hogy böjt van-e ma, vagy nincs, tehát nem kell 
böjtölnöm. Ez a probabilizmus, vagyis a valószínű¬ 
ség i - e 1 v alkalmazása. 

Nem szabad a valószínűségi elvet alkalmaznunk, hanem a 
biztosabbat kell választanunk (a kötelességteljesítés 
mellett kell döntenünk): 

a) Ha szentségek kiszolgáltatásának érvényességéről van szó. 
(Haldokló kisdedet, ha vizet tudunk szerezni, nem szabad meg¬ 
keresztelni olyan folyadékkal, mely valószínűleg víz, de épolyan 
valószínű, hogy tej.) Amikor felebarátunk, vagy önmagunk örök 
üdvösségének egyetlen eszközéről van szó, mindig a biztosabbat 
kell választanunk. 

Amennyiben a szentségek biztos érvényű kiszolgáltatása lehetetlen, 
végső szükség esetén megengedett a kétes érvényű kiszolgáltatás. Az 
örök üdvösség mentésére ugyanis minden lehetőt megkísérelhetünk. 

b) A biztosabbat kell választanunk akkor is, ha önmagunknak 
vagy felebarátunknak pótolhatatlan kára származhatnék a való¬ 
színűségi elv alkalmazásából. így pl. az anya nagybeteg gyerme¬ 
kének köteles a biztosabb orvosságot beadni; ha kétséges, hogy 
meg vagyok-e keresztelve, feltételesen újra meg kell keresztel- 
kednem. 

5. Kötelességek összeütközése esetén a fontosabbat kell vá¬ 
lasztanunk. Amikor nem tudunk mindkettőnek eleget tenni, olyan¬ 
kor előbbrevaló a természeti törvény teljesítése, 
mint a tételes törvénnyé. (Előbbrevaló beteg édesanyám ápolása, 
mint a vasárnapi misehallgatás.) A tiltó törvény erősebb, mint 
a parancsoló törvény. A jog szerint kötelező előbbrevaló, mint 
a szeretetből kötelező. (Adósságunk megfizetése vagy az okozott 
kár megtérítése előbbrevaló, mint az alamizsnálkodás.) A lelki 
javakat védő törvény fontosabb, mint a testi javakat biztosító. 
Tehát sohasem szabad bűnt elkövetni testi egészségünk megmen¬ 
tésére; ezért súlyos bűn a születendő gyermek egyenes megölése 
az édesanya egészségének vagy életének megmentése érdekében. 

Személyek tekintetében ez a sorrend: gyermek, hitves¬ 
társ, szülő, testvér, rokon és jóbarát, hitsorsos, honfitárs, idegenek, 
ellepségeink. Kötelességteljesítésünkben és sürgős segítségnyújtás 
esetén tehát ezt a sorrendet kell követnünk. 

Ha kötelességek összeütközése esetén valaki nem tudja, hogy 
melyiket kell választania, bármelyiket teljesíti, nem vétkezik. 

Épígy, aki két lehetőség előtt áll és mindkettőt egyformán 
nagy bűnnek érzi, bármelyiket választhatja. Megokolás: Isten so¬ 

hasem kényszerít bennünket bűnre és ha mindent megtettünk a 
bűn elkerülésére, nincs vétkünk. Az örök Bíró csak azt rója föl 
mulasztásul, amiről tehetünk. 

Cselekedeteink erkölcsi beszámíthatósága szorosan összefügg cselek¬ 
vési szabadságunkkal, akaratunk szabadságával. Erről a következő feje¬ 
zetben szólunk. 



A LELKIISMERET SZAVÁBÓL ISTEN SZÓL, 

ELŐLE EL NEM FUTHATUNK: 

Uram, a szemed rajtam, Te ismersz engemet, 

Távolnan érted gondolatomat, 

Te tudod minden álltom-ültömet. 

Látsz, ahol járok s ahol nyugoszom, 

És ismerős vagy minden utamon. 

A szó még el sem érte nyelvemet, 

S te mindenestül máris ismered. 

Mindenfelől körülölel karod, 

Kezedet rajtam nyugtatod. 

Tudásod túl csodálatos nekem, 

Magasságos, hogy el nem érhetem. 

Te lelked elől hová volna mennem? 

És színed elől merre menekednem? 

Egekbe hogyha hágok: ott jelen vagy. 

Pokolba ágyam vethetem: velem vagy. 

Naptámadatnak szányára ha kapnék, 

Tenger legszélső nyugatán ha laknék, 

Oda se visz más, csak a Te kezed, 

És jobbod rólam el ott sem veszed. 

S ha mondanám: „Setét hulljon fölém, 

S éjre váljék körülöttem a fény" —: 

Az éj setétje nem setét neked, 

És mint a nappal, világos az éjjel, 

Fény vagy setét: előtted egy. 

(Az isteni mindentudás zsoltárából, a 138. zsoltárból.) 


N 

Testi gyengeségek és szabadakarat. 

1. öröklött idegbeli terheltség és testi betegségek gyen¬ 
gíthetik a szabadakaratot, azonban többnyire nem szűntetik meg. Erkölcs- 
statisztikák szerint a bűnözők feltűnően nagy százaléka alkoholista szü¬ 
lők gyermeke, tehát terhelt idegrendszerű. Ez azonban csak azt bizo¬ 
nyítja, hogy egyénileg bizonyos esetekben az akaratszabadság szűkebb 
körre szűkülhet és terhelt egyének nagyon erős kísértésekkel vagy szen¬ 
vedéllyel szemben kevésbbé ellenállóképesek, mint az egészséges ember. 
Arról azonban nincs statisztika, hogy ilyen terhelt idegrendszernek is 
hány esetben állnak ellen erős kísértéseknek! Más erkölcs-statisztikák 
arra utalnak, hogy az elvált szülők gyermekei nagyobb arányban szere¬ 
pelnek a bűnözők között, mint az egészséges családi életben felnőttek. 
Ez sem bizonyítja, hogy a környezet befolyása előre teljesen meghatá¬ 
rozza cselekvéseinket. Hiszen akkor minden család nélkül felnőtt gyer¬ 
mek bűnöző lenne és minden jó családi környezetben nevelkedett egyén 
feddhetetlen erkölcsű. Az akaratszabadságról szóló tanítás csak azt ál¬ 
lítja, hogy bizonyos esetekben külső és belső kényszertől mentesen ha¬ 
tározzuk el magunkat a cselekvésre vagy nem-cselekvésre, a jóra vagy 
rosszra. 

2. Az ideggyengeség (neuraszténia) és ideges túl¬ 
érzékenység (hisztéria) többnyire akaratgyengeséggel jár 
együtt, mely azonban önneveléssel és fegyelmezett élettel gyógyítható. 
Gyógyítja a fegyelmezett élet a testi élet vonalán: rendezett és egész¬ 
séges életmód (éjjelezés kerülése, korai lefekvés és kelés, rendszeres ét¬ 
kezés, mértékletesség), mindenféle izgatószer rendszeres fogyasztásáról 
való lemondás (dohányzás, alkohol), mérsékelt testedzés (úszás, tennisz, 
séta), a túlfeszített szellemi munka kerülése, állandó fej érj ebőség (sok 
húsétel) mellőzése a táplálkozásban, mértéktelen napfürdőzés kerülése, 
langyos lemosások és fürdők használata. Még fontosabb a lelkileg egész¬ 
séges életmód: idegingerlő olvasmányok, filmek, szórakozás kerülése, 
okos elfoglaltság, az áldozatkészség, türelem, másokhoz való alkalmazko¬ 
dás alkalmainak fölhasználása. A neuraszténia és hisztéria súlyosabb 
eseteiben hozzáértő orvos kezelésére van szükség, azonban mindenféle 
ideggyengeség leghatékonyabb gyógyszere az önfegyelmezés és 
akarat. Aki érzékiségén, érzékenységén, ingerlékenységén külsőleg 
úrrá tud lenni, lelkileg is hamarabb fölébe kerekedik. A külső ön¬ 
fegyelmezés épúgy mint belsőleg a tiszta, békés, megnyugtató és derűs 
gondolatok uralomrajuttatása lelki beállítottság és akarat kérdése. Ideg- 
belileg terhelteknek elsősorban rendezett, állandó lelkiéletre és jó lelki¬ 
vezetésre van szükségük. 

3. A női élet természetes velejárója bizonyos szabá¬ 
lyosan visszatérő fáradtság, kedvetlenség, ingerlékenység, esetleg 
fejfájás (menstruáció idején). A dolog csak nagymértékű fejfájás, állandó 
görcsök esetén tartozik orvos elé. Általában ezek a kísérő tünetek nem 
jelentik azt, hogy ezekben a napokban kényeskedéssel, szeszélyeskedés¬ 
sel, rosszkedvűnkkel és érzékenységünkkel környezetünk terhére le¬ 
gyünk. Lehet ezeket az apró kellemetlenségeket épúgy elviselni, mint 
bármely más kellemetlenséget: rendesen végezzük mellette munkánkat 
(csak a nagyon megerőltető testi munkától, fürdéstől, hosszabb gyalog¬ 
túrától tartózkodunk) és igyekszünk önfegyelmezéssel legyőzni vagy el¬ 
rejteni rossz hangulatunkat. Ezek a kellemetlenségek is alkalmak a tü¬ 
relem, lemondás, önuralom, lelki derű és szeretet megszerzésére, olyan 
tulajdonságok kialakítására, melyek a nőt a családi tűzhely melegséget 
és biztonságot árasztó középpontjává teszik. 

KÜZDELEM AZ EMBER ÉLETE A FÖLDÖN 

Valaki istenes életre igyekszik, a romlott természetnek go¬ 
noszra vonó sebes folyása ellen evez; a testnek kívánságai, a vi¬ 
lágnak csalogatásai, az ördögnek izgatásai ellen tusakodik és csak 
azok vergődnek ki a sok veszedelmekből, kik erővel, hatalommal 
szüntelen tusakodnak. Mihelyt megszűnik az ember a gonosz indu¬ 
latok ellen való evezéstől, ottan visszaragadtatik; mindjárt sűrűn 
fakadoznak a gonoszságok, nevekednek a világi kívánságok, éde¬ 
sednek a testi gyönyörűségek, melyek aprónkint eloltják és fo¬ 
gyatják az istenes igyekezetei. (Pázmány.) 

„A mennyek országa erőszakot szenved és az 
erőszakosak ragadják el a z t.“ (Máté 11, 12.) 

A TÖRVÉNY TELJESÍTÉSE ÉS AZ ÉRDEMSZERZŐ 
JÓCSELEKEDET 


1. Ha Isten akaratával, (az erkölcsi törvénnyel és lelkiisme¬ 
retűnkkel) megegyezően cselekszünk, cselekedetünk erkölcsös; 
ha ellene teszünk, erkölcstelen. Az erkölcsös cselekedetet jótett¬ 
nek, az erkölcstelent bűnnek nevezzük. Erkölcsösnek vagy er¬ 
kölcstelennek számítanak nemcsak külső cselekedeteink és sza¬ 
vaink, hanem a cselekedetekre irányuló belső elhatározásaink, sőt 
öntudatos gondolataink és vágyaink is, amennyiben 
akaratunk azokba beleegyezett. Isten az erkölcsös (jó) cselekede¬ 
tekért, szavakért és gondolatokért jutalmat, a bűnért büntetést 
igér. 

Szűkebb értelemben erkölcstelenségnek nevezzük a 6. és 9. parancs 
ellen elkövetett bűnöket. 

Az erkölcsös cselekedetekre kötelező törvényeket erkölcsi törvé¬ 
nyeknek nevezzük. Az erkölcsi törvények összessége az erkölcsi rend. 
Az erkölcsi törvényeket rendszeresen és tudományosan földolgozza és 
magyarázza az erkölcstan tudománya, görög szóval etika (éthosz = er- 
kölcs-ből), latinul scientia morális. Etikának nevezik az emberi értelem 
erejével megismert erkölcsi elvek tudományos földolgozását, morálisnak 
az isteni kinyilatkoztatásból megismert erkölcsi elvek tudományos 
tárgyalását. 

2. Valamely cselekedet erkölcsileg akkor jó, ha mind a 
tárgy, mind a szándék tekintetében megfelel Isten akara¬ 
tának (és lelkiismeretünk parancsának). 

TÁRGY szempontjából vannak erkölcsileg jó, rossz 
és közömbös cselekedetek. Erkölcsileg j ó cselekedet az, mely 
megfelel Isten akaratának, pl. az imádság, megbocsátás, köteles¬ 
ségteljesítés. Rossz cselekedet, mely ellenkezik Isten akaratá¬ 
val, pl. a hittagadás, bosszúállás, rágalmazás. Vannak cselekede¬ 
tek, melyek tárgyuknál fogva önmagukban sem nem rosszak, sem 
nem jók, hanem erkölcsileg közömbösek: pl. az evés, séta, 
szórakozás. 

A jó vagy rossz tettet súlyosbítja, ha valaki ugyan¬ 
azzal a cselekedettel több törvény ellen vét vagy több 
törvénynek engedelmeskedik. (Például, aki szüleit bántalmazza, a 
4. és 5. parancs ellen vét; aki templomból lop, az 1. és 7. parancs 
ellen.) Ha valaki bűnével más bűnének is okozója, szintén kettős 
bűnt követett el. Az ilyen súlyosbbító körülményeket a gyónás¬ 
ban külön meg kell gyónnunk, há halálos bűnről van 
szó. 

A SZÁNDÉK az a cél, melynek elérésére cselekszünk vala¬ 
mit. (M i é r t teszem? Például a leckét megtanulom, hogy jól fe¬ 
leljek, szüleimnek örömet szerezzek, az Ür Jézus iránt való sze¬ 
rétéiből. Vagy: segítek valakin, hogy mások előtt kedvező szín¬ 
ben tűnjek fel; mert a szenvedő Krisztust látom benne.) Ameny- 
nyiben pusztán földi cél elérésére cselekszünk jót, Isten a földön 
jutalmaz meg bennünket; ha pedig örök célunk elérésére, akkor 

örök jutalmat remélhetünk. Erre vonatkozik Krisztus Urunk ^in¬ 
telme: „Gyüjtsetek magatoknak kincseket, az égben, hol sem a 
rozsda, sem a moly meg nem emészti, és tolvajok ki nem ássák 
és el nem lopják. Mert ahol kincsed vagyon, ott leszen szíved 
is." (Máté 6, 20. sköv.) 

Ha Isten akaratát akarjuk teljesíteni, Isten kedvéért, iránta 
való szeretetből cselekszünk valamit, jószándékunk nemcsak a 
tárgyuknál fogva erkölcsileg jó cselekedeteinket, hanem a közöm¬ 
bös tárgyuakat is jótetté és érdemmé változtatja. Ezért mondja 
Szt. Pál apostol: ,,Akár esztek, akár isztok, akár bármi mást 
tesztek, mindent Isten dicsőségére cselekedje¬ 
tek." (Korint. 10, 31.) 

A jószándékot nem szükséges ugyan minduntalan fölin¬ 
dítanunk magunkban, mégis jó, ha minél gyakrabban öntudato¬ 
sítjuk magunkban. (Reggeli imánkban, munka előtt.) Ezt tehetjük 
egy jó gondolattal vagy röpimával is: „Jézusom érette d!“ 
— Amit teszek (vagy tűrök), neked ajánlom föl Uram!" — Min¬ 
dent éretted Jézus szentséges Szíve!" 

A szándék a cselekedet lelke. Isten nem a külső 
eredményt nézi, hanem szándékunkat és erőfeszítésünket jutal¬ 
mazza. (A szegény özvegy két fillérje. Márk. 12,42.) 

3. A szándék alakítja cselekedeteink erkölcsi értékét 

a) A közömbös cselekedetet a jó szándék jó, a 
rossz szándék rossz cselekedetté változtatja. (Lábadozó beteggel 
sétálok, hogy örömet szerezzek neki — azért sétálok, hogy köz¬ 
ben elmesélhessek egy rágalmazó pletykát.) 

b) A rossz szándék a jócselekedetet is rosszá változ¬ 
tatja. (Valaki azért ad alamizsnát, hogy a másikat bűntársul meg¬ 
nyerje magának. — V. ö. Ananias és Zafira esetét az Apóst. csel. 
5. fejezetéből.) 

c) A magában rossz cselekvés a jó szándék által sem 
válik megengedetté és erkölcsileg jóvá. Tehát nem igaz, hogy ,,a 
cél szentesíti az eszközt." Sohasem szabad jó cél érdekében bűnös 
eszközt fölhasználnunk! így például nem szabad hazudnunk, hogy 
mást megtérítsünk. Súlyosan vétkeznék az a leány, aki odaadná 
szűztisztaságát abban a reményben, hogy szerelmese utóbb fele¬ 
ségül veszi. 

A bűnös eszköz az erkölcsi rossz csíráját hordja magában és 
ezért megfertőzi az egész cselekvést. A bűnös cselekedet ingová¬ 
nyos talaj, jószándékkal sem lehet rá építeni, mert előbb vagy 
utóbb összeomlik, amit rá alapoztunk. Nem szeretet, hanem rö¬ 
vidlátás az, ha valaki bűnre képes azért, akit szeret. 
Erkölcsileg rossz cselekedethez, akármilyen jószándékból tennők 
azt, sohasem nyerhetjük meg Isten áldását és segítségét, nem szá¬ 
míthatunk tartós eredményre, még kevésbbé Isten jutalmára. Élet¬ 
veszélyben levő beteget romlott vér átömlesztésével még a vért 
adó önfeláldozása árán sem lehet meggyógyítani. 

» 4. Minden jócselekedettel ÉRDEMET szerzünk 
a mennyországra, ha: 

1. a kegyelem állapotában cselekszünk; (halálos 

bűn állapotában tett jóért Isten földi adományokkal vagy a meg¬ 
térés kegyelmével fizethet); N * 

2. ha jószándékkal cselekszünk, vagyis Isten 
iránt való szeretetből, vagy legalábbis az örök jutalom reményé¬ 
ben, örök büntetéstől való félelemből. Nem szükséges azonban, 
hogy ezt az Istenre (örök életre) irányuló szándékunkat mindig 
külön ki is fejezzük, hanem elégséges, ha az cselekvésünk végső 
rugója, mely egyéb szándékainkban bennefoglaltatik. Mégis erő¬ 
teljesen sarkal bennünket a lelki haladásra, ha gyakrabban föl¬ 
indítjuk mgunkban a közvetlenül Istenre irányuló jószándékot. 

„Mindent Isten nagyobb dicsőségére!” 



ISTEN A SZÁNDÉKOT ÉS AZ ÁLDOZAT NAGYSÁGÁT NÉZI: 

Leülvén Jézus a templom kincstárral szemben, nézegeté, ho¬ 
gyan dobálja a sereg a pénzt a kincstárba; és sok gazdag sokat 
vete abba. Odaérvén pedig egy szegény özvegy, két fillérecskét 
vete, ami egy krajcár. És előhívá tanítványait mondá nekik: Bi¬ 
zony, bizony mondom nektek, hogy e szegény özvegy többet 
adott mindazoknál, akik a pénztárba tettek. Mert azok mind abból 
adtak, amiből bővelkedtek, ez pedig az ő szegénységéből bele¬ 
vetette mindenét, amije volt, egész élnivalóját. (Márk. 12, 41—44.) 

REGGELI JÓSZÁNDÉK FÖLKELTÉSE 

(Közös imádkozásnál az elóimádkozó mondja a szöveget és 
a többiek felelik az Ügy legyen!-eket.) 

Okos és alázatos legyek ma. — Ügy legyen! 

Engedelmességgel ékes! — Ügy legyen! 

Viszontagságok közt állhatatos. — Ügy legyen! 

Szenvedésben jámbor. — Ügy legyen! 

Kísértésben erős. — Ügy legyen! 

Igazságtalanságot tűrő. — Ügy legyen! 

Békességbe gyökerezve, — Ügy legyen! 

Imával szőjjem át a napot. — Ügy legyen! 

Ne feledjem, hogy Te íjtélsz minden tettem felett. — Ámen. 

(Az ősi mozarab liturgiából.) 

Mindent érted, Jézus szentséges Szíve! 

AZ ERÉNY: KÉSZSÉG A JÓRA 


1. Amennyiben sokszor gyakoroljuk az önfeláldozást, idővel 
könnyen és szívesen segítünk mindig másokon. Kifejlődik ben¬ 
nünk az áldozatkészség erénye. Ha többször megfékezzük kíván¬ 
csiságunkat, nem hallgatunk, olvasunk, nézünk szemérmetlent, 
elűzzük az érzéki vágyakat és gondolatokat, akkor természetessé 
válik számunkra a tisztaszívűség. Aki mindig igazat mond, akkor 
is, mikor egy kis hazugsággal megszabadulhatna valami kellemet¬ 
lenségtől vagy előnyhöz juthatna, annak szinte második természe¬ 
tévé válik az egyeneslelkűség. Aki többször megfékezi nyelvét és 
nem adja tovább a pletykákat, az készséget szerez arra, hogy 
másokról mindig csak jót beszéljen, rosszat soha. Az erény 
készség a jó állandó és könnyű megtevésére. 

Isten nemcsak szabadakaratot adott nekünk, hanem belénk 
oltotta a jó után való vágyat is. Amennyiben ezt a vágyat követ¬ 
jük és Isten kegyelmére hallgatunk, készséget szerzünk a jóra, 
erényre teszünk szert. Minden cselekedet nyomot hagy a lélekben. 
Ha többször cselekedjük ugyanazt a jót és ellenkező cselekede¬ 
tekkel nem rontjuk le annak hatását, bizonyos készségre, hajlamra 
tettünk szert. Ezek a készségek a szerzett erények. Ha 
földi célból szereztük meg őket, természetes erények¬ 
nek nevezzük, amennyiben Isten adta őket lelkűnkbe és örök 
célunk elérésére gyakoroljuk, természetfölötti erényeknek. 
A természetfölötti erények a megszentelő kegyelemmel lelkűnkbe 
adott hajlamok természetfölötti értékű jócselekedetek véghez¬ 
vitelére. Ahogyan a vad fa is terem gyümölcsöt, de a nemes ággal 
beoltott csemete nemes gyümölcsöt hoz, úgy a természetfölötti 
erények képesítenek bennünket, hogy necsak jó, hanem egyúttal 
érdemszerző cselekedetek gyümölcseit teremjük. ,,Én vagyok a 
szőlőtő — mondja Krisztus Urunk — ti a szőlővesszők. Aki én- 
bennem marad és én őbenne, az bő termést hoz; mert nálam nél¬ 
kül semmit sem tehettek.” (János 15, 5.) 

Amint a földi célokért tett jócselekedetekkel szerzett természetes 
erények is fejleszthetők, épúgy a természetfölötti erények is egészen 
hősies fokig tökéletesíthetők. Ilyen tökéletes erények az Ür Jézus eré¬ 
nyei, az emberek között pedig a Szűzanya és a szentek hősies erényei. 

Nekünk is a természetfölötti erényeket gyakorlással kell önmagunk¬ 
ban fejlesztenünk. 

2. A női lélek különleges erényei együttvéve alkot¬ 
ják a női jellemet. 

A jellem gondolkodásmódunk és cselekvésmódunk bizonyos 
meghatározott állandó iránya. 

A keresztény jellem az Űr Jézus erényeinek öntudatos és ál¬ 
dozatos utánzásából keletkezett lelki állandóság. 

3. A mennyországot nemcsak a bűnök elkerülésével, hanem 
az erények megszerzésével és állandó gyakorlásával érdemeljük 

ki. Az Ür Jézus példája és Isten kegyelmének indításai olyan ta- 

lentumok, melyeket kamatoztatnunk kell. Ha nem tennők, „ha¬ 
szontalan szolgák lennénk", akik aligha kerülhetik el Uruk szi¬ 
gorú ítéletét. Ezért is mondja Szent Pál: „jól kereskedjetek az 
idővel". Addig kell munkálkodnunk önmagunk tökéletesítésén, 
amíg tart a földi élet nappala, mert ha ránk köszönt a halál éjjele, 
többé semmit sem tehetünk, amivel az örök boldogságot kiérde¬ 
melhetnék. 



A JÓCSELEKEDETEK SZÜKSÉGESSÉGE 

Mondá pedig Jézus e hasonlatosságot: Egy valakinek szőlőjé¬ 
ben fügefa volt ültetve,- és méné, gyümölcsöt keresvén rajta, de 
nem talála. Mondá tehát a vincellérnek: íme, három esztendeje, 
hogy járok gyümölcsöt keresvén e fügefán és nem találok; vágd 
ki azt; minek is foglalja el hiába a földet? Amaz pedig felelvén, 
mondá neki: Uram! hagyd meg még az idén; addig, míg körülásom 
és megtrágyázom, hátha gyümölcsöt hoz a jövőben; ha pedig nem, 
kivághatod azután. (Lukács 13, 6—9.) 

A gazda az Isten, a fügefa a bűnös ember, a nem talált gyü¬ 
mölcs a hiányzó jócselekedetek és erények. A vincellér, aki köz¬ 
benjár a gazdánál, az Űr Jézus; kegyelmeivel körülássa, gondozza, 
jócselekedetek termésére ösztönzi a lelket, ha mégis hiába vesző¬ 
dött a terméketlen lélekkel, az megérdemli, hogy Isten az örök 
tűzre vesse. „Minden fát, mely jó gyümölcsöt nem terem, kivág¬ 
nak és a tűzre vetnek... (Máté 7, 19.) 

AZ EMBER MÉRTÉKE 

A szőlőnek jóvolta a termékenység; a bor jósága a jó íz; a 
barom jóvolta munka-tehető erősség; az ebek jósága a szaglás, 
gyorsaság és bátorság a vadak fogásában: az emberi természet¬ 
nek tulajdona az okosság; mert erővel meggyőzetünk az orosz¬ 
lántól, szépséggel a pávától, gyorsasággal a lovaktól, énekléssel a 
fülemilétől: csak abban áll tehát az ember java, ami tulajdona az 
embernek. Nem azt mondod jó hajónak, melyet szépen megírtak 
és aranyoztak, vagy sok kinccsel terheltek, hanem mely vizet be 
nem bocsát és oly vastag, hogy a habok ütését kár nélkül szen¬ 
vedi; nem az a jó szablya, melynek aranyos hüvelye vagyon, ha¬ 
nem amely éles és vastag; nem az a jó ló, melynek szép öltöze¬ 
te vagyon. Hasonlóképen az ember javát sem kell abban keresni, 
mily erős, mennyit szánt, mennyi jövedelme vagyon, mily szép 
ágyban fekszik, mily drága pohárból iszik; mert ezek senkit jóvá 
nem tesznek, sőt sokszor a gonoszsággal és undoksággal teljes 
latrokban találtatnak: hanem egyedül a jóság és jámborság 
az embernek tulajdon java. (Pázmány.) 

AZ IGAZI JÁMBORSÁG 
Szalézi Sz. Ferenc. 


Csak egy igazi jámborság van, rossz és semmitsem érő faj¬ 
tája azonban többféle. Ha ezeket meg nem különbözteted, köny- 
nyen csalatkozol és helytelen, babonás jámborságra adod magad. 
Midőn Saul kiküldöttei azzal a meghagyással jöttek, hogy Dávi¬ 
dot elfogják, ennek felesége, Mikchol megcsalta őket, hogy ura 
menekülését eltitkolja. Egy faragot képet tett bele az ágyba, Dá¬ 
vid ruháiba öltöztette s azt mondta, hógy Dávid beteg és alszik. 
Épigy sokan, kik a jámborság külső ruhájába és látszatába öltöz¬ 
nek és akiket az emberek jámbornak és lelkieknek tartanak, csak 
üres árnyképei a jámborságnak. 

Az igazi jámborság Isten szeretetében gyökeredzik, helyeseb¬ 
ben szólva a jámborság maga Isten tökéletes szeretete. Ennek a 
szeretetnek kegyelem a neve, mert lelkünk ékessége és azt Is¬ 
ten szemében, kedvessé teszi. Amennyiben erőt ad nekünk, hogy 
jót cselekedjünk, szeretetnek mondjuk; amennyiben pedig azt esz¬ 
közli, hogy a jót buzgón, határozottan és gyakran tegyük, jám¬ 
borság a neve és akkor egészen tökéletes. Egy egyszerű, termé¬ 
szetből vett példával világítom meg. A struccmadárnak van ugyan 
szárnya, de sohasem száll a föld fölé; a tyúkok röpülnek, de csak 
ritkán, nehézkesen és alacsonyan; a sas, a galamb, fecske röpü- 
lése ellenben gyors, magas és csaknem szakadatlan. Épigy a bű¬ 
nösök földhöz tapadt emberek, akik mindig a földön kúsznak. Az 
igazak, kik még nem egészen tökéletesek, jócselekedeteik által 
az ég felé törnek ugyan, de ritkán, lassan s a szellem némi ne¬ 
hézkességével. Csak az igazán jámbor lelkek szállnak, mint a sa¬ 
sok és a galambok Istenhez, könnyű magasra törő és csaknem 
fáradhatatlan szárnyalással. Egyszóval a jámborság nem egyéb, 
mint bizonyos lelki ügyesség, és frisseség, mely által a szeretet 
bennünk vagy mi a szeretettel együtt mindent megteszünk, amire 
képesek vagyunk. 

A szeretet teszi, hogy Isten parancsait kivétel nélkül végre¬ 
hajtjuk. Aki tehát Istennek nem minden parancsát tartja szem¬ 
mel, az sem nem igaz, sem nem jámbor. Mert hogy igazak lehes¬ 
sünk, szeretettel kell bírnunk; hogy jámborok legyünk, a szere- 
teten kívül élénk és tevékeny buzgalommal is kell rendelkeznünk, 
hogy annyi jót tegyünk, amennyire képesek vagyunk. 

Mivel a jámborság lényegileg nem egyéb, mint a szeretetnek 
magas foka, nemcsak Isten parancsainak teljesítésében tesz ben¬ 
nünket gyorssá és buzgóvá, hanem oly cselekedetek végrehajtá¬ 
sában is, melyekre nem kötelez bennünket parancs, hanem csak 
tanácson vagy különös isteni sugallaton alapulnak. Az olyan em¬ 
ber, aki csak az imént kelt ki a betegágyból, csak lassan jár és 
ha muszáj; az újonnan megtért bűnös is mindaddig nehézkesen, 
lassan és csak kénytelenségből jár az üdvösség útján, míg az 
igazi jámborságra el nem jutott. Akkor aztán, mint ép és erőteh 
jes ember, az isteni törvények ösvényén nemcsak halad, hanem 
örömmel fut. Sőt nagy bátran olyan utakra is tér, melyeket má¬ 
sok járhatatlanoknak tartottak s ahová őt Isten szava akár az 
evangéliumi tanácsok, akár különös kegyelmek által hívja. Egy¬ 
szóval a szeretet és a jámborság egymástól csak annyira külön¬ 
böznek, mint a tűz és a láng. Ha a szeretet, mely a lélek belső 
tüze, erős lánggal ég, jámborság a neve. A jámborság tulajdonkép 
csak a szeretet tüzének lángja, mely a szeretetet gyorssá, tevé¬ 
kennyé és buzgóvá teszi Isten parancsainak végrehajtásában, az 
evangéliumi tanácsok és isteni sugallatok követésében. (Filothea 
I. 1. fejezet.) 

AZ ERÉNY FAJAI 


Az erény készség a jó állandó és könnyű megtevésére. Meg¬ 
különböztetünk isteni és erkölcsi erényeket. Az isteni erények 
közvetlenül Istenre irányulnak, ezek a hit, a remény és a szeretet. 
A keresztény ember erkölcsi erényei a helyes önszereteten és 
felebaráti szereteten keresztül közvetve irányulnak Istenre. 

Az erkölcsi erényeket már a régi pogány görögök négy 
alapvető erény köré csoportosították. Ezekre épül egész erkölcsi 
életünk, ezért ezeket sarkalatos erényeknek nevezzük. 
A sarkalatos erények úgyszólván minden más jócselekedetünkben 
és erényünkben kisebb-nagyobb mértékben fellelhetők, azt igazán 
tökéletessé teszik. Akármelyiknek a hiánya cselekedeteinket és 
erényeinket egyoldalúvá, tökéletlenné teszi, örök célunk eléré¬ 
séhez és érdemszerző cselekedetekhez szükségünk van a termé¬ 
szetfölötti sarkalatos erényekre. Minden igazi tökéletes lelki ma¬ 
gatartásban megtaláljuk az okosság, igazságosság, mértékletesség 
(önuralom) és lelki erősség (állhatatosság) sarkalatos erényét. 

1. Az okosság erénye nem más, mint lelki leleményesség a jó 
felismerésében és keresztülvitelében. Segítségével bonyolult hely¬ 
zetekben is fölismerjük, mit és hogyan kell tennünk. A keresztény 
lelki okosság nem egyéb, mint az Ür Jézus Krisztus szavainak 
megvalósítása: „Legyetek okosak, mint a kígyók és szelídek, mint 
a galambok." Természetesen ennek a jó megtevésére irányuló 
lelki ügyességnek semmi köze a ravaszsághoz. Az okosság meg¬ 
engedett eszközökkel, a ravaszság pedig helytelen eszközökkel él. 
Az igazi okosság: álljunk mindig készen a jó meg¬ 
tevésére, sohase tévesszük szem elől Isten akaratát. (Az okos 
szüzekről szóló példabeszéd.) A lelki okosság végső beteljesedése 
az a bölcseség, melyről a Szentírás olyan gyakran szól és 
mely mindent az örök élet szemszögéből néz. Quid hoc ad aeter- 
nitatem? Mennyit ér ez az örök életre? 

2. Az igazságosság erényét a régiek ebben a klasszikus rö- 
vidségű célkitűzésben foglalták össze: suum cuique — min¬ 
denkinek a magáét. Elsősorban meg kell adnunk Istennek mindent, 
amivel neki tartozunk szeretetben, szolgálatban, áldozatban és 
erőfeszítésben. Másodszor önmagunknak megadjuk, amire csak a 
helyes önszeretet kötelez (elsősorban lelkűnknek mindazt, amire 
szüksége van), és végül minden embertestvérünknek meg kell 
adni azt, ami jog szerint, vagy a szeretet parancsánál fogva meg¬ 
illeti őt. Az igazságosság mértéke felebarátainkkal szemben: 
„Amit akartok, hogy nektek cselekedjenek az emberek, ti is cse- 
lekedjétek nekik." Amit joggal elvárhatunk másoktól, azt mások 
is elvárhatják tőlünk. A Szentírás gyakran az igazságosság (igaz¬ 
ság) elnevezésével foglalja össze az összes erényeket. Tényleg az 
igazságosságon alapulnak összes külső és belső jócselekedeteink 

és erényeink. A belső és külső béke forrása is az igazságosság: 
„Opus justitiae pax. — A béke az igazságosság műve." (XII. Pius 
jelmondata.) 

3. Művészi alkotásokban, emberi testen és arcon milyen szép 
az arányosság, mennyire rút minden aránytalanság vagy túlzás 
nagyságban, formában, színekben! Lelki téren, gondolkodásmó¬ 
dunkban, érzésvilágunkban és cselekedeteinkben az arányosságot 
és összhangot (harmóniát), a lelki szépséget biztosítja a mérték¬ 
letesség (önuralom) sarkalatos erénye. A mértékletesség (ön¬ 
uralom) segít, hogy szívünk egyensúlyát alantas vágyak és gondo¬ 
latok fel ne borítsák, lelkünk szépségét hamupipőkévé ne tehesse 
a külső szépség szeretete, az olcsó tetszenivágyás és a sikerkere¬ 
sés hiúsága. Az önuralom által fékezzük meg magunkban az érzé¬ 
kiség tüzét; nélküle romboló láng az, általa életet építő erővé 
lesz. A mértékletesség (önuralom) segít lelkűnkben a harag és 
bosszúállás démoni erőit szelídséggé, jósággá és nagylelkűséggé 
átalakítani. 

Az önuralom állandó lelki éberség és sok apró, fegyelmezett 
cselekedet, sőt lemondás eredménye. Jelenti érzéseink megfékezé¬ 
sét, nyelvünk és érzékszerveink, kiváncsiságunk és gyomrunk 
megfékezését. Ezért mondja az Ür: „A mennyek országa erőszakot 
szenved és az erőszakosak ragadják azt magukhoz." (Erőszakra, 
vagyis kíméletlen határozottságra van szükségünk hibáinkkal, a 
kísértésekkel s bűnalkalmakkal szemben, üdvösségünk akadályai¬ 
nak elhárításában.) 

4. A női lelket könnyen befolyásolják pillanatnyi érzések, ha¬ 
tások, hangulatok. A lelki erősség (állhatatosság) képesít 
arra, hogy pillanatnyi hangulatokon, a szív és az érzések hullám¬ 
zásán túl, szenvedélyek, nehézségek és szenvedések között is, 
lelkiismeretünk szavát kövessük, Istín akaratát teljesítsük. A lelki 
erősség véd meg bennünket, hogy pillanatnyi vagy látszat-boldog¬ 
ság kedvéért el ne veszítsük igazi és örök boldogságunkat. Az 
eszközök ennek a fontos erénynek megszerzésére: a kis dolgokban 
való hűség, jóelhatározásaink megtartása nehézségek árán is, lelki 
gyakorlataink gondos végzése olyankor is, mikor nem vagyunk 
ráhangolva és főként Krisztus tanításához és erkölcsi elvei¬ 
hez való ragaszkodás áldozatok árán is. Pél¬ 
daképeink a lelki erősség megszerzésében az ószövetségi Judittól 
és Esztertől kezdve az Újszövetség szentjeiig az összes nagy női 
szentek: Szent Ágnes, Cecilia, Mónika, Sienai Szent Katalin, Ár¬ 
pádházi Szent Erzsébet, Szent Margit, Nagy Szent Teréz, Lisieuxi 
Szent Terézke és a többiek. 


3 Endrefalvy: Erkölcstan. 

1 . 

Példabeszéd az okos és az esztelen szüzekről 

Akkor hasonló lészen a mennyek országa a tíz 
szűzhöz, akik vévén lámpásaikat a vőlegény és 
menyasszony elé mennének, öten pedig közülük 
esztelenek voltak és öten pedig okosak, mert az 
esztelenek lámpásaikat véve, nem vittek elég ola¬ 
jat magukkal, míg az okosak lámpásaikat véve 
olajat vittek edényeikben. Késvén pedig a vőle¬ 
gény, mindnyájan elálmosodtak és elalvának. Éj¬ 
félkor azután kiáltás hallatszék: íme jön a vőle¬ 
gény, jérték ki elébe. Akkor mind fölkelének ama 
szüzek és rendbehozák lámpásaikat. Az esztelenek 
pedig mondák az okosaknak: adjatok nekünk olajotokból, mert 
lámpásaink kialszanak. Feleiének az okosak mondván: Nehogy 
nekünk is, nektek is kevés legyen, menjetek inkább az árusok¬ 
hoz és vegyetek magatoknak. Amíg pedig vásárolni jártak, meg- 
érkezék a vőlegény és akik készen voltak, bemenének véle a 
menyegzőre és bezáratott az ajtó. Végre megjövének a többi szü¬ 
zek is mondák: Uram, Uram! nyiss ki nekünk, ö pedig felelvén, 
mondá: Bizony mondom nektek, nem ismerlek titeket. Ébren legye¬ 
tek tehát, mert nem tudjátok a napot, sem az órát. (Máté 25, 1—13.) 

2 . 

Adjátok meg a császárnak, ami a császáré és 
Istennek, ami az Istené 

És (a farizeusok és szaduceusok) szem¬ 
mel tartván őt (Jézust) megfigyelőket 
küldőnek, akik magukat igazaknak 
tettetvén, megfognák őt beszédében, 
hogy a hatóság és helytartó hatalmá¬ 
ba adhassák. És kérdezők őt mondván: 

Mester! tudjuk, hogy helyesen szólasz 
és tanítasz, hogy személyt nem válo¬ 
gatsz, hanem az Isten útját igazságban 
tanítod. Szabad-e adót fizetnünk a csá¬ 
szárnak vagy nem? Ámde ő észre ve¬ 
vőn álnokságukat, mondá nekik: Mit kísértetek engem? Mutassa¬ 
tok nekem egy dénárt. Kinek a képe és felirata vagyon rajta? 
Felelvén mondák neki: A császáré. Ö pedig mondá nekik: Adjá¬ 
tok meg tehát, ami a császáré a császárnak és ami Istené, az Is¬ 
tennek. És nem tudtak bele kötni a nép előtt mondott szavaiba, 
hanem csodálkozván adott feleletén, elhallgatának. (Lukács 20, 
20—25.) 

3. 


Bizony, bizony mondom nektek; hacsak 
a földbe esett gabonaszem el nem hal, 
egymaga marad; ha pedig elhal, sok 
termést hoz. Aki szereti életét, elveszti 
azt; és aki életét gyűlöli e világon, 
örök életre őrzi meg azt. (János 12, 

24, 25.) 

Senki két úrnak nem szolgálhat. Nem 
szolgálhattok Istennek és a mamon- 
nak. Aki nem gyűjt velem az szétszór... 

Aki utánam akar jönni, tagadja meg önmagát, vegye 
föl keresztjét és kövessen engem. Mert aki meg akarja men¬ 
teni életét, elveszíti azt; aki pedig elveszíti életét énérettem és az 
evangéliumért, megmenti azt. Mert mit használ az ember¬ 
nek, ha az egész világot meg is nyeri, lelkének 
pedig kárát vallja? Hisz mit adhat az ember cselébe lei¬ 
kéért? Mert aki szégyenei engemet és igéimet ebben a parázna, el¬ 
fajult és bűnös nemzedékben, az Emberfia is majd szégyenleni 
fogja azt, mikor eljön Atyjának dicsőségében a szent angyalokkal. 
(Márk 8, 34. sköv.) 



4. 

Hasonló a mennyek országa a szántóföldön e 1 - 
rejtett kincshez, melyet az ember, aki 
megtalált, eldugott és azon való örömében megyen 
és eladja minden vagyonát, és megveszi azt a 
szántóföldet. 




mavaamj v/i uxj uy u 




berhez, ki szép gyöngyöket keres. Találván pedig 
___ egy drága gyöngyöt, elment és eladá min¬ 
den vagyonát, és megvevé azt. (Máté 13, 44. skk.) 

Ne véljétek, hogy békét jöttem hozni a földre, 
nem jöttem békét hozni, hanem kardot... Aki 
atyját vagy anyját jobban szereti, mint engem, 
nem méltó énhozzám; és aki fiát vagy leányát jobban 
szereti, mint engem, nem méltó énhozzám. Aki megtalálja életét, 
elveszti azt; és aki elveszti életét énérettem, meg¬ 
találja azt. (Máté 10, 34. skk.) 

Aki pedig állhatatos marad mindvégig, az 
üdvözül. (Máté 24, 13.) 


3* 


35 















ISTEN TÖRVÉNYÉNEK MEGSZEGÉSE: A BŰN 


Az követ el bűnt, aki szándékosan megszegi Isten akaratát. 

Aki tudója, hogy Isten akarata és lelkiismeretének szava szerint 
valamit meg kellene tennie és mégsem cselekszi, vagy va¬ 
lamit nem szabad megtennie és mégis megcselekszi, bűnt 
követett el. Nem minden bűn egyformán súlyos. Lényeges 
különbség van a halálos és a bocsánatos bűn között. 

A halálos bűn állandó és mély sebet ejt a lelken, állandó és 
súlyos betegséghez is hasonlíthatjuk. Amíg a földön élünk, meggyógyít¬ 
hatja a megszentelő kegyelem. A halál után már nem gyógyítható, 
örökké gyógyíthatatlan és örök fájdalmat okozó seb marad lelkűnkön. 
A halálos bűn által elveszítettük Isten megszentelő kegyelmét, megszűn¬ 
tünk Isten gyermekei lenni és az örök kárhozatot érdemeljük. 

A bocsánatos bűn a lélek kisebb betegsége. Bocsánatát nemcsak 
a szentgyónásban szerezhetjük meg, hanem ellenkező jócselekedetek, 
megbánás, önmegtagadások és jó szentáldozás által is. A bocsánatos bűn 
nem veszi el Isten kegyelmét, hanem csak elhomályosítja, általa nem 
szűnünk meg Isten gyermekei lenni, azonban — mint hálátlan gyerme¬ 
keknek — ideig tartó büntetéssel kell érte vezekelnünk a földön vagy a 
tisztítótűzben. A tisztítótűz nagyobb szenvedés minden földi szenvedés¬ 
nél, már azért is gondosan kerülnünk kell a bocsánatos bűnöket. Továb¬ 
bá azért, mert ahogyan a kisebb betegségek meggyöngítik a szervezetet 
a nagyobb betegséggel szemben, úgy a bocsánatos bűnök könnyelmű el¬ 
követése meggyöngíti lelkünk ellenállóképességét a nagyobb kísértések¬ 
kel szemben. Legfőképen pedig azért kell komolyan kerülnünk a bocsá¬ 
natos bűnöket, mert velük is megbántjuk a jóságos Istent. 

A bocsánatos bűnök többszörös elkövetése sem 
számít halálos bűnnek. (Tíz hazugság együttvéve sem halálos 
bűn.) Azonban sorozatosan elkövetett apró lopások, a nagyobb összeg 
megszerzésére irányuló szándék folytán, halálos bűnné válhatnak. Épígy, 
ha valaki sorozatos kisebb érzéki kísértéseknek tesz ki mást azzal a ha¬ 
tározott szándékkal, hogy nagy bűnre csábítsa, rossz szándéka folytán 
súlyos bűnt követett el. 

A halálos bűn Isten akaratának teljesen szándékos meg¬ 
szegése súlyos dologban. Csak az számít halálos bűnnek, ha 

a) súlyos dologban cselekszünk Isten akarata ellen; kis dolog¬ 
gal (apró hazugsággal, pár fillér eltulajdonításával) nem lehet sú¬ 
lyos bűnt elkövetni; 

b) a bűn elkövetése előtt tudtuk (vagy legalább is homá¬ 
lyosan éreztük), hogy súlyos dologról van szó; 

c) ha szabad akarattal követtük el. (A félálomban, hirtelen 
nagy felindulásban, szórakozottságból elkövetett bűnök nem 
szoktak halálos bűnök lenni, mert ezek a körülmények kisebbítik 
vagy teljesen megszűntetik a szabadakaratot.) 

Ha a fenti három kellék közül valamelyik is hiányzik, csak 
bocsánatos bűnt követtünk el. 

Bocsánatos bűnt tehát kétféleképen követhet el valaki: 

a) kisebb dologban teljesen szándékosan (tudva és 
akarva) nem engedelmeskedik Isten akaratának; 

b) fontosabb dologban cselekszik Isten akarata el¬ 
len, de nem tudja, hogy ez nagy bűn (figyelmetlenségből, jó¬ 
hiszemű tévedés folytán) vagy pedig tudja ugyan, de nem tel¬ 
jesen szabad akaratból követi el, (hanem pl. félálom¬ 
ban, nagy félelem, vagy felindulás hatása alatt). 

Tárgyánál fogva súlyos dolog mindaz, amivel súlyosan megsértjük 
Istent vagy nagy kárt okozunk felebarátunknak, illetve önmagunknak, 
súlyosan megsértjük az igazságosságot vagy szeretetet. A Szentírásból és 
az Egyház tanításából tudjuk mit kell súlyos bűnnek tartanunk és az 
egészséges lelkiismeret is megsúgja. 


Minden jó fa jó gyümölcsöt terem, a rossz fa pe¬ 
dig rossz gyümölcsöt terem. Minden fát, mely jó gyümölcsöt nem 
terem, kivágnak és tűzre vetnek. (Máté 7, 17 skk.) 

Nem mindaz, aki mondja: Uram, Uram! megyen be a 
mennyek országába, hanem aki Atyám akaratát cselek¬ 
szi, ki mennyekben vagyon, az megyen be a mennyek országába. 
(Máté 7, 21.) 

Ne ejtsétek tévedésbe önmagatokat: sem paráznák, sem bál¬ 
ványimádók, sem házasságtörők, sem elpuhultak... sem tolvajok, 
sem fösvények, sem iszákosak, sem átkozódók, sem rablók nem 
fogják bírni Isten országát! (I. Korint. 6, 9 skk.; V. ö. 
Efez. 5, 5.) 

MI A BÁNAT? 

A „természet embere" nem tudja, mi a bűn, nem érez vágyat 
az űjraszületés után, következőleg nem is tudja, mi a bánat. Az 
bánkódik, kinek lelkét megérinti az Isten fölségének, a Szentség¬ 
nek érzete s aki ugyanakkor saját méltatlanságának, por és hamu 
voltának tudatára ébred. 

A bánat nem rablásnál és gyilkosságnál kezdődik. A szentek 
mélyen bánatosak, jóllehet bűneik a szó megszokott értelmében 
nem voltak. De szerették Istent s e szeretet fényénél látták, mi az 
ember s érezték az űrt a végtelen Szentség és önmaguk között. 

Mikor a lélek az ő Teremtője és a közte levő tér tudatára 
ébred, a legkisebb elhajlást is megérzi és a mélységből a magas¬ 
ságba kiált. A bánat felsikoltás, segélykiáltás az élő, erős Istenhez. 
Mikor kifogy, elhasználódik a lélek levegője és új légkör után 
kiált, ez a bánat. 

Mikor szeretetet és igazságot szomjúhozunk, ez a bánat. A 
bánat gyötrő szomjúság, levetni a régi embert és felöltem az új 
embert, ki igazságból és szeretetből való. 

A bánat a lélek tavaszi hóolvadása, melyben egyszerre csak 
felragyog az igazság napja és hatása alatt megmozdul, megrázkó¬ 
dik, megrendül a régi ember. Nem tudni honnan és hogyan, de jő 
a Lélek, átjárja, gyökerén érinti személyiségünket és a csendbe, 
magányba kényszerít. A külső világból a belső világba szólít. 
Érezzük, hogy egyedül kell lennünk. És ebben az élet-, sorsdöntő 

egyedüllétben a lélek örök hivatásának tudatára ébred: a magas¬ 
ságra, hová hivatott; a mélységbe, melybe jutott, érzi, hogy zu¬ 
hant, eltorzult, érzi a belső diszharmónia kínjait és a kettősség e 
tudata folytán erőt vesz rajta a kedvetlenség, a szégyen, az utálat 
önmaga iránt, a fájdalom, a szomorúság, a keserűség. Megindul¬ 
nak a lélek élő vizei, erőt vesz rajta a vágy szakítani a múlttal s 
akarata megfeszült erejével fordul Ahhoz, akit megbántott, akihez 
odakötve érzi magát, aki nélkül nem várhat üdvösséget. „A mély¬ 
ségből kiáltok Hozzád, Uram, Uram, hallgasd meg könyörgésemet 
— egyedül ellened vétkeztem és gonoszt cselekedtem Előtted." 
„Könyörülj rajtam, Uram, a Te nagy irgalmasságod szerint és a 
Te megmérhetetlen irgalmasságoddal töröld el az én vétkeimet." 
De a bánkódó lélek itt meg nem áll, hanem megy egy rejtett lélek¬ 
tani törvény, a kibeszélés, elégtételadás törvényének hatása alatt, 
mely a Krisztus törvénye is, mely keresi az Isten emberét, a meg¬ 
értőt, a titoktartót, hogy előtte kibeszélje bűneit. Ügy érzi, nem 
elég sóhajtozni az éghez, hanem emberi módon ki kell beszélni, 
meg kell gyónni a bűnt és eleget kell tenni a megsértett világ¬ 
rendnek. 

És az Isten az ő szolgája ajkáról válaszol: „Megbocsáttatnak 
a te bűneid, menj haza és többé ne vétkezzél." 

Igen, nemcsak bánkódni... Mert a katolikus hit nem formát¬ 
lan, raffinált, ködbevesző bensőség. Hanem menni, belépni a temp¬ 
lomba kalaplevéve, mint a paraszt, elsurranni a templom egy misz¬ 
tikusan sötét zúgába, hol a gyóntatószék áll, letérdelni s a rácson 
keresztül halkan moraj ló szavakkal elmondani mindent egy em¬ 
bernek, kinek tiszta és meleg a szíve. 

Elmondani mindent... Hányszor mondanak el „mindent" egy¬ 
másnak azok, akiket egymásra utal az élet; hányszor mondanak 
el „mindent" egymásnak a fiatal emberek ott a kávéházak fehér 
asztalánál késő éjjeli órákban... Igen, elmondani mindent, de 
nem hivalkodva, szentségtörően, hanem alázatosan, bánatosan... 
elmondani „mindent", de nem mindenkinek, hanem annak, kinek 
szigorú arcélén ott van a titoktartás pecsétje; ki sohasem járt sötét 
utakon s kinek keze sohasem szórta szét az élet rózsaszirmait... 
elmondani „mindent", de nem farizeus önteltséggel, hanem a vá¬ 
mos alázatával, szemlesütve, fejlehajtva, míg meg nem gyóntunk 
és bűneinktől meg nem szabadíttattunk. 

És aztán felemelkedni, s tiszta lélekkel menni a fehér oltár¬ 
hoz és venni a kenyeret, melyben Isten rejtőzik; mely nélkül — 
a megtért költő szerint — az élet árulás! „sans qui la vie est une 
trahison" (Verlain.) 

Csak, aki gyónik, tudja mit jelent Krisztusnak az első gyónó¬ 
hoz, a szamariai asszonyhoz intézett szava: „Ö, ha tudnád az Isten 
ajándékát." Csak, aki gyónik, ismeri a bánatnak felszabadító, újra¬ 
szülő erejét és azt a világfölényes optimizmust és léterőt, mely 
belőle árad. A bánatnak ez a katolikus formája a legmegindítóbb 
és legfölségesebb lelki élmény. Az Evangélium azzal kezdődik: 
„Tartsatok bűnbánatot, mert elközelgett az Isten országa." Nem 
azt mondja: nem lesz többé bűn! Mindig lesz bűn a világon. Bűne 
mindenkinek van, mert „bűnben fogant anyánk". Az Evangélium 
azt mondja: ne érezzétek magatokat jól a bűneitekben! Szálljatok 
magatokba! Járjon át benneteket az alázatos bánat szent lelke. 
Mert, aki bánkódik, abban olvad a téli fagy kérge, abban ébredez 
a tavasz, annak kapcsolata van a Krisztussal, az belépett az Isten 
országába, mely igazság, béke és öröm. Aki pedig nem bánkódik, 
annak lelke télben áll, annak lelke el van vágva az élet centrumá¬ 
tól, az nem szereti Istent és „halálban marad". 

(Hetényi: Isten és a lélek. 99 skk. old.) 

A KÍSÉRTÉS 


A kísértés keletkezése. Minden bűn belül, lelkűnkben kezdő¬ 
dik. A szívből jönnek a gonosz gondolatok, kívánságok és csele¬ 
kedetek. Valamilyen gondolat vagy érzés, gerjedelem ébred ben¬ 
nünk, mely a bűnt kívánatosnak és jónak tünteti föl. (Például: 
egy hazugsággal megmenekülhetnénk a szégyenkezéstől; most 
visszafizethetnék ellenségemnek; érdekessé tehetném magamat, 
ha elmondanám, ami rosszat másról tudok.) Ez még csak kísértés. 
A kísértés rendesen tudat alatti érzéseinkben és gondolatainkban 
kezdődik és amikor tudatossá válik, attól kezdve kötelességünk 
ellene küzdeni. A tudat alatt a kísértést előidézhetik átöröklött 
hajlamok, szerzett rossz szokások, vagy külső benyomások (ol¬ 
vasmány, társaság, mozi, zene). 

A kísértést fölkeltheti: 

a) Saját rossz természetünk. Az eredeti bűn óta az 
emberi természet a rossz felé hajlik, olyan gondolatok és kíván¬ 
ságok támadnak bennünk, melyek kívánatosnak tüntetik föl a 
bűnt. A rendetlen kívánságok többfélék, a főbbek a hét főbűn 
(tulajdonképpen: rendetlen hajlam) neve alatt ismeretesek: ke¬ 
vélység, fösvénység, bujaság, irigység, torkosság, harag és jóra 
való restség. Ezek a rossz hajlamok nem mindenkiben élnek egy¬ 
forma számban és erővel. Gyakran egészen öntudatlanul szuny- 
n y a d n a k sokáig a lélekben, míg valami külső körülmény föl 
nem kelti őket. 

b) Kísértést idézhetnek elő és bűnre csábíthatnak bennünket 
külső dolgok: személyek, körülmények, helyek. (Erkölcstelen ol¬ 
vasmány, színház, mozi; romlott társaság; érzéki tánc stb.) Ameny- 
nyiben valószínű, hogy bűnre visznek, közeli bűnalkal¬ 
maknak nevezzük őket. Mindenkinek kötelessége, 
hogy a közeli bűnalkalmakat elkerülje, mert 
már a bűnalkalom szándékos keresése is súlyos bűn. ,,Aki keresi 
a veszedelmet, elvész abban,' 1 — mondja a Szentírás. 

Aki közeli bűnalkalomban kénytelen élni (pl. szabad¬ 
szájú emberekkel egy munkahelyen dolgozik, nap-nap után együtt 
kell lenni olyan személlyel, aki súlyos érzéki kísértést jelent szá¬ 
mára), annak kötelessége, hogy a közeli bűnalkalmakat lélektani¬ 
lag távoli bűnalkalommá változtassa. A közeli bűnalkal¬ 
mat távoli bűnalkalommá változtathatjuk imád¬ 
sággal, gyakori áldozással, a jószándék fölkelté¬ 
sével és önmegtagadásokkal. Ha ez nem sikerül, ta¬ 
pasztalt lelkiatya tanácsát kell kérnünk és végső esetben az Űr 
Jézus szavai szerint cselekednünk: „Ha kezed, vagy szemed meg¬ 
botránkoztat téged, vesd el magadtól, mert jobb neked sántán 
vagy vakon bemenned az örök életre, mint két kézzel, vagy szem¬ 
mel az örök tűzre vettetned." (Máté 18, 8.) 

c) A bűnt kívánatos formában tűntetheti fel előttünk és sú¬ 
lyos kísértéseket okozhat a gonosz lélek, aki Krisztus 
Urunk szerint „a sötétség fejedelme", Évát is elcsábította, az is- 

tenfélő Jóbot megkísértette, a szenteknek súlyos kísértéseket 
okozott (különösen a kevélység, hiúság és érzékiség fölkeltésé¬ 
vel), sőt Krisztus Urunkat is megkísértette. A Szentírás szerint a 
gonosz lélek, ,,mint ordító oroszlán körüljár, keresvén, akit el¬ 
nyeljen". (1. Péter 5, 8.) Viszont azt is tudjuk, hogy az Ür Jézus 
megváltói kereszthalála óta a gonosz lélek olyan, mint a láncra- 
vert kutya; csak azt haraphatja meg, aki közel engedi magához. 
A gonosz lélek nem kényszeríthet bennünket a bűnre, 
hanem csak megkísérthet. 

A gonosz lelkek bukott angyalok, tehát nálunknál sokkal na¬ 
gyobb értelmi képességekkel és hatalmasabb akarattal felruházott szel¬ 
lemek, akik minden tehetségüket rosszra használják. A mieinknél maga¬ 
sabb szellemi képességeikkel könnyen megcsalhatnak bennünket és a 
bűnt kívánatosnak állíthatják be előttünk. Az anyagi világ szépségével 
is ráhangolhatják lelkünket a bűnre. (Érzéki testi erő és szépség, az 
alkohol kellemes zsongító hatása, érzéki tánc és zene stb. által.) Isten 
azonban mindannyiunk mellé állított egy ugyancsak hatalmas szellemi 
képességekkel, nagy jósággal és erős akarattal megáldott jó szellemet: 
őrzőangyalunkat. Kisgyermekkorunkban sokszor megvédte életünket 
testi veszedelmektől, felnőtt korunkban is földi vándorlásunk láthatatlan 
társa és világosan látó, melegszívű, erős pártfogónk, akire lelkileg min¬ 
dig számíthatunk, örzőangyalunk a lelkiélet örömeivel is igyekszik ben¬ 
nünket a jóra vonzani (a jócselekedet jóérzése, a tisztaszívűség lelki bé¬ 
kéje, az imádság édessége által.) 

A kísértés legyőzése. A kísértés akkor válik bűnné, 
ha akaratunk beleegyezik, vagyis ha elhatározzuk, 
hogy engedünk a kísértő gondolatnak (vágynak) és szerinte 
fogunk cselekedni vagy készakarva gyönyörkö¬ 
dünk benne. Az öntudatlan ellenszenv, a magától keletkezett 
érzéki vágy még nem bűn; amint azonban tudatossá vált bennünk, 
küzdenünk kell ellene, különben beleegyeztünk a kísértésbe. 

A kísértés ellen különféleképen küzdhetünk. Olykor a 
küzdelem egyik, néha másik módja célravezetőbb. Ha észrevesz- 
szük a kísértést, fölkeltjük lelkűnkben a jószándékot, hogy 
nem akarunk beleegyezni és röpimával fordulunk az Ür Jé¬ 
zushoz: ,,Uram, ne engedj vétkezni!", „Jézusom, tied akarok ma¬ 
radni!" vagy „Szeretlek, Jézusom!" Néha az imádságban, elmélke¬ 
désben való elmélyedés, (ha a halálra, a végső dolgokra, Jézus 
szenvedésére gondolunk), űzi el a kísértést. Máskor azt segít, 
hogy elmélyedünk valamilyen munkában. Érzéki kísértések idején 
jó, ha egyidőre foglalkozást változtatunk. Esetleg tes¬ 
tileg kifárasztjuk magunkat (fizikai munkával, sporttal), lefoglal¬ 
juk gondolatainkat és érzéseinket (érdekes olvasmánnyal, tervez- 
getéssel, szellemi munkával). Erős kísértések idején rendesen 
megtöri a kísértést valamilyen nehezebb önmegtagadási 
gyakorlat, mert egyrészt leköti erőnket és figyelmünket, másrészt 
tudatosítja és megerősíti az Űr Jézus iránti szeretetünket. 

Minden kísértés alkalom arra, hogy legyőzésével 
érdemet szerezzünk a mennyországra, megerősödjünk a jóban, 

erényt alakítsunk ki magunkban és Isten szerető segítségét, me¬ 
lyet a kegyelem által nyújt, áldozatos szeretettel (a kísértés le¬ 
győzésével) viszonozzuk! 


így győzi le a hívő lélek a kísértéseket: 

J ó b, mikor egyszerre elvesztette gazdagságát és valamennyi 
gyermekét, fájdalmában megszaggatta ugyan ruháit, mégis azt 
mondta: „Az Ür adta, az Ür elvette, amint neki tetszett, úgy lett, 
legyen áldott az ö neve!" 

Mikor felesége gúnyolja, hogy ugyan érdemes volt jónak len¬ 
nie és még mindig bízik Istenben, rendíthetetlen hite így utasítja 
rendre a kishitű asszonyt: „Te is úgy szólsz, mint a hitetlenek; ha 
a jókat elvettük Isten kezéből, a rosszakat miért ne vegyük el?!" 
A jó adományoknál nem kérdezgetjük, miért adja Isten, mivel ér¬ 
demeltem meg,* hogyan kérhetnék tőle számon, mikor baj ér ben¬ 
nünket?! 

Barátai azzal vigasztalják, Jóbot, hogy fájdalmas fekélyes se¬ 
beit bizonyára titkos bűneiért kapta az Űrtől büntetésként. A gya¬ 
núsítás fájdalommal tölti el ártatlan és tiszta szívét, de ugyanakkor 
a végső nagy igazságszolgáltatásban bízik: „Könyörüljetek rajtam, 
legalább ti, az én barátaim, mert az Űr keze illet engem. De én 
tudom, hogy az én Megváltóm él és az utolsó napon föltámadok a 
földből és testemben látom meg az én Istenemet!" 

így felelt Krisztus Urunk a kísértőnek: 

Az éhség és testi nélkülözés kísértései idején: „Nemcsak ke¬ 
nyérrel él az ember, hanem az Istennek minden igéjével." Kell 
nekünk a kenyér, de épolyan fontos a lélek tápláléka, Isten szava! 

A hírnév, siker, hiúság és vakmerő gőg kísértéseire Krisztus 
Urunk azt feleli: „Ne kísértsd a te Uradat, Istenedet!" 

A gazdagság, kényelmes élet és földi boldogság kísértéseire 
Krisztus Urunk azt feleli: „Uradat, Istenedet imádjad és csak neki 
szolgálj!" 

Az Űr Jézus minden kísértésre Isten szavaival felelt. Kísérté¬ 
seinkben nekünk is arra kell gondolnunk: mit mond erre az Isten? 
mi az ö akarata?! 

A szentek így küzdenek kísértés idején: 

Sienai Szent Katalint (1347—1380) egyszer hosszú ideig a leg¬ 
erősebb érzéki gondolatok és vágyak kísértették. Semmi kedve 
sem telt az imádságban, mégsem hagyta abba szokott lelki gya¬ 
korlatait, kényszerítette magát az elmélkedésre, szentséglátogatá¬ 
sokra és önmegtagadásokra. Végül az Ür megjelent neki és ő ke¬ 
servesen panaszkodott neki: „Hol voltál, Uram, hogyan hagyhattál 
el ennyi ideig?! 

— Nálad voltam, Katalin, a te szívedben — felelte az Űr. 

— Hogyan lehettél nálam ennyi rossz gondolat között, Uram? 

— Igen, szívedben voltam és örömmel láttam, hogy megállot¬ 
tád a próbát! 

(Az Ür ott volt Katalin szívében, mert ő nem egyezett bele a 
kísértésekbe és nem adta föl a harcot.) 

Végül az Ür Jézus két koronát mutatott Szent Katalinnak: egy 
aranyból, gyémántból való remekszép királyi ékszert és egy tö¬ 
viskoronát. Reábízta, hogy válasszon: egyiket a földi életben kell 
viselnie, a másikat a túlvilágon... Te melyiket választod?! 

AZ ÖNISMERET ÉS FÖHIBÁNK 


1. Már a régi görögök ebben foglalták össze az életbölcsesé- 
get: ismerd meg magadat. Csak, aki önmagát helyesen 
megismerte, képes hibái megjavítására és a lelki haladásra. Má¬ 
sokat is csak úgy tudunk nevelni, ha ismerjük őket. Az édesanya 
azért tud gondoskodni gyermekéről, veszi észre kellő időben a 
kis emberpalántára leselkedő veszedelmeket, mert ismeri gyerme¬ 
kének testét és lelkét. Ha másokat is csak természetük megfigye¬ 
lésével és megismerésével tudunk befolyásolni, mennyire inkább 
önmagunkat! Értékes és kényes virág az emberi lélek, csak úgy 
virágzik, ha jól gondozzuk és csak akkor tudjuk jól gondozni, ha 
alaposan ismerjük. Ezért kell minden hamis önszeretettől mente¬ 
sen, őszintén és kíméletlenül megkeresnünk gyengeségeinket és 
hibáinkat. 

Az önismeret nagy akadálya a hiúság és helytelen ön¬ 
szeretet, mely mindenre talál mentséget, kibúvót és természetünk 
lemetszésre ítélt vadhajtásait is dédelgeti, szépnek találja, ragasz¬ 
kodik hozzájuk. A pici gyermek is sír, mikor le akarják vágni ha¬ 
ját. A gyermekes, fejletlen lelkek is csodálatos rövidlátással ra¬ 
gaszkodnak nemcsak ahhoz, ami természetükben és egyéniségük¬ 
ben fölösleges, hanem ahhoz is, ami káros és bűnös. 

Helyes önismeretre segít: 1. A gyakori lelki- 
ismeretvizsgálat. 2. a gyakori gyónás, föltéve, hogy 
igyekszünk meglátni ömagunkban a lényeges hibákat, 3. tapasz¬ 
talt 1 e 1 k i a t y a lelkivezetése. 4. Szüléink, tanáraink és sok¬ 
szor ellenségeink rólunk való véleménye. Mikor valamely reánk 
vonatkozó megjegyzés vagy bírálat érzékenyen érint, alighanem 
lényeges hibáinkra tapintott rá. Isten sokszor ellenségeink kímé¬ 
letlen kritikájával vagy egy-egy sikertelenség, megszégyenülés 
útján akar bennünket a helyes önismeretre rávezetni. 

2. Legtöbb hibánk gyökere főhibátfk. Mindenkinek van 
főhibája, csak sokan nem veszik észre. Pedig lelki haladásunk 
alapja: megkeresni főhibánkat és küzdeni ellene. Hiába vágjuk le 
a vadhajtásokat, ha nem irtjuk ki a gyökeret; hiába küzdünk szá¬ 
mos hibánk ellen, ha nem irtogatjuk főhibánkat. Többi bűnünk 
ellen való küzdelmünk is annyiban hoz maradandó eredményt, 
amennyiben gyengíti főhibánkat. 

Főhibánk lelkűnknek az a rossz hajlama, 
melyből többi hibáink és bűneink fakadnak. 
Mikor hibáink okai után kutatunk, mindegyiknél megvizsgáljuk: 
miért szoktam ezt a bűnt elkövetni? és legtöbbnél ugyanarra a 
végső okra bukkanunk, ráakadtunk főhibánkra. A főhiba szinte 
második természetünk, olyan rosszirányú lelki hajlam, mely alap¬ 
vetően befolyásolja egész gondolkodás- és cselekvésmódunkat. 

A főhiba elleni küzdelemben segít: 

a) A reggeli jószándék fölkeltése: ma főhibám ellen aka¬ 
rok küzdeni. 

b) A főhibánkra irányuló esti részleges (partikuláris) 
lelkiismeret-vizsgálat. 

c) Állandó és sokszor ismételt önmegtagadások fő¬ 
hibánk ellen. 

d) A főhibánkkal ellentétes erény gyakorlása. 

Minden ember lelkialkata az isteni gondviselés remekműve. Isten 
csodálatos gondviselése legtöbbször rossz hajlamaink, főhibánk ellen- 
súlyozására ellenkező hajlamokat is ültetett lelkűnkbe. 
Főhibánknak rendesen megfelel valamilyen azt kiegyenlítő jó hajlam. 
Természetünk alaptulajdonságainak is két arca van, mint a pogányok 
Jánus-istenségének. Jó vagy rossz irányba fejleszthetjük őket. Kitartó 
önneveléssel főhibánkat jótulajdonsággá, erénnyé alakíthatjuk 
át, ahogyan a nemes oltóág is a vad alany erejét átalakítja nemes 
gyümölccsé. 

Hiú vagy? Legyen rá gondod, hogy ne érd be olcsó sikerekkel. 
Igazi értékekkel akarj tetszeni és ne csak az emberek elismerését ke¬ 
resd, hanem Istenét! Indulatos, hirtelen vagy? Mély érzésvilág jele ez, 
alakítsd át érzékenységedet a jó iránti lelkesedéssé, önfeláldozó szere¬ 
tetté! Szalézi Szent Ferenc is sok önfegyelmezéssel és az áldozatkészség 
állandó gyakorlásával hirtelen természetét a szelídség és jóság példaké¬ 
pévé nevelte. Sok benned az érzékiség? Akkor sok áldozatkészségre, 
szorgalmas, munkás és önfeláldozó tiszta szeretetre lennél képes! Lusta 
és lassú vagy? Hibádat nyugodt, békés és békét árasztó, derűs termé¬ 
szetté változtathatod! A főhiba olyan mint a szél, ha kellő okosság¬ 
gal és kitartással befogod önnevelésed vitorláiba, erénnyé változik, ér¬ 
demeket szerzel vele, Isten felé visz előre. 

e) Főhibánk elleni küzdelmeinkben állandó erőforrásunk a 
gyakori szentáldozás mint ellenméreg, orvosság és 
lelki táplálék. Továbbá hozzánk hasonló lelkialkatú és 
természetű szentek tisztelete, életük alapos megismerése 
és hősies erényeik utánzása. 

SZENT ÁGOSTON IMÁJA ÖNISMERETÉRT 


Domine Jesu, noverim me, no- 
verim Te, 

Nec aliquid cupiam, nisi Te. 
Oderim me et amam Te. 

Omnia agam propter Te 
Humiliem me, exaltem Te. 

Nihil cogitem, nisi Te. 
Mortificem me et vivam in Te. 

Quaecumque eveniant, accipiam 
a Te. 

Persequar me, sequar Te. 
Semperque optem sequi Te. 
Fugiam me, confugiam ad Te. 
Ut merear defendi a Te. 
Timeam mihi, timeam Te, 

Ut sim inter electos a Te. 
Diffidam mihi, fidam in Te. 

Oboedire velim propter Te 
Ad nihil afficiar, nisi ad Te, 

Et pauper sim propter Te, 
Aspice me, ut diligam Te, 

Voca me, ut videam Te, 

Et in aeternum fruar Te. Ámen. 


Uram Jézus, ismerjem meg ma¬ 
gam, ismerjelek meg Téged, 

Mást se kívánjak, csak Téged. 

Magamat gyűlöljem, Téged sze¬ 
resselek. 

Mindent Érted tegyek. 

Alázzam meg magam, dicsőítse¬ 
lek meg Téged. 

Csak Reád gondoljak. 

Tagadjam meg magam és ben¬ 
ned éljek. 

Bármi ér, fogadjam el Tőled. 

Magamat megvessem, példádat 
kövessem. 

Mindig Téged akarjalak követni. 

Fussak magamtól, fussak Hozzád. 

Hogy Te védj meg engem. 

Féljek magamtól, féljelek Téged, 

Hogy választottaid közt legyek. 

Magamban ne bízzam, benned 
bízzak. 

Érted engedelmes legyek. 

Semmi se vonzzon, csak Te, 

Érted szegény legyek, 

Tekints rám, hogy szeresselek, 

Hívj, hogy lássalak 

És mindörökké áldjalak. Ámen. 


PS Y CHOANALYSIS CHRISTIANA 

Mint a bókos szentek állnak a fülkében 
kívülről a szemnek kifaragva szépen, 
de befelé, hol a falnak fordul hátok, 
csak darabos szikla s durva törés tiátog: 
ilyen szentek vagyunk mi! 

Micsoda ős szirtből vágták ki lelkünket, 
hogy bús darabjai még érdesen csüngnek, 
érdesen, szennyesen s félig születetten, 
hova nem süt nap, hova nem fér a szem? 
Krisztus Urunk, segíts meg! 

Hallottunk ájtatos, régi faragókat, 
kik mindent egyforma türelemmel róttak, 
nem törődve, ki mit lát belőle s mit nem: 
tudva, hogy mindent lát gazdájuk, az Isten. 

Bár ilyenek lennénk mi! 

Ügyis csak az Ür lát mindenki szemével, 
s hamis temagadból szégyenkezve nézel, 
tudd meg, lelKem, s borzadj, mert szemeden által 
az Isten is nézi, az Isten is látja! 

Krisztus Urunk, segíts meg! 


44 


Oh, jaj, hová bújhatsz, te magadnak-réme, 
amikor magad vagy az ítélő kéme?! 

Strucc-mód fúr a percek vak fövénye alá 
balga fejünk, — s így ér a félig-kész Halál, 
s akkor mivé leszünk mi? 

Gyónatlan és vakon, az évek szennyével 
löknek egy szemétre a hibás cseréppel, 
melynek nincs csörgője, s íze mindörökre 
elrontva, mosatlan hull vissza a rögbe. 

Krisztus Urunk, segíts meg! 

Ki farag valaha bennünket egészre, 
ha nincs kemény vésőnk, hogy magunkat vésne, 
ha nincs kalapácsunk, szüntelenül dúló, 
legfájóbb mélyünkbe belefúró fúró? 

Szenvedésre lettünk mi. 

Szenvedni annyi, mint diadalt aratni: 

Oh, hány éles vasnak kell rajtunk faragni, 
míg méltók nem leszünk, hogy az Ég királya 
beállítson majd szobros csarnokába. 

Krisztus Urunk, segíts meg! 

Babits Mihály 

ISTEN KEGYELMÉNEK MEGSZERZÉSE 
ÉS MEGŐRZÉSE 


1. Isten kegyelme nélkül semmit sem tehetünk örök boldogsá¬ 
gunk biztosítására. Az első kegyelmet minden érdemünk nélkül 
Isten jóságából ingyen kaptuk a szentkeresztségben. A bűnös em¬ 
ber számára a megtérés kegyelme Isten ingyenes ajándéka. A 
végső állhatatosság kegyelmét sem érdemeink miatt, hanem irga¬ 
lomból és jóságból adja meg Isten. A többi kegyelmet azonban 
bizonyos mértékig ki lehet érdemelni. Mivel a kegyelem Isten in¬ 
gyen ajándéka („gratia est gratis data" — Szent Ágoston), azt 
alázatos lélekkel és buzgó imádsággal kell Istentől kérnünk. 

A segítő kegyelem Isten ereje, mellyel képessé válunk, 
hogy a mennyország kiérdemléséhez szükséges jót fölismerjük és 
megtegyük, az örök üdvösségünket veszélyeztető bűnöket föl¬ 
ismerjük és elkerüljük. A segítő kegyelem által tesszük az első 
lépést a megtérés útján és megtérésünk után a segítő kegyelmek 
képesítenek bennünket Isten gyermekeihez méltó életre. A kegye¬ 
lem akkor válik lelkünk javára, ha vele együttműködünk. Isten 
mindenkinek ad elegendő kegyelmet, hogy a halálos bűnöket el 
tudja kerülni, a mennyországot kiérdemelje és ha bűnbe esett, 
megtérhessen. 

A segítő kegyelem olyan, mint az étel. Csak akkor használ a 
szervezetnek, csak úgy ad erőt, ha testünk fölszívja, magáévá 
teszi. A kegyelem is akkor ad erőt lelkűnknek, ha akaratunkkal 
magunkévá tesszük, eggyé lesz vele akaratunk. 

A megszentelő kegyelem is Isten ingyenes ajándéka. 
A megszentelő kegyelem a lélek állandó állapota, általa a bűn 
gyermekéből Isten gyermekévé leszünk és méltóvá válunk a 
mennyországra. Ahogyan a fény nem tűri a sötétséget, úgy űzi el 
a megszentelő kegyelem a súlyos bűnt. Viszont egyetlen halálos 
bűn is kioltja a kegyelmet. így értjük Szent Pál szavait: „a lelket 
ki ne oltsátok! 1 ’ A megszentelő kegyelem a lélek élete, nél¬ 
küle halott és érzéketlen az örök boldogság számára. 

A megszentelő kegyelmet a szemhez is hasonlíthatjuk. A vak 
nem képes a színeket meglátni. A halálos bűnben lévő lélek is elvesz¬ 
tette lelki látását, vakká válik az örök boldogság élvezésére, Isten gaz¬ 
dagságának színelátására. 

A megszentelő kegyelem egyúttal Isten szeretete a lélek¬ 
ben. Minden halálos bűn kioltja ezt a szeretetet és a szeretetből fakadó 
tökéletes bánat (a gyónás szándékával) vagy a kevésbbé tökéletes bánat 
és a gyónás együttesen tudják csak visszaadni. 

Aki a megszentelő kegyelmet elveszítette, mindennél többet vesz¬ 
tett: elveszítette Istent és örök boldogságát. Ezért őrizd a kegyelmet 
magadban! Szent Blanka azt mondta fiának, Szent Lajos francia király¬ 
nak: „Inkább lássalak halva, mint halálos bűnnel lelkeden." Inkább hal¬ 
va, mint halálos bűnben! 

Ha elveszítetted a kegyelmet, ne maradj meg a halálos bűn állapo¬ 
tában, hanem mielőbb indíts tökéletes bánatot és járulj szentgyónáshoz, 
amint alkalmad van rá. Minden súlyos bűnben eltöltött 

nap elveszett idő, értéktelenné vált idő örök üdvösséged szem¬ 
pontjából. Ezt az elveszett időt siratta a megtért Szent Ágoston is. „Ké¬ 
sőn találtalak szeretni, Te ősi és új szépség; későn szerettelek meg 
Téged! Volt idő, amikor még nem ismertelek! Jaj ama vakságnak, ami¬ 
kor még nem láttalak Téged! Jaj annak a süketségnek, amikor még nem 
hallottalak Téged! A szépségekben, melyeket teremtettél vakon és süke¬ 
ten, torzan rohantam. S amikor velem voltál és én nem voltam Veled, 
azok tartottak távol Tőled, amik nem léteznének, ha Benned nem volná¬ 
nak. Megvilágosítottál engem; amikor láttalak, megszerettelek Téged. 
Mert senki sem szeret Téged, aki nem lát és senki sem lát, csak az, aki 
szeret Téged. Későn szerettelek meg oly régi és oly új Szépség, későn 
szerettelek meg Téged. Jaj ama időnek, amikor nem szerettelek." 
(Soliloquia 31. fej.) 

2. A kegyelmet az imádság és a szentségek 
szerzik meg lelkűnknek. Minden szentség vagy adja, 
vagy nagvobbítja lelkűnkben a megszentelő kegyelmet: Isten 
gyermekeivé válunk általa vagy még kedvesebbek leszünk Isten 
előtt. Ezenkívül minden szentség különleges segítő kegyelmeket 
ad a kísértések legyőzéséhez és érdemszerző jócselekedetek vég¬ 
zéséhez. 

A szentségek akkor használnak legtöbbet lelkűnknek, ha 
kellően előkészülünk Isten kegyelmének befogadására és vételük 
után igyekszünk a megszentelő kegyelmet megőrizni, a segítő, ke¬ 
gyelmekkel együttműködni, azokat jól felhasználni. 

3. Az elveszett kegyelmet visszaszerzi számunkra a 
szentgyónás. 

A bűnbánat szentségét Krisztus Urunk akkor rendelte, mikor föl¬ 
támadásának estéjén így szólt apostolaihoz: „Akiknek megbocsájtjátok 
bűneiket, meg vannak bocsájtva és akiknek megtartjátok, meg vannak 
tartva." A Megváltó ezekkel a szavakkal isteni bűnbocsájtó hatalmát át¬ 
adta az apostoloknak. Nem adta át azonban nekik isteni mindentudását, 
tehát az apostolok csak úgy bocsájthatják meg a bűnöket, ha a bűnös 
előbb bevallja azokat. Krisztus Urunk szavaiban benne foglaltatik, hogy 
bűneinket meg kell vallanunk. A bíró csak úgy ítélhet, ha ismeri 
a tényállást. A szentgyónásban a bűnös vádló és vádlott egy személyben, 
a pap pedig az örök Bíró nevében ítél lelke fölött. 

Azzal, hogy a Megváltó az apostolokra bízta a bűnök megbocsájtá- 
sát vagy megtartását, egyúttal megjelölte, hogy bűneink elengedésének 
módja a szentgyónás. Ha másként is megnyerhetnék vétkeink bocsánatát, 
ha a bűnös a pap közvetítése nélkül maga is elintézhetné Istennel a ki¬ 
békülést, semmi értelme sem volna az Ür szavainak: „akiknek megtart¬ 
játok bűneiket, meg vannak tartva". Isten engedi el bűnadósságunkat, 
tehát egyedül ö határozhatja meg (és nem a bűnös ember), 
hogyan akarja megbocsájtó irgalmát gyakorolni. Isten pedig a 
gyónást jelölte meg a bűnök elengedésének eszközéül. 

A s z e n t g y ó n á s b a n meg kell vallanunk összes 
halálos bűneinket azok számával és lényeges 
körülményeivel együtt. Ezért gyónás előtt gondosan 
meg kell vizsgálnunk lelkiismeretünket, hogy valamennyi súlyos 
bűnünket meg tudjuk mondani. A bocsánatos bűnöket nem va- 

gyünk kötelesek meggyónni, mert azok bocsánatát a szentgyóná¬ 
son kívül is megszerezhetjük. Aki csak egyetlen halálos bűnét 
is szándékosan (pl. szégyenből) nem vallja meg, érvényte¬ 
lenül gyónt, többi bűnét sem bocsájtotta meg Isten, tehát egész 
gyónását meg kell ismételnie. (Azt is meg kell mondania, 
hányszor gyónt és áldozott szentségtörően.) Aki véletlenül 
felejtett ki valamely súlyos bűnt, érvényesen gyónt, szentáldozás¬ 
hoz is járulhat, azonban a kifelejtett bűnt legközelebbi 
gyónásában köteles meggyónni. 

A pap kérdéseire a szentgyónásban őszintén és világosan fe¬ 
lelünk. Aki a gyónásban lényeges dolgot elhallgat, vagy fontosabb 
dologban hazudik, érvénytelenül és szentségtörően gyónik. 

A gyónás lelke a bánat. Bánat nélkül nincs bocsánat. 
Ezért gyónás előtt nagy gondot kell fordítanunk a bánat fölindí¬ 
tására. Nem elégséges földi okból bánnunk bűneinket, pl. földi 
szégyenből, büntetésből való félelmünkben. Ez csak természetes 
bánat. Szükséges, hogy bánatunk indító oka természetfölötti le¬ 
gyen. Ilyen bánat a tökéletes és a kevésbbé tökéletes bánat. Kettő 
közül bármelyik jó a gyónáshoz. 

Tökéletes bánata annak van, aki Isten iránt 
való szeretetből bánja bűnét. Tökéletes bánatot legköny- 
nyebben úgy indíthatunk, hogy az Űr Jézus szenvedéseiről elmél¬ 
kedünk, melyeket miattunk szenvedett és eszünkbe idézzük közö¬ 
nyösségünket, hanyagságunkat, hidegségünket végtelen szereteté- 
vel szemben. 

Halálveszedelemben, ha nem tudunk gyónni, tökéletes bána¬ 
tot kell indítanunk. Ilyenkor a tökéletes bánat (a gyónás szándé¬ 
kával), megtisztít bűneinktől és visszaszerzi Isten kegyelmét. 
Természetesen, amint alkalmunk nyílik, meg kell gyónnunk bű¬ 
neinket, mert a bűnök megvallására súlyos isteni parancs kötelez 
és ennek még nem tettünk eleget. 

Kevésbbé tökéletes bánata annak van, aki eflsősorban 
Isten büntetésétől való félelméből bánja bűnét. 
Ilyen bánatot úgy kelthetünk legkönnyebben, hogy élénken elkép¬ 
zeljük a pokol vagy tisztítótűz nagy testi és lelki szenvedéseit, 
melyeket bűneinkkel megérdemeltünk. 

Minden igazi bánat magában foglalja azt az elhatározást, 
hogy többé, (legalább is súlyos bűnnel), nem bántjuk meg Istent. 
Ez az elhatározás az erős fogadás. Ennek arra is ki kell ter- 
jedenie, hogy a közeli bűnalkalmakat elkerüljük és az okozott 
kárt jóvátesszük. (Rágalmat visszavonjuk, eltulajdonított jószágot 
visszaadjuk.) 

A szentgyónás nemcsak megtisztít a bűnöktől és visszaadja a 
megszentelő kegyelmet, hanem egyúttal sok segítő kegyelmet is 
ad a javuláshoz. Ezeket a segítő kegyelmeket föl kell használnunk. 
Tehát a gyónás új élet kezdete, lelki erőfeszítéseink megindítója. 
Szentgyónás után következik a legfontosabb: a javulás, az Isten 
gyermekéhez méltó élet. 

4. A kegyelmet megőrzi bennünk a szentáldozás. Ezért 

mondja az Or Jézus: „Ha nem eszitek az én testemet, 
nem lesz élet tibennetek." Mindenkinek annyiszor kell 
áldoznia, hogy súlyos bűnök nélkül tudjon és akarjon élni. Krisz¬ 
tus szent teste megóv bennünket a halálos bűnöktől. („Aki eszi az 
én testemet, énbennem marad és én őbenne.") A szentáldozás el¬ 
lenméreg és orvosság rossz hajlamaink ellen. Az Ür Jézus Krisz¬ 
tus tiszta teste és vére a heves vér és az érzéki vér megtisztítója 
és lecsendesítője. Minden szentáldozás egyúttal erőforrás a jócse¬ 
lekedetek és az erények megszerzésére. Végül az Űr szent Teste 
záloga testünk boldog örök föltámadásának. („Aki eszi az én tes¬ 
temet ... föltámasztom őt az utolsó napon.") 

A szentáldozás akkor fejti ki áldásos hatását, ha lelkünket 
megfelelően előkészítjük az Ür Jézus fogadására. Halálos bű¬ 
neinket szentáldozás előtt meg kell gyónnunk, bocsánatos bűnein¬ 
ket pedig legalább is megbánnunk. Jó misehallgatással és az áldo¬ 
zás előtti imádságok elmondásával készítjük lelkünket a Megváltó 
fogadására. 

A testi előkészület lényeges része, hogy éhgyomorral áldoz¬ 
zunk, vagyis éjféltől kezdve sem nem eszünk, sem nem iszunk. 
(Csak a súlyos fekvő betegek vehetnek magukhoz áldozás előtt 
lelkiatyjuk engedélyével orvosságot, vagy folyékony táplálékot.) 

Szentáldozás után az Űr Jézusnak saját szavainkkal szívből 
hálát adunk, lelki dolgainkat vele megbeszéljük, kegyelmeit kér¬ 
jük önmagunk és szeretteink számára. Majd imakönyvünkből az 
áldozás utáni imák elmondásával igyekszünk az Űr Jézus bőséges 
kegyelmeit megköszönni és azok buzgó felhasználására hangolni 
lelkünket. 


A KEGYELEM ŰTJAI A LÉLEKBEN 

Az Igazság mondja: Senkisem jöhet hozzám, hacsak Atyám 
nem vonzza őt. Ha tehát senki más nem juthat hozzá, csak, akit 
vonz, mindannyiukat, akik valamikép hozzá jönnek, ő vonzza. 
Istenhez vonz és vezet a természet szemlélete, mindannak rende¬ 
zett szépsége, amit a természetben látunk. „Hiszen, ami láthatatlan 
benne (Istenben), örök ereje, valamint istensége, észlelhető a vi¬ 
lág teremtése óta, mert az értelem a teremtmények révén fölis¬ 
meri." (Róm. 1, 20.) Istenhez vezet a félelem: „a bölcseség kezdete 
az Ür félelme." (Péld. 1.) Istenhez vezet az öröm: „örvendezett szí¬ 
vem, amint hallottam, hogy az Ür házába megyünk. (121. zsolt.) 
Ki tudná áttekinteni és megszámlálni, mennyiféle érzéssel vezeti 
Isten látogatása az emberi lelket, hogy kövessük, amitől menekül¬ 
tünk, szeressük, amit gyűlöltünk, éhezzük, amitől undorodtunk és 
csodálatos gyors változással nyilvánvalóvá váljanak az elrejtettek, 
a terhes könnyűvé, a keserű édessé, a homály fénylővé. 
(Prosper: Contra Collatorem. 7.) 


4 Endreiülvy: Erkölcstan. 

PROHÁSZKA A KEGYELMI ÉLETRŐL 


A szép erkölcs a legnagyobb remekmű. Van különféle szép 
remek kőben, színben; ez a szépség pedig mind a lélekből áradt. 
Az magában véve mindezeknél szebb. Szép lélek, tiszta erkölcs, 
harmonikus élet, ez az igazi remekmű. Azért az Ür Isten a szobro¬ 
kat, képeket lenn hagyja, de az ég múzeumába a szép lelkeket viszi 
át. Mert a márvány-remekből meszet égethetnek, képből rongy 
lehet, de a lélek, mely az Ür képére alakult, maradandó örök 
emlék lesz; ezt a remekművet az Ür Isten is élvezi. Ellenben az 
erkölcstelen ember romlás és rothadás; nem alak, hanem alakta¬ 
lanság; nem rithmus, nem arány. Ott a test túlteng a leiken; a 
gondolatot elöli a szenvedély, egyik szenvedély a másikat; az 
erkölcstelen ember chaotikus, rendezetlen világ, hol erők küzde¬ 
nek és alakulni még nem bírnak ... Legyetek Krisztusiak, legyetek 
Isten gyermekei, különb emberek..., ezt sürgetik sugallataink; 
ezt imádkozzuk, hogy meg is tegyük. 

S hol teremnek a szép lelkek? Mindennek megvan a maga ha¬ 
zai földje, megvan a zónája. A régi világban a zsurlók hatalmas 
erdőkké nőttek; azóta eltörpültek, mert lehűlt a föld; az oroszlán 
az állatseregletben ütött-kopott király s nincs hazájában, ketrec¬ 
ben van. Neki végtelen pusztaság kell. Hát a szent szeretetnek 
hol van hazai földje, zónája? Sehol annyira, mint az evangélium¬ 
ban és ha az áhítatnak életét tekintem, sehol úgy, mint az Oltári- 
szentség atmoszférájában. A tiszta, harmonikus, szép lelkeket és 
a nekik való levegőt, vizet, napsugarat s gazdag energiát az 
Eucharisztiában találjuk meg. Ott találunk nagy, széles látókört, 
boldogító szabadságot. Isten van veled, szabad vagy. Krisztus van 
veled, Krisztus van benned. Te Cézárnál, Napóleonnál nagyobb 
vagy. Nem a hatalmat, nem a zsenialitást, hanem az élet szuvere¬ 
nitását véve. Te az Isten temploma vagy. A benned suttogó imát 
jobban becsüli az Isten, mint Szent Péter templomát, mint a kata¬ 
kombákat. És hol érzed azt inkább, hogy benned ily érték rejlik, 
mint a szentáldozásban?! Ott ébred az ember saját méltóságának, 
gazdagságának, istenfiúságának öntudatára. Ez jó neki. (Elmél¬ 
kedések az evangéliumról. 4. kiadás, 193. old.) 


SZENT GERTRUD IMÁJA ÁLDOZÁS UTÁN 

Lelkem édes vendége, drága Jézusom, szent Tested vétele tö¬ 
rölje el minden bűnömet, pótolja mindazt, amit hanyagul tettem, 
adja vissza elpazarolt életemet. Legyen örök üdvösségem, testem 
és lelkem megújulása, szeretetem lángralobbantója, az erények 
kivirágzása és életemnek benned való beteljesedése. — Add meg 
e szentáldozás által lelkem szabadságát, testem egészségét, erköl¬ 
cseim megjobbítását. Legyen türelmem pajzsa, alázatosságom győ¬ 
zelmi jele, bizalmam támasza, bánataim vigasztalása, állhatatossá¬ 
gom ereje. Legyen hitem fegyvere, reményem erőssége, szeretetem 
tökéletessége. Általa teljesítsem törvényeidet, újítsam meg lelke- 
met. Általa legyek igazságban szent, benned egészen jámbor. — 
Fakasszon bennem erényeket és ölje ki vétkeimet. Növelje ben¬ 
nem a jót és legyen szereteted örök szövetsége lelkemnek. Míg 
tart test szerint való vándorlásom a földön, lelkem vágya mindig 
ott lakozzék, ahol te vagy az én boldogságom. Ha majd levethe¬ 
tem életem végén a test siralmas burkát, találjam meg az élet 
édes gyümölcsét. Ragadjon majd el arcod szépsége, hogy levetve 
a világ nyomorúságát, ott örvendjek és újjongjak asztalodnál. 
Legyen enyém szereteted minden kincse, úgy ahogy a meny¬ 
asszony örvend szíve királyának szépségén. Ámen. 

RÉSZLEGES ERKÖLCSTAN 


Szeresd Uradat, Istenedet 

(Isten első, második és harmadik parancsolata.) 


A HIT 

„Aki hisz, üdvözöl, aki nem hisz, elkárhozik" — mondja az Űr 
Jézus. A hit a legelső lépés az üdvösség felé. Hit nélkül lehetetlen 
üdvözülni. 

Hinni annyit tesz, mint igaznak tartani azt, amit más 
mond, mert az illető hitelt érdemel. Hit el t az érdemel, aki 
tudja, (ismeri) azt, amit mond és nem hazudik, hanem úgy 
mondja el, amint tudja. Mindennapi életünk, ismereteink meg¬ 
szerzése, a tudomány haladása, mind a hiten alapulnak. Pedig, ha 
embereknek hiszünk, mennyivel inkább hihetünk Istennek! Hiszen 
Isten valóban tévedhetetlenül tud mindent és Isten szentségével 
nem fér össze a megtévesztés, tehát ő úgy mond mindent, amint 
tudja. Értelmünk tévedhet., a legkiválóbb tudósok is tévedhetnek, 
érzékeink megcsalhatnak, de Isten nem tévedhet és meg nem 
csalhat. 

Istennek hinni kötelességünk, mert Isten nem tévedhet és 
nem téveszthet meg senkit. Ha pedig a mindenség Teremtője 
és korlátlan Ura arra méltat bennünket, hogy szól hozzánk és 
örök igazságának fényéből juttat nekünk, akkor kötelességünk öt 
alázatosan és hálával hallgatnunk s el kell fogadnunk és meg kell 
őriznünk, amit mond. Senki sem gondolkodhatik így: engem nem 
érdekel Isten szava. Hiszen ez a legmerészebb tiszteletlenség len¬ 
ne a Mindenhatóval szemben! „Aki nem hisz, már megítéltetett." 
(Ján. 3* 18.) 

Hit nélkül nem tudjuk elérni az örök boldog¬ 
ságot. Ha valahová el akarunk érkezni, tudnunk kell az odave¬ 
zető utat. Az Istenhez vezető utat pedig egyedül csak Isten tud¬ 
hatja, tehát tőle kell azt megtudnunk. Ezért mondja az Or Jézus: 
„Senki sem jut az Atyához máskép, mint énáltalam." (Ján. 14, 6.) 

Hinnünk kell mindazt, amit Isten kinyilatkoztatott és Egy¬ 
háza elénk ád. Minden felnőtt, éplelkű kereszténynek kifejezetten 
tudnia kell az apostoli hitvallást, Miatyánkot, a tíz- és ötparancso¬ 
latot, a szentmiséről és a felveendő szentségekről szóló fontosabb 
tudnivalókat. A többire nézve elég, ha fölkeltjük magunkban ezt a 

szándékot: elfogadom mindazt, amit Isten kinyilatkoztatott és Egy¬ 
háza elém ad r hogy igaznak valljam. 

A hitet életünk folyamán többször föl kell indítanunk, így 
öntudatos életünk kezdetén (bérmálás előtt), hitbeli kísértések 
idején, halálunk előtt. Jó, ha gyakrabban is fölkeltjük a hitet. 
(Lelkigyakorlatok alatt, vasárnapi szentmise előtt stb.) 

Hitünket külsőleg is meg kell vallanunk. Soha semmi körül¬ 
mények közt sem szabad hitünket sem szóval, sem cselekedettel 
megtagadni. (,,Aki megtagad engem az emberek előtt, én is meg¬ 
tagadom őt mennyei Atyám előtt.*’ Máté 10, 33.) De nem kell hi¬ 
tünket minden esetben megvallanunk. Kellő okból szabad kitérő 
választ adnunk, hitünket elrejteni. Kötelességünk azonban 
megvallani hitünket: 1. ha a hit meg nem vallása hittagadás¬ 
sal lenne egyértelmű, 2. ha a hitünk meg nem vallása sokakat 
megingathatna hitükben vagy megerősítene hitbeli tévedésükben. 

Legnagyobb kincsünk a hit. Még ha rossz útra tért is 
valaki, mindaddig van remény megtéréséhez, míg hitét el nem ve¬ 
szítette. Aki viszont elvesztette hitét, mindent elvesztett. Ezért: a) 
Hitünket ápolnunk kell: tanulással, elmélkedéssel és a hit sze¬ 
rint való élettel. A cselekedetek nélküli hit csak holt hit. b) Ke¬ 
rülnünk kell a hitetlenekkel vagy téveshitű- 
ekkel való barátságot. Nem szabad másvallású isten- 
tisztelen résztvennünk, sem másvallású prédikációt hallgatnunk. 
Szabad azonban udvariasságból megjelenni másvallású esküvőn, 
temetésen, keresztelésen; azonban tilos ott szerepet vállalnunk 
(pl. keresztanyaságot), c) Nem szabad hitellenes köny¬ 
vet olvasnunk. Az érdekes formában megírt, tudományos 
látszattal megfogalmazott hitetlenség, ha nem is veszi el talán hi¬ 
tünket, mégis a kételkedés mérgét oltja lelkűnkbe és a hitközöm¬ 
bösség lelki álomkórjával fertőz meg bennünket. 

A rossz könyv lelki méreg. Ezért az Egyház súlyos bűn terhe 
alatt tiltja a hitre vagy erkölcsre veszélyes könyvek 
olvasását. Sőt a tiltott könyvek jegyzékével (index) külön is figyel¬ 
meztet egyes könyvek veszélyes voltára. Aki indexre tett könyvet olvas, 
nemcsak a hit, vagy a hatodik parancs ellen vét súlyosan, hanem az 
Egyház iránt való köteles gyermeki engedelmesség ellen is. 

Az index tiltó megjelölése olyan, mint a patikában egyes üvegeken 
a „méreg" megjelölés, mint a veszedelmet jelző piros lámpa az úton. 
Nem szabadságunkat akarja ok nélkül korlátozni, hanem megóv a ve¬ 
szedelemtől. — Akinek komoly oka van tiltott könyv olvasására, (tudo¬ 
mányos munkálkodás stb.) az püspökétől fölmentést kérhet. Az egyházi 
hatóság természetesen fölmentést adhat a tiltott könyv olvasására, de 
nem adhat engedélyt hitünk vagy erkölcsi életünk tönkretételére. Ezért, 
amennyiben szükséges, hogy tiltott könyv olvasására engedélyt kérjünk, 
tanácsos lelkiatyánkkal megbeszélni a dolgot. 


Bűnök a hit ellen. 

1. A katolikus hit igazságainak részben vagy egészben való 
elvetése. Azokat, akik az Istentől kinyilatkoztatott és Egyháza 

által tanított igazságokat részben elvetik vagy meghamisítják, 
eretnekeknek nevezzük. Főbb eretnekségek (herezisek) a 
lutherizmus, kálvinizmus, anglikánizmus. — Aki eretnekségben 
született és nevelkedett, tehát nem ismerhette meg a katolikus 
vallást, nem felelős tévedéséért. Amíg saját vallását jóhiszemű¬ 
en igaznak tartja és mindent megtesz, amit Isten lelkiismerete ál¬ 
tal parancsol, üdvözülhet. Ha azonban kétely ébred benne, kö¬ 
teles utána járni az igazságnak, és amikor megismerte, kötelessége 
azt követni, különben nem üdvözül. (A megismert igazság ellen 
való tusakodás a Szentlélek ellen való bűn.) 

Aki a katolikus alapigazságokat mind tagadja: hitetlen. 
Ilyenek a pogányok. Nem felelősek hitetlenségükért, amennyiben 
nem volt alkalmuk megismerni az igaz hitet. Annál súlyosabban 
ítél azonban Isten a keresztény népek közt élő modern hitetlenek 
(materialisták, pantheisták, szabadgondolkodók) fölött. Legsúlyo¬ 
sabb azoknak a vétke, akik az igaz hittől elpártoltak: a hite- 
hagyottaké (aposztaták). Az igaz vallást, hitedet, soha semmiért 
oda nem adhatod! 

2. A hitközömbösség, vagyis az a nézet, hogy mindegy mi¬ 
lyen vallásban él valaki, csak jó ember legyen, szintén súlyos 
tiszteletlenség az igazság Istenével szemben. 

A hitközömbösség helytelen és téves, a) Nem ,,jó ember 
az, aki az igazság Forrását tévedésekkel és emberi kitalálásokkal 
akarja tisztelni, mikor nyilvánvaló, hogy Istent „lélekben és igaz¬ 
ságban kell imádnunk." b) Az egyes vallások közt olyan áthidal¬ 
hatatlan különbségek vannak, hogy mindegyiknek a tanítása nem 
lehet egyformán igaz. (Jézus vagy jelen van az Oltárisztenségben, 
vagy nincsen jelen.) Kétszer kettő lehet egyenlő néggyel, talán 
öttel is, de egyszerre néggyel meg öttel semmikép sem lehet 
egyenlő. Isten előtt nem lehet mindegy az igazság és a tévedés. 
Krisztus Urunk szerint az Ö tanítása a mennyország egyetlen 
ajtaja és aki az ö Egyházára nem hallgat, reá nem hallgat, c) A 
hitközömbösség hálátlanság és nemtörődömség az Űr Jézus Krisz¬ 
tussal szemben, aki eljött, hogy az örök igazságra vezessen ben¬ 
nünket és életét adta az igazságért. A hitközömbösség új Pilátu¬ 
sainak sem fontos az igazság, hanem lenézően mondják: Ugyan! 
mi az igazság?! Az Ür Jézusnak azonban fontos, mert ö azért jött, 
hogy életével „bizonyságot tegyen az igazságról". 

Az igazság szeretete azt kívánja, hogy türelmetlenek 
legyünk a tévedésekkel szemben, de türelmesek 
a tévedők iránt, elvessük a tévedést, de a tévedő embert is 
szeressük. (Inimicus causae, amicus rei. Légy ellensége a bűnnek, 
de szeresd a bűnöst!) 

3. A szándékos kételkedés azért bűn, mert föltételezi, hogy 
Isten tévedhet vagy tévedést taníthat. Már pedig Isten igazmondá¬ 
sát vagy mindentudását nem vonhatjuk kétségbe. Szabad azonban 
újra és újra megvizsgálnunk a hitigazságokat, hogy jobban megis¬ 
merhessük őket és a látszólagos nehézségekre megfelelhessünk. A 
hit nem ellensége a józan észnek! 

Hitbeli kísértésekben segít, ha arra gondolunk, hogy ná¬ 
lunknál sokkal okosabb emberek is hittek, olyanok is, aViv sok¬ 
kal jobban látták a nehézségeket. Istennek hiszek, tehát tudom, 
kinek hittem! 

4. Bűn a hiszékenység is, mely komoly vizsgálat nélkül el¬ 
fogad mindenféle vallási véleményt és csodának tetsző jelenséget. 
Rendszerint több köze van a babonához, mint az igazi hithez. 
Isten észszerű meghajlást követel tőlünk, okos hitet. Egészséges 
vallásosság és erkölcsi élet is csak az észszerű hitből fakadhat. 
A hitbeli tudatlanság, hitközömbösség és ferde vallásosság szokott 
a hiszékenység forrása lenni. A csodák keresése és indokolatlanul 
gyors elfogadása, a spiritizmus, szellemekkel való érintkezés ke¬ 
resése, majdnem mindig beteges vallásosság jele. 

CSODÁK tekintetében el kell fogadnunk a Szent¬ 
írásban leírt csodákat, elsősorban Jézus csodáit, mert 
azok valódiságáról a Szentírást sugalmazó Szentlélek Isten téved¬ 
hetetlensége kezeskedik. Bátran elfogadhatjuk és igaznak tarthat¬ 
juk a kanonizált (szenttéavatott) szentek csodáit, melyeket az Egy¬ 
ház alapos vizsgálat után, tekintélyével megerősített. (Pl. Assisi 
Szent Ferenc stigmái.) Mindenféle újabb látomást vagy 
csodát azonban helyesebb bizonyos kételke¬ 
déssel fogadni mindaddig, míg szakemberek alapos 
vizsgálata után, orvosok és hittudósok véleménye alapján az Egy¬ 
ház a csodáról vagy látomásról nem nyilatkozik. 

A spiritizmus (szellemekkel való érintkezés) jelenségei még mind- 
ezideig nincsenek tudományosan kellően földerítve. Jórészük minden 
valószínűség szerint olyan különleges és rendkívüli, de természetes 
lelki működéseken alapszik, melyeknek törvényszerűségeit és okait 
eddig még npm ismerjük eléggé. A spiritiszta jelenségek jelentékeny ré¬ 
széről utólag bebizonyosodott, hogy ügyes szemfényvesztők csalásai 
voltak. Amennyiben a szellemek jelentkezése tényleg igaz volna, akkor 
is bizonyos, hogy az üdvözült lelkek már nem járnak vissza a földre, a 
tisztítótűzben szenvedő lelkek sem jelenhetnek meg, tehát csak a go¬ 
nosz lelkek működéséről lehet szó. Az Egyház nemcsak ezért tiltja a 
spiritiszta összejöveteleken (szellemidézésen, úgynevezett szeánszokon) 
való részvételt, hanem azért is mert ezek az idegrendszer súlyos meg¬ 
rázkódtatásával járnak, feldúlják a résztvevők lelkibékéjét, sőt ideg¬ 
összeomláshoz vezethetnek. Tudósoknak a spiritiszta jelenségek 
okainak kiderítésére az Egyház engedélyt ad, a szellemidézések tudomá¬ 
nyos vizsgálatára. 

HIT, REMÉNY ÉS SZERETET FÖLINDITÁSA 

Hiszek tebenned igaz élő Istenem! ki a jóknak jutalmazója, 
a gonoszoknak büntetője vagy. Hiszem, hogy egy vagy lényedben, 
három személyedben: Atya, Fiú és Szentlélek! Hiszem a lélek 
halhatatlanságát, melynek váltságáért az Isten Fia emberré lett, 
kínt, halált, szenvedett, és az Oltáriszentségben istenségével és 
emberségével jelen vagyon. Ezenkívül hiszem és vallom mindazo¬ 
kat, amiket Krisztus Urunk tanított, az apostolok hirdettek és a 
római katolikus anyaszentegyház tart és vall. Ezen hitben állha¬ 
tatosan akarok élni és halni. Mert te Istenem! mindezeket kije¬ 
lentetted, aki véghetetlen bölcsesség és csalhatatlan igazság vagy. 

Reményiek, Uram Istenem! a te véghetetlen irgalmassá¬ 
godban, Jézus Krisztus érdemeiben, hogy nekem megbocsátod 
teljes életemben elkövetett minden bűneimet, örök üdvössé¬ 
get adsz és annak elnyerésére minden hasznos, szükséges ma- 
lasztokat: mert te, Istenem! kegyelmesen mindezeket megígér¬ 
ted, aki hű és hatalmas vagy Ígéreteid beteljesítésében. 

Szeretlek téged, Istenem! mindenekfölött, teljes szívemből 
és teljes lelkemből a te benső valóságos végtelen jóságodért, 
szépségedért, tökéletességedért, melyért minden szeretetre méltó 
nagy jó Isten vagy. Ó bár oly igaz égő szeretettel szerethetné¬ 
lek, mint szeretnek téged a szent angyalok és dicsőült szentek, 
kiknek szeretetével egybekapcsolom az én csekély szeretetemet 
és neked bemutatom. Szeretem, Istenem! minden felebarátaimat is 
teéretted: mert parancsolod, hogy szeressem őket; minden testi 
és lelki jókat a te szeretetedből nekik kívánok. Azért, akik elle¬ 
nem vétettek, azoknak tiszta szívből bocsánatot adok; akik ellen 
pedig én vétettem, azoktól a te szent fölséged előtt alázatosan 
bocsánatot kérek. 

Mivel hogy így szeretlek, édes Istenem! ime ezen szeretettől 
fölgerjesztvén, tiszta szívből szánom és bánom egész életembeli 
vétkemet mind közönségesen, mind nevezet szerint, hogy azokkal 
téged minden szeretetreméltó Istenemet megbántottalak. Utálom, 
gyűlölöm, átkozom, bár azt tehetném, hogy soha azokat el ne kö¬ 
vettem volna! Most azért eltökélt akarattal fölteszem, hogy leg¬ 
kisebb vétekkel sem bántalak meg. Erősíts meg, Istenem! szent 
malasztoddal ezen indulatomban, föltett jó szándékomban, hogy 
azokban holtig állhatatosan megmaradhassak. Azonkívül a 
te akaratodnak gondviselő vezérlésébe ajánlom ma és mindenkor 
testemet, lelkemet, életemet és mindenemet. Legyen Uram! minde¬ 
nekben és mindennemű változó ügyeimben, szegénységemben, 
vagy gazdagságomban, gyalázatomban vagy becsületemben, egész¬ 
ségemben vagy betegségemben, kárvallásomban, vagy jószeren¬ 
csémben és egyéb testi és lelki, boldog vagy boldogtalan állapo¬ 
tomban a te szent akaratod. De kivált ajánlom halálom órá¬ 
ját, mely ha ma, vagy akármikor megtörténnék, ime e szent in¬ 
dulatokat most a végre intézem: hogy a végső szentségekben 
méltóképen részesülhessek, amint részes lenni kívánok; és add 
Uram, hogy valóban is részes legyek, a halálra vált Jézus Krisz¬ 
tus érdemeiért. Ámen. (Pázmány.) 

AZ IGAZ HIT 

Az igazi religióhoz nem elég, hogy sok dologban igazat tanít¬ 
son; mivel nincs és nem volt oly ördögtojta tévelygés, melyben 
dicséretes dolgok is nem találtatnának; szintén mint oly gazos kert 
sincsen, melyben hasznos füvecske nem volna. Az igaz hithez.. 
kívántatik, hogy teljesen szép, mocsok és makula nélkül való le¬ 
gyen; mivel az igaz hit Isten szaván építtetik; Isten pedig sem 

magával nem ellenkezik, sem a kijelentett igazsággal ellenkező 
hamisságra nem viheti a híveket. (Pázmány.) 

AZ ÜDVÖSSÉG BIZTOS ÉS BIZONYTALAN ŰTJA 

Járt utat a járatlanért, a bizonyost a bizonytalanért nem kel¬ 
lene elhagyni. Ha egy úton elindulnánk, melyet mindnyájan bizo¬ 
nyosan odavívő útnak mondanánk, ahová szándékozunk; de egy 
valaki a sokaság közül azt kezdené mondani, hogy noha jó és 
egyenes úton vagyunk, de azért ama más töretlen gyepen is 
ugyanoda juthatunk, ahová indultunk; a több emberek pedig azt 
kiáltanák, hogy járt úton járjunk, mert csak út kívül bolyongunk, 
ha kitérünk abból: vájjon elhagynók-e a bátorságos járást, vala¬ 
mely agyafúrt ember bizonytalan tanácsára képest? Vagy ha éle¬ 
temben, tisztességemben járó perem volna és egyértelemmel azt 
mondanák a prókátorok, hogy minden galyibából kimenekedem, 
ha azt a módot követném ügyemben, melyet ők javainak; de elő- 
állván egy szeles prókátor, azt kezdené mondani, hogy igaz, esze¬ 
rint a tanács szerint jól lészen dolgom; de ő más módot mutat; és 
noha ő ezt bátorságosnak vitatná, de a több okos prókátorok azt 
mondanák, hogy vesznem kell, ha ezen a tanácson elindulok: vál¬ 
jon itt is szerencsét próbálnék-e és a barátságos tanácsot félre té¬ 
vén, történetre bíznám-e ügyemet ? Nem állítom, hogy senki ezt 
cselekedné. Ezért e világi dolgokban ily okos lévén, miért nem 
vagyunk szemesebbek az üdvösség dolgaiban? Maguk azt mondják 
az új tanítók velünk egyetemben, hogy a mi hitünkben üdvözölhet 
ember; tehát mind az ő ítéletük, mind a mi hitünk szerint bátorsá¬ 
gos, aki velünk tartja. Azt pedig, amit csak őmaguk, az elszakad¬ 
tak vitatnak, hogy az ő vélekedésükben is üdvösséget nyerhetni, 
mi felettébb ellenzők és hamisnak ítéljük. Tehát, aki okos, ne sze¬ 
rencséltesse üdvösségét, hanem ahhoz ragaszkodjék, ami bátorsá- 
gosabb és amiben mindnyájan megalkusznak. (Pázmány) 

HÍVŐK ÉS HITETLENEK 

Szeretem a hívőket. 

Amikor mennek a körmenetben 
A méltóságos Baldachin után, 

És férfi, asszony, leány, gyermek, 

A tavaszi ég alatt egy szívvel énekli a himnuszt: 
„Föltámadt Krisztus e napon!" 

És a kisfiú megrázza a csengőt, 

És minden fej egyszerre lehajlik 
A titokzatos Szentkenyér előtt. 

És köztük, köztük az Isten. 

És szeretem a hitetleneket: 

Amint szegény kisiklott életüknek 
Arcuk verejtékével gyötrelődnek 
Kőmíveskedni filozófiát, 

És erőlködnek úgy tagadni, 

Hogy nem-hitükben hinni tudjanak. 

És tagadásukkal imádják az Istent. 

És a kételkedőket, 

Becsületes inaszakadtakat, 

Akik sem hinni, sem nem hinni nem elég erősek, 

És félszeg áhítattal tátongnak a Krisztus után, 

És életük egy imádság: 

„Uram hiszek, segíts hitetlenségemenI" 

És akiket, ó, jól tudom előbb-utóbb 
Vállán viszen aklába az Igaz Juhász. 

És akikhez engem is küldött. 

Ó mind, mind szeretem őket, 

Csak egy van, akit gyűlölök: 

A cinikus, a röhögő. 

Akinek nem szent az igazság, 

És nem legnagyobb a szeretet, 

Aki nem sajdul a szépség után, 

És nem tiszteli az életet. 

Aki a minden-mindegy hullamérgét 
Oltja miazmás ördögmosolyával, 

Az édes élet organizmusába. 

Az ilyen előtt zárva kilincsem, 

Az ilyen neve ne is említtessék 
Házam népe közt, (mint szentekhez illik). 

Az ilyennek alkottatott 
Világnak kezdetétől a Pokol. 

Az ilyen, az ilyen (ha van ilyen), 

Legyen örökre átkozott! 

Sík Sándor 


Katolikus öntudatunk forrásaiból: 

A NÉPEKET TÉRÍTŐ EGYHÁZ ÉNEKE 

Karomban még vad őserdők virága, hajamban még 
az emberiség hajnalának harmatcseppje ragyog. 

Van még imám, amelyre erdő, mező figyel; tudom még, mint 
kell elaltatni a vihart s megáldani a vad vizet. 

A sivatag titkait ölemben hordom, fejemen még ősz bölcsek 
nemes haj koronája fehérük. 

Mert e föld minden gyermekének anyja vagyok: mit gyalázol 
világ, amiért oly nagynak szabad lennem, mint mennyei Atyám? 

Lásd, bennem rég letűnt népek térdepelnek s lelkemből 
pogányok légiói ragyognak az Örökkévaló felé! 

Titkon ott voltam istenségeik templomában és ott rejtőztem 
bölcseik szavában. 

Ott lebegtem csillagbanéző tornyaik felett s ott voltam 

magányos asszonyaiknál, mikor a Lélek megszállta őket. 

Minden idők vágyakozása én voltam, minden idők világossága 
én voltam s minden idők beteljesülése én vagyok. 

A nagy összesség benne én vagyok s én vagyok örök egyesége. 

Én vagyok minden útjának útja: rajtam vonulnak 
az évezredek Isten felé. 

(Gertrud le Fort. Szirmai Borbála ford.) 













A REMÉNY 


Remélni annyit jelent, mint kívánni valamit 
és bízni benne, hogy azt meg is nyerjük, sikerül el¬ 
érnünk. Istenben remélni pedig azt jelenti, hogy kívánjuk az 
örök üdvösséget és bízunk benne, hogy Isten megadja azt nekünk. 
A remény magában foglalja azt is, hogy bízunk benne, Isten meg¬ 
adja nekünk mindazt, ami örök üdvösségünk elérésére szükséges. 

A remény természetfölötti erénye Istentől lelkűnkbe 
adott képesség és készség. Arra képesít, hogy vágyód¬ 
junk Isten után és bízzunk benne, hogy örök üdvössé¬ 
günket nála valóban el is nyerjük. 

Szabad földi dolgokat is remélnünk Istentől, amennyiben azok 
az örök üdvösségre szükségesek, hasznosak, vagy legalább is nem aka¬ 
dályozzák annak elérését. Nem bizonyos, hogy Isten hosszú életet, egész¬ 
séget, földi sikereket ad. Biztos azonban, hogy megbocsátja bűneinket, 
ha azokat őszintén megbántuk, megadja a szükséges kegyelmeket a sú¬ 
lyos bűnök elkerüléséhez és az örök üdvösség eléréséhez. Reményünk 
alapja Isten jósága és ígéretei teljesítésében való hűsége. 

Remény nélkül lehetetlen üdvözülni. A bűnös nem térhet 
meg, ha nem reméli, hogy Isten megbocsát neki. Nem szerezhe¬ 
tünk érdemeket a mennyországra, semmi jót sem tehetünk és 
nincs erőnk a kísértések legyőzéséhez, ha nem bízunk benne, hogy 
Isten kegyelmével segít és üdvözíteni akar bennünket. Ezért a ki¬ 
nyilatkoztatásnak, az Űr Jézus tanításának minduntalan vissza¬ 
térő vezérszólama Isten jóságának és üdvözíteni-akarásának han¬ 
goztatása. (A tékozló fiúról, az elveszett juhról szóló példa¬ 
beszéd.) Az Űr Jézus egész megváltói működése és kereszthalála 
is Isten üdvözítő jóságának bizonyítéka. 

Reményünk legyen: a) mindenekfölötti, vagyis jobban 
kell remélnünk Isten bírását, az örök boldogságot, mint a földi 
javak elérését, földi terveink sikerét; b) megingathatatlan, 
hiszen az Ígéretei teljesítésében hű Istenre támaszkodik; c) alá¬ 
zatos, mert amennyire bízunk Istenben, olyannyira nem bízha¬ 
tunk saját erőnkben és kitartásunkban,- d) okos, vagyis ne re¬ 
méljünk olyat, ami Isten akarata ellen van. Földi javakat csak 
annyiban szabad remélnünk, amennyiben nem akadályozzák örök 
célunk elérését. 

A remény ellen vétkezik: 

1. aki vakmerőén bizakodik, többet remél, mint amennyit Is¬ 
ten Ígért és tőle várhatunk. így vakmerőén bizakodik, aki azt 
hiszi, hogy saját erőfeszítései és jócselekedetek nélkül (csak 
imádsággal, misemondással) üdvözülhet. Vagy azt véli, hogy Isten 
bűntársául szegődik, segítséget nyújt neki a bűnhöz. (Pl. Isten 
segíti, hogy bűnös szerelem árán szerezze meg földi boldogságát, 
vagy lopásban, hazugságban segítségére lesz.) Aki Istentől kellő 
ok nélkül csodát vár, istenkísértő, mint a Krisztus Urunkat meg¬ 
kísértő sátán. 

2. A remény ellen vétkezik, aki kétségbeesik, nem bízik Isten 
megbocsátó irgalmasságában. (Judás kétségbeesése.) A kétségbe¬ 
esés a legsúlyosabb bűnök egyike, gyakran a bűnös élet következ¬ 
ménye (Kain, Judás); a Szentírás a Szentlélek ellen való bűnnek 
nevezi. 

A kishitűség is bűn a remény ellen. Gyakran azonban inkább 
csak lelki aggályosság és idegbeli gyengeség következménye. 

A remény nevelése 

A remény Isten ajándéka, a megszentelő kegyelemmel 
lelkűnkbe öntött természetfölötti erény. A hitből születik, az imád¬ 
ságból és igazi keresztény életből táplálkozik, a szeretettől nyeri 
tökéletességét és így öntudatos lelkiélet gyümölcse is. A remény 
gyakori fölindítása, Isten jóságán és Ígéretein való elmélkedés, 
az élet bajai közt Istenbe vetett bizalom neveli egyre erősebbé 
bennünk a reményt. Aki Istenben remél, meg nem szégyenül. 
(„In te Domine speravi, non confundar in aeternum." Te Deum.) 




\ 

BIZALOM AZ ISTENI GONDVISELÉSBEN 


„Ne aggódjatok éltetekről, mit egyetek, se testetekről, mi¬ 
be öltözzetek. Nem több-e az élet az eledelnél és a test az öltö¬ 
zetnél? Nézzétek az ég madarait, hogy nem vetnek, nem aratnak, 
sem csűrökbe nem gyűjtenek és a ti mennyei Atyátok táplálja 
azokat. Nem értek-e ti többet azoknál? Ki adhat pedig közületek 
gondjai által nagyságához egy könyöknyit? És a ruházatról mit 
aggódtok? Nézzétek meg a mezők liliomait, mint növekednek, 
nem dolgoznak és nem fonnak; pedig mondom nektek, hogy Sala¬ 
mon minden dicsőségében sem volt úgy öltözve, mint egy ezek 
közül. Ha pedig a mezei füvet, mely ma vagyon és holnap ke¬ 
mencébe vetik, az Isten így ruházza, mennyivel inkább titeket, ki- 
csinyhitűek!? Ne aggódjatok tehát mondván: Mit eszünk, vagy 
mit iszunk, vagy mivel ruházkodunk? Mert mindezt a pogányok 
keresik. Hiszen tudja a ti Atyátok, hogy mindezekre szükségtek 
vagyon. Keressétek azért először az Isten országát és az ö Igaz¬ 
ságát, és ezek mind hozzáadatnak nektek. Ne aggódjatok tehát a 
holnapért; a holnapi nap majd gondoskodik magáról. Elég a nap¬ 
nak a maga baja." (Máté 6, 25—34.) 

Nagy Szent Teréz (1515—1582) jelmondata: semmi 
se aggasszon, semmi meg ne ijesszen, minden elmúlik, Isten min¬ 
dig ugyanaz marad. Türelemmel mindent el lehet érni, akié Isten, 
annak semmi sem hiányzik, Isten egyedül is elég. 

Dum spiro, spero — Amíg élek, remélek. 

(Prohászka püspök jelmondata.) 


AZ ISTENBE VETETT BIZALOM ÉNEKEI 
22. zsoltár. 

Az Ür énnékem pásztorom, nincs semmiben hiányom. 
Kövér gyepen ott ád helyet tanyáznom. 

A megújúlás vizére vezet 
És fölüdíti tikkadt lelkemet. 

És az ő szent nevéért 

Az igazság ösvényein vezérel engemet. 

Halálos árnyak völgyén hogyha járok, 

Még ott sem félek semmi bajtól, 

Mert ott is ott vagy énvelem. 

A te vessződ, a te pásztorbotod, 

Vígasztalásom szüntelen. 

Asztalt készítesz szemeim előtt, 

Dacára mindazoknak, kik törnek ellenem. 

Homlokomat olajjal hizlalod, 

S színültig habzik az én serlegem. 

Boldogság kísér s irgalom éltem napjain végig. 

S hajlékom lesz az Úrnak hajiokában mindörökétig. 

42. zsoltár. 


ítélj meg engem Isten, 

Fogd pártom a gonosz nép ellenében, 

Ádáz és álnok ember ellen 
Te légy a menedékem. 

Mert te vagy, Isten az én erősségem. 
Miérthogy elvetettél? Miért járok szomorúan, 
Mikor szorongat engem ellenségem? 
Fényességed és igazságod küldd el, 

Vezérem az legyen, 

S te szentséges hegyedre, 

Sátradba az vigyen. 

És bemegyek az Ürnak oltárához, 

Mert ő nekem ujjongó örömem. 

És dicsérlek tégedet citerával 
Istenem, én Istenem. 

Mért vagy én lelkem szomorú? 

Miért háborgatsz engemet? 

Bízzál az Úrban! Áldani fogom még 
Az én orcámnak megszabadítóját, 

Az én Istenemet! 


45. zsoltár. (Isten a mi erős várunk.) 

Isten nekünk erő és oltalom: 

Megment minden szorongatásokon. 

Azért nem félünk, bár a föld remeg, 

S tenger szívébe hullnak a hegyek, 

Bár a vizek zúgjanak, zengjenek, 

Bár a hegyek is belerengjenek. 

A seregeknek Ura van mivélünk, 

Jákob Istene a mi erősségünk! 

Csendes folyó a kegyelem patakja, 

A szent várost vidítja áradatja. 

E városban az Úr, ez meg nem inghat: 

Hajnali pirkadattól Ö védi városunkat! 

Népek zúgtak, országok háborogtak, 

De ő szólott, s a föld elébe roskadt. 

A seregeknek Ura van mivélünk, 

Jákob Istene a mi erősségünk! 

Jertek, nézzétek Isten tetteit, 

A rontást, mit a földön végbevitt! 

Minden hadakat elpihenni késztet: 

Ijjakat eltör, lándzsát összezúz, 

Harciszekeret tűzzel elemésztet. 

„Megálljatok s lássátok: az Isten én vagyok, 

Minden népek közt felséges vagyok!" 

A seregeknek Ura van mivélünk, 

Jákob Istene a mi erősségünk! 

(V. ö. 90, 120, 123, 124. zsoltár.) 

A SZERETET 


1. A szeretet természetfölötti erénye Istentől belénk öntött 
készség, hogy Istent önmagáért, felebarátunkat pedig Istenért 
szeressük. 

A szeretet úgy jön létre, hogy valamit megismerünk 
jónak és mert jónak érezzük, megnyeri tetszésünket. Ettől kezdve 
vágyódunk utána és törekszünk birtoklására, ha pedig sze¬ 
mélyről van szó, igyekszünk kedvében járni, akaratát telje¬ 
síteni. Isten szeretetének útja a lélekben is ez: először a) 
meg kell ismernünk Istent, mint legfőbb jót (erre szolgál¬ 
nak lelkigyakorlataink, az elmélkedés), hogy b) vágyódjunk 
utána és végül c) az utána való vágyódás arra késztet bennünket, 
hogy egyre jobban kedvében járjunk, teljesítsük akaratát és 
átadjuk magunkat neki. Felebarátainkban pedig Isten képmását 
kell látnunk, a bennük rejlő jót felfedeznünk és Isten akarata 
szerint (az erkölcsi törvények keretei közt és lelkiismeretünkre 
hallgatva) szeretnünk őket, akaratukat teljesíteni és viszontszere- 
tetüket élvezni. 

Ha Istent azért szeretjük, mert minden jóság, szépség, igazság for¬ 
rása, vagyis önmagáért, akkor szeretetünk tökéletes. Ha azért szeretjük 
öt, mert jót várunk tőle, szeretetünk kevésbbé tökéletes. 

2. Istent mindennél jobban kell szeretnünk. „Szeresd Uradat 
Istenedet teljes szívedből, teljes lelkesből, teljes elmédből és 
minden erődből." Más alkalommal az Ür Jézus azt mondja: „Aki 
atyját vagy anyját jobban szereti, mint engem, nem méltó én- 
hozzám; és aki fiát vagy leányát jobban szereti, mint engem, nem 
méltó énhozzám." (Máté 10, 37.) A Megváltó joggal kíván¬ 
hatja tőlünk, hogy öt szüléinknél, szerelmesünknél is jobban 
szeressük, mert életét áldozta érettünk, saját vérével és szenve¬ 
désével vásárolta meg szívünket. 

Isten mindenekfölött való szeretete jószándékunktól és akara¬ 
tunktól függ. Nem kell okvetlenül éreznünk, hogy öt szeretjük 
legjobban. Gyakran előfordulhat, hogy valaki a szülei vagy a má¬ 
sok iránt való szeretetet élénkebben és erősebben érzi, mint Isten 
szeretetét. Érzelmeink nagyrészt nem tőlünk függnek és azoknak 
legtöbbször nem parancsolhatunk. A legnemesebb érzések is csak 
egyideig tartó lelki állapotok. Isten mindenekfölött való szeretete 
az az állandó szándék és erőfeszítés, hogy Isten akaratának telje¬ 
sítését minden földi szeretetnek elébehelyezzük. Isten a jószán¬ 
dékot és az erőfeszítést nézi, az pedig tőlünk függ. 

Isten szeretetének mértéke tehát az, hogy mennyire telje¬ 
sítjük akaratát. Csak az szereti Istent, aki az erkölcsi törvé¬ 
nyeket olyankor is megtartja, mikor nagyobb áldozatába kerül. 

Isten szeretete, parancsainak megtartása mellett a felebaráti 
szeretetben is nyilvánul. A főparancs második része elválasztha¬ 
tatlan az elsőtől. Ezért írja Szent János apostol: „Ha valaki azt 

mondja: szeretem az Istent és felebarátját gyűlöli, 
az h a z u g." (I. levele 4, 20.) Nem elégséges, ha csak nyelvünkön 
van a szeretet, hanem tetteinkben is meg kell nyilvánulnia. Az 
Istent szerető lélek nemcsak szívből imádkozza: „Jöjjön el a Te 
országod", hanem maga is dolgozik Isten országának megvalósu¬ 
lásán. Isten országának eljövetelén munkálkodunk akkor is, ami¬ 
kor apostolkodunk. Elsősorban saját környezetünkben és álla¬ 
potbeli kötelességünk elvégzése után, vagy azok teljesítése köz¬ 
ben kell apostolkodnunk, de semmiesetre sem állapotbeli köteles¬ 
ségeink elhanyagolásával. 

3. A természetfölötti szeretet erényét Isten a megszentelő 
kegyelemmel adja lelkűnkbe. Imádsággal és a szeretet gyakorlá¬ 
sával kell azt fejlesztenünk. Csak a természetfölötti szeretet vezet 
bennünket az örök boldogságra, a természetes földi indokokból 
keletkezett szeretet nem képes súlyos kísértésekben visszatartani 
a bűntől és érdemszerző jócselekedetekre indítani. Isten szeretete 
ellen van minden bűn, teljesen összeférhetetlen vele a halálos 
bűn. Minden súlyos bűn megöli bennünk a megszentelő kegyel¬ 
met és a természetfölötti szeretet erényét. 

A legsúlyosabb bűn Isten szeretete ellen az Isten-gyűlölet, 
mely fanatikus dühhel támad minden ellen, ami Istenre emlékez¬ 
tet: Egyházra, dogmákra, papságra, Istent szerető emberekre. 
(Bolsevista „harcos istentelenek".) Isten szeretete ellen van a 
vallási nemtörődömség, lanyhaság, mely nem törődik a vallási 
kötelességekkel (imádság, misehallgatás, szentségek vétele) és 
egészen a vallási gyakorlatok iránt érzett ellenszenvvé, sőt 
undorrá fajulhat. Gyökere rendesen az erkölcstelenség vagy nagy¬ 
fokú kényelmesség és önzés. 

4. Helytelen fölfogás, hogy a vallásosság lényege és Isten 
egyedüli tisztelete a felebaráti szeretet gyakorlása. A fele¬ 
baráti szeretet a főparancsnak csak második része és 
Isten szeretetének nem lényege, hanem folyománya. Akik a fele¬ 
baráti szeretetet Isten szeretetének rovására teszik vallásukká, 
rendesen az Isten-szeretetből folyó követelmények alól akarják 
önmagukat kivonni. Inkább a felebaráti szeretet hangoztatásával 
(és esetleg cselekvésével is) igyekeznek lelkiismeretüket meg¬ 
nyugtatni, hogy ne kelljen valamilyen bűnös kívánságukat, vagy 
kényelmüket föláldozniok. Vagy jóhiszemű tévedéssel a teremt¬ 
ményt összetévesztik a Teremtővel. Már pedig nem azzal kell Is¬ 
tent szeretnünk, ami nekünk jólesik, hanem azzal, amit Ö kíván 
tőlünk. Isten pedig először azt kívánja, hogy Öt mindenkinél job¬ 
ban szeressük és másodszor, hogy érette szeressük felebarátain¬ 
kat. Isten szeretete az igazi szeretet gyökere és törzse, a felebaráti 
szeretet pedig ennek a gyökérnek hajtása és kivirágzása. 

„SZERESD ISTENEDET TELJES SZIVEDBŐL, MINDEN ERŐDBŐL" 

Két szent édesanya: Szent Felicitas és Perpetua 
hősies istenszeretete. 

Az előkelő Perpetua fiatal anya volt, Felicitas pedig rabszolga¬ 
nő. Severus császár üldözése alatt Karthágóban 202 március 7-én 
keresztény hitük miatt vadállatok elé vetették őket. Perpetuát 
sem öreg atyjának könyörgése és könnyei, sem újszülött kis fiacs¬ 
kája iránt érzett anyai szeretete, sem a kínzások kegyetlensége 
nem tántorították el Krisztus hitétől. Felicitas pedig a cirkusz¬ 
játék napjának közeledtével, mikor is vadállatok elé kellett ke¬ 
rülniük, aggódott és magával tusakodott, hogy nem kerülhet a 
vesztőhelyre; ugyanis már nyolc hónapja szíve alatt hordotta 
magzatját és a törvény szerint leendő anyát nem volt szabad ki¬ 
végezni. Vértanútársainak imádságára azonban korábban meg¬ 
szülte gyermekét, egy leánykának adott életet. Míg a szülés fáj¬ 
dalmaiban gyötrődött, az egyik őr így szólt hozzá: ,,Ha már most 
így kínlódol, mi lesz veled, mikor a vadállatok elé kerülsz?" Mire 
Felicitas ezt felelte: „Most én szenvedek, ott azonban más Valaki 
lesz bennem, aki értem szenved, mert én is szenvedni fogok érte." 

A két hőslelkű fiatal asszony a karthagói amfiteátrumban a 
nézők sokasága előtt először ostorozást szenvedett, majd meg¬ 
vadított tehénnel hurcoltatták őket, míg végül a gladiátorok kard¬ 
jától megkapták a kegyelemdöfést. Vértanúságuk Isten mindennél 
jobban való szeretetének hősies példája és méltó visszhangja az 
értük szenvedő Krisztus szeretetének. „Krisztus szenvedett ben¬ 
nük." 

ISTENEM, SZERETLEK TÉGED... 

Istenem, szeretlek Téged, — Nemcsak, hogy add meg üdvömet, — 
Vagy mert ki Téged nem szeret, — örökös tűzzel bünteted. 

Én Jézusom, kereszteden, — Magadhoz ölelted szívem. — Szeget 
lándzsát, gyalázatot, — Mindent eltűrtél értem ott. 

Verejtéket, fájdalmat, — Halálos aggodalmat, — S halált is. — 
És mindezt egyért: — Én értem bűnösért. 

Hogyne szeretne hát szivem, — Jézus szerelmes Istenem. —- Nem, 
hogy mennyekben üdvözíts, — Vagy kárhozatra ne taszíts, 
Nem, mert jutalmad áhitom: — De, mint Te engem Jézusom, — 
Szeretlek most s mindenkoron, — Csak, mert királyom vagy 
nekem, — Csak, mert Te vagy az én Istenem! 

(Xavéri Szt. Ferenc.) 

URADAT ISTENEDET IMÁDJAD 




1. Mikor imádkozunk, Istennel beszélünk. Imádságunk célja, 
hogy Istent mint legfőbb Urunkat dicsőítsük (imádás vagy dicsőítő 
ima), vagy Neki hálát adjunk (hálaadó ima), Tőle valamit kér¬ 
jünk (kérő ima), vagy bűneinkért Öt kiengeszteljük (bűnbánó 
vagy engesztelő ima). Minden imádság tulajdonképen az imádás 
kifejezése, mert az engesztelő, kérő, hálaadó imával is kimutatjuk 
Istentől való teljes függésünket és elismerjük hatalmát. 

Az imádás (adoratio), egyedül Istennek jár ki, mert elismerése 
annak, hogy ő a legfőbb Ür, akié vagyunk és akitől függünk. Az imádás 
legtökéletesebb külső kifejezése az áldozat bemutatása: mikor az 
ember önmaga helyett valamilyen kedves és értékes tárgyat ajánl fel 
Istennek, hogy ezzel kifejezze Tőle való függését. 

Az imádástól különbözik a tisztelet (dulia). A szentek és különö¬ 
sen a Szűzanya megkülönböztetett tisztelete Istentől nyert és akaratukkal 
elért lelki kiválóságuknak szól. Másrészt, mint „Isten barátaihoz" for¬ 
dulunk hozzájuk, hogy járjanak közben értünk Istennél. A szentek tisz¬ 
telete is végeredményben Istent dicsőíti, akinek kegyelméből szentekké 
lettek. 

Teremtményt imádni, Istent megillető tiszteletben részesíteni és ki¬ 
zárólag tőle várni azt, amit csak Isten adhat, a legsúlyosabb bálvány¬ 
imádás. (Meg kell jegyezni, hogy a régi magyar nyelvhasználatban 
az „imádni" annyit jelentett, mint imádkozva kérni; pl. a Halotti Beszéd¬ 
ben: „imádjuk Szent Pétert".) 

2. Az imádság fajai: a közös és az egyéni ima. Közös ima a liturgia 
(közös istentisztelet), melynek legtökéletesebb kifejezése az áldozat be¬ 
mutatása. Az egyéni ima lehet szóbeli és elmélkedő ima. A szóbeli 
imánál szavakkal is kifejezzük gondolatainkat. Az elmélkedés lényege, 
hogy hitünk valamely titkát, igazságát vagy az Ür Jézus (a Szűzanya, 
a szentek) életének valamely eseményét, a Megváltó tanításának egy-egy 
részletét lelkünk elé állítjuk, értelmébe behatolunk, tanulságát levonjuk 
és hatása alatt gyakorlati jóelhatározást teszünk. Az elmélkedéssel gyűjt¬ 
jük a lelki indításokat a jó megvalósításához, innen az elmélkedés nagy 
értéke és fontossága. Az elmélkedés jó iskolája a rózsafűzér és keresztét 
végzése, valamint a lelki olvasmány, amikor elgondolkodva és önma¬ 
gunkra alkalmazva olvasunk valamilyen lelki könyvet. (Szentírás, Krisz¬ 
tus követése, Filothea stb.) 

3. Isten tízparancsolata ezzel kezdődik: „Uradat Istenedet 
imádjad." Maga az Ür Jézus is nemcsak egész éjszakákat töltött 
imádságban, hanem apostolait is megtanította a Miatyánkra és 
gyakran beszélt előttük a jó imádságról. Tehát imádkozni első¬ 
rendű lelki kötelességünk. Felnőtt ember imádság nélkül 
nem üdvözülhet. Azonban, hogy hányszor és mikor imádkoz¬ 
zunk, arra nem adott Isten külön parancsot. Mégis bizonyos ese¬ 
tekben kötelességünk imádkozni és súlyos mulasztást követ el, 
aki nem imádkozik: a) tartós és nagy kísértések idején, b) nagyon 
hosszú időn keresztül. A dolog természetéből következik, hogy 
(legalább is bocsánatos bűn terhe alatt) imádkoznunk kell a szent¬ 
ségek vételénél és amikor szentmise-hallgatásra vagyunk köte¬ 
lezve. 


5 Endrefalvy: Erkölcstan. 

Krisztus Urunk imádságos lelkületet kíván tőlünk. Ezért a 
keresztények egészséges lelki ösztöne az ősegyháztól kezdve mostanáig 
szokássá tette a reggeli és esti ima végzését, az evés előtti és utáni 
fohászt. Reggeli, déli és esti harangszóra el szoktuk mondani az Űr¬ 
angyalát. Nem szükséges, hogy mindig hosszasan imádkozzunk, de annál 
ajánlatosabb, hogy minél többször emeljük föl szívünket 
Istenhez. (Frequenter, séd breviter orandum est." Röpimák!) 

Az imádság szükségessége ellen nem lehet azt föl¬ 
hozni, hogy Isten nem szorul rá imádságunkra. Mert, ha 
nem is szorul rá, annál inkább megilleti Öt. A királynak sincs 
szüksége alattvalói hódolatára, mégis elvárhatja azt minden alatt¬ 
valójától. Teljesen igaz, hogy Istennek nincs szüksége a mi imád¬ 
ságunkra, de annál inkább rászorulunk mi Isten segítségére. Az 
sem érv az imádság szükségessége ellen, hogy Isten úgyis 
tudja, mire van szükségünk és örök terveiben már 
előre elhatározta, hogy mit ad meg nekünk, mi fog velünk történ¬ 
ni. Igaz, Isten jól tudja, mire van szükségünk, de akarja, hogy mi 
magunk is kérjük azt, mert így jobban megbecsüljük adományait, 
örök terveiben pedig elhatározta, hogy némely dolgokat csak ak¬ 
kor ad meg nekünk, ha azokat Tőle kérjük. 

4. Mikor számíthatunk rá, hogy imádságunk meghallga¬ 
tásra talál Istennél? Akkor, ha JÉZUS NEVÉBEN imádkozunk. 
Ez azt jelenti, hogy amikor Istentől valamit kérünk, 1. az Űr Jé¬ 
zus érdemeiben bízva imádkozunk. Tehát alázatosan kell 
imádkoznunk, nem a magunk érdemeiben bízva, hanem az Űr 
Jézus keresztáldozatának közbenjáró erejében. 

Bizalommal is kell imádkoznunk, mert az Űr Jézus megmon¬ 
dotta: ,,Amit csak kérni fogtok az Atyától az én nevemben, megadja 
nektek." (János 16, 23.) Ha Isten mégsem teljesíti kérésünket, talán azért 
van, mert „kértek, de nem kaptok, azért, mivel rosszul kértek." (Jakab 
apostol levele, 4, 3.) 

Jól az imádkozik, aki a) állhatatosan imádkozik („Zörges¬ 
setek és megnyittatik nektek"); b) Isten akaratában meg¬ 
nyugodva imádkozik. Isten bölcseségére és jóságára kell bíz¬ 
nunk, hogy megadja-e, amit kérünk. A mennyei Atya nálunknál 
jobban tudja, mire van szükségünk és mi válik igazán javunkra. 

Miért nem talál minden ima meghallgatásra Istennél? Mert Isten 
csak jót akar nekünk és jót tesz velünk. Sok dolog, amit talán nagyon 
szeretnénk, csak kárunkra válnék. A siker elvakíthat, a gazdagság 
keményszívűvé tehet és érzéki kísértések forrásává válhat, a szerelem 
is bűnre vihet. Ezért nem teljesíti Isten sokszor kéréseinket. 

Sohasem szabad Istentől bűnös dolgot kérnünk. A legnagyobb sér¬ 
tés azt gondolni, hogy a szentség és tisztaság forrása, a szeretet Istene 
segítő kezet nyújt a bűnhöz, gyűlölködéshez, bosszúálláshoz, hazugság¬ 
hoz, vagy érzékiségünk bűnös kielégítéséhez. 

2. Akkor imádkozunk „Jézus nevében*', ha kegyelem álla¬ 
potában vagyunk. Isten ugyan irgalmasságában a bűnösökről 

is gondoskodik, („fölkelti napját a jókra és gonoszokra"), azonban 
nem lehet kedves és meghallgatásra méltó előtte azoknak imája, 
akik halálos bűnnel hátat fordítottak Neki és megsértették Öt. 
Viszont a kegyelem állapotában végzett imával nemcsak magunk¬ 
nak szerezhetünk érdemet az örök életre, hanem Isten jóságából 
mások számára is kiérdemelhetünk kegyelmeket és adományokat. 

3. Imádságunk annál kedvesebb Isten előtt, minél áj- 
tatosabban imádkozunk. Az akaratlan szórakozottság ima 
közben nem bűn. A szándékos szórakozottság bocsánatos bűn. Az 
ima közben jelentkező szórakozottságot úgy kell kezelnünk, mint 
a kísértéseket általában: amint észrevesszük, rögtön fölkeltjük 
magunkban a jószándékot, hogy igyekszünk figyelmesen imád¬ 
kozni. Gyarlóságunkkal folytatott küzdelmünk így még érdem is 
lehet Isten előtt. Sokszor az ilyen lelki szárazságban végzett ima 
értékesebb, mint mikor hangolva vagyunk az imádságra és azért 
imádkozunk, mert az jólesik nekünk. 

A szórakozottan végzett ima is többet ér, mint ha egyáltalá¬ 
ban nem imádkoznánk, különösen, ha a szórakozottság nem szándékos. 
A király is teljesítheti az olyan kérést, melynek fölolvasásánál a kérvé¬ 
nyező nem figyel arra, hogy mit olvas. Természetesen nagyobb hatása 
lesz kérésének, ha átérezve adja elő. 

0 Az ájtatos imához hozzátartozik a külső összeszedettség is, 
hogy kezünket összetesszük és térdelve, állva, vagy ülve imádkozunk, 
nem pedig fekve vagy kényelmesen keresztbe tett lábakkal stb. A külső 
magatartás elősegíti a belső összeszedettséget. Mégis a legfontosabb, 
hogy ima közben gondolataink és érzéseink Istennel foglalkozzanak. 
Az Űr Jézus is megtartotta a vallási külsőségeket, de egyúttal azt is 
hangsúlyozta, hogy elsősorban „lélekben és igazságban kell Istent imád¬ 
nunk". A feltűnő külső magatartás ima közben (sóhajtozás, könnyek, 
ferde fej tartás) nem tartozik hozzá az imádsághoz, sőt másokban több¬ 
nyire inkább nevetséget, mint áhítatot kelt. 

Az imádság iskolája 

Az Űr Jézustól, az Egyháztól és a szentektől tanulhatunk 
meg jól imádkozni. A Miatyánk példája annak, hogy mit kell Is¬ 
tentől kérnünk. Imádkozd minél többször figyelmesen, elmélked¬ 
ve, minden egyes kérés értelmét jól átgondolva. Az Úr imája nem¬ 
csak a jó imádkozás, hanem a krisztusi gondolkodásmód és élet- 
szemlélet iskolája is. 

Az Egyház imái, a liturgikus imák megtanítanak bennünket 
egyéni kicsinyességünkön, önzésünkön és hangulatainkon felül¬ 
emelkedve Isten gondolatai szerint imádkozni. A liturgikus imád¬ 
ságok a Krisztust szerető lelkek közösségének imái. Nem 
egyéni, hanem közös imák, mindannyiunk számára kérnek, mind¬ 
annyiunk nevében adnak hálát, engesztelik és dicsőítik Istent. 
(Ezért is szólnak a liturgikus imák mindig többesszámban, a pap 
mindannyiunk nevében mondja őket.) A liturgikus imádság által 
lelkileg belekapcsolódunk a szentek nagy lelki közösségébe, az 
Egyház kegyelmi vérkeringésébe. Isten gondolatai áradnak belő- 

lük lelkűnkbe. A liturgikus imára igazán áll az Űr szava: /r Ha 
ketten vagy hárman összejönnek az én nevemben, közöttük va¬ 
gyok." (Máté 18, 20.) 

A nagy szentek és az Istent szerető lelkek jól tudnak Isten¬ 
nel beszélni. Imáikból megtanulhatjuk, hogyan vihetjük minden 
gondolatunkat, tervünket, lelki és földi dolgainkat, örömeinket és 
bánatainkat Isten elé. 

Az imádságnál nem a szavak a fontosak, hanem hogy gon¬ 
dolatban Istennel legyünk. Aki gyakran van kiváló és melegszívű 
emberek társaságában, az maga is értékesebbé válik. Aki sokszor 
időzik lélekben Istennél és Isten szentjei között, mindig megjob- 
bulva tér vissza az imából napi életébe. 

Legyen igazán jó női imakönyved. Minden művelt katolikusnak 
meg kellene szereznie és használnia a latin-magyar misekönyvet (Misz- 
szálét) is. 


AZ EGYHÁZ IMÁJA A JÓ IMÁDKOZÁS KEGYELMÉÉRT 

Nyisd meg Uram ajkamat szent neved dicséretére, szívemet 
is tisztítsd meg minden hiábavaló, rossz és szórakozott gondolat¬ 
tól, világosítsd meg értelmemet, gyullaszd föl szívemet, hogy 
méltóan, figyelemmel és áhítattal végezzem ez imát és meghallga¬ 
tásra találjak isteni fölséged színe előtt. A mi Urunk Jézus Krisz¬ 
tus által. Ámen. — Uram, egyesülve a te szándékaiddal, mellyel 
földi életedben Istent dicsérted, akarom végezni mostani imámat. 
(A Breviáriumból.) 

A MIATYÁNK KIFEJTÉSE 
(Példa az elmélkedő imádságra.) 

Miatyánk, ki vagy a mennyekben. Csak az Ür 
Jézus biztatására és egyenes parancsára merjük a világmindenség 
hatalmas Teremtőjét ilyen bizalmasan megszólítani: mi Atyánk. 
A Megváltó eljövetele óta tudjuk, hogy Isten szerető Atyánk, aki 
úgy szerette a világot, hogy egyszülött Fiát adta az emberekért. 
Szeretnénk mi is hűséges és jó gyermekei lenni, akik megszen¬ 
telik az Ö nevét. A természet a maga szépségével és rend¬ 
jével dicsőíti Isten nagyságát, nekünk szabad akaratból, jó éle¬ 
tünkkel kell Öt dicsőítenünk. Nem fogom többé bűnnel megszent- 
ségteleníteni a mennyei Atyám nevét, hanem minden káromkodó 
és bűnös ember helyett is szeretném jó életemmel megszentelni 
szent nevét, dicsőíteni Öt. 

Jöjjön el a te országod. Akkor jönne el Isten országa 
közénk, ha nem lenne többé bűn a földön, ha mindenki jó akarna 
lenni. Tisztaszívűségemmel és áldozatkész szeretetemmel én is 
dolgozom Isten országának eljövetelén és megvalósításán a magam 
környezetében. , 

Legyen meg a te akaratod. A bajok és szenvedések 
Isten büntetései a bűnös világon. Alázatosan és hálával hajtom 
meg fejemet Isten akarata előtt, ha baj ér, mert tudom, hogy jobb 
a földön szenvedni, mint a másvilágon. Isten mindig csak jót 
akar nekünk; ha keserű is a szenvedés, azzal is csak jót akar. Sze¬ 
retném minden szenvedésben az ö atyai kezét látni és útmutatását 
követni. 

Mindennapi kenyerünket add meg nekünk ma. 
Kérem Istent, hogy óvjon meg a nagy gazdagságtól, amely el va¬ 
kítja a szívet és a nagy szegénységtől, mely a földhöz húzza a 
lelket. Adjon a földi javakból annyit, amennyire szükségem van, 
hogy Öt tudjam szolgálni és eljussak a mennyországba. 

Bocsásd meg a mi vétkeinket, miképen mi is meg¬ 
bocsátunk az ellenünk vétkezőknek. Ha gyenge vol¬ 
tam és elestem, emeljen fel kegyelmével. Ne engedje, hogy meg¬ 
maradjak a bűnben. Adja meg nekem az igazi megtérés kegyel¬ 
mét, engedje, hogy jóvátegyem bűneimet és ajándékozzon meg a 
végső állhatatosság kegyelmével. Tudom, csak úgy érdemiem meg, 
hogy Isten elengedje nagy bűn-adósságomat, ha én is elengedem 
mások kis tartozásait, ha az ellenem vétőknek szívből meg¬ 
bocsátok. 

És ne vígy minket a kísértésbe. Isten nem kísért 
senkit. De ne is engedje, hogy a gonosz lélek vagy saját romlott 
természetem nagyon erősen megkísértsen. Adja kegyelmét, mely- 
lyel mindig le tudom győzni a bűnt. 

De szabadíts meg a gonosztól. Mindenféle testi és 
lelki rossztól, de különösen a leggonoszabbtól, az egyetlen igazi 
nagy rossztól: a halálos bűntől. 

Ámen, úgy legyen! 


.FÉNELON A LELKIOLVASMÁNYRÓL 

Olvasmányotok közben jusson eszetekbe, hogy maga Jézus 
Krisztus akar veletek beszélni; terjesszétek tehát eléje legfonto¬ 
sabb ügyeiteket. Ilyen lelkülettel hallgassátok szavait. Keveset 
kell olvasni, de annál többet elmélkedni az olvasott igazságok 
fölött. Kérdjétek meg magatokat, vájjon szem előtt tartottá¬ 
tok-e ez igazságokat s ha igen, minő eredménnyel? Kér¬ 
jétek az Űr Jézust, hogy szóljon szívetekhez és tanítson meg 
arra, amit a könyvekből olvastok. Ha valamely hibátokat találjá¬ 
tok kárhoztatva benne, köszönjétek meg az Istennek és kérjétek, 
hogy figyelmeztessen még másokra, amelyeken szintén javítani 
kell. Olvassátok főleg a Szentírást, ahányszor csak tehetítek, 
azonkívül azokat a könyveket, melyek leginkább hatnak rátok. 

Nagyon tanácsos a fontosabb gondolatokat megjegyezni, 
napközben többször ismételni és az általok keltett 
érzelmeket magatokban föl-fölébreszteni. Az olvasmányt mindig 
rövid fohásszal zárjátok be s kérjétek az Istent, hogy kegyelmé¬ 
nek segítségével kövessétek, amit a könyvből tanultatok. 

(F é n e 1 o n Ferenc, Cambrai-i érsek, író és szónok, XIV. 
Lajos unokájának nevelője.) 


PROHÁSZKA AZ ELMÉLKEDÉSRŐL 

Két világ környékez minket, természet és kegyelem, s mind¬ 
kettőből élünk. A természet nagy tény; csillagjai, erdői, óceánjai, 
pálmái, fűszálai titokzatos szép valóságok. Elém állnak, imponál¬ 
nak, lelkembe nyúlnak és belém öntik tartalmukat. Édes formáikon 
stilizálódik belső világom; néma zenéjükön tanul énekelni lelkem 
és valamint ez az erdős, csillagos, hullámos világ, ez a szuverén 
megtestesülése az isteni gondolatnak fölemel és nevel engem: úgy 
elém lép a szellemi világ is ugyancsak telítve gondolattal, szép¬ 
séggel és fölénnyel. Ott is vannak csillagok, napok és holdak, he¬ 
gyek és óceánok, ott is van magasság és mélység, fölség és szép¬ 
ség, fény és sötétség. Ott épül ki tudomány, művészet, ipar, tár¬ 
sadalmi, gazdasági, politikai élet; de mindenekfölött ott nyílnak 








meg az Isten országának távlatai, ahol Isten már nemcsak teremt 
és alakít, hanem ahová ő maga áll bele s emberi gondolatban, ér¬ 
zésben, örömben s szenvedésben, vágyban s imában, könnyben s 
mosolyban, életben s halálban stilizálja s alakítja páratlan minta 
szerint a lelkeket. Ö Krisztus; művész és minta egyben; ő a párat¬ 
lan kinyiltakoztatása és kiömlése az evangéliumnak. Boldogító fel¬ 
adatunk e kinyilatkoztatást fölérteni, e kiömlést szívünkbe zárni 
és az eszményképhez hozzáidomulni. 

De hogy Krisztus elevenítő benyomásait bőségesen vehessük 
s lelkünk hasznára fordíthassuk, szükséges, hogy kellő hangulat¬ 
tal, alkalmas lelki előkészülettel s amellett komoly szent munkára 
fölgyűrkőzve lépjünk eléje; enélkül pengő érc és csengő cimbalom 
az evangélium ereje és nem érvényesül. A haladást és sikert a kö¬ 
vetkező kellékek biztosítják. 

a) Minél szorosabb kapcsolatba kell az Ürral lépnünk, utána 
kell járnunk és őt keresnünk. Szólnunk kell hozzá és szólítgat- 
nunk a természet s kegyelem meleg érdeklődésével, hogy aztán 
figyelmesen lessük magunkban feleleteit. Ehhez csend, béke, el¬ 
mélyedés szükséges... Az elmélkedés legjobb ideje a reggel s 
elmélkedjünk térdenállva, ha erőlködés nélkül tehetjük. Lefekvés 
előtt olvassunk át egy-két pontot — ne többet — s azontúl ne 
foglalkozzunk semmi mással. Ha éjjel vagy reggel fölébredünk, 
fordítsuk gondolatunkat mindjárt az elmélkedés tárgyára s már 
öltözködés közben is foglalkozzunk vele. 

b) Legfontosabb kellék a mély, föltétien, térdenálló tisztelet 
az Ür iránt, melynek abc-je a tiszta szív. Tisztult szívvel, bűnei¬ 
met bánva kell az Űrhöz közelednem s gondoskodnom, hogy ne 
bántsa őt bennem semmi, ami szemeinek visszatetszik és kegyel¬ 
mes közeledésének bármikép útját állná. 

c) Nagy vággyal kell Istenhez közeledni. Ügy vagyok vele, 
mint aki teli szívvel és szomjas ajakkal szívja az életet, mint aki 
igazi ihletett művészettel átviszi magára, ami szépet, jót, nemeset 
észlel és lát. 

d) Értelmi munkával kell az elmélkedésbe elmerülnöm s jól 
fölfognom s átértenem a képet, jelenetet, eseményt vagy monda¬ 
tot, melyről elmélkedem. Érdeklődéssel iparkodom behatolni s vo¬ 
natkozásait s kapcsolatait szétszedni. Nézem, forgatom, össze¬ 
hasonlítom, más gondolatokkal kapcsolom össze, ellentétekkel 
illusztrálom, szóval belehatolok... Föl-fölvetem Szent Ignác kitű¬ 
nő elmélkedési módjának egyes kérdéseit: mit kell itt megfontol¬ 
nom; milyen gyakorlati igazság folyik ebből; mily indítóokaim 
vannak erre, hogy azt tegyem, azt ne tegyem; mennyire illik hoz¬ 
zám, mennyire méltányos; mily hasznos, édes, könnyű és szüksé¬ 
ges; mik voltak akadályaim eddig és mik lesznek eszközeim ezen¬ 
túl. — Az igazság nekem óceán és passzióval kívánok elmerülni 
benne. 

e) Ezt azonban csak érzéssel sikerül elérnem. Azért szívvel és 
nemcsak ésszel kell gondolkoznom és lépten-nyomon érzelmeket 
keltenem: hitet, reményt, bánatot, bizalmat, megnyugvást, bátorsá¬ 
got, harci kedvet, alázatot, odaadást, szeretetet. Hevülök, ragasz¬ 
kodom, tapadok, simulok, lendülök; így nyer a száraz gondolat 
vért, formát, erőt s lelket. A nehézkes, bár szükséges logikai mű¬ 
veleteket átjárja az eszmények világossága, mint a tavaszi nap¬ 
sugárban a smaragdzöld fényesség a bükkerdőt; emeli a lelket... 
(A lélek) tudja, hogy a mennyország kapuja neki is nyitva áll s 
ő nem ül le a kapu előtt, hanem befut rajta és azon sem csodál¬ 
kozik, hogy őt ott várták, s szívesen fogadják, hisz oda való. 

f) Aztán szem előtt kell tartanom, hogy aki sokat markol, ke¬ 
veset fog s e célból a szétszedett gondolatokból csak egyet sze¬ 
melek ki, mellyel foglalkozom s lelki életemet gazdagítom. Kér¬ 
dezem magamtól, mi következik ebből rám nézve, nem egész lelki¬ 

életemet, hanem annak egyes irányát, erényét, nehézségét, rossz 
vagy jó hajlamát tekintve s azt külön gyúrom meg magamban. 
Itt a részletmunka a legfontosabb és aki lelki világát ki akarja 
művelni, annak... a jót részletekben kell gyakorolnia és a rosz- 
szat gyökérszálanként kitépnie. 

g) Továbbá a kontemplációnál nem szabad horgonyt vetnem, 
hanem a gyakorlatra kell átmennem; tudom, hogy az Isten szel¬ 
leme erős és tevékeny s a cselekvés az ő legmélységesebb lénye¬ 
ge ... Az isteni életnek bevezetése szent erőszakkal jár s min¬ 
denkinek magának kell az önmegtagadásnak ez útjára lépnie. 

h) Amit pedig (a lélek) az elmélkedésben átérzett, amit magá¬ 
ban jól föltett, azt átviszi köznapi életébe; apró röpimákkal figyel¬ 
mezteti magát jó föltételeire s röviden visszaemlékszik a reggeli 
imalelkületre, hogy összeszedje, irányítsa s komoly törekvésre ser¬ 
kentse magát. 

Aki így dolgozza föl az elmélkedések anyagát, az szerencsésen 
kialakítja lelkében a természetfölötti világot s hatalommá emeli 
magában Istent s kegyelmét. Közel lesz hozzá az Ür és érintéseit 
érzi. Hisz a lélek oly fogékony és a világ érintéseit is érzi... 
Mennyivel csodásabb és mélyebb az Isten érintése, aki a lelket 
majd keményen kezeli, mint a művész a márványt, majd lágyan, 
mint az anya gyermekét. A kegyelmi rendben az Isten érintése 
felülmúlja az atyai, anyai, jegyesi szeretetnek örömeit s tartalom¬ 
mal telíti a lelket, fénnyel, mely Krisztus arcáról sugárzik, biza¬ 
lommal, melyet az átélt Istenközelség közvetlensége önt belénk s 
tetterős készséggel, mely nem kímél sem bálványokat, sem illúzió¬ 
kat, hanem egyet óhajt, egyet sürget: Istennel telt, Krisztushoz 
hasonló lelket. (Az „Elmélkedések az Evangéliumról" bevezetéséből.) 

A SZENTEK TISZTELETE 


Isten mindannyiunktól elvárja, hogy a kegyelem állapo¬ 
tában, Isten gyermekeihez méltón éljünk. Ebben az értelemben 
nevezi Szent Pál gyakran a híveket „szenteknek". Az Egyházban 
azokat tiszteljük szentekként, akik a szentté-levés követelését tö¬ 
kéletes és hősies fokban valósították meg. Szentek mindig él¬ 
tek és mai élnek, de nyilvános vallási tiszteletben csak azokat 
szabad részesítenünk, akiket az Egyház már szentté avatott. 

A szenttéavatást lelkiismeretes vizsgálat, a szenttéavatási pör 
előzi meg. Ha a tanuk kihallgatása, a szent életének és írásainak vizsgá¬ 
lata alapján megállapítják, hogy hősies fokban gyakorolta az erényeket 
és Isten legalább két csodát művelt közbenjárására, boldoggá avatják. 
Ettől kezdve bizonyos területen (vagy szerzetesrendben) tisztelhető. 
Amennyiben rendkívül szigorú vizsgálat alapján újabb két csoda nyer 
igazolást, a szentek jegyzékébe kerül (canon, innen kanonizáció) és a 
pápa kihirdeti, hogy az egész Egyházban szentként tisztelhető. 

A szentek erkölcsi lángelmék, az Isten és felebaráti szeretet 
nagyjai, ezért örök példaképeink. Minthogy Isten elveszíthetetlen 
barátságát élvezik a mennyben, közbenjárásukkal sokat tehetnek 
értünk Istennél. A Krisztus által megváltott lelkek iránt való szeretetük 
és segítő buzgóságuk a „szentek közösségében" a halállal sem szűnik 
meg, sőt Isten közelében még többet tudnak és akarnak tenni földi test¬ 
véreikért. 

1. A szenteket, angyalokat és különösen Szűz Máriát vallási 
tiszteletben részesíteni helyes és üdvös dolog. Ha már a földi 
nagyságokat, a tudomány, művészet kiválóságait tiszteljük, nem 
tagadhatjuk meg tiszteletünket azoktól sem, akik a legnagyobbak 
voltak az Isten és emberszeretetben. Annál is inkább, mert Isten 
is barátságával és csodákkal tüntette ki őket. Ezért a Szentírás 
sem fogy ki a szentek dicséretéből és a hívek is kezdettől fogva 
tisztelték őket. A katakombák díszes vértanú-sírjai, s a vértanúk 
emlékünnepei ékes bizonyságai a szentek tiszteletének m>ár az ős¬ 
egyházban. 

A szentek tisztelete különbözik Isten tiszteletétől. Istent 
imád ás (adoratio) illeti, a szenteknek csak tisztelet 
(dulia) jár. Amikor Istentől kérünk valamit, tőle közvetlenül vár¬ 
juk a segítséget mint minden adomány Atyjától. A szentektől vi¬ 
szont közbenjárást kérünk Istennél. Érdemeik alapján remél¬ 
jük, hogy Isten hamarabb megadja, amit ők kérnek tőle, mintha 
csak mi kérnők. 

A szentek példája állandó indítás számunkra Krisztus köve¬ 
tésére. „Ha ők meg tudták tenni, miért ne tudnám én is?!" Éppen 
az buzdít bennünket követésükre, hogy ők is csak emberek vol¬ 
tak, mint mi, nem szentnek születtek, hanem sok küzdelem árán 
lettek azzá. 

Válaszd ki a szentek közül azokat, akiknek életkörülményei, lelki¬ 
alkata, természete hasonló a tiedhez, ismerd meg életüket és kérd gyak¬ 
ran védőszented segítségét lelki nehézségekben és az élet küzdelmeiben! 

2. A szentképeket azért tiszteljük, mert Istenre, Jézus Krisz¬ 
tusra vagy a szentekre emlékeztetnek és ájtatosságra indítanak. 

Szüléink, szerelmesünk képét is megbecsüljük, hiszen reá emlé¬ 
keztet. Éppígy Istennek és Isten barátainak képét is tiszteletben 
tartják azok, akik az Urat szeretik. Természetesen a tisztelet 
nem a képnek szól, hanem a képen keresztül annak, akit 
ábrázol. Segítséget sem magától a képtől várunk, hanem attól, 
akit az ábrázol. 

A szentképek egyúttal élő tanítások, imádságra s cselekvésre indító 
prédikációk. Nemcsak eszünkhöz, hanem szívünkhöz is szólnak. Ráhan¬ 
golnak az imára, szeretetre, lelkiéletre. 

Mikor Aquinói Szent Tamás megkérte Szent Bonaventúrát, mutassa 
meg neki könyvtárát, az a feszületre mutatott: „Ez az én könyvtáram". 

Az ószövetségben a bálványimádás veszedelme miatt tiltotta Isten 
a képek készítését. De az Újszövetségben már kezdettől fogva megtalál¬ 
juk a képek tiszteletét. (A legrégibb fennmaradt Mária-kép a II. század 
elejéről való, szentek képei a III. századból.) Amint a bálványimádás 
veszedelme elmúlt, a szentképek tisztelete általánossá vált mind a keleti, 
mind a nyugati egyházban és a VIII. században a keresztény közfelfogás 
egyhangúlag felzúdult a bizánci császárok képrombolása ellen. 

3. Az ereklyék tisztelete azért helyes és ' megokolt, mert a 
szentek teste és használati tárgyai a legnagyobb hőstettek és ke¬ 
gyelmek eszközei voltak. Erejüket Isten is nem egyszer meg¬ 
mutatta csodák által. (Apostolok cselekedetei 19, 12.) Ezért be¬ 
csülték már az első keresztények a vértanúk tetemeit úgy, 
„mint a gyöngyöt és drágakövet". (Martyrium Polycarpi.) Ma is 
minden szentmisét ereklyék fölött mondanak. (Oltárkő.) Ha ked¬ 
ves a gyermek előtt édesanyjának imakönyve, az anyának gyer¬ 
meke első hajfürtje, az özvegynek férje kitüntetései és munka¬ 
eszközei, akkor érthető, hogy a szentek ereklyéit is tiszteletben 
tartjuk és szeretettel őrizzük, mint reánk maradt becses emlé¬ 
keket. 

Az Egyház mindig megbecsülte az ereklyéket és nagy gonddal 
őrizte azokat. Az ereklyékkel való olyan visszaélés, mint hamis ereklyék 
forgalombahozatala, a püspöknek fönntartott kiközösítés alá esik. 
Amennyiben mégis előfordulna, hogy valaki jóhiszeműen valódi ereklye¬ 
ként tisztel valamely hamisítványt, ezzel azért nem követne el bűnt és 
nem bántaná meg Istent, mert a tisztelet végeredményben nem az erek¬ 
lyének szól, hanem a szentnek és rajta keresztül Istennek. Az ereklye 
lehet hamis, a tisztelet valódi, ha helyes szándékból fakad: a szentek és 
Isten szeretetéből. Isten pedig a szándékot tekinti. 


>< 

BŰNÖK ISTEN IMÁDÁSA ELLEN: 

A BÁLVÁNYIMÁDÁS, SZENTSÉGTÖRÉS ÉS BABONA 

(Isten I. parancsolata.^ 

Bálványimádással vétkezik, aki teremtményt részesít Is¬ 
tent megillető tiszteletben. A bálványimádás a legsúlyosabb bű¬ 
nök egyike. Bálványimádással vétkeznek a sokistent-imádók, a 
tüzet, napot, természeti erőket istenítő pogány népek. Gyakorlati¬ 
lag bálványimádók mindazok, akik hitetlenségükben, vagy hit- 
közömbosségükben Isten helyett valamilyen földi dolgot tesznek 
életük kizárólagos középpontjává. Ilyenek a modern pogá- 
nyok, az „aranyborjú” imádói, akiknek egyetlen életcélja a 
pénz megszerzése. Modern bálványimádók azok is, akiknek 
„istenük a has”, vagyis a testi élvezetek, a kényelem, az élet 
érzéki kiélvezése, az érzékiség mindenáron való kielégítése. 
A régi pogányok hős-istenítésére (hérosz-kultuszára) hasonlít 
a politikai vezérek, népvezetők istenítése, a sportbajnokok, szín¬ 
művészek, írók túlzott tisztelése. A modern bálványimádók előbb 
vagy utóbb tapasztalják, hogy szörnyű tévedésekre és hazugsá¬ 
gokra építették életüket. Megpróbáltatások idején kisiklik lábuk 
alól a talaj, semmiben sem tudnak lelkileg megkapaszkodni. 

A szentségtörés Istennek szentelt helyek, tárgyak vagy 
személyek tettleges meggyalázása. Voltaképen nem egyéb, 
mint cselekedettel való káromkodás. Szentségtörést követ el, aki 
valamely szentséget méltatlanul (tudatosan halálos bűn 
állapotában) vesz fel. Továbbá, aki papot, apácát tettleg bántal¬ 
maz, mert az az Isten szolgája. Vagy tiszteletlenül használ isten- 
tiszteletre szánt dolgokat. (A templomrabló, aki a szentostyát 
szétszórja, a kelyhet elrabolja.) A szekularizáció, vagyis Is¬ 
tennek adományozott vagyon erőszakos elvétele az Egyháztól és 
világi célokra való felhasználása is szentségtörés-számba megy. 
A szentségtörés általában súlyos bűn. 

A babona Isten helytelen t i s z t e 1 é s e, vagy te¬ 
remtményeknek indokolatlan vallási tisztelet¬ 
ben való részesítése. 

A babona forrása: a hitetlenség, hitbeli tudatlanság, az 
egészséges vallásosság hiánya. „A hitetlenek a leghiszékenyeb- 
bek". (Pascal.) Lélektani tény, hogy azok hajolnak a legköny- 
nyebben babonára, akik nem hisznek Istenben, vagy pedig csak 
felületes vallási ismeretekkel rendelkeznek, nem merítenek a val¬ 
lásosság egészséges forrásaiból, ritkán járulnak szentségekhez 
vagy pedig csak gépies, szokásszerű vallási életet élnek. Ezeknél 
a babona az egészséges vallásosság pótléka, a lélek vallási vágyai¬ 
nak ferde, felületes és kényelmes egyéni kielégítése. Aki jól is¬ 
meri a hit igazságait és lelkileg azokból tápl41kozik, annak nincs 
szüksége babonákra. 

A babona súlyos bűn. A tudatlanság, vagy tréfás szándék 
azonban gyakran bocsánatos bűnné enyhíti. 

A babona fajai: 

1. A jóslás. A tudósok a természeti törvények és tények 
kutatásával igyekeznek rejtett dolgokat föltárni. (A # tudomány te¬ 
hát nem jósol, hanem tényeket állapít meg.) A próféták Isten ki¬ 
nyilatkozásai alapján láttak a rejtett jövőbe. Mindkettőtől külön¬ 
bözik a jóslás, mely elégtelen eszközökkel akar titkos 
vagy jövendő dolgokat megtudni. (Csillagokból, a kéz 
vonalaiból való jóslás, kártyavetés.) Sok babonás jóslat „tudomá¬ 
nyos” vagy vallásos látszattal és ál-okoskodással szédíti meg a 
hiszékenyeket. 

Az álomból való jóslás szintén babona. Álmunkban föl¬ 
szabadulnak olyan képzetek, melyek máskor tudatunk alatt rej¬ 
tőznek, folytatódnak bennünk gondolatsorok, melyek ébrenlétben 
foglalkoztattak és esetleg végső következtetéshez jutnak. Ahogyan 
ébrenlétünkben is ösztönszerűen megérezhetünk valamely vesze¬ 
delmet, úgy ez álmunkban is megtörténhetik. Az ember tudat alatti 
énje még kevéssé föltárt világ. Ezért lehetséges, hogy álmunkban 
előre megérzünk valamit, vagy helyes következtetés villan föl 
bennünk. Nem bűn, ha ezt fölhasználjuk. Azonban az álmok meg¬ 
fejtésére rendszert építeni ostobaság és babona, mert a tudat¬ 
alatti világot még nem ismerjük annyira, hogy törvényeit leszűr¬ 
hetnek és gyakorlatilag alkalmazhatnék. 

Álom közben természetes erők működnek bennünk. Babo¬ 
nával vétkezik, aki az álomnak természetfölötti erőt tulajdo¬ 
nít és így hisz bennük. Isten ugyan adhat álmokat, azonban ez 
rendkívül ritkán és mindig csak súlyos közérdekből törté¬ 
nik. (Egyes szentek életében.) 

A hipnózisban a hipnotizált álomszerű állapotba kerül (trance) 
és a hipnotizáló akaratának befolyása alá jut. A hipnózis nem babona, 
hanem még eléggé nem ismert természeti erő működése. Mivel azon¬ 
ban mindig veszedelmes dolog, hogy valaki másnak akaratnélküli esz¬ 
közévé (médium) váljék, erkölcsi és állami törvény tiltja a hipnotizálást. 
Csak fontos okból (tudományos kísérlet, gyógyítás céljára) s hozzáértő 
komoly szakember részéről megengedett. 

A telepátia (távoli hatások megérzése) és a claire-voyance (távoli 
események meglátása) szintén természetes lelki erőkre vezethető vissza. 
Éppúgy mint a hipnózis, csak akkor bűn, ha valaki természetfölötti 
erőkre vezeti vissza és ezen az úton akarja a jövőt megtudni. 

2. Kuruzslás, varázslás. A varázslás (bűbájosság) 
babonáját az követi el, aki gonosz lelkek segítségével 
akar rendkívüli eredményeket elérni. Pl. titkos 
igék mormolásával, értelmetlen szertartásokkal betegeket akar 
meggyógyítani (kuruzslás), kincset találni, vagy másoknak kárt 
okozni. (Szemmelverés; a középkori boszorkányhiedelem, Faust, 
„Hatvani professzor”.) 

A gonosz lelkek kétségtelenül számunkra csodálatos dolgokat 
vihetnek végbe és érintkezhetnek az emberekkel. Azonban Krisz¬ 
tus Urunk megváltói halála óta hatalmuk korlátozott. Ezért ellen- 

kezik a katolikus hittel, hogy mindenben a sátán befolyását lás¬ 
suk és rendkívüli dolgoknál rögtön az ördög játékára gondoljunk. 
Valójában a gonosz lélek nem csodás események előidézésével, 
hanem inkább, az általunk még eléggé nem ismert természeti je¬ 
lenségek babonás értelmezésével és felhasználásával mesterkedik 
a lelkek romlásán. 

3. A kabala és talizmánok erejében való bizako¬ 
dás is közönséges babona. Talizmán alatt bizonyos tárgyakat 
értünk, melyeket némelyek veszedelem ellen vagy a szerencse 
biztosítására hordanak maguknál. (Négylevelű lóhere, tizenhármas 
szám, Szent Antalka-szobor hordása azzal a hittel, hogy csalhatat¬ 
lanul szerencsét hoz.) A kabala bizonyos külsőségek, szavak, 
vagy gesztusok használata azzal a hittel, hogy csalatkozhatatlanul 
külső eredménnyel járnak. Ilyen pl. a „lavina-imádság". (Hét¬ 
vagy tizenháromszor leírni és továbbadni valamely imát abban a 
hitben, hogy okvetlenül kisegít valamely bajból, vagy szerencsét 
hoz.) 

A Jézus Szíve nagykilenced Alacoque Szent Margitnak adott ma¬ 
gánkinyilatkoztatáson alapszik. Elvégzése nem babona, mert elsődle¬ 
ges célja Jézus Szívének kiengesztelése az emberek bűneiért. A jó halál 
kegyelmét pedig csak úgy biztosítja, ha valóban őszinte szeretetből és 
jól végeztük szentáldozásainkat, de éppen ebben sohasem lehetünk tel¬ 
jesen bizonyosak. Tehát a nagykilenced elvégzése nem ment föl a to¬ 
vábbi komoly lelkiélettől, hanem inkább annak kezdete. 

ISTEN NEVÉNEK M E G S Z E N T S É G T E L E N IT É S E 

(Isten II. parancsa.) 

A Miatyánk kérése: „Szenteltessék níeg a Te neved". A tíz- 
parancsolat második parancsa: „Istennek nevét hiába ne vegyed. 

1. Bűn Isten nevének könnyelmű kimondása. (Pl. valaki hir¬ 
telen csodálkozásában, ijedségében szükségtelenül és megfontolat¬ 
lanul Isten vagy szent dolgok, szentek nevét használja.) Ez ugyan 
csak bocsánatos bűn, azonban mégis tiszteletlenség Istennel szem¬ 
ben és az igazi szeretet hiányának jele. Akit szeretünk annak 
neve is kedves előttünk, megbecsüljük és tiszteletben tartjuk. 
Saját nevünkre is kényesek vagyunk, érzékenyen érint, ha azt 
mások elferdítik, kicsúfolják. Ha Istent szeretjük, az Ö nevét is 
meg kell becsülnünk és csak tisztelettel, szeretettel szabad aj¬ 
kunkra vennünk. 

2. Káromkodással az vétkezik, aki Istenről, Jézusról, 
Szűz Máriáról, a szentekről vagy szent dolgokról gyalázatos dol¬ 
got mond. A káromkodás halálos bűn, Isten súlyos megsér¬ 
tése, mert a szent és tiszta Istent hozzá méltatlan dolgokkal hozza 
kapcsolatba. 

Az ószövetségi törvény elrendelte: „Aki káromolja az Ür nevét, 
halállal haljon? kövezze meg őt a sokaság." A középkorban a káromko- 
dók nyelvét kitépték, vagy tüzes vassal sütögették. (IX. Szent Lajos 
francia király, Szent István királyunk törvényei.) Bármilyen kegyetlen¬ 
nek látszanak is ezek a büntetések, a káromkodás teljes súlyosságának 
felismeréséből származtak. 

3. Atkozódással az vétkezik, aki haragjában azt kí¬ 
vánja, hogy Isten rosszat tegyen neki vagy másnak. Az átkozódás, 
ha gyűlöletből történik, súlyos bűn, mert egyrészt nagy rosz- 
szat kíván másnak, másrészt föltételezi, hogy a jóságos és szelíd 
Isten segítőtársunk, sőt eszközünk lehet a bosszúállásban ég gyű¬ 
lölködésben. 

Akinek szokásává vált a káromkodás vagy átkozódás, köteles le¬ 
szokni róla. Ha ezt elmulasztja, súlyosan vétkezik (mégha az egyes 
káromkodások a felindultság vagy a megszokás erkölcsi beszámítást 
csökkentő erejénél fogva magukban bocsánatos bűnnek is számítanának.) 
A káromkodás, illetve átkozódás leszokásában segít: a) ha többször el¬ 
mélkedünk Isten jóságán, a káromkodás utálatosságán és reggeli imánk¬ 
ban fölindítjuk a jószándékot rossz szokásunk megjavítására? b) hara¬ 
gunkban előbb magunkban elmondunk egy üdvözlégy Máriát, vagy 
húszig számolunk, mielőtt megszólalnánk; c) a szokásos káromkodó szó¬ 
lások helyett rászoktatjuk magunkat, hogy haragunkat valamilyen más 
szólásmondással vezessük le. 

4. A zúgolódás Isten ellen, amennyiben valaki az élet bajai 
között kétségbevonja Isten létezését vagy igazságosságát, súlyos 
bűn a hit ellen, sőt esetleg istenkáromlás. Amennyiben pedig nem 
bízik Isten segítségében, vétek a remény ellen. (Gyakran inkább 

csak türelmetlenség és érzékeny idegrendszer folyománya s így 
csak bocsánatos bűn.) 

A bajokat gyakran saját meggondolatlanságunk idézi elő, 
ilyenkor nem okolhatjuk értük Istent. Még többször az emberi 
gonoszság és bűn, (az önzés, bosszúvágy, gyűlölködés, irigység) a 
földi szenvedések okozója. Ez esetben is esztelenség és igazságta¬ 
lanság Istennel pörbeszállnunk. A Teremtő szabadakaratot és ér¬ 
telmet adott az embernek és adományait nem vonja vissza, még 
ha sokan vissza is élnek azokkal, hanem a végső ítélkezésre 
hagyja az igazságszolgáltatást. Engedi nőni a gonoszság konko¬ 
lyát épúgy, mint az erkölcsi jó búzáját az utolsó ítélet nagy ara¬ 
tásáig. A végső nagy leszámolásban a jókat majd bőven kárpó¬ 
tolja az elszenvedett igazságtalanságokért, a rosszban megátalko¬ 
dottakat pedig az örök tűzre veti. A szenvedések türelmes elvise¬ 
lésével levezekelhetjük bűneinket és érdemeket szerezhetünk az 
örök boldogságra. Ezért mondja a Biblia: „akit Isten szeret, meg¬ 
próbálja azt." (Péld. 13, 12.) Jaj annak, aki sohasem szenvedett, 
akinek minden sikerült a földi életben! Nemcsak a szenvedés 
lelket fejlesztő erejétől fosztotta meg a kegyetlen irgalom, hanem 
egyúttal semmivel sem szerzett érdemet az örök jutalomra. A 
szépség, egészség, siker, gazdagság mind Isten adományai, nem 
dicsekedhetünk vele, mintha a miéink lennének. Egyedül a szen¬ 
vedés a miénk, a bajok türelmes elviselésével és keresztjeinkkel 
dicsekedhetünk Isten előtt és várhatjuk értük, Ígéretei alapján, 
az örök jutalmat. (V. ö. Fioretti 8. fejezetével. „Mi a tökéletes 
boldogság?") Az istenszeretet próbája a szenvedésben való állha¬ 
tatosság és türelem! * 


MIKOR MÁSOK KÁROMKODNAK... 

Mint ahogy az édesanya megsimogatja és csókolja gyerme¬ 
két, ha azt kővel dobálták, a feleség szeretetével annál jobban 
odasímul férjéhez, minél aljasabban gyalázzák mások az urát, úgy 
az Istent szerető lélek is, valahányszor káromkodást hall, mind¬ 
annyiszor szeretné szeretetével kárpótolni a megsértett jóságos 
Istent. Szívéből szerető és hódoló gondolattal fordul a megbántott 
Jóság felé: „Szent, szent, szent a seregek Ura Istene... áldott, ki 
az Űr nevében jő." Vagy a Szűzanya szavaival: „Magasztalja az 
én lelkem az Urat!" Esetleg egyszerű kis röpimával: „Dicsőség a 
mennyben Istennek!" Vagy: „Dicsőíttessék és áldassék Jézus a 
legméltóságosabb Oltáriszentségben!" Talán csak azt fogja szívből 
és csendesen magában elsuttogni: „Dicsértessék a Jézus Krisztus, 
mindörökké. Ámen", de szeretetével mindenképen kárpótolni és 
engesztelni igyekszik a megbántásért azt, akit szeret. Tudja jól azt 
is, hogy Isten azért nem sújt le a káromlóra, mert irgalmasságában 
haladékot ad neki a javulásra. De, ha vár is sokáig, nem fog mind¬ 
örökké várni és aki irgalmas Megváltó volt sokáig, egyszer csak 
igazságos Bíróvá válik. 

AZ ÁTKOZÓDÁS ESZTELENSÉGE 


El lehet-e képzelni, hogy az édesanya étel helyett mérget ad¬ 
jon gyermekének? El lehet-e gondolni józan ésszel, hogy az anya¬ 
szív Teremtője, minden jóság és adomány Atyja, ártani akarjon va¬ 
lakinek és kicsinyes bosszúállás eszközévé váljék? Micsoda sértés 
a királyra, föltételezni róla, hogy ahol utcagyermekek egymást 
sárral hajigálják, ő is odaáll a köpködő és dobálódzó gyemekek 
közé! Nem alacsonyítja le Isten magát azzal, hogy beleelegyedjék 
kicsinyes emberi nézeteltérésekbe és veszekedésekbe. Isten senki¬ 
nek sem tesz rosszat, hiszen a legelvetemültebb bűnös megtérésé¬ 
ért is életét áldozta a keresztfán... Van isteni igazságszolgáltatás, 
de annak semmi köze az indulathoz és bosszúhoz, hanem maga a 
nyugalom és fönség és teljes igazság. 


A SZENVEDÉS ÉRTELME 
(Assisi Szent Ferenc és a betegség.) 

„Ó, én Uram, én megérdemeltem ezt és még sokkal rosszabbat! 
Ó, Uram Jézus Krisztus, jó pásztor, aki nekünk érdemtelen bűnö¬ 
söknek megadod a te irgalmasságodat a mi testünk különböző kín¬ 
jaiban és aggodalmaiban, adj erőt és kegyelmet a te bárányodnak, 
hogy sem betegség miatt, sem fájdalom és félelem miatt el ne 
hagyjon téged!" 

És elmondván ez imádságot, ime egy hang jőve az égből, mely 
így szóla: 

— Ferenc, szólj nekem! Ha az egész föld aranyból volna es 
minden tengerek, folyamok és kutak balzsammal folynának, ha 
minden hegyek, dombok és kövek drágakövek lennének és te ta¬ 
lálnál egy kincset, mely ezeknél még nemesebb lenne: mint ahogy 
nemesebb az arany, mint a föld, nemesebb a drágakő, mint a he¬ 
gyek és kövek; és ha ez a kincs neked adatnék cserébe ezért a te 
betegségedért, nem lennél-e akkor nagyon elégedett és vidám? 

Feleié Szent Ferenc: „Uram, én nem vagyok méltó ekkora 
kincsre." 

És Isten hangja mondá neki: 

— örvendezz Ferenc, mivelhogy ez az örökélet kincse, amit 
én számodra tartogatok s amellyel téged felékesítlek és a te be¬ 
tegségedért és szenvedésedért ezzel az áldott kinccsel jutalmazlak 
meg. (A Fiorettiből.) 


A szenvedés tűz: 
tisztítja a salaktól, 
égeti! 


aranyat talál benned? Meg- 
Pelyvát talál benned? Hamuvá 
(Szent Ágoston.) 

ISTEN TISZTELÉSÉNEK RENDKÍVÜLI MÓDJAI: 
A FOGADALOM ÉS AZ ESKÜ 


1. A fogadalom Istennek bűn terhe alatt tett ígéret, hogy 
valami neki kedves dolgot cselekszünk. Ez az Istennek tetsző cse¬ 
lekedet többnyire olyasvalami, amire különben nem lennénk kö¬ 
telezve (zarándoklás, alamizsnálkodás, hétköznapi misehallgatás), 
de lehet olyan cselekedet is, melyre egyébként is kötelezve va¬ 
gyunk. Utóbbi esetben Isten parancsán kívül saját Ígéretünk is 
kötelez, hogy megtegyük, amit fogadtunk. 

Az egyszerű szándék vagy elhatározás még nem fogadalom. 
(Ha ez a dolgom sikerül, misét fogok hallgatni.) Fogadalmat csak 
akkor tettünk, ha bűn terhe alatt Ígértünk valamit Istennek. 
(Nagyobb dolgot is szabad csak bocsánatos bűn terhe alatt meg¬ 
fogadni.) 

Nyilvános fogadalomnak nevezzük a szerzetesek és szerze¬ 
tesnők fogadalmát a szegénység, szüzesség és engedelmesség megtartá¬ 
sára. Ez alól csak a pápa adhat különösen súlyos okból fölmentést. Min¬ 
den egyéb fogadalom magánjellegű. 

A feltételes fogadalom csak a feltételek teljesedése esetén kö¬ 
telező. (H a férjhez megyek, nagyobb összegű alamizsnát adok — ameny- 
nyiben nem mentem férjhez, nem kell ezt az alamizsnát adnom.) 

Aki fogadalmat tesz, becsületbeli adósságot vállal Istennel 
szemben, tehát a fogadalmat teljesíteni kell. ,,Ha valamit fogadtál 
Istennek, ne késsél megadni ; sokkal jobb fogadást nem tenni, 
mintsem fogadás után az Ígéretet nem teljesíteni." (Prédikátor 
könyve 5, 3.) Amennyiben a fogadalom teljesítése lehetetlenné 
válik, a fogadalom nem kötelez. (Ad impossibilia nemo tenetur. 
— Lehetetlenre senki sem köteles.) Komoly ok alapján a fogada¬ 
lom megváltoztatásának (vagy fölmentésnek) lehet helye. Ilyen 
esetben tapasztalt gyóntatótói kell tanácsot kérjiünk. 

2. Az eskü Isten bizonyságul hívása, hogy igazat mondunk 
vagy hogy teljesíteni fogjuk, amit Ígértünk. Tanúság-esküt állítá¬ 
sunk igazolására bíróság előtt szoktunk tenni. ígéret-eskü szerepel 
pl. a házasságkötésnél. 

Az esküvel Istent mindentudónak és igazságosnak valljuk. 
Minden eskü értelme ez: Istent hívom tanúnak, aki mindent tud 
és megbünteti a hazugságot. Az eskü tehát Isten tiszteletének 
egyik módja, mert elismerése Isten mindentudásának és igazságos¬ 
ságának. Ebből következik, hogy 1 . csak komoly okból, 2. csak 
igaz ügyben és tiszta szándékkal szabad esküt tennünk. 

Vétkesen tesz esküt: a) aki könnyelműen, elegendő 
ok nélkül esküszik. (Magában véve bocsánatos bűn.) b) Aki ha¬ 
misan esküszik, vagyis hazugságra, vagy kétes dologra mint 
biztosra esküszik. A hamis eskü a legnagyobb bűnök egyike, mert 
a szent és igazmondó Istent hazugságra hívja tanúnak. Aki hami¬ 
san esküszik, kiszolgáltatja magát Isten büntető igazságának. 


ÖO 


Ezért ritkán marad el a súlyos lelkiismeret-furdalás (Arany János: 
A hamis tanú); az állami törvények is szigorúan büntetik a hamis 
esküt, c) Súlyosan vétkezik, aki bűnös dolgot igér esküvel, 
mert Istent bűnös dologhoz hívja tanúnak. A bűnös eskü nem kö¬ 
telez, sőt megtartása újabb bűn lenne. (Promissio male data non 
obligat.) Heródesnek sem lett volna szabad esküje miatt Keresz¬ 
telő Szent Jánost lefejeztetnie. (Márk 6, 26.) d) Aki olyanra tesz 
esküt, amit nem szándékozik megtenni, hamis esküvel vétkezik, 
e) Súlyos bűnt követ el, aki esküjét megszegi, vagyis 
esküvel tett Ígéretét nem tartja meg. 


A HÁZASSÁGI ESKÜ SZÖVEGE 

(Hazánkban a jegyesek a házasságkötés szertartásának végén 
esküvel is megerősítik Ígéretüket, hogy egymást soha el nem 
hagyják:) 

Isten engem úgy segéljen, 

Nagyasszonyunk, a Szeplőtelen Szűz Mária, 

És Istennek minden szentjei, 

Hogy a jelenlevő (Jánost, Máriát) szeretem, 

Szeretvén magamhoz veszem feleségül, 

(Szeretvén hozzá megyek feleségül), 

Istennek rendelése szerint, 

A keresztény anyaszentegyház szokása szerint, 

És hogy őt el nem hagyom, 

Holtomiglan, holtáiglan, 

Semminemű viszontagságában, 

Isten engem úgy segéljen. 



6 Endrefalvy: Erkölcstan. 

AZ tJR NAPJÁNAK MEGSZENTELÉSE 

(Isten III., az Egyház 1. és 2. parancsa.) 

Isten legtökéletesebb tisztelése az áldozat bemutatása. A 
szentmisében megújul a legértékesebb áldozat: Krisztus Urunk 
keresztáldozata. Minden szentmisében ugyanaz a Krisztus van ott 
az oltáron, aki a keresztfán életét áldozta fel, hogy helyettünk ki¬ 
engesztelje Istent. Az Ür Jézus minden szentmisében keresztáldo¬ 
zatának érdemeivel újra ki akarja engesztelni az igazságos Istent 
és közbenjár értünk a mennyei Atyánál. Ezért az Ür napját nem¬ 
csak imádsággal, hanem elsősorban szentmiseáldozattal kell meg¬ 
szentelnünk. 

Az Egyház első és második parancsa hétéves kortól kezd¬ 
ve súlyos bűn terhe alatt kötelez minden hívőt, hogy 

a vasárnapokat és parancsolt ünnepeket a szentmise áldozaton 
való részvétellel szentelje meg. 

A szentmisehallgatás parancsának ugyan eleget tesz az is, aki a 
szentmisén legalább a főbb részeknél odafigyel, mégis a szentmise gaz¬ 
dag kegyelmeiből az részesül igazán, aki lelkileg is belekapcsolódik a 
szent áldozatba. Ezért necsak imádkozzunk a szentmisén, hanem a szent¬ 
misét imádkozzuk, gondolatban a pappal együtt mutassuk be Istennek a 
legszentebb áldozatot. 

A szentmise változó részei az egyházi év vasárnapjain és ünnepein 
újra lelkünk elé állítja megváltásunk nagy eseményeit, az Űr Jézus földi 
életét. Az egyházi év lélekben való átélése egyre jobban az Űr Jézushoz 
kapcsolja lelkünket és mindig újabb kegyelmeket, indításokat ad a lelki 
haladásra. 

A szentmise-hallgatás alól fölment: komoly betegség, beteg¬ 
ápolás, nagyobb kár elhárítása, ha valaki távol (kétórányira) 
lakik a templomtól. 

Egész szentmisét kell hallgatnunk, vagyis ugyanannak a pap¬ 
nak a miséjét elejétől-végig. Súlyos bűn, ha valaki: a) Felajánlás¬ 
kor még nincs ott vagy áldozás előtt távozik és nem hallgat másik 
egész misét, b) Ha az egész előmisét és utómisét együtt elmulaszt¬ 
ja komoly ok nélkül. 

Amennyiben csak kissé késtünk el (felajánlás előtt érkeztünk), a 
mulasztott részeket másik miséből is pótolhatjuk. Aki ok nélkül elmu¬ 
lasztja az előmise egyes részeit, vagy áldozás után korábban távozik, 
bocsánatos bűnt követ el. 

Vasárnap és ünnepnap szentbeszédet is kell hallgatnunk. Erede¬ 
tileg a szentbeszéd a mise része volt, azért nem vált külön egyházi pa¬ 
ranccsá annak hallgatása. Aki hosszabb időn át nem hallgat szentbeszé¬ 
det (vagy lelki könyvekkel nem gondoskodik annak pótlásáról), meg¬ 
fogyatkozik hitében és buzgóságában. Már pedig mindenkinek súlyos 
lelki kötelessége, hogy a szükséges hitigazságokat és állapotbeli erkölcsi 
kötelességeket ismerje, a kísértésekkel szemben magát fölvértezze. En¬ 
nek legjobb (és sok hívő számára úgyszólván egyetlen) módja a szent¬ 
beszéd hallgatása. 

Prédikációt rádióban is hallgathatunk. (Természetesen csak k a t o- 

likus prédikációt!) Szentmisét nem lehet rádióban hallgatni, mext a 
rádió csak az egyházi éneket közvetíti, az áldozat bemutatásának s&ent 
cselekményeit nem, azon személyesen kell résztvennünk. 

Vasárnap és parancsolt ünnepen súlyos bűn terhe alatt nem 
szabad szolgai munkát végeznünk, sem mással végeztetnünk. 

Szolgai munkák az olyan testi fáradsággal járó munkák, melye¬ 
ket rendesen napszámosok, cselédek, kézművesek végeznek. 
Megengedett a szellemi munka: írás, tanulás, tanítás, számo¬ 
lás, zene. Szabad vasárnap sportolni. A háztartásban szükséges 
munkák szintén megengedettek. (Főzés, takarítás, de nem nagy- 
takarítás, nagymosás.) A szolgai munka akkor is bűn, ha nem 
pénzért végzi valaki. Súlyos bűn, ha két óránál tovább tart. A 
szabad munkák akkor is meg vannak engedve, ha valaki bért 
(fizetést) kap értük. — Szabad szolgai munkát végezni, ha fenye¬ 
gető veszedelem (árvíz), Isten dicsősége, vagy a felebaráti szeretet 
(betegek ápolása, szerencsétlenül jártak megmentése) sürgeti. 

A vasárnap megszentelésére lelkűnknek és 
testünknek egyaránt szüksége van. Lelkűnknek azért, 
mert ezzel biztosítjuk Isten kegyelmét az élet küzdelmeihez és 
gondoskodunk arról, hogy a földi gondok és örömök közt el ne 
hanyagoljuk az „egy szükségest." Testünknek pedig pihenésre, ki- 
kapcsolódásra van szüksége. Az emberi szervezet nem gép, hogy 
szüntelenül tudna dolgozni. A vasárnap végzett munka megbosz- 
szulja magát a szervezet hétközbeni fáradságában, a munkakedv 
hiányában. Ne felejtsük el azt §e: 

„Hogyha az Űr nem építi a házat: 

Hasztalan fárad, ki építi azt. 

Hogyha az Űr nem őrzi meg a várost: 

Aki azt őrzi, hasztalan virraszt. 

Hasztalan nektek hajnal előtt kelni, 

Fönn fáradozni késő éjszakáig 
És verejtékkel enni kenyeret: 

Pihentében is megad minden áldást 
Annak az Űr, akit szeret." 

(126. zsoltár.) 

JÓ MISEHALLGATÁS 




Az ELÖMISÉBEN először mi szólunk Istenhez: 

A lépcsőimában megbánjuk bűneinket; a mennyországba 
képzeljük magunkat a Szűzanya, az apostolok és a szentek közé. 
Ok is emberek voltak, mint mi, mégis legyőzték a bűnt; megszé¬ 
gyenülve állunk meg előttük és méltatlanságunk tudatában mond¬ 
juk: „én vétkem, én vétkem, én igen nagy vétkem!" 

A Kyrieben bűneink mélységéből kiáltjuk Istenhez: „Uram 
irgalmazz!" ^ 

A Glóriában Istent dicsőítjük, aki egyedül szent, egyedül 
Ür, egyedül a Legfölségesebb és békéjét kérjük. 

A könyörgésekben bizalommal fordulunk a mennyei 
Atyához lelki és testi szükségeinkben. Minden kérésünket az Ür 
Jézus által, az Ö érdemeiben bízva terjesztjük Isten elé. 

Az előmise következő részeiben Isten szól hozzánk: 

a szentleckében az apostolok száján át lelki tanítást ka¬ 
punk a keresztény életről, míg az evangéliumban maga az 
Űr Jézus tanít bennünket szóval és példájával. Tiszteletből állva 
hallgatjuk az isteni Mestert és igéit í eszünkkel elfogadjuk, f 
szájunkkal mindig nyíltan valljuk, f szívünkben mindörökre meg¬ 
tartjuk. Igyekszem egy jó gondolatot, jó elhatározást magammal 
vinni a mai szent leckéből és evangéliumból. 

Az ÁLDOZATI RÉSZBEN az első főrész a felajánlás. Kenyeret 
és bort ajánlunk föl, mely át fog változni az Ür Jézus szent tes¬ 
tévé és vérévé. Fölajánlom önmagamat is, hogy én is fokozatosan 
átváltozzam az Ür Jézushoz hasonlóvá. Minden misehallgatásunkat 
egyúttal föl szoktuk ajánlani valamilyen jó szándékra. — A fel¬ 
ajánlást követő kézmosás a lelki tisztaságra figyelmeztet. (Tökéle¬ 
tes bánat!) 

A prefációban szívünket Istenhez emeljük és hálát adunk 
jótéteményeiért,' elsősorban a megváltás nagy tényeiért. Hála¬ 
énekünket az angyalok dicsőítő énekével fejezzük be: „Szent, 
szent, szent a seregek Ura Istene... áldott, ki az Ür nevében jő." 

Az Ür oltárra-jövetele előtt még: 1. imádkozunk az Egyhá¬ 
zért, a pápáért, püspökünkért, papjainkért és összes katolikus 
testvéreinkért; 2. azokért, akikről külön meg akarunk emlékezni 
és végül 3. az összes szentekhez fordulunk és lélekben .odagyüjtjük 
őket az oltár köré az Ür fogadására. 

A szentmise legfőbb részében, az átváltoztatásban a pap 
Krisztus Urunknak az utolsó vacsorán mondott szavaival a kenye¬ 
ret átváltoztatja Krisztus szent Testévé, a bort szent Vérévé. („Ez 
az én testem, mely értetek adatik. Ez az én vérem, mely értetek ki- 
ontatik.") Ügy térdelünk le és nézünk föl a szent Testre és Vérre, 
mikor a pap azt fölmutatja, mintha az Ür keresztjénél térdelnénk 
a Kálvárián. Hisz ugyanaz a Test és Vér van ott, melyet a kereszt¬ 
fán az Ür értünk odaadott és irántunk való nagy szeretetében 
az Ür Jézus minden szentmisében újra föláldozza magát engeszte- 
lésül bűneinkért. 

Átváltoztatás után: 1. Megemlékezünk Krisztus Urunk szen¬ 
vedéséről, föltámadásáról és mennybemeneteléről; az Ö érdemeiért 
reméljük Isten megbocsájtó irgalmát és kegyelmi segítségét. 2. | 

Megemlékezünk halottainkról és imádkozunk az összes szenvedő 
lelkekért. 3. önmagunkért imádkozunk, hogy Isten ne érdemein¬ 
kért, hanem nagy irgalmassága folytán vezessen bennünket az 
örök boldogságba. 

Az Ür imájának, a Miatyánknak elmondásával kezdünk 
készülni a szentáldozásra. Majd háromszor is az Isten Bárányá¬ 
hoz fordulunk, hogy irgalmazzon nekünk bűnösöknek. Áldozás 
előtt kérjük, hogy az Ür adjon nekünk békét és engedje, hogy 
testének vétele ne ítéletünkre és kárhozatunkra, hanem lelkünk 
javára váljék. (Aki méltatlanul veszi az Ür Testét, annak ítéletére 
és kárhozatára válik az örök élet kenyere és aki nem annyiszor 
erősíti vele lelkét, ahányszor múlhatatlanul szüksége van rá, az 
nehezen talál majd mentséget lanyhaságára és lelki gyatraságára 
a lelki számonkérés napján.) 

Áldozáskor méltatlanságunk tudatában mondjuk: „Uram nem 
vagyok méltó..." Amennyiben nem áldozhatunk, legalább 
lelki áldozást végzünk: vágyódunk az Ür Jézus után és kegyelmeit 
kérjük. 

Az UTÓMISÉBEN az áldozás utáni könyörgésekben a 
szentmise és szentádozás kegyelmeinek jó fölhasználásáért imád¬ 
kozunk. Utolsó áldáskor kérjük az Urat, hogy áldjon meg 
bennünket, járjon velünk következő misehallgatásunkig és segít¬ 
sen megvalósítani azokat a jó gondolatokat, melyeket a szent¬ 
miséből magunkkal viszünk lelkűnkben. 


LELKI ÁLDOZÁS 

Szeretett Jézusom! Hiszem, hogy jelen vagy a kenyér színé¬ 
ben. Tudom, hogy szeretsz engem és vágyódal utánam, mert 
„gyönyörűséged az emberek fiaival lenni". Hallom szavadat: 
„Jöjjetek hozzám mindnyájan, kik fáradoztok és terhelve vagytok 
és én megenyhítelek titeket." Én is vágyódom utánad, szeretnék 
hozzád menni! Szívből sajnálom, hogy nem térdelhetek le most 
az áldoztatórácshoz szent tested vételére. Szégyenlem előtted mu¬ 
lasztásaimat és hanyagságaimat, lelkem mélyéből bánom bűnei¬ 
met, utálom azokat. „Uram, nem vagyok méltó, hogy lelkembe 
jöjj, hanem csak egy szóval mondd és meggyógyul az én lelkem." 
Nem érdemiem meg, Uram, hogy hozzám jöjj, de azért mégse 
hagyj magamra egészen. Jöjj kegyelmeiddel, segíts, hogy ezentúl 
jobban szeresselek! Tied akarok lenni, téged akarlak szolgálni. 
Szeretlek, édes Jézusom! Ne engedd, hogy ezentúl elhagyjalak. 
Maradj velem mindig, különösen pedig halálom óráján. Ámen. 

üdvözölt légy, Krisztus teste, 

Mely a Szűztől születtél 
S a kereszten áldozatnak 
Értünk megfeszíttettél, 

Kinek átvert oldalából 
,Víz csurgott és drága vér! 

A halálnak végső harcán 
Táplálj minket, szent kenyér! 

Maradj, maradj, velünk, 

Mária Fia, édes Mesterünk! 

(Aqu. Szent Tamás) 

A BÖJT ÉS A HÚSTÓL VALÓ MEGTARTÓZTATÁS 

(Az Egyház 3. parancsolata.) 

Az Ür Jézus is bőjtölt, hogy példát adjon nekünk. Mi¬ 
kor böjtölünk, Krisztus Urunk útmutatását követjük testünk meg¬ 
fékezésére. A böjtöléssel engedelmességre szoktatjuk 
testünket, a gyomor megfékezése segít bennünket testünk 
egyéb rendetlen kívánságainak, az érzékiségnek, kényelemszere¬ 
tetnek, haragnak legyőzésében. A böjtöléssel egyúttal megbüntet¬ 
jük magunkat bűneinkért, vezekelünk vétkeinkért. Az Egyház 
iránt való engedelmességből végzett vagy önként vállalt böjtölés 
törleszti bűnadóságunkat, melyért a tisztítótűzben kellene szen¬ 
vednünk. 

A böjt súlyos bűn terhe alatt kötelez. Természetesen nem az 
étel megevése a bűn, hanem az Egyház iránt való engedetlenség, 
mint ahogyan a böjt érdemszerző ereje is az engedelmességben 
és az önmegtagadással járó lemondásban rejlik. 

A mai egyházfegyelem a böjt kétféle formáját ismeri: 1. a 
tulajdonképeni böjtöt, 2. a hústól való megtartózta¬ 
tást. 

1. A BÖJT abban áll, hogy egy nap csak egyszer 
lakunk jól, ezenkívül még két alkalommal (reggel és este) 
szabad a szokottnál kevesebbet enni. A böjt 21 — 60 éves ko¬ 
rig kötelez. Nem kötelesek böjtölni: a) a 21 éven aluliak és 60 
éven felüliek, b) a betegek, c) akik nehéz munkával foglalkoznak, 
d) akik fölmentést nyertek. 

Böjt van: a) a nagyböjt minden hétköznapján, b) a kán¬ 
torhetekben szerdán, pénteken és szombaton. (Kántorhetek: 
Advent első hete, a nagyböjt első vasárnapját, a pünkösd-vasár¬ 
napját és a szept. 14-ét követő hét.) c) Karácsony, pünkösd, Nagy¬ 
boldogasszony és Mindenszentek vigíliáján (előtt való napon.) 

2. A hústól való megtartóztatás napjain nem szabad melegvé¬ 
rű állatok húsát ennünk. (Szalonnát, májat, vért, húslevest sem.) 
Szabad halat és zsírral készített ételt fogyasztanunk. A hústól va¬ 
ló megtartóztatás mindenkit kötelez hétéves korától (haláláig.) 
Szabad húst enniök: a) azoknak, akik még nem töltötték be 
hetedik életévüket, b) a betegeknek és lábadozóknak, c) akik hús¬ 
talan ételt nem kaphatnak (szegények, utasok, cselédek). 

Hústól való megtartóztatás van: a) minden pénteken, b) ka¬ 
rácsony, pünkösd, Nagy boldogasszony előtti napon (vigíliáján), 
c) hamvazószerdán és nagyszombaton. (Nagyszombaton csak 
délig.) 

# 

A böjt és egészség. A böjt nemcsak hogy nem árt az egész¬ 
ségnek, hanem egyenesen testünk javára válik. Galenus, az ókor 
híres orvosa (Kr. utáni II. század) minden tizedik napon koplalt. 
A mai orvostudomány is azt vallja, hogy a legtöbb ember kelleté¬ 
nél többet eszik. A bőséges étkezés, sok húsevés idő előtt elkop- 


86 


tatja a szervezetet és sok betegségnek forrása. (Köszvény, ér¬ 
elmeszesedés, gyomorbajok, idegesség.) Hogy mennyire nem 

egészségtelen a böjt, mutatja a szentek élete. A nagy szente 
sokat és szigorúan böjtöltek, rengeteget dolgoztak és mégis leg¬ 
többen rendkívül magas kort értek. Ha sokan hiúságból képesek 
böjtölni és fogyókúrát tartani, mennyivel inkább kell vállalnunk 
a böjttel járó önmegtagadás kellemetlenségeit az Egyház iránt 
való engedelmességből és Krisztus Urunk iránt való szeretetből! 

A böjt szelleme. Az Egyház elsősorban nagy ünnepek előtt, a meg¬ 
váltás egyes nagy eseményeire való lelki előkészítésül, bűnbánati es 
könyörgési időkben parancsolja a böjtöt. (Nagyböjt, vigília-bojtok.) Ki 
kell használnunk lelkileg „ezeket az üdvösséges időket, szent napokat , 
mikor jobban számíthatunk Isten irgalmára és megbocsátására. 

A böjt áldásos hatását szépen foglalja össze a nagyböjti misek pre- 
fációja: „Valóban méltó és igazságos, hogy neked mindenkor es minden¬ 
hol hálát adjunk, mindenható Atya, örök Isten, aki a testi bojtoles altat 
a bűnöket elnyomod, a lelket fölemeled, erőt adsz es 
gazdagon jutalmazol..." 

A böjt szelleme azt kívánja, hogy necsak gyomrunkat fékezzük meg, 
hanem lelkileg is böjtöljünk kíváncsiságunk, rossz hajlamaink, kénye¬ 
lemszeretetünk megzabolázásával. A böjt szelleme önmegtagadást kivan 
tőlünk minden vonalon a testi ember vágyaival szemben. Ahogyan a 
breviárium himnusza is figyelmeztet: 

Utamur ergo parcius Álljunk önmagunk megőrzésébe. 

Verbis, cibis et potibus, Szóval, étellel, itallal, 

Somnis, jocis. Et arctius Álommal, tréfával, És fegyelme¬ 
zettebben 

Perstemus in custodia. Álljunk önmagunk megőrzésébe. 

Súlyosan vétkezik a böjt szelleme ellen, aki a nagyböjtben (ham¬ 
vazószerdától húsvétig) zajos mulatságon vesz részt, azi egész éjszakát 
áttáncolja. Az Egyház 5. parancsolata nem a házasságkötést tiltja az ú. n. 
tiltott időkben (ádventben és nagyböjtben), hanem a zajos lakodalmat 
és más táncmulatságot. 

A keresztény lelkűiét arra indít bennünket, hogy a böjtöléssel meg¬ 
takarított összeget alamizsnálkodásra fordítsuk, önzésünk legyőzése és 
a nagylelkű segítés hozzátartozik a böjt szelleméhez. 


SZALÉZI SZENT FERENC AZ ÉVENKINTI LELKIGYAKORLATRÓL 

Nincs az a jó óra, amelyet időnkint ne kellene felhúzni, iga¬ 
zítani, tisztogatni. Annak is, aki gondját akarja viselni lelkének, 
reggel mintegy fel kell azt húznia, állapotát gyakorta megvizs¬ 
gálni és rendbehozni. De valamint az órás az órát időnkint szét¬ 
szedi, portól, rozsdától megtisztítja, kerekeit, rugóit finom olajjal 
megkeni, hogy könnyebben járjon és meg ne rozsdásodjék; a jám¬ 
bor hívőnek is évenkint legalább egyszer szorosabban és alaposab¬ 
ban meg kell vizsgálnia lelke állapotát, el kell távolítania belőle 
a bűnnek minden szennyét, a bűnbánat és Oltáriszentség vételével 
meg kell újítani, mintegy megolajozni, hogy így felfrissüljön, 
visszanyerje erejét és ruganyosságát, szíve felmelegedjék, jo- 
feltételei feléledjenek, az ellankadt erények felvirágozzanak. 

(Filothea.) 

Szeresd felebarátodat, mint önmagadat! 

(Isten IV.—X. parancsolata.) 

A HELYES ÖNSZERETET ÉS A FELEBARÁTI 
SZERETET 

A helyes önszeretet. Mikor Krisztus Urunk ünnepélyesen ki¬ 
nyilatkoztatta, hogy az első és legfőbb parancsolat Isten szeretete, 
hozzátette, hogy ,,a másik parancsolat pedig hasonló ehhez: Sze¬ 
resd felebarátodat, mint önmagadat*'. Az Űr Jézus a helyes ön- 
szeretetet tette a felebaráti szeretet mértékévé, tehát nyilvánvaló, 
hogy önmagunkat is szeretnünk kell. 

A Teremtő kiirthatatlan ösztönt helyezett mindannyiunkba, 
hogy a magunk javát akarjuk és boldogságunk elérésére töreked¬ 
jünk. Csakhogy két ember lakik bennünk: a testi és a lelki ember. 
A testi ember sokszor beéri az érzéki boldogsággal, sőt gyakran 
olyan örömöket kíván, melyek pillanatnyi élvezet után az egész 
ember romlását okozzák. Ezért panaszkodik már Szent Pál apostol, 
hogy „kettős törvényt érez tagjaiban*'. Az igazi önszeretet a lélek 
vezetőszerepét igyekszik biztosítani a test fölött, a lelki jót elébe 
helyezi az érzéki jónak és többre értékeli az örök boldogságot a 
múlandó földi boldogságnál. 

A felebaráti szeretet. 1. Felebarátunkat azért kell szeretnünk, 
mert minden ember Isten képmása és az Űr Jézus Krisztus 
mindenkiért meghalt a keresztfán. Nem gyűlölhetjük 
azt és nem lehet számunkra közömbös az, akit az Űr Jézus annyira 
szeretett, hogy életét adta érte. 

A felebaráti szeretet nem ismeri a faji, nyelvi, vallási különbségek, 
a rokonszenv és ellenszenv korlátáit. Mindenkit kell szeretnünk, senki¬ 
nek sem szabad rosszat kívánnunk vagy tennünk és bármely felebará¬ 
tunkon meg kell könyörülnünk, ha bajba kerül. 

A bűnösöket és tévhitűeket is szeretnünk kell. Egyrészt azért, mert 
Isten még nem ítélte el őket, még megtérhetnek és a mennyországba 
juthatnak. Másrészt éppen tőlünk, akik az igazság és Isten kegyelmének 
birtokában vagyunk, várhatnak több szeretetet. Isten szándéka is az, 
hogy szeretetünkkel és türelmünkkel nyerjük meg őket. A bűnösök és 
tévedésben levők iránt érzett szeretetünk azonban sohasem fajulhat a 
bűn és tévedés iránt való elnézéssé. A bűnöst szeretni kell, bűnét és 
tévedését gyűlölnünk, ahogyan a beteg ember iránt is kímélettel va¬ 
gyunk, de a betegség terjedését kíméletlenül megakadályozzuk. 

2. A rossznak hasonló rosszal való viszonozása, a „szemet- 
szemért, fogat-fogért"-elv alkalmazása pogány gondolkodásmód. 
Az Űr Jézus ezzel szemben azt kívánja: „Aki megüti jobb 
orcádat, fordítsd oda neki a másikat is... Szeressé- 
tek ellenségeiteket; jót tegyetek azokkal, akik titeket gyűlölnek 
és imádkozzatok üldözőitekért és rágalmazóitokért, hogy fiai le¬ 
gyetek Atyátoknak, ki mennyekben vagyon, ki napját fölkelti 

jókra és gonoszokra s esőt ad az igazaknak és hamisaknak. Mert 
ha azokat szeretitek, kik titeket szeretnek, micsoda jutalmatok 
leszen?" (Máté 5, 39—46.) Krisztus Urunk maga is példát adott a 
nagylelkű megbocsátásra, mikor a keresztfán nem Isten igaz¬ 
ságos ítéletét kívánta megfeszítőire, hanem imádkozott értük. 

A bosszúállás nemcsak annak árt, akin bosszút állanak, hanem a 
bosszúállónak is, mert megfosztja nyugalmától, elvakítja és eldurvítja. A 
gyűlölködés és bosszúvágy még az arcot is eltorzítja, mennyivel inkább 
a lelket! A bosszúvágy eltörli a mosolyt, mely olyan megnyerővé tudja 
tenni az emberi arcot, megkeményíti a vonásokat, eldurvítja azt a fi¬ 
nomságot, mely még a kevésbbé szép arcot is kedvessé teszi, és a szem 
tiszta fényét démoni tűzzé változtatja. 

Sohasem szabad bosszút állnunk és az általános felebaráti 
szeretetből senkit sem szabad kizárnunk. Tehát sohasem fizethe¬ 
tünk rosszért rosszal, nem szabad megtorlásképen másnak kelle¬ 
metlenséget okoznunk, rosszat kívánnunk, vagy kárán örülnünk. 
Ha a másik bocsánatot kér, szívből meg kell bocsátanunk. Arra 
azonban nem vagyunk kötelezve, hogy barátságot kössünk ellen¬ 
ségeinkkel, vagy különleges szívességeket tegyünk nekik. Aki ezt 
megteszi, hősies mértékben gyakorolta a felebaráti szeretetet és 
számíthat arra, hogy Isten is különös irgalommal fogja meg¬ 
bocsátani bűneit és megjutalmazza nagylelkűségét. 

A felebaráti szeretet általános kötelességei, 
melyekre mindenkivel, tehát még ellenségeinkkel szemben is kö¬ 
telezve vagyunk, hogy felebarátunkkal beszéljünk, köszönését fo¬ 
gadjuk, ne kerüljük el tüntetőén társaságát és ha nagyobb bajá¬ 
ban ránkszorul, ne tagadjuk meg tőle segítségünket. Nem bűn 
azonban, ha méltatlanul ért sérelem esetében kimutatjuk fájdal¬ 
munkat és minden bosszúállástól mentesen csak azért fordulunk 
el egy időre felebarátunktól, hogy rádöbbentsük viselkedésének 
helytelen, igazságtalan vagy durva voltára. 

Természetes, hogy minden sérelem fáj lelkűnknek és emberi termé¬ 
szetünk bosszúállásra ösztönöz bennünket. Azonban, ha igyekszünk el¬ 
lenségeink számára mentő- és enyhítőkörülményeket találni, ha szaba¬ 
dulni akarunk a méltatlankodó gondolatoktól, nem hánytorgatjuk fel 
újra és újra magunkban a történteket, hanem inkább másfelé tereljük 
érzéseinket és gondolatainkat, akkor sokkal könnyebbé válik a megbo¬ 
csátás. A megbocsátás nem érzés, hanem akarat dolga. 

Kötelezve vagyunk-e a bocsánatkérésre? Ha a ki¬ 
békülésnek egyetlen módja, akkor igen. Elsősorban az van kötelezve a 
közeledésre, aki az ellenségeskedést okozta, vagy elkezdte. Mivel 
azonban legtöbbször nehéz eldönteni, hogy ki a hibásabb, azért, hogy el¬ 
fogultságunk és helytelen önszeretetünk meg ne csaljon bennünket, legjobb, 
ha nem a másiktól várjuk az első lépést, hanem álszégyenünket legyőzve, 
magunk tesszük meg azt. Ne mentegessük magunkat: „ő kezdte, ő békül- 
jön ki”, hanem magunk igyekezzünk igazi krisztusi lelkülettel közeledni 
a másikhoz. A finomlelküség kívánja azt is, hogy a kibékülés után ne 
hánytorgassuk fel újra a történteket és ha más bocsánatot kér tőlünk, 
ne viszonozzuk békülékenységét szemrehányásokkal. 

3. A keresztény élet lényege a szeretet. Az igazi szeretet a 
szívben kezdődik azzal, hogy gondolatainkban és érzéseinkben 
őszintén jót akarunk másnak, de szeretetünk azután szava¬ 
inkban és külső tetteinkben is kifejezésre jut. A szeretet elsősor¬ 
ban nem érzés, nem kedveskedő szó, simogatás, vagy csók, ha¬ 
nem őszinte jót-akarás és mások javának elősegí¬ 
tése még saját kényelmünk és javunk feláldozása árán is. Ezért 
írja Szent Pál apostol örökszép szavakkal a szeretetről: „Szóljak 
bár az emberek vagy az angyalok nyelvén, ha szeretetem nin¬ 
csen, olyanná lettem, mint a zengő érc vagy a pengő cimbalom. 
És legyen bár prófétáló tehetségem, és ismerjem bár az összes 
titkokat és minden tudományt, és legyen bár oly teljes hitem, 
hogy a hegyeket áthelyezzem: ha szeretetem nincsen, semmi sem 
vagyok. És osszam el bár egész vagyonomat a szegények táplá¬ 
lására és adjam bár át testemet úgy, hogy elégjek: ha szeretetem 
nincsen, semmit sem használ nekem! A szeretet türelmes, nyájas; 
a szeretet nem féltékeny, nem cselekszik rosszat, nem fuvalkodik 
fel, nem nagyravágyó, nem keresi a magáét, nem gerjed haragra, 
nem gondol rosszat, nem örvend a gonoszságnak, de együtt ör¬ 
vend az igazsággal; mindent eltűr, mindent elhisz, mindent remél, 
mindent elvisel. A szeretet soha meg nem szűnik.. . Most tükör 
által homályban látunk, akkor pedig majd — (az örök életben) — 
színről-színre. Most rész szerint ismerek, akkor pedig úgy fogok 
ismerni, amint én is ismert vagyok (Isten által). Most azért meg¬ 
marad a hit, a remény, a szeretet, ez a három; de ezek között leg¬ 
nagyobb a szeretet." (Korinthusiakhoz írt első levele 13. fejeze¬ 
téből.) 


PÉLDABESZÉD A MEGBOCSÁTÁSRÓL 

Akkor hozzájárulván Péter (Jézushoz), mondá: Uram! hány¬ 
szor vétkezhetik ellenein atyámfia, hogy megbocsássak neki? ta¬ 
lán hétszer? Feleié neki Jézus: Nem mondom neked hétszer, hanem 
hetvenhétszer. Azért hasonlít a mennyek országa egy királyember¬ 
hez, aki számot akart vetni szolgáival. És amikor elkezdte a 
számvetést, eléje vivének egyet, ki neki tízezer talentummal tar¬ 
tozott. Mivel pedig nem volt miből megfizetnie, parancsold ura, 
hogy adják el őt és feleségét, gyermekeit és minden vagyonát és 
úgy fizessen. Leborulván pedig a szolga, esedezék neki mondván: 
Légy türelemmel irántam, és mindent megfizetek neked. Könyö¬ 
rülvén tehát az úr ama szolgán, elbocsátá őt és az adósságot el¬ 
engedd neki. Kimenvén pedig ez a szolga, találkozók egyik szolga- 
társával, ki neki száz dénárral tartozott; és megragadván, fojto- 
gatá őt, mondván: Add meg, amivel tartozol. És leborulván szolga- 
társa, kéri őt mondván: Légy türelemmel irántam, és mindent 
megfizetek neked. De amaz nem engedett, hanem ment és tömlöcbe 
veté őt, míg csak meg nem fizeti adósságát. Látván pedig szolga- 
társai a történteket, igen megszomorodának, és urukhoz menvén, 

elbeszélék neki mind, ami történt. Akkor előhíván őt ura, mondá 
neki: Gonosz szolga! minden adósságot elengedtem neked, mivel¬ 
hogy kértél engem; nem kellett volna-e tehát neked 
is könyörülnöd szolgatársadon, mint ahogy én is könyö¬ 
rültem rajtad? És megharagudván ura, átadá őt a poroszlók¬ 
nak, míg csak meg nem fizeti minden adósságát. így fog csele¬ 
kedni mennyei Atyám is veletek, ha meg nem bo- 
csáttok, ki-ki az ő atyjafiának, szívetekből. (Máté 
18, 21—35.) 

(Egy talentum kb. 10.000 pengő, egy dénár alig egy pengő. A 
nagy adósság jelképezi bűnadósságunkat a mindenható Istennel 
szemben, az elenyésző kis adósság azokat a sérelmeket és igaz¬ 
ságtalanságokat, melyeket embertársainktól szenvedtünk. Annyira 
érdemeljük meg, hogy Isten elengedje bűnadósságunkat, amennyire 
mi is megbocsájtunk másoknak. „Bocsásd meg a mi vékeinket, 
miképen mi is megbocsájtunk az ellenünk vétőknek.") 


„SZERETET-UTCA" 

Bolognában egy utcát Szeretet-utcának neveztek évszázadokon 
keresztül. Miért nevezték el így, elbeszéli a következő kis törté¬ 
net: , 

Valamikor egy özvegy nemes asszony lakott ebben az utcá¬ 
ban. Minden öröme egyetlen fiacskája volt. Történt, hogy a kisfiú 
házuk előtt játszadozott, mikor idegen ember vetődött arra, aki 
ingerkedni kezdett a gyermekkel, megzavarta őt játékában. A 
fiúcska ellenállt; az ember azonban, akár mert túlindulatos termé¬ 
szetű, akár mert ittas volt, elragadtatva a szenvedélytől, kirán¬ 
totta szablyáj át s leszúrta az ártatlan kedves gyermeket. 

Mikor a feldühödött ember magához tért és tudatára ébredt 
őrült tettének, maga is szörnyen megijedt; beszaladt a legköze¬ 
lebbi házba, felrohant a lépcsőn s a ház úrnőjét megkérte, hogy 
rejtse el biztos helyen. _ ... 

Az asszony iszonyodott ugyan az embertől, akinek meg most 
is kezében volt a véres kard, de másrészt nagy szerencsétlensége 
részvétet keltett benne iránta; elrejtette, amilyen jó helyre csak 

Néhány perccel utóbb már hozták is kisfia holttestét. Leírha¬ 
tatlan volt az édesanya fájdalma, megdöbbenése, mikor világossá 
vált előtte, hogy éppen az az ember gyilkolta meg egyetlen drága 
fiacskáját, akit csak az imént rejtett el. Bezárkózott szobájába es 
iszonyatos lelki tusakodásba, gyötrő fájdalmakba merült. 

Mikor azután a rendőrség emberei a házában termettek es 
tudakozódtak a gyilkos után, így szólt hozzájuk: „Tessék itt a 
lakásom, kutassák át!" A rendőrök kénytelenek voltak rövid után¬ 
járás után eredménytelenül eltávozni. 

Mikor azután beesteledett, a nemeslelkű, jó asszony első 
dolga volt, hogy ételt s italt vitt a rejtekhelyen tartózkodó szeren¬ 
csétlen gyilkosnak és segítségére volt menekülésében. Ez volt 
utolsó szava, amelyet a megrendült emberhez intézett, aki alig tu¬ 
dott lábán állni: „Bocsásson meg neked az Űr Isten, mint ahogy 
én is megbocsájtok neked." 

S csak most ment fel kisfia halottas ágyához, hogy atadja 
magát az anyai szív kimondhatatlan fájdalmának. 

(Wolpert: Imigyen szóla ... 128. oldal.) 

KÖTELESSÉGEINK A CSALÁDI ÉLETBEN 

(Isten IV. parancsolatáról és az állapotbeli kötelességekről.) 

A szeretet sorrendjében első helyen állnak a család tagjai. 
Többi felebarátunknál jobban kell őket szeretnünk és elsősorban 
velük szemben vannak kötelességeink. 

A GYERMEKEK KÖTELESSÉGEI SZÜLEIK IRÁNT: 

a) Szeretet. Erre indítja őket az is, hogy nekik köszönhe¬ 
tik életüket. Súlyosan vét a szülők iránt való szeretet ellen, 
aki szüleinek rosszat kíván, gyűlölködve beszél róluk, súlyos 
testi vagy lelki bajaikban nem segíti őket. A felnőtt gyermekek 
kötelesek öreg szüléikről gondoskodni, amennyiben azok rászo¬ 
rulnak támogatásukra. 

b) Tisztelet. Vagyis lélekben el kell ismerniük és külső¬ 
leg is ki kell fejezniök (köszönéssel, tiszteletteljes beszéddel, 
apróbb figyelmességekkel), hogy Isten után nekik köszönhetik a 
legtöbbet. Súlyos lelki durvaság jele, ha valaki szüleit nagyon 
megbántja, súlyosan megszomorítja, vagy éppen kezet emel szü¬ 
lőjére, vagy szégyenli alacsonyabb sorsú, kevésbbé művelt szüleit. 

c) Engedelmesség. A szülő Isten helyettese. Ezért 
na gy bűnt követ el, aki fontos dologban szándékosan megszegi 
szüleinek parancsát. Nagykorú gyermekek és általában a gyerme¬ 
kek életpályájuk megválasztásában nem kötelesek szüleiknek en¬ 
gedelmeskedni, de illő, hogy tanácsukat kikérjék és komolyan 
megfontolják. Férjhezmenés előtt szüléink élettapasztalatból és 
szeretetből fakadó tanácsait különösen komolyan kell megfontol¬ 
nunk. Természetesen nem kellene és nem is volna szabad engedel¬ 
meskednünk, hogyha szüléink olyasvalamit követelnének, ami 
Isten akarata ellen van. 

Ha Isten hív valakit, hogy neki szentelje életét, nem köteles szülei 
ellenkezését figyelembe venni. Azonban, amennyiben öregedő szüleinek 
életkörülményei kívánják, legalább egy időre köteles szerzetbelépését 
elhalasztani; addig, amíg rászoruló szüleiről gondoskodnia kell. 

A TESTVÉREK 

szeretettel tartoznak egymás iránt és nagyobb szükség¬ 
ben segíteniük kell egymást. El kell viselniök egymás hibáit. 
Az idősebbek gyámolítani és segíteni tartoznak a kisebbeket. 
A fiatalabbak tiszteljék az idősebbeket, legyenek irántuk szerető 
figyelmességgel. * - ^ 

A családi élet a legnagyobb jótétemények egyike, sok apró öröm 
és lelki gazdagodás forrása. A testvérek egymást csiszolják, a család 
közös élete leszoktat az önzésről és érzékenykedésről. Az egyke egyik 
legnagyobb átka, hogy az egyetlen gyermek könnyen önzővé, elké¬ 
nyeztetetté, ügyetlenné válik, míg a több testvér között a gyermek élet¬ 
revalóságra nevelődik, megszokja az alkalmazkodást és áldozatkészséget, 
a hibáin és hangulatain való uralkodást. A családban válunk egész-em¬ 
berekké. 

Még a Szerencsé tjén családi élet is sok jó forrása lehet. 

A komolyabb gyermeknek a családi bajok sok alkalmat nyújtanak eré¬ 
nyei kifejlesztésére. Ha a családban mások idegesek, ez annál nagyobb 
türelemre és önuralomra sarkalja őt. Ha a család valamelyik tagja kö- 
nyelmű, annál megfontoltabbá és komolyabbá válik. Érzi, hogy éppen 
a beteg vagy bomladozó családban van a legnagyobb szükség szerete- 
tére és áldozataira. 

A CSELÉDEK 

a keresztény felfogás szerint szintén a családhoz tar¬ 
toznak. Ezért nemcsak a kikötött bér jár nekik, hanem a család 
gondoskodásából és szeretetéből való részesülés is. A keresztény 
munkaadó cselédeinek testi egészségét éppúgy szívén viseli, mint 
örök üdvösségüket. Különösen nagyvárosokban nagy jótétemény, 
ha a cselédet az erkölcsi kísértések ellen fölvértezi az a tudat, 
hogy vele is törődnek. A cseléd munkája sokszor egyhangúan 
nehéz, alárendelt helyzete és csekélyebb műveltsége sivárrá teszik 
életét, tehát annál inkább rászorul munkájának megbecsülésére, 
a tisztességes szórakozásra és főként a szerető bánásmódra. Sok 
cselédet épen az kerget meg nem engedett bűnös örömökbe és 
erkölcsi züllésbe, hogy vele senki sem törődik és minden szere- 
tetet nélkülözve éli hétköznapjait a munka állandó taposómalmá¬ 
ban. A cseléd is ember, tehát sohasem szabad emberi méltó¬ 
ságát szeszélyes bánásmóddal, durva parancsolgatással, fölényes 
gúnyolódással megsérteni. A jószív és műveltség értékmérője, 
hogy ki hogyan beszél alkalmazottaival s mennyire gondoskodik 
testi és lelki szükségleteikről. 

A FELESÉG KÖTELESSÉGEI 

A házastársak hűséggel és szeretettel tartoznak egymás iránt. 
Isten oltára előtt Ígérték, hogy egymást az élet bajaiban segítik, 
semmiféle viszontagság között el nem hagyják. ígéretük teljesíté¬ 
séhez a házasság szentségéből állandó segítő kegyelmek áradnak 
életükbe. Tehát az asszony: 

a) hűséggel tartozik urának, vagyis soha semmi körülmé¬ 
nyek között sem szabad más férfi udyarlását elfogadnia, más fér¬ 
fire irányuló érzéki kívánságokat megtűrnie szívében. 

b) A feleség engedelmességgel tartozik urának a 
család ügyeiben. Igaz, hogy a házasság két egyenrangú fél élet¬ 
szövetsége, azonban a család feje Isten rendeléséből a férfi, aki 
észszerűen engedelmességet követelhet feleségétől mindabban, 
ami a család javára szolgál. Isten az első asszonyt segítő¬ 
társul teremtette az első férfi mellé, nem pedig fordítva. Az asz- 
szony akkor tölti be hivatását, ha igazán feleség, a férfi gondjai¬ 
nak és örömeinek, a család terheinek megosztója. A férfi hivatása 
elsősorban a kenyérkereset, a család vezetése és védelmezése, a 
feleségé pedig elsősorban a gyermekek gondozása, az otthon gon¬ 
dozása és a háztartás vezetése. 

c) A házastársak kötelessége, hogy a házasság szentségének 
kegyelmeitől támogatva egymást megszenteljék, egymás 

lelki kialakulását, fejlődését és tökéletesedését támogassák, hogy 
az életközösségből kifolyólag az erényekben, különösen az isteni 
és felebaráti szeretetben folytonos előrehaladást tegye¬ 
nek. így egymás lelki támogatásával könnyebben és biztosabban 
érik el az örök boldogságot, mintha csak egyedül járnák a földi 
élet útját. Ügy kell élniök házaséletüket, mint akik tudják, hogy 
nem bűntársakul szánta őket egymás mellé Isten, hanem uti- 
társakul és segítőkül a földi vándorlásban az örök Otthon felé. 

A készület a házasságra már a leányévekben kezdődik mind¬ 
azon erények kifejlesztésével és gyakorlati tudás megszerzésével, me¬ 
lyek a jó feleség és anya hivatásához elengedhetetlenül szükségesek. 
Ilyen erények: élő hit, áldozatkészség, alkalmazkodás, önuralom, türe¬ 
lem, derű, női okosság, rendszeretet. Gyakorlati tudás: főzés, háztartás 
vezetése, varrás, csecsemőgondozás, gyermeknevelés. 

A házasság Krisztus Urunk határozott rendelése folytán fölbont¬ 
hat atlan, tehát a házasságkötés egész életre-szóló lépés. Ezért a je¬ 
gyesség ideje alatt kell a jövendő házastársaknak egymást jól megis- 
merniök, hogy természetük összefér és egymást szerencsésen kiegészí¬ 
ti-e? (A szülők, elfogulatlan jóakarók Ítélete e tekintetben sokszor meg¬ 
bízhatóbb, mint az elfogult szerelmeseké.) Menyasszonyságod alatt töb¬ 
bet imádkozzál és gyakrabban járulj szentáldozáshoz, mint máskor, 
hogy megismerd Isten valódi akaratát! 

A jó házasság feltételei: 

Benned: Komoly készület, mindazoknak az erényeknek és gyakorlati 
tudnivalóknak buzgó elsajátítása, melyek nélkül nem válhatsz jó fele¬ 
séggé és édesanyává. 

őbenne: 1. Gondolkodásmódotok megegyezése lényeges kérdések- 
ben. (Az élet végső célja, Krisztus tanítása, a házasság célja stb.) 2. Fele¬ 
lősségérzés. Aki goromba édesanyjával szemben és erkölcsileg felelőt¬ 
len menyasszonyával szemben, nem lesz soha jó férj, mégkevésbbé 
jó családapa. 3. Szerény anyagi megalapozottság leendő családja eltar¬ 
tásához. 4. Mentes legyen minden súlyos szenvedélytől (ivás, kártya, 
morfiumszenvedély) és súlyos fertőző vagy szervi bajtól (vérbaj, tüdő¬ 
baj stb.) 

A harmonikus házasság három tényezőből alakul ki: lelkek talál¬ 
kozása, érzéki vonzalom és Isten áldása a házasság szentségében. 

A SZÜLÖK KÖTELESSÉGEI: 

1. hogy a gyermeket Isten kezéből elfogadják és an¬ 
nak életét létének első pillanatától kezdve me g v é d j é k . 

2. gyermekeiket táplálják. A csecsemő táplálása az 
édesanya természetes kötelessége és csak kényszerítő szükség 
esetén bízhatja azt dadára. 

3. Gyermekeiknek nemcsak a szükséges táplálékot, ruháza¬ 
tot és műveltséget kell megadniok, hanem azok lelki fejlődé¬ 
sét is irányítaniok kell, kötelességük őket vallásosan ne¬ 
velni. Súlyosan vétkezik az a katolikus anya, aki kiskorú 
gyermeke erkölcsi életével nem törődik, gyermekét más vallás¬ 
ban vagy vallásközömbösségben neveli. Az a szülő, aki gyerme¬ 
két olyan iskolába küldi, ahol a katolikus vallást meghamisítják, 
vagy ellene izgatnak, nehezen felel majd Isten előtt súlyos vétké¬ 

ért. Amennyiben a helyi körülmények közt lehetséges, a szülők 
kötelessége, hogy gyermekeiket katolikus iskolába já¬ 
rassák. 

A szülői szeretet karikatúrája a majomszeretet, mely elnéző 
gyermeke hibáival szemben, naggyá fejleszti benne az önzést, nem szok¬ 
tatja fegyelemre, megfosztja az önmegtagadás alkalmaitól és meg tör¬ 
vénytelen eszközökkel és mások megrövidítésével is jogtalan előnyöket 
akar szerezni számára. Azok a szülők, akik elfogultságból erőnek-ereje- 
vel híressé akarják tenni gyermekeiket, rendesen hiúságból föláldozzák 
gyermekük boldogságát. (Csodagyermekek; érdekházasság.) 

A beteg, nyomorék, vagy gyengeelméjű gyermek 
nagy kereszt szüleinek életében. Azonban nem szabad elfelednünk, hogy 
jobb nyomorékon és betegen élni, mint nem lenni, mert a beteg eppen 
a testi fogyatkozások hordozásával különös érdemeket és jogcímet sze¬ 
rezhet Isten jutalmára a túlvilágon. A mennyországban nem lesz többe 
betegség, hanem mindenki szép és ép testben élvezi az örök boldogságot. 
A gyermek testi fogyatékossága gyakran a szülők bűneinek követkéz- 
ménye, ilyenkor alázatos és bűnbánó lélekkel vezeklésképpen kell azt 
fogadniok. Olykor ártatlan szülők életén Isten próbája, mellyel Isten 
szeretetüket akarja próbára tenni. Azonban ez a súlyos kereszt szülőnek 
és gyermeknek egyaránt érdemmé válhat a mennyországra. 

A szülőknek nemcsak kötelessége, hanem a természeti törvény által 
biztosított joguk is gyermekeik nevelése. Ettől a jogtól semmiféle em¬ 
beri törvény meg nem foszthatja őket mindaddig, míg szülői kötelessé¬ 
geiket az isteni erkölcsi törvényeknek megfelelően gyakorolják. 

Az Egyháznak isteni törvényből kifolyólag szintén joga van a neve¬ 
léshez, így önálló katolikus iskolák fenntartásához minden fokon (nép¬ 
iskolától az egyetemig) és a hitoktatás szabadságához. Végül az állam¬ 
nak annyiban joga és kötelessége befolyást gyakorolni a nevelésre, 
hogy a gyermekből a haza hű polgára és a társadalom értékes tagja 
váljék. 


A DERÉK ASSZONY DICSÉRETE 

(Mulierem fortém quis inveniet?... Példabeszédek könyve 31,10-31.) 

Derék asszonyt ki talál? becse a korallokét messze meghalad¬ 
ja! Férjének szíve bátran reá hagyatkozik és nem lesz nyereseg 
híján. Jóval fizet neki és nem rosszal, élete minden napján; elő¬ 
szedi a gyapjút és a kendert és ügyes kézzel végzi a munkát, 
úgy, mint a kereskedő hajója, messziről szerzi be élelmét; meg 
tart az éjjel és máris fölkel, eleséget ad háza népének és élelmet 
szolgálóinak. Szántóföldön jár az esze s azt meg is szerzi: szőlőt 
ültet kézimunkája árán. Derekát jól felövezi és erős karral lát 
dolgához. Érzi, látja, hogy szépen keres, mécsese éjjel el nem 
alszik. Kezébe veszi a rokkát és ujjai megfogják az orsót. Meg¬ 
nyitja tenyerét a szegénynek, és kinyújtja kezét a szűkölködő 
felé. Nem félti házát a hó hidegétől, mert egész háza népének 
kettős a ruhája. Takarót készít magának; bisszusból, bíborból van 
a ruhája. Urának nagy a becsülete a kapuknál, ha ülésen van az 
ország véneinél. Gyolcsot készít és eladja, és övét ad át kananeus- 

nak. Erő és ékesség a ruhája, ezért nevetve néz a jövő nap elé. 
Bölcseségre nyitja száját és nyelvén jóságos tanítás vagyon. 
Szemmel tartja háza népe útjait és nem eszi a tunyaság kenyerét. 
Kiállnak fiai és boldognak hirdetik, a férje is magasztalja: „Sok 
nő gyűjtött már vagyont, de te túltettél valamennyin!" A kedves¬ 
ség csal, a szépség múlandó, de az istenfélő asszony dicséretet 
érdemel! Adjatok neki keze gyümölcséből és tettei dicsérjék őt a 
kapuknál! 

ASSZONYOK 

Ti vagytok a párna, ti vagytok a pólya 
Kisfiúnak, nagyfiúnak, 

Gügyögője, ringatója. 

... És ti vagytok a Háziáldás 
Fehérre meszelt kis falon. 

Szegett kenyér az abroszon. 

Ti a kútvíz a harmatos pohárba, 

Duruzsoló, jóságos kályha, 

Szekrényben illatos puha, 

Tündöklő, hófehér ruha, 

Ti vagytok az olajmécs, mely álmatlan lobog 
S imádkozik, míg mások alszanak. 

A hervadtan is illatos csokor 

A feszület alatt. (Sík Sándor.) 

A GYERMEK NEVELÉSE 

XI. Pius pápa „Casii connubii" („Mocsoktalan házasság") 

körleveléből. 

A keresztény szülők értsék meg, hogy ők nemcsak az emberi 
nemnek a földön való elterjesztésére és fenntartására vannak, s 
nemcsak azért, hogy az igaz Istennek akármilyen tisztelőket 
neveljenek, hanem hogy Krisztus Egyházának gyermekeket, a 
szenteknek polgártársakat, Istennek háznépet szüljenek, hogy 
az Isten és az üdvözítő tiszteletének élő népe szaporodjék Magát 
a megszentelő kegyelmet ugyan a keresztény szülők nem önthetik 
at a gyermekbe, ha maguk a kegyelem állapotában vannak is, sőt 
a természetes nemzés a halál útja, amelyen az áteredő bűn megy 
a gyermekbe; mégis valamiképen részesei az első paradicsomi 
házasságnak, mivel gyermeküket fölajánlják az Egyháznak, hogy 
az, mint Isten gyermekeinek termékeny anyja, őt a természetfölötti 
eletre ujjászíilje s így Krisztus eleven tagja, az örök élet és örök 
boldogság részese és örököse legyen, melyre valamennyien teljes 
szívből vágyunk. 

Ha a keresztény anya mindezt megfontolja, akkor tökéletes 
es felsőbbrendű vigasztalódással veszi tudomásul az Ür Jézusnak 
róla mondott szavait: „Az asszony miután megszülte gyermekét, 
már nem emlékezik szorongatásáról örömében, hogy ember szüle¬ 
tett a világra s anyai hivatásának minden fájdalmát, gondját és 
terhét erős lélekkel viselvén, sokkal több és szentebb jogon di¬ 
csekszik majd az Úrban az ő gyermekeinek virágzó koszorújával, 
mint a római matróna, a Gracchusok anyja. Sőt mindkét házas- 
tars majd készséges és hálás lélekkel fogadja Isten 
kezéből a gyermekeket. Bennök Istentől rájuk bízott 
talentumot lát, melyet nemcsak saját javára és a földi haza 
javára kell kamatoztatni, hanem az ítélet napján Istennek 
kamatostul visszaadni. 

TESTÜNK GONDOZÁSA. 

(Isten V. parancsolata.) 

1. A test értéke: 

a) Testünk a lélek eszköze. Testi érzékszerveink se- 
gítségével ismerjük meg a külvilágot és érintkezünk másokkal. 
Testünk képesít munkánk elvégzésére, a világ szépségeinek meg- 
ismerésére és arra, hogy a világot szebbé tudjuk tenni magun 

körül. , . . . 

b) Isten Fia is emberi testet öltött magára es emberi testben 

ment föl a mennybe. A szentségek a testen keresztül adják a lé¬ 
leknek Isten kegyelmét. A test a lélek temploma, melyet a szent¬ 
ségek megszentelnek. A világ végén Isten f ö 11 á- 
masztja testünket és a jók megdicsőült teste résztvesz a lelek 
örök boldogságában. Ha Isten ennyire megbecsüli és ily nagy cé¬ 
lok elérésének eszközévé tette testünket, nekünk is meg kell azt 
becsülnünk, kötelességünk fönntartani és gondozni. 

2. Isten gondolatai szerint kötelességünk mindazt megadni 
testünknek, ami képessé teszi, hogy a léleknek szolgáljon és esz¬ 
köze legyen az örök boldogság elérésében. Elsősorban kötelessé¬ 
günk a test táplálása. Vétkezik, aki fösvénységből vagy 
nemtörődömségből megvonja testétől a szükséges táplálékot. 

A táplálkozási ösztön kielégítése bizonyos jóleső érzéssel jár. Ennek 
a gyönyörnek megvan a rendeltetése: táplálkozásra ösztönöz, elősegíti a 
táplálék feldolgozását és távoltartja a káros táplálékot. De mint minden 
ösztön, így a táplálkozás ösztöne is csak addig válik javunkra, míg az 
ész és akarat uralma alatt áll. A táplálkozás nem öncél, hanem csak 
eszköz: „nem azért élünk, hogy együnk, hanem azért eszünk, hogy 
éljünk". 

A mértéktelenség ételben és italban súlyos bűn, mikor na¬ 
gyobb rosszullétet, betegséget idéz elő és ezt előre láthattuk. 

Az orvostudomány szerint a mértéktelen táplálkozás számos 
hosszadalmas betegség előidézője (gyomorbajok, egészségtelen el¬ 
hízás, korai érelmeszesedés, köszvény, rák stb.). A túlzott táplál¬ 
kozás, inyenckedés és torkosság lomhává teszi az embert, elsor¬ 
vasztja akaraterejét és megöli idealizmusát, önnevelésünkben 
nagy jelentősége van annak, hogy az étkezés csak epizód legyen 
életünkben, mely az étkezési időn kívül mint testi élvezet nem 
foglalkoztatja gondolatainkat és vágyainkat. Ugyancsak fontos az 
is, hogy ne kényeskedjünk és ne válogassunk az ételben. Az aka¬ 
raterő és lelki kiegyensúlyozottság nevelésének eszköze, ha arc- 
fintorítás és válogatás nélkül mindent megeszünk, amit elénk 
tesznek 

Kis mennyiségű alkohol, nikotin, koffein mértékletes 
élvezése felnőtt korban nem ártalmas az egészségre és nem 
mondható bűnnek. Mértéktelen élvezete azonban nemcsak az 
egészséget ássa alá, hanem az akaratot is gyengíti és fokozza az 
érzéki kísértéseket. 


7 Hndrefalvy: ErkÜlculon 

Az élvezeti szerek állandó és nagymértékű élvezete biztos 
útja egy nép lassú elsatnyulásának. Űjabb orvosi kutatások azt mu¬ 
tatják, hogy a nikotin éppen a legkényesebb női 
szerveket támadja meg. Ezért anyák legalább a terhes¬ 
ség és szoptatás ideje alatt feltétlenül tartózkodjanak a dohány-, 
zástól és alkoholtól. 

3. A RUHÁZKODÁS célja: a) hogy testünket be¬ 
födjük. Ez az erkölcsi szempont a legfontosabb a ruházkodás¬ 
ban és ezért soha semmiféle divat kedvéért sem szabad mások 
lelkét megbotránkoztatnunk. Bűnös minden olyan öltözködés, 
mely nem takarja kellően a testet, vagy érzékien kihangsúlyozza 
annak formáit s egyes részeit úgy, hogy tisztességes gondolkodású 
férfiakban is csak érzéki vágyakat ébreszthet. A mindenütt mocs¬ 
kot keresők érzéki pillantásaival nem kell törődnünk, azonban az 
emberi gyengeségre, a férfiak természetére tekintettel kell len¬ 
nünk. Isten a nő teremtésével a szépséget és jóságot akarta a vi¬ 
lágba helyezni, nem pedig a bűnt. 

b) A ruházkodás másik főcélja, hogy testünket megvéd- 
jük az időjárás ingadozásaival szemben. 

c) Az öltözködés célja az is, hogy szép keretet adjon 
egyéniségünknek és külső megjelenésünknek. Ezért ruhánk legyen 
szép,^ életkorunknak, egyéniségünknek és az alkalomnak meg¬ 
felelő. A lompos, gondozatlan külső idővel természetünket és ben¬ 
sőnket is lompossá teszi. 

A divat a szépet keresi és akarja szolgálni. Azonban, ahogyan a 
férfiak igazságkeresése sokszor a legnagyobb tudományos tévedésekhez 
és hitbeli eretnekségekhez vezetett, úgy a női divat is gyakran eretnek¬ 
ség a szépség terén, az igazi szépség megcsúfolása. Csak az lehet mara¬ 
déktalanul szép, ami erkölcsileg is jó; a szépség az erkölcsi jónak másik 
arca. Minden túlzás és véglet szintén csúnya. A női finomsággal és a 
s * erén Y ség oly értékes erényével nem egyeztethető össze a túlzottan föl¬ 
tűnő öltözködés. A helyes elv: nem kullogunk a divat után és nem ha¬ 
ladunk a divat élén. A divat szolgáljon engem és nem én a divatot! 

4. A pihenés és üdülés szintén szükséges egészsé- • 
günk és munkakedvünk fenntartásához. Nemcsak megengedett 
dolog, de kötelességünk is testünknek megadni a szükséges alvást 
és pihenést. 

A SZÓRAKOZÁS akkor válik igazi öröm forrásává, ha tiszta 
és szép emlékek, nyugodt lelkiismeret maradnak utána. A szóra¬ 
kozás nem öncél, hanem eszköz a ruganyosság és munkakedv 
megőrzésére. A túlzottan sok szórakozás léhává, önzővé és elpu- 
hulttá tesz, unottságot és csömört von maga után. Megfoszt az 
örömök ízétől. Csak annak jelent igazi örömet a szórakozás, aki 
nem válik rabjává. Minden igazi öröm alapja a szív tisztasága, a 
nyugodt lelkiismeret, „örüljetek az Ürban mindig, újra mondom, 
örüljetek... az Ür közel vagyon." (Szt. Pál a filippiekhez 4, 4. 
sköv.) Csak aki szórakozásaiban is közel érzi magához az Or 
Jézust és nem vesz részt olyan társaságban, táncban, színházelő- 

adáson, hová az Ür Jézus nem kíséri el, csak az tér vissza a szó¬ 
rakozás után nyugodt lelkiismerettel és pihent kedvvel napi mun¬ 
kájához. 

A TÁNC magábanvéve erkölcsileg közömbös cselekedet, me¬ 
lyet azonban a körülmények és a bűnös szándék közeli bűnalka¬ 
lommá és érzéki kísértések forrásává is tehetnek. Lehet szépen és 
erkölcsös módon is táncolni, a mozgás örömét élvezve, viszont le¬ 
het érzéki módon és ízléstelenül is. Tisztességes leány megszakítja 
a táncot olyannal, aki szórakozás helyett erkölcstelenségre akar 
azzal visszaélni. 

5. Betegségben tapasztalt orvos segítségét kell igénybeven¬ 
nünk. Sohase tartson vissza bennünket álszemérem attól, hogy be¬ 
tegségünket hozzáértő és lelkiismeretes orvos előtt nyiltan föl¬ 
tárjuk. 

Nem vagyunk kötelesek életveszélyes vagy nagyon fájdal- 
ms műtétnek alávetni magunkat, de okosan tesszük, ha egészsé¬ 
günk helyreállítására vagy életünk megmentésére igénybevesz- 
szük az orvostudomány segítségét. 

Nem igazi Krisztust szerető lélek az, aki betegség esetén azon¬ 
nal minden reményét és kedvét veszti. A betegség sokszor Isten ál¬ 
dása: magunkba-szállásra figyelmeztet, alkalmat ad arra, hogy a 
földön vezekeljük le bűneinket és a fájdalmak türelmes el¬ 
viselésével kiérdemeljük az örök boldogságot. A hívő 
és Istenben élő lélek betegágya környezetének is áldása lehet, a 
hit és türelem élő tanítása, felajánlott szenvedéseivel pedig sok 
kegyelem kiérdemlője. 

6. Az egészség nagy áldás és gondozása fontos kötelességünk, 
azonban mégsem lehet öncél. Ezért sohasem szabad túlzottan ápol¬ 
nunk egészségünket, bálványoznunk testünket. 

Ha kötelességeink teljesítése és egészségünk fönntartása közt 
kell választanunk, inkább az előbbit választjuk. Sohasem szabad 
bűn árán fönntartanunk egészségünket. De nem is lehet, mert a 
beteg lélek előbb-utóbb a test egészségét is aláássa. Azonkívül 
minden bűn Isten büntetését vonja maga után. Aki a test kedvé¬ 
ért föláldozza a lelket, Isten áldásától és segítségétől fosztja meg 
magát. 

7. A szépség ápolása, KOZMETIKAI SZEREK használata megenge¬ 

dett, ha testi hibákat és fogyatékosságokat igyekszünk vele eltűntetni 
vagy meggyógyítani. Mindenkinek joga van ahhoz, hogy szépnek lássék. 
Bűn azonban, ha valaki csak hiúságból veszélyes műtétnek 
veti alá magát. (Kozmetikai mell-operáció.) A hajszín megváltoztatása, 
az orr alakját kiigazító operációk többnyire esztelenségek, mivel meg¬ 
bontják az arc természet-adta harmóniáját. Az arcápoló-szerek túlzott 
használata tönkreteszi a bőrt és így inkább árt a szépségnek, mint hasz¬ 
nál. Az arc és kéz túlzott kikészítése rendesen rejtett vagy tuda¬ 
tos érzéki célt szolgál és így nemcsak nem szép, hanem bűnös is. Nem 
bűn azonban az, ha az asszony kozmetikai szereket használ, kikészíti 
magát, hogy férjének tessék. • 


V 

TESTI ÉLETÜNK. 


1. Életünk a legnagyobb értékek egyike. Addig érdemelhet¬ 
jük ki az örök boldogságot és tehetjük jóvá bűneinket, amíg a 
földön élünk. A halál után sem érdemet nem szerezhetünk, sem 
bűneinktől meg nem szabadulhatunk, többé, Isten kegyelmét már 
vissza nem szerezhetjük. Ezért kötelességünk testi életünket, mint 
Isten ajándékát, megbecsülni és fönntartani. 

Az életet Isten adta, csak ö veheti el. Tehát súlyos bűn 
mindaz, ami egyenesen életünk megrövidítésére, vagy kioltására 
irányul. 

1. Az öngyilkosság a legnagyobb bűnök egyike, mert az ön¬ 
gyilkos önhatalmúlag lerombolja azt, ami nem az övé, hanem 
Istené. Megfosztja magát Isten bocsánatának lehetőségétől, hi¬ 
szen többnyire nincs már ideje, hogy megbánja bűnét, és halá¬ 
los bűnnel áll Isten ítélőszéke elé. 

Az öngyilkosság nemcsak bűn, hanem egyúttal a legnagyobb 
esztelenség. Ahelyett, hogy megszabadítana a szégyentől, 
szenvedéstől, vagy céltalanságtól, sokkal nagyobb szégyenbe, 
szenvedésekbe és végleges céltalanságba taszít: az örök kárho¬ 
zatba. 

Az életösztön olyan erős az emberben, hogy az öngyilkosság épeszű 
embernél alig érthető. Sok öngyilkosságot valóban csak pillanatnyi 
elmezavar, a lelki egyensúly teljes fölbomlása magyarázhat meg. 
Ilyen esetben, minthogy erkölcsileg nem beszámítható cselekedet, inkább 
szerencsétlenség az, mint bűn. Vannak azonban erkölcsileg beszá¬ 
mítható öngyilkosságok is, mint az az öngyilkosok hátrahagyott 
leveleiből, rendelkezéseiből kitűnik. Ezekre nincs mentség Isten előtt. 
Szörnyű tettük mégcsak nem is különös lélkierő tanúsága. Mert igaz, 
hogy az életösztön legyőzéséhez nagy akaraterő szükséges, de nagyobb 
erő kell a szenvedések, balsors, vagy cselekedeteink következményei¬ 
nek vállalásához. Isten azonban a legnagyobb csapások és eltévelyedé¬ 
sek után is ad elegendő kegyelmet, hogy az életet elvisel¬ 
jük és ezáltal jóvátegyük hibánkat vagy kiérdemeljük az örök boldog¬ 
ságot. A szándékos öngyilkosság mindig gyenge hitről tanúskodik. 
Már pedig, aki nem hisz az igazságos és jóságos örök Istenben és el¬ 
dobja életét, elkárhozik. A hívő lélek szenvedhet, talán bele is őrülhet 
fájdalmába, azonban sohasem lesz öngyilkossá. 

(Természetes, hogy az öngyilkosságot nem lehet előre meg¬ 
bánni. Még ha tette után életben marad is az illető, a megbánáshoz 
Isten kegyelme szükséges. Már pedig, aki súlyos bűnt követ el, méltat¬ 
lanná teszi magát Isten kegyelmére. Isten jósága megadhatja ugyan az 
újabb megtérés kegyelmét, de azt előre vakmerőén remélni és ezért bűnt 
elkövetni nem szabad.) 

2. Súlyos bűn, ha valaki komolyan kívánja halálát, csak 
azért, hogy az élettől megszabaduljon. 

3. Aki olyan bűnös cselekedeteket visz véghez, melyek éle¬ 
tének ártanak, szintén súlyosan vétkezik, még ha nincs is szán¬ 
déka megrövidíteni velük életét. (Alkohol mértéktelen élvezete, 
nemi kicsapongások, mértéktelen dohányzás, evés; morfinisták.) 

A SZESZES ITALOK túlzott élvezete (részegség) nemcsak 
azért halálos bűn, mert az egészségnek árt, és állandó élvezete 
megrövidíti az életet. Hanem súlyos bűn egyes esetekben is, mivel 
megfoszt eszünk használatától és szabad cselekvő¬ 
képességünktől. Az embert épen értelme és szabad akarata külön¬ 
bözteti meg az állatoktól. Ezért súlyosan vétkezik, aki ok nélkül 
akár rövid időre is megfosztja magát ítélőképességétől és akarati 
szabadságától. 

Az alkohol romboló erejét mutatja, hogy az alkohol mámorában fo¬ 
gant gyermekek rendesen súlyos testi fogyatékossággal (gyengeelmeju- 
jűség, süketség, vakság) vagy nagyfokú alkoholizmusra való hajlammal 
születnek. 

A DOHÁNYZÁS felnőtt egészséges szervezetnél és mértékkel 
$em ártalmas olyan fokban, hogy bűnösnek volna mondható. Min¬ 
denesetre azonban minden édesanyának súlyos kötelessége a ter¬ 
hesség és szoptatás ideje alatt, hogy teljesen lemondjon róla, vagy 
legalább egészen csekély mértékre csökkentse. 

2. A testi élet és egészség csak eszköz örök üdvösségünk el¬ 
érésére. Épen azért magasabb javakért szabad föláldoznunk egész¬ 
ségünket és életünket. 

1. „Nagyobb szeretete senkinek sincs annál, mint ha valaki 
életét adja barátaiért." (Ján. 15, 13.) Tehát szabad életün¬ 
ket kockára tennünk embertársainkért (mint a be¬ 
tegápoló nővérek teszik), vagy a tudomány haladása érdekében, 
(mint a fertőző betegségek vizsgálói, sarki utazók stb.) Megenge¬ 
dett az olyan életveszélyes foglalkozások üzése, 
melyekre szükség van a közjó szempontjából. (Robbanó-anyagok 
és méreg gyártásánál dolgozó munkásnők, stb.) Tekintettel a 
nehéz megélhetésre, szabad olyan foglalkozást vállalni, 
mások megengedett szórakozását szolgálja. (Akrobaták, kötél- 
táncosnők stb.). 

2. Szabad életünket föláldoznunk, ha másként nem m e¬ 
nekülhetünk közeli bűnalkalomból. Ha valakit hit¬ 
tagadásra vagy erkölcstelenségre akarnak kényszeríteni, nem vét¬ 
kezik azzal, hogy élete kockáztatásával próbál menekülni (pl. ki¬ 
ugrik az ablakon), mert nem öngyilkosságot akar elkövetni, ha¬ 
nem a bűntől menekül, hitét vagy szűztisztaságát védelmezi. 

3. Bizonyos körülmények között KÖTELESSÉGÜNKKÉ VÁL¬ 
HAT, hogy életünket kockára tegyük vagy FÖLÁLDOZZUK: 

a) ha életünket csak súlyos bűn árán tudnók fönntartani (pl. 

hittagadás által); . 

b) ha hivatásbeli kötelességünket máskép nem teljesíthetjük; 
(így az édesanya köteles életét kockáztatni, vagy akár fölál¬ 
dozni, hogy világra hozza gyermekét; az orvos járvány idején, a 
katona a háborúban szintén köteles életét kockára tenni); 

c) kötelességünk életünket kockáztatni, mikor nagy közszeren¬ 
csétlenség csak így hárítható el. 

FELEBARÁTAINK TESTI ÉLETE. 


Isten 5. parancsa: „Ne ölj!" Mivel a tiltó parancsok mindig 
köteleznek, a jogos önvédelem esetét kivéve sohasem szabad olyat 
tennünk, ami másnak egészségét vagy életét veszélyezteti. 

Vétkezik felebarátjának élete és egészsége ellen: 

1. aki másnak ok nélkül és annak akarata ellenére testi vagy 
lelki fájdalmat okoz. így, aki durván bánik cselédeivel, a reá bí¬ 
zottaknak kevés vagy romlott táplálékot ad, mást tréfából súlyo¬ 
san megijeszt, mást haragra ingerel vagy bosszant. 

* 2. Súlyos bűnt követ el, aki beszámítható gondatlanságból más 
súlyos sérülésének, vagy halálának okozója. Pl. ha az orvos kellő 
tudás nélkül és lelkiismeretlenül kezeli betegét; valamely leány 
hiúságból életveszélyes virtuskodásba ugratja be udvarlóját; a 
motorvezető, aki lakott helyeken vagy csúszós úton túlzott sebes¬ 
séggel hajt. 

3. Legsúlyosabb bűn Isten 5. parancsa ellen a gyilkosság, 
vagyis mások szándékos és jogtalan megölése. Az életet Is¬ 
ten adta, csakis Ö veheti el. A gyilkos nemcsak az 
élet Urának jogát sérti meg, hanem megfosztja embertársát attól, 
hogy az üdvösséget munkálja. Amennyiben áldozata halálos bűn¬ 
ben van, az örök kárhozatba dönti. Esetleg megfosztja a közössé- 
get egy értékes tagjától. Ezért a gyilkosság égbekiáltó bűn és a 
legsúlyosabb büntetést érdemli a földön és a túlvilágon. 

Nem vétkezik, aki saját életét, becsületét vagy anyagi 
javait védi jogtalan támadóval szemben és köz¬ 
ben megsebesíti (esetleg halálosan is) támadóját. A támadó 
megsebesítése (vagy megölése) azonban csak akkor megengedett, 
ha a támadás hirtelen történt és nincs más mód éle¬ 
tünk (becsületünk, javaink) megmentésére. A védekezésnek mér¬ 
séklettel kell történnie, vagyis nem szabad nagyobb kárt ten¬ 
nünk a támadóban, mint amekkora az önvédelem szempontjából 
szükséges. 

Nem jogtalan támadó azonban a születendő gyermek, akinek 
világrahozatala esetleg az anya életét veszélyezteti, mert a mag¬ 
zatnak joga van az élethez. Tehát sohasem megengedett a csírázó 
emberélet egyenes és szándékos megölése, még az anya egészsé¬ 
gének vagy életének megmentésére sem. Ezt a rendkívül súlyos 
bűnt az Egyház kiközösítéssel bünteti. Minden édesanyának ter¬ 
mészetes kötelessége, hogy gyermekét, saját élete árán is, a vi¬ 
lágra hozza. A magzat megölése az édesanya életének megmenté¬ 
sére nem más, mint gyilkosság. Már pedig a gyilkosság semmivel 
sem kisebb bűn, ha orvosi műtőasztalon történik, mint mikor rabló- 
gyilkos fegyvere okozza. 

4. Ugyanígy súlyos bűn, ha az orvos gyógyíthatatlannak vélt 
betegének halálát elősegíti. (Euthanasia.) Mert: 1. az orvos fel¬ 
adata az életet megmenteni és nem megölni; erre köte¬ 
lezi hivatása és orvosi esküje. 2. Az orvos sem csalatkozha- 
hatatlan, hanem tévedhet. Többször megesett már, hogy va¬ 

lamely gyógyíthatatlannak megállapított betegség gyógyíthatónak 
bizonyult s a menthetetlennek vélt beteg felépült. 3. Isten tudja 
azt, hogy miért és meddig enged élnünk; a betegnek talán épen 
az utolsó szenvedésekre van még szüksége az örök 
boldogság elérésére. Ha a könnyű halál nagy adomány 
is, sokkal nagyobb kegyelem és fontosabb a jó halál. 

Megengedett az emberi élet kioltása: 

1. Jogos önvédelemből, amennyiben nincs más mód 
önmagunk megmentésére. 

2. Az államhatalom részéről súlyos bűnök 
büntetéseképen. A közjó az egyéni jó fölött áll. Egyes bű¬ 
nök (gyilkosság, hazaárulás, gyújtogatás) súlyosan veszéjyeztetik 
a társadalom rendjét. Ha a közhatalom nem torolná meg őket, föl¬ 
borulna az erkölcsi rend és sokak életének nyugalma. Ezért a kö¬ 
zösségnek joga van beteg tagját eltávolítani, nehogy az egész 
társadalmat megmérgezze. Isten az ószövetségben maga határozta 
meg, mely bűnöket kell halállal sújtani. Az újszövetségben Szent 
Pál apostol mondja: (Az államhatalom) „nem ok nélkül hordozza 
a kardot; szolgája ugyanis az Istennek, hogy bosszút álljon bün¬ 
tetéssel azon, aki rosszat cselekszik." (Rómaiakhoz 13, 4.) Termé¬ 
szetesen csak a törvényes közhatalomnak van joga halálos ítéle¬ 
tet hozni, az egyén soha sincs önbíráskodásra följogosítva. 

A statáriumot, (kisebb cselekedeteknek halállal való bünteté¬ 
sét rendkívüli időkben), szintén a közjó fenntartása teszi megokolná. 

Az államnak méginkább joga van megtorlásul szabadságvesz¬ 
tésre ítélni a bűnösöket. Valószínűleg azonban nincs joga a bűnöst tes¬ 
tileg megcsonkíttatni (megvakíttatni, kezét vagy nyelvét levágatni). 

Meg nem engedett és jogtalan az államhatalom részéről a kötelező 
sterüizáció (gyermeknemzésre képtelenné tevő sebészeti műtét), akár 
bűnök megelőzésére, akár betegségek (vérbaj, tüdőbaj) átöröklésé¬ 
nek megakadályozására. (Fajnemesítés, eugenika.) A házas¬ 
ság és gyermeknemzés az embernek egyéni joga. (XI. Pius pápa 
szerint az államot azért nem illeti meg a kötelező sterilizáció joga, mert 
ez a jog az igazság és tisztesség ellen van. Az államnak ugyanis nincs 
közvetlen hatalma alattvalói teste fölött.) Bizonyos betegségekben szen¬ 
vedők Isten előtt és lelkiismeretükben kötelezve érezhetik magukat, 
hogy a nemi élettől (házasságkötéstől) tartózkodjanak, azonban ezt az 
állam nem erőszakolhatja rájuk. Azt sem szabad elfelejtenünk, hogy a 
beteg gyermek is üdvözülhet. A szülők ugyan Isten előtt felelősek lehet¬ 
nek azért, hogy gyermeküket a földi életben szerencsétlenné tették, 
Isten azonban az ártatlanul szenvedőnek igazságot szolgáltathat a túl¬ 
világon és földi szenvedéseiért nagyobb mennyei jutalomban részesít¬ 
heti. A kötelező és erőszakos sterilizáció számos igazságtalansághoz is 
vezetne, gyakorlati keresztülvitelében könnyen válhatna az egyéni vagy 
politikai bosszú eszközévé. 

Egyes népek vagy társadalmi osztályok kiirtására irányuló 
sterilizáció pedig súlyos embertelenség, mely beleavatkozik 
a teremtő Isten jogaiba. Az állam csak a bűnös egyéneket büntetheti 
meg, valamely fajt, népet, társadalmi osztályt vagy város lakosságát 
kollektíve büntetni csak Istennek van joga, mert Ö a közös büntetés 
következtében ártatlanul szenvedőket örök jutalommal kárpótolhatja. 


V 

(Egyes moralista tudósok véleménye szerint az államhatalomnak 
joga van egyes bűnözőket súlyos és közveszélyes nemi bűnökért 
megtorlásul sterilizációval büntetni. Ez azonban nem bizonyos. Minden 
esetre nemi bűnök megelőzésére azért nem alkalmas eszköz a sterilizáció, 
mert nem szünteti meg a nemi bűnökre való képességet, hanem csak a 
nemzésre és fogamzásra való képességet.) 

A betegnek joga van sterilizációs műtétnek alávetni magát valamely 
betegség (méhrák) terjedésének megakadályozására, s így életének meg¬ 
mentésére. 

3. Megengedett az emberélet kioltása jogos háborúban. 
Ha az egyénnek joga van életét és javait megvédeni, a nemzet¬ 
től sem vitatható el ez a jog. 

Jogos az igazságtalan támadás elleni védekező háború, jog¬ 
talan a merőben hódító háború. A megtorló háború csak akkor 
jogos, ha valamely igazságtalan és annyira súlyos sérelmet torol meg, 
hogy annak helyrehozatalára más mód nincs. 

Mivel az egyes állampolgárok rendesen nem tudják megítélni a há¬ 
ború megindulásának és lefolyásának összes előzményeit és körülmé¬ 
nyeit, továbbá mivel a katonáskodás általánosan kötelező, az egyes 
katona harcolni tartozik, hacsak teljesen nem biztos a háború jogta¬ 
lanságában. Annál nagyobb azonban a népek vezetőinek felelőssége, ha 
jogtalan háborúba kergetik alattvalóikat. 

A jogos háború ugyan sok erény forrása lehet (hazaszeretet, önfelál¬ 
dozás, türelem, Istenbe vetett bizalom, az elanyagiasodás veszedelmé¬ 
nek csökkenése), mégis a háború annyi sok ártatlannak szenvedésével 
jár, olyan mérhetetlen anyagi és erkölcsi károkat okoz, hogy a népek 
vezetőinek kötelességük azt elkerülni. A kereszténység igazi didala len¬ 
ne a háborúk megszűnése. Az ószövetségi jövendölések és az újszövet¬ 
ség lapjai Isten országának eljövetelét, mint a béke országának meg¬ 
valósulását ünnepük. 

A Megváltó eljövetelekor fölhangzik a „béke az embereknek". Béke 
azonban csak igazságosságon és szereteten alapulhat. („Opus justitiae 
pax — a béke az igazságosság műve." XII. Pius jelmondata.) A háborúk 
oka az emberi önzés, hatalomvágy és bosszúvágy. Isten büntetése, hogy 
az emberi bűnök által előidézett háború szenvedéseivel ostoroz 
bennünket. Éppen ezért a háború szenvedéseiben az emberi bűn követ¬ 
kezményeit kell látnunk; türelmes elviselésükkel bűneinkért vezekelünk 
és érdemeket szerezhetünk az örök boldogságra. 

A párbaj előre megbeszélt küzdelem az élet kioltására 
alkalmas fegyverrel a megsértett becsület vélt helyre- 
állítására. A párbaj alkalmatlan az igazság eldöntésére, mert nem 
okvetlenül az győz, akinek igaza van, hanem, aki erősebb, ügyesebb, 
vagy szerencsésebb. A becsület visszaszerzésére sem alkalmas eszköz, 
mert igazi vagy látszólagos bátorsággal nem lehet más téren esett csorbát 
helyrehozni. Lényegében minden párbaj nem egyéb, mint az ököl jog, 
önbíráskodás és bosszúállás alkalmazása társadalmi keretek közt. Tehát 
alapjaiban barbár és erkölcstelen. Életünket sohasem szabad oktalanul 
veszedelemnek kitennünk és tilos más életében megtorlásból kárt tenni. 
Ezért minden párbaj súlyos bűn és az Egyház külön kiközösí¬ 
téssel sújtja a párbaj ozókat és segítőiket. Nem ment föl a 
súlyos bűn alól az sem, ha a párbaj visszautasítása következtében jó- 
hírünkön, vagy anyagi javainkban nagyobb kár esik. 

A becsület visszaszerzésének megfelelő módja a becsületbíró¬ 

ság. A párbaj intézménye már rég megszűnt volna, ha a párbaj-hősök 
annyi gondot fordítanának arra, hogy a társadalom és az állami törvé¬ 
nyek szigorúbban megbüntessék a becsület elleni vétségeket, mint 
amennyi erőt pazarolnak párbaj-ügyeikre. 

Megengedett a párbaj a közjó érdekében, a nagyobb vérontás el¬ 
kerülésére. (Dávid és Góliát párviadala.) 

Az állatok és növények is Isten teremtményei. Nincs halhatatlan 
lelkűk, nincsenek örök életre hivatva, mint az ember, azonban mint a 
Teremtő bölcsességének és jóságának alkotásait, őket is lehet szeret¬ 
nünk. A szentek közül sokan megható szeretettel vették körül az álla¬ 
tokat és növényeket, mivel Isten kezenyomát látták a teremtés minden 
csodájában. (Assisi Szent Ferenc, Limai Szent Róza.) Távol áll azonban 
a keresztény lelkülettől egyes gyermektelen asszonyok és egyedülálló 
nők beteges állatkultusza, akik szívük szeretetét önzőén és nevet¬ 
séges módon valamely háziállat dédelgetésére pazarolják, ahelyett, hogy 
rászoruló szegények, elhagyott gyermekek és betegek gondozásában, a 
felebaráti szeretet testi és lelki jócselekedeteinek gyakorlásában élnék 
ki a női szív anyai vágyát. A nagy „állatbarát szentek" is előbb voltak 
a felebaráti szeretet hősei, mint az állatok barátai és a természet csodálói. 

Isten az állatvilágot és a növényvilágot az ember kedvéért terem¬ 
tette, ezért az állatoknak nincsenek jogaik az emberrel széniben. 
Tehát szabad az állatokat munkára fogni, táplálkozás és ruházko¬ 
dás céljából megölni. Szabad őket tudományos kísérletek céljából fáj¬ 
dalmas kísérleteknek is alávetnünk (viviszekció), amennyiben fölös¬ 
leges kínzásukat elkerüljük. Az ember eszes természetével és a fínom- 
lelkűséggel ellenkezik az állatok kínzása. Maga is durvalelkűvé 
válik, aki állatot kínoz. A gyengébb állatok, (madarak) és a virágok 
szinte kikényszerítik belőlünk a kíméletet és durva lelkületre vall ezek¬ 
nek oktalan pusztítása. 

KÖTELESSÉGEINK MÁSOK LELKE IRÁNT 


1. Nemcsak a testi életet nem szabad megölnünk, hanem má¬ 
sok lelkében sem szabad kárt tennünk. Mások lelki élete ellen vét, 
aki mást megbotránkoztat, vagyis aki bűnös vagy kevésbbé he¬ 
lyes cselekedettel, beszéddel, viselkedéssel mások bűnének oko¬ 
zójává válik és aki másoknak alkalmat ad a bűnre. 
Pl. rossz könyvet ad kölcsön, gyermekek előtt szüléikről, tanáraik¬ 
ról kevésbbé épületes dolgokat beszél, pénteken húst eszik és 
példáját mások is követik. Amennyiben mások kisebb bűnének 
okozója, botránkoztatása bocsánatos bűn; ha felebarátjának 
súlyos bűnét okozza, halálos bűnt követett el. A 
botránkoztató azt is köteles meggyónni, hogy milyen bűnt oko¬ 
zott cselekedetével. (Bosszúállás, szemérmetlenség, lopás, hazug¬ 
ság stb.) 

A botránkoztatás lényege tehát nem az, hogy mások fönnakadnak 
vagy csodálkoznak viselkedésünkön, hanem hogy azzal másoknak rossz 
példát adunk, kísértésnek tesszük ki őket, vagy alkalmat adunk nekik 
hasonló bűn elkövetésére. Elsősorban kötelességünk ezt elkerülni. 

Különösen súlyos a botránkoztatás, ha 

1. Kisgyermeket vezet bűnre. Erre mondja az Ür Jézus: 
„Aki pedig megbotránkoztat egyet a kicsinyek közül, kik énben- 
nem hisznek, jobb volna annak, ha malomkövet kötnének nyakára 
és a tenger mélységébe merítenék. Jaj a világnak a botrányok 
miatt! Mert szükséges ugyan, hogy botrányok legyenek, mind¬ 
azonáltal jaj annak az embernek, ki által a botrány történik. Ha 
pedig kezed vagy lábad megbotránkoztat téged, vágd le azt és 
vesd el magadtól, jobb neked az életre bemenned bénán vagy sán¬ 
tán, mint két kézzel vagy lábbal az örök tűzre vettetni. És ha 
szemed megbotránkoztat téged, vájd ki azt és vesd el magadtól; 
jobb neked egy szemmel az életre bemenned, mint két szemmel a 
gehenna tüzére vettetni. Vigyázzatok, hogy meg ne vessetek 
egyet e kicsinyek közül; mert mondom nektek, hogy azok angya¬ 
lai az égben mindenkor látják Atyám orcáját, ki a mennyekben va¬ 
gyon." (Mt. 18, 6. -skk.) 

2. Ha sok ember lelki romlását okozza. Különö¬ 
sen nehezen állhatnak meg majd Isten ítélőszéke előtt az erkölcs¬ 
telen könyvek írói, filmek gyártói, táncosnők és színésznők, akik 
az erkölcstelenséget terjesztették. Mindezek azért számíthatnak 
nehezen Isten irgalmára, mert sok ember lelkében okoztak kárt 
és mások lelkének megrontására használták föl tehetségüket. 

A farizeűsi botránnyal nem kell törődnünk. Farizeusi bot¬ 
rány, mikor valaki saját rosszasága folytán magukban ártatlan dolgok 
láttára is rögtön rosszra gondol. Ilyen esetben a rossz forrása nem a 
látott cselekedet, hanem a szemlélő lelkében van, saját maga oka rossz 
gondolatainak. Tekintettel kell lennünk azonban szeretetből az erkölcsi¬ 
leg gyengébbek, különösen gyermekek és fiatalok lelki érzékeny¬ 
ségére, hogy ok nélkül kísértést ne okozzunk nekik. 

2. Vétkezik mások lelki élete ellen, aki másnak bűnét elő¬ 
segíti, aki 

a) mást bűnre ingerel; 

b) másnak bűnt parancsol; 

c) mást bűne elkövetésében segít (bűntárs); 

d) az elkövetett bűnt helyesli, oltalmazza és segít eltitkolni. 
Az utóbbi azért bűn, mivel a bűnöst újabb bűnök elkövetésére 
bátorítja. 

3. A bűnösöket meginteni elsősorban az elöljárók 
kötelessége. (Ilyen elöljárók az édesanya, tanárnő, nevelőnő, hiva¬ 
talbeli elöljáró.) Másoknak csak akkor kötelességük ez, ha 
remény van arra, hogy a figyelmeztetésnek lesz fogantja. Sok lel¬ 
ket mentett már meg a zülléstől és a szerencsétlenségtől az idejé¬ 
ben jött figyelmeztetés. A figyelmeztetésnek akkor lehet 
hatása, ha szeretettel és okosan történik. A figyelmeztetett 
egyénnek éreznie kell, hogy szeretnénk őt nagyobb bajtól meg¬ 
óvni, szeretnénk rajta segíteni és bűne miatt nem nézzük le. Nem 
hibája nagyságát kell kárpálnunk, hanem inkább azt kell meg¬ 
mutatnunk, milyen veszedelem származhat abból, ha bűnét tovább 
folytatja. Föl kell keltenünk lelkében az önbizalmat, hogy képes¬ 
nek érezze magát a javulásra. A figyelmeztetésnek okosan kell 
történnie. Négyszemközt és nem mások előtt, mert a megalázás 
csak dacot vált ki. El kell találnunk azt az időt, mikor a lélek fo¬ 
gékonyabb, pl. olyankor, mikor bűnének következményeit érzi, 
valamilyen csapás érte, vagy lelkigyakorlat idején. Nagy jót tesz 
az, aki a megtévedt lelket tapasztalt és jó lelkiatyához irányítja. 

Eredménytelen figyelmeztetés esetén kötelességünk elöljárói¬ 
nál följelentenünk azt, aki magának vagy környezetének 
nagy kárt okoz, föltéve, hogy remény van a baj ily módon való 
megszűntetésére. Az ilyen följelentés abban különbözik az utálatos 
árulkodástól, hogy a bajt akarja megszűntetni, míg az alat¬ 
tomos árulkodó a maga érvényesülését vagy ellenszenvének, 
bosszúvágyának kielégülését keresi. 


„Ti vagytok a föld sója. Hogyha a só ízét veszti, mivel fogják 
megsózni? Semmire sem való többé, mint hogy kivessék és el- 
tapodják az emberek. Ti vagytok a világ világossága. Nem rejthető 
el a hegyen fekvő város. Gyertyát sem azért gyújtanak, hogy a 
véka alá tegyék, hanem a gyertyatartóra, hogy világítson mind¬ 
azoknak, kik a házban vannak. Ügy világoskodjék a ti világosság¬ 
tok az emberek előtt, hogy lássák jótetteiteket és dicsőítsék 
Atyátokat, ki mennyekben vagyon." (A hegyi beszédből: Máté 5, 
13. skk.) 

A SZÜZTISZTASÁG ÉS A TISZTA HÁZASÉLET 

(Isten VI. és IX. parancsolata.) 

1. A szerelem célja nem szórakozás és élvezet, hanem a 
Teremtő Isten tervei szerint a szerelem eszköz arra, hogy az élet¬ 
társak egymást megtalálják és házasságukból új emberek szüles¬ 
senek a világra. A szerelem az erkölcs keretei közt áldás, erkölcs 
nélkül, szabadjára engedve, pusztító tűz, mely elsorvasztja a testi 
és lelki egészséget, tönkreteszi az egyént és a népeket. 

A szabadszerelem azért erkölcstelen, mert a testi élvezetet 
teszi meg a szerelem egyetlen céljának. Hívei a nemi ösztön házasságon 
kívüli kielégítésének feltétlen egyéni jogát hirdetik. Szerintük, ahogyan 
jogunk van az éhséget kielégíteni, épolyan egyéni joga mindenkinek a 
nemi ösztön felelősség nélküli kielégítése és az érzéki gyönyör kiélvezése. 
Csakhogy az éhséggel egyéni létünk fönntartását szolgáló ösztön 
jelentkezik, míg a nemi ösztön az emberiség fönnmaradását szol¬ 
gálja, tehát nem egyéni érdekünk, hanem a közérdek és elsősorban a 
gyermek érdeke szabályozza annak kielégítését. A szabadszerelem 
mellett vagy nem születnek gyermekek, vagy pedig apa és család nél¬ 
kül nőnek föl. Pedig a gyermeknek szüksége van apára és családi kör¬ 
nyezetre, hogy testileg és lelkileg egészségesen fejlődjék. A szabadsze¬ 
relem: a) megfosztja a gyermeket apjától és a családi fészek melegétől, 
b) A nőt pedig egyszerű élvezeti cikké alacsonyítja le. Nem számíthat 
többé a férfira mint sajátmaga és gyermekei állándó támaszára és védel¬ 
mezőjére. De a férfi is sokat veszít vele: a nő nem felesége, életé¬ 
nek, ambícióinak, gondjainak megosztója, lelkének másik fele, hanem 
csak érzékiségének kielégítője. A szabadszerelem az önzés sivárságát 
hozza a családi fészek melegsége helyébe. Szörnyű nemi betegségek, üres 
szív s kiégett otthonok, hanyatló népek mutatják pusztítását. 

A házasság célja: 1. hogy ketten egymást segítsék földi 
boldogulásuk és örök boldogságuk elérésében; 2. a gyermek. A 
nemi élettel járó gyönyört Isten éppen a házasság céljainak, kü¬ 
lönösen a gyermekáldás elérésének biztosítására adta. Az érzéki 
gyönyör egyúttal bizonyosfokú jutalom is a szülőknek a szüléssel, 
neveléssel és családi élettel együttjáró testi-lelki fájdalmakért, le¬ 
mondásokért és áldozatokért. Súlyos becsapása a természetnek és 
rászedése a természet Urának, ha valaki a gyönyört elveszi, 
anélkül, hogy vállalná a cserébejáró terheket. 

Mindebből következik, hogy mindenkinek kötelessége és 
Isten kegyelmével lehetséges: a) A szűz tisztaság megőrzése a há¬ 
zasságig, b) A házassági tisztaság mocsoktalan megtartása. 

A szűztisztaság nemcsak a test érintetlensége, hanem a lélek szü¬ 
zessége is: hogy soha szándékosan nem foglalkozunk érzéki gondolattal, 
vágygyal, gyönyörrel. A házassági tisztaság azt kívánja, hogy a házastár¬ 
sak gondolatban is megőrizzék egymás iránt való hűségüket sa há¬ 
zasság egyedüli célját ne az érzéki örömökben keressék. 
Azért nem cselekednek semmit a gyermekáldás ellen, hanem a gyer¬ 
meket mint ajándékot Isten kezéből elfogadják, világra 
hozzák és fölnevelik. 

2. Súlyos bűn minden olyan cselekedet, de gondolat es beszéd 
is, mely a házasság előtt vagy a házasságon kívül nemi gyönyörre 
irányul. Tehát halálos bűn a szemérmetlen érintkezés mással 
és a saját testünk érintése szemérmetlen gyönyör szándéká¬ 
val. A vágyak és gondolatok szándékos keresése azért bún, 
mert könnyen cselekedeti bűnre vezethetnek és a lelket erre elő¬ 
készítik Súlyos bűn minden szándékos gyönyörködés szemérmet¬ 
len gondolatban, vágyban, ábrándban, olvasmányban, képben, 
mozi- vagy színdarabban. A beszéd azért és annyiban súlyos, 
mert és amennyiben önmagunkban vagy másban szemermetlen 
gondolatot, vágyat ébreszt. 

A VI. parancs elleni bűnök, amennyiben szándékosak, mindig ha¬ 
lálos bűnök. Nem válik bocsánatossá a bűn azért, mert valaki csak gon¬ 
dolt szemérmetlenséget, vagy csak keveset olvasott szemérmetlen konyv- 

bC>1 a csók lehet a szeretet kifejezése (pl. szüléinkkel szemben). Le¬ 
het az érzések kiáradása, a szív vágyának és szerelmének nyilvanulasa 
és ilyenkor jóleső érzés, szívdobogás kíséri, de még nem nemi gyönyörű¬ 
ség. Ez az úgynevezett érzékies érzéssel járó csók magaban veve 
csak bocsánatos bűn. A nemi gyönyört okozó érzéki csők halálos 
bűn. A merőben csak érzékies csók is halálos bűnné válhat azaltal, hogy 
közéli bűnalkalom lehet a testi gyönyör keresésére. (A csóknál arra is 
tekintettel kell lenni, hogy a férfiakban rendesen gyorsabban ebred tol 
az érzéki gyönyörre irányuló vágy. Már pedig akit igazán szeretun , 
annak nem akarunk alkalmat adni a bűnre. A szerelem akkor tartós, ha 
a férfi a nőt becsüli és tiszteli. A tiszteletet és mélyebb szerelmet azon¬ 
ban csak a tisztaszívűség és a szemérmesség képes felébreszteni a 
férfi-szívben.) 

Házasságban a házastársak között nem bűn az 
érzékiség kielégítése. Hiszen a házasság célja egymás 
segítése és a gyermekek életrehívása mellett az érzékiség meg¬ 
engedett kielégítése is. Súlyos bűn azonban a házasságban minden 
a házastárson kívül másra vonatkozó szándékos érzéki vágy, és 
minden olyan cselekedet, amely kizárja a gyermeket. 

A gyermek a legerősebb összekötő kapocs a szülők között. 
A vele kapcsolatos közös gondok és örömök kovácsolják egybe elva- 
laszthatatlanul az apa és anya életét. 

A természet nemcsak nem ismeri az egykét és mesterséges szu- 
letésszabályozást, hanem előbb vagy utóbb visszaüt, ha önké¬ 
nyesen beleavatkoznak rendjébe. A házasságban a gyermekáldás ellen 
elkövetett bűnök épen a női szervezetben és idegrendszerben bosszuljak 
meg magukat. (Méhrák, idegbajok.) Joggal állapíthatta meg egyik híres 
nőgyógyász-tanárunk: „Az asszonyok nem azoktól a gyermekektől bete¬ 
gek, akiket a világra hoztak, hanem azoktól, akiknek nem adtak életet. 

Az emberi élet kezdete és vége Isten kezében van, mi nem tehetünk 
mást, mint hogy alázatosan elfogadjuk rendelését. „Most még nem aka¬ 
runk gyermeket" — súlyosan bűnös kívánság, ha a szülők bármit tesz¬ 
nek a gyermekáldás ellen. A gyengébb szervezet vagy nehéz 
anyagi helyzet sem jogosít fel senkit, hogy önkényesen meg¬ 
kötözne a teremtő Isten kezét. A nagy emberek és kiváló 

szentek jelentékeny része sokgyermekes és nagyon szegény családokból 
származott. Az anyai hivatás betöltésében nem szabad visszariadnunk 
nehézségektől és küzdelmektől. Isten nem rak ránk nagyobb terhet, mint 
aminőt elbírunk és amekkora szükséges örök üdvösségünk kiérdemlésére. 
A mennyország útja az állapotbeli kötelességek áldozatos teljesítése. 
Ezért mondja Szent Pál apostol: „Az asszony gyermekek szülése 
által fog üdvözülni, ha megmarad a hitben, a szeretetben, a 
szentségben s a józanságban." (1. levele Timóteushoz 2, 15.) 

Katolikus számára csak a házasság szentségének fölvételével kötött 
házasság érvényes és erkölcsileg megengedett. (Lásd a Hittan-ban tavaly 
tanultakat a házasságról.) 


A SZERELEM: ÉLET-TEREMTÖ ERŐ 


Mi hajt vitorla szárnyakat? 
Vér hajt bíborló vágyakat, 
vágy hajt szerelem csónakot, 
csónakban édes csók-magot: 
csók-magban gyermeket. 


Gyermek nélkül hazug, gálád 
a szerelem meg a család, 
gyermek nélkül nincs indulás, 
nincs karácsony, nincs kirándulás, 
s ha van semmit sem ér. 


Gyermek nélkül még a hit 
se bontja ki szárnyait, 
nincs művészet, nincs ihletés, 
nincs tavaszi ébredés 
és nincsenek csodák. 

(Mécs László: Vagyok a magam gyermeke.) 

A HÁZASSÁG ÁLDÁSAI 

Mindazok a javak, melyek miatt maga a házasság jó: a gyer¬ 
mek, a hűség, a szentség. A hűség kizárja a házasságon kívül 
más nővel vagy férfival való érintkezést; a gyermek megköveteli, 
hogy szeretettel fogadják, gyöngéden táplálják és vallásosan ne¬ 
veljék; a szentség megakadályozza a házasság fölbontását és nem 
engedi, hogy az elvált férfi vagy nő, akár a gyermek kedvéért is, 
mással házasságot kössön. íme a házasság egész törvénye, amely 
a természetes termékenységet megnemesíti, a gonosz szabadossá¬ 
got pedig megfékezi. (Szent Ágoston) 

ÁLDOTT GYERMEKEK 

Az emberiség legnagyobbjai többnyire sokgyermekes (és 
gyakran igen szegény) családokból származtak. Shakespearenak 8 
testvére volt, Schiller és Goethe szüleinek utolsó, 7. gyermeke. 
A híres zeneszerzők közül Hándel szüleinek 10., Mozart 8., Schu¬ 
bert 16. gyermeke volt; Bach 12 testvére között a 8-ik. A festők 
közül Memmling 17 testvére közül fr-nak született, Dürernek 18 
testvére volt. A természettudomány úttörői közül például Franklin 
Benjámin 16. gyermeke volt szüleinek, Fraunhofer 10., míg a híres 
elektrotechnikusnak, W. Siemensnek 14 testvére volt. A hadvezé¬ 
rek, államférfiak között a törökverő Savoyai Jenő az 5. gyermek, 
Nagy Figyesnek 14, Napóleonnak 13 testvére volt; a modern ha¬ 
dászat megalapítója, Blücher szüleinek 7-ik gyermeke, épúgy, mint 
Bismarck. 

A szentek legnagyobb része 5-nél többgyermekes családból 
származott. így az újkori szentek közül Sziénai Szent Katalin egy 
gyapjúfestőmester 23. gyermeke, Loyolai Szent Ignác a 13.; Kani- 

sius Szent Péternek 10 testvére volt, De Paul Szent Vince a 6. 
gyermek, Merici Szent Angéla a 8., Bécs apostola, Hofbauer Szent 
Kelemen 12., Vianney Szent János 6., Lisieuxi Szent Terézke a 
család 9. gyermeke. X. Piusnak 9 testvére volt, XIII. Leónak 7. 

Szüleik büszkék lehetnek rájuk Isten és emberek előtt. Milyen 
kár lett volna, ha meg nem születnek! 

SZALÉZI SZENT FERENC A FLÖRTÖLÉSRÖL 
(Filothea III, 18. fejezet: Az érzéki barátkozás.) 

Ha két szepély házasuló szándék nélkül barátkozik könnyel¬ 
műen és felületesen, hihetetlen könnyelműsége és tökéletlensége 
miatt viszonyuk sem barátságnak, sem szeretetnek nem mondható, 
hanem egyszerűen érzékies barátkozásnak. Az ilyen egyéneknek 
szívét bizonyos hiábavaló és esztelen hajlandóság szinte békóban 
tartja; s bár a szeretetnek ez a neme sokszor durva élvezetekké 
fajul, tulajdonképen mégsem ez a főcélja. Sokszor ugyanis évek 
telnek el anélkül, hogy az ilyen balgák a tisztaság ellen tulajdon¬ 
képen vétenének; és szívüket s lelkűket fohászokkal, sóhajokkal, 
ábrándozásokkal és egyéb haszontalanságokkal táplálják, hogy ki¬ 
tűzött céljukhoz közelebb jussanak. 

Az ilyeneknek csak az a szándékuk, hogy bizonyos természe¬ 
tes hajlandóságukat kielégítsék, mely űzi, hajtja őket, hogy sze- 
retetet tanúsítsanak és szeretetben részesüljenek. S mivel meg¬ 
fontolás nélkül követik belső ösztönüket, a legelső kellemesnek 
látszó tárgy lebilincseli őket anélkül, hogy annak igazi értékét 
keresnék; így azután vakon kelepcébe kerülnek, amelyből nem 
tudnak szabadulni. Másokat a hiúság vezeti ebbe; azt képzelik 
ugyanis, hogy nagy dicsőség egy szívet meghódítani. Ezek aztán 
már válogatósak; s főleg olyanokra vadásznak, akiknek meghódí¬ 
tása szinte megtisztelő. Mindezek a barátságok rosszak, esztele¬ 
nek és hiábavalók. Rosszak, mert rendszerint a testiség súlyos bű¬ 
nével végződnek, mert Istentől elragadják a szerető szívet, mely 
egyedül őt illeti meg; esztelenek, mert nincs kellő alapjuk, s a 
józansággal ellenkeznek; hiábavalók, mert sem haszonnal nem 
járnak, sem örömet, sem becsületet nem szereznek. Sőt inkább el¬ 
fecsérelik az időt, veszélyeztetik a becsületet; s az élvezet, me¬ 
lyet lázas kínlódásban vergődő áldozataiknak nyújtanak, csak 
annyiból áll, hogy folytonosan óhajtanak s remélnek valamit, 
anélkül, hogy tudnák mit! 

Az ilyen gyengeelméjűek abban a balga hiedelemben ringa¬ 
tóznak, hogy az efféle szerelmeskedések rendkívüli élvezetet nyúj¬ 
tanak. Pedig mennyire csalódnak! Ahelyett, hogy vágyaik telje¬ 
sülnének, bizalmatlanság, féltékenység, nyugtalanság gyötri őket. 
Nazianzi Szent Gergely nagyon szépen ír az ilyen megtévedt nők¬ 
ről. „Elégedjél meg, ha szépséged férjednek tetszik. Ha azonban 
bájaiddal idegen férfiak tetszésére vadászol, miként a madárnak 
hálót vetnek ki: tudod-e mire vezet ez? Akinek tetszeni akarsz, 
bizonyára tetszeni fog neked is. A tekintetre mosolygás, erre két¬ 
értelmű beszéd következik. Ez a szabadosság végül bűnös bizal¬ 
maskodássá fajul..." Teljesen igaza van a szent püspöknek. Ve¬ 
szedelmes játék a szeretkezés. Aki mást akar foglyul ejteni, fog¬ 
lyul esik maga. Azt mondja a bölcs: ugyan ki szánja a bűvölőt, 
kit a mérges kígyó halálra mart ? És én azt mondom: ó ti vakok 
és esztelenek! Azt hiszitek, a szeretkezésnek lehet parancsolni, 
hogy tetszéstek szerint módosuljon? Ügy játsztok vele, mint a 
kígyóval, végül aztán megmarja szíveteket s minden mérgét be¬ 
léje önti! 

Ó, én Istenem! Mekkora vakság, hogy ily haszontalanságért 
lelkünket, legdrágább kincsünket kockára tesszük! Isten egyebet 
sem kíván tőlünk, mint lelkünket és szeretetünket. 

A diófa sok kárt okoz a vetésben és a szőlőben; hatalmas 
gyökerei fölszívnak minden nedvességet, nagy lombja fölfogja a 
levegőt és a napsugarat, gyümölcse odacsábítja a járókelőket, kik 
aztán egész környezetét tönkre teszik. Ilyen az érzékies barátko- 
zás. Hatalmába ejti a lelket, kimeríti erőit úgy, hogy a vallás gya¬ 
korlására szinte képtelen. Elhomályosítja az értelmet számtalan bo¬ 
tor képzettel, a mulatságok és szórakozások gondolatával, hogy a 
kegyelem világára többé nem is figyel; annyi kísértéssel, nyugta¬ 
lansággal, féltékenységgel és üdvösségünkre hátrányos rossz gon¬ 
dolattal jár, hogy mérhetetlen kárt okoz lelkűnkben. Nemcsak a 
mennyei dolgok szeretetétől, hanem Isten félelmétől is megfoszt 
bennünket; elgyöngíti lelkünket, beszennyezi jónevünket, midőn a 
szívnek élvezetet látszik nyújtani, valósággal veszedelmes pestise 
annak. 

ÖSZTÖN ÉS SZERELEM 

(Szalézi Szent Ferenc: Filothea III, 17. fejezetéből.) 

A testi ösztönök kielégítése s az érzéki élvezetek közössége 
annyira állatias vonás, hogy azon igazi barátság nem épülhet föl; 
s ha a házasélet csak ennyiből állna, akkor nem volna barátságnak 
mondható. Mivel azonban a házasság az életnek, a javaknak, a 
hajlandóságoknak, a kölcsönös segítésnek teljes közössége és 
azonfelül a törhetetlen hűség pecsétje van rajta: méltán mond¬ 
hatjuk szent és igazi barátságnak. Az a barátság, mely közös ér¬ 
zéki élvezeteken, vagy bizonyos üres és jelentéktelen előnyökön 
nyugszik, annyira tökéletlen, hogy a barátság nevét nem érdemli 
meg. Érzéki élvezetnek itt azt nevezem, mely közvetlenül és első¬ 
sorban a külső érzékeken alapszik; ilyenek, ha valamely szép 
egyént látok, kellemes éneket hallok, kellemes társaságot élvezek 
és hasonlók, üres és jelentéktelen előnyök alatt olyan veleszüle¬ 
tett vagy szerzett ügyességet, tulajdonságot értek, melyet a 
gyengeeszűek nagy tökéletességnek tartanak. Ó, hány fiatal leány, 
asszony, hány fiatal ember mondja egészen komolyan: „Ez aztán 
pompás ember! Jól táncol, minden játékot ért, szépen énekel, jó¬ 
ízléssel öltözködik, mindig jókedvű, élénken és vonzóan társalog." 
Micsoda ítélet ez! így ítélik meg egymást a vásári komédiások; s 
aki közöttük legbolondabb, azt mondják a legtökéletesebb 
embernek. 

Mivel’ mindez az érzékeken alapszik, a rajtuk nyugvó barátság 
is érzéki... Az ilyen barátság gyorsan el is múlik, eltűnik, mint 
a napsugáron a hó. 

A TISZTASÁG MEGŐRZÉSÉNEK ESZKÖZEI 


„Boldogok a tisztaszívűek, mert ők meglátják Istent." 
Csak a tisztaszívűek látják meg Istent: „Értsétek és jegyezzétek 
meg magatoknak, hogy paráznának vagy tisztátalannak... nincs 
öröksége Krisztus és az Isten országában." (Ef. 5, 5.) 

A test a lélek temploma, azért tisztán kell megőriznünk. 
„Nem tudjátok-e, hogy az Istennek temploma vagytok, és az Isten 
Lelke lakik bennetek? Azt pedig, aki az Isten templomát meg¬ 
rontja, megrontja az Isten. Mert az Isten temploma szent, ti vagy¬ 
tok az." (Korinthusiakhoz írt első levél 3, 16 sköv.) 

A természetet és a természet Teremtőjét nem lehet rászedni. 
Aki meg nem engedett érzéki élvezetet keres, nemcsak bűnt 
követ el, hanem saját lelkét és testét is tönkreteszi. A hato¬ 
dik parancs ellen elkövetett bűnök kiirtják a lélekből a szép 
és jó iránti érzéket és vágyat s megfosztanak a lélek 
derűjétől. Lelkiismeretfurdalást is okoznak, később pedig a lelki¬ 
ismeret eltompulásával a lélek eldurvulását idézik elő és önzésre, 
hitközömbösségre, sőt cinizmusra és hitetlenségre vezetnek. A 
testi egészséget is megrontják az érzéki bűnök: 
idegesség, vérbaj, női betegségek jelzik a szabadjára engedett 
ösztön pusztító útját. Szodoma és Gomorra szörnyű pusztulása 
mutatják Isten utálatát és haragját a testi bűnökkel 
szemben. Az örök pokol testi kínjai örökké égetik azokat, akik 
testükben kerestek bűnös gyönyört. Ezzel szemben a szűztisztaság 
az egészséges lelkiéletnek és az utódok egészségének forrása. A 
szerelem és házasság tartós boldogságát is tisztaszívűséggel, ön¬ 
megtagadó leányélettel lehet bizonyos fokig kiimádkozni. 

A tisztaság megőrzése lehetséges, ha 

1. Gyakran járulunk szentáldozáshoz, különösen érzéki 
kísértések idején. A szentáldozás a leghatékonyabb ellenméreg az 
érzékiség ellen. Az Űr Jézus tiszta teste és lelke megtisztítja 
gyarló testünket és lelkünket az érzéki vágyaktól s erőt ad azok 
megfékezésére. Mindenkinek annyiszor kell áldoznia, hogy súlyos 
bűn nélkül tudjon és akarjon élni. „Aki eszi az én testemet, én- 
bennem marad és én őbenne." 

2. A szűztisztaság megőrzése lehetséges, ha kerüljük a 
bűnre vezető közeli alkalmakat, a szemérmetlen ol¬ 
vasmányt, színházat, mozit, érzéki táncolást, flörtölést. Nem sza¬ 
bad idő előtt (a házasság előtt) fölkelteni a nemi ösztönt és vét¬ 
kes könnyelműséggel magunkat súlyos kísértéseknek kitennünk. 
Nem a tisztaság megőrzése tesz idegessé, hanem a kísértésekkel 
való kacérkodás. 

3. Meg tudja őrizni a tisztaságot, aki nem mindig azt 
teszi, ami testének jól esik. Az elkényeztetett test 
egyre követelődzőbbé válik, míg az önmegtagadásokkal en¬ 
gedelmességre szoktatott test könnyen meghajlik a lélek parancsa 


8 Endrefalvy: Erkölcstan 

előtt. Nem hiába írja egy kiváló nevelő, hogy aki 12 éves korában 
meg tudta fékezni torkosságát, kényelemszeretetét és kíváncsisá¬ 
gát, az 16 éves korában is könnyűszerrel legyőzi az érzéki kísérté¬ 
seket. 

4. Kézben kell tartani szívünket, nem szabad érzéseinket 
és képzeletünket szabadjára engednünk. Sohase 
foglalkozzunk szándékosan érzékies ábrándokkal. Az ösztön alszik 
bennünk, ha idő előtt (a házasság előtt) fölébresztjük, magunknak 
szerzünk nehéz kísértéseket, fölborítjuk lelkünk harmóniáját. 

5. Az egészségtelen életmód, a nagyvárosi élet idegfeszült¬ 
sége, öröklött terheltség idő előtt fölébresztheti a nemi ösztönt. 
Ezért igyekezzünk egészségesen élni, korán feküdni és föl¬ 
kelni, eleget mozogni (házimunka, sport, kirándulás) és tartóz¬ 
kodjunk az idegizgató szeszesitaloktól és dohányzástól. Az erős 
szellemi munka által előidézett idegfeszültség is érzéki kísértések 
forrásaivá válhat, tehát aki állandóan szellemi munkával foglalko¬ 
zik, ellensúlyozza időnkint a szabad természetbe való kirándulás¬ 
sal, sétával, házimunkával, sporttal. Ha mégis fölébred valakiben 
az érzékiség, kísértések idején változtasson foglalkozást, 
igyekezzék gondolatait elfoglalni, testét fizikai munkával vagy 
sportokkal kifárasztani. Erős kísértések idején célravezető szokott 
lenni valamilyen nagyobb testi önmegtagadás is, mert megújítja 
az Űr Jézus iránt való szeretetünket, eltereli figyelmünket a kí¬ 
sértéstől és leköti erőinket. 

A szeméremérzet az állapotbeli tisztaság őrzője. Olyan, mint 
a gyümölcsön a leheletnyi-vékony finom viaszréteg, mely megóvja az 
esőtől, fagytól, rothadástól. A szeméremérzet a lélek hamvassága. Nem¬ 
csak megvédi a lelket a bűntől, hanem csodálatos szépséget is ad a lé¬ 
leknek és a külsőnek egyaránt. 

O, QUAM PULCHRA EST CASTA GENERATIO ... 

Be szép a tiszta nemzedék dicsőségében 

Mert halhatatlan az emlékezete 

Mivel ismeretes Isten és az ember előtt. 

Ha jelen van: utánozzák, 

Ha távozott, visszakívánják, 

És koszorúval a fején győztesen vonul fel az örökkévalóságban 
Miután elnyerte a szeplőtelen viadalok jutalmát. 

(Bölcsesség könyve 4, 1—2.) 


A TISZTASÁG MEGŐRZÉSÉNEK NAGY ESZKÖZE 

Mondják, hogy Mithridates, Pontus királya oly orvosságot 
talált föl, mellyel biztosítani tudta magát a megmérgezés ellen és 
és melynek használatával természete oly erős lett, hogy mikor 
utóbb meg akarta magát mérgezni, hogy a rómaiak kezébe ne es¬ 
sék, azt semmiképen sem vihette végbe. így rendelte Krisztus 
Urunk az Oltáriszentséget, hogy aki abból eszik, örökké meg ne 
haljon. Ez okért, aki azt sokszor és áhítatosan veszi magához, úgy 
megerősíti lelkének erejét és egészségét, hogy a gonosz kívánság 
halálos mérge nem képes lelkének ártani. Nem, nem lehet, hogy 
aki az élet eledelével él, a vétek halálával meghaljon. A leggyön¬ 
gébb és hamar romlásnak induló gyümölcsök kevés mézzel vagy 
cukorral esztendőkön át épségben tarthatók; kell-e csodálkoznunk, 
hogy minden gyarlósága mellett a bűntől megőriztetik lelkünk, ha 
Jézus Krisztus erejétől és édességétől át van hatva ? (Szalézi Szt. 
Ferenc, F i 1 o t h e a, II. rész, 20. fej.) 


A KÍSÉRTÉSEK LEGYŐZÉSE 

A keleti mese szerint egy királyhoz beállított egyik alatt¬ 
valója azzal a kérdéssel, hogyan lehet ellentállni egy nehéz kí¬ 
sértésnek? 

A király megparancsolta neki, vegyen kezébe egy olajjal telt 
edényt és menjen vele végig a városon. De ha egy csepp olajat 
elcsurgat, halálnak halálával hal. 

Az ember elindult, háta mögött két alabárdos kísérte kivont 
karddal, minden pillanatban készen, hogy lecsapjon rá. ünnepnap 
volt, az egész város nyüzsgött az utcákon, melyeket a vásárosok 
és mutatványosok zaja tett hangossá. 

Az ember végigment a városon és szerencsésen hazaért, anél¬ 
kül, hogy egy csepp olajat kicseppentett volna. 

„Mi újság a városban?" — kérdi a király. „Nem tudom" — 
válaszolt az ember. „Mit láttál?" — kérdi a király. „Nem láttam 
semmit" — válaszolt az ember. „Hogyan lehetséges ez? — foly¬ 
tatja a király. „Ki merne nézgelődni ott, ahol az élet veszélyben 
van ? — feleié az ember. — Mindig csak az edényt néztem, az 
olajat és minden erőmet összeszedtem, hogy el ne cseppenjen." 
„Derék dolog" — válaszolt a király „most már tudod, hogyan le¬ 
het legyőzni az erős kísértést. Ha majd kísértéseidben olyan erővel 
gondolsz Istenre, mint amilyen erővel az olajos edényre gondoltál, 
hogy rajta kívül semmit se láss — akkor legyőzöd a kísértéseidet." 

(Hetényi: Krisztus világossága, 101. old.) 


\ 

A MAGÁNTULAJDON JELENTŐSÉGE 

(Isten VII. parancsolata.) 

1. A magántulajdon szerzése a legmélyebb em¬ 
beri ösztönök és törekvések egyike. Magában az 
emberi természetben gyökerezik a magántulajdon elve. Isten ol¬ 
totta ezt az elvet az emberi természetbe és erkölcsileg szentesí¬ 
tette a 7. parancsolattal, mely tiltó formában kötelez mások tu¬ 
lajdonjogának tiszteletbentartására. 

Az igazságosság is követeli a magántulajdont. 
Nem vagyunk egyformák szorgalom, tehetség, műveltség tekinte¬ 
tében és az igazság azt kívánja, hogy aki értékesebb munkát vé¬ 
gez, vagy többet dolgozik, az munkájáért többet is kapjon a világ 
anyagi javaiból, mint a kevésbbé szorgalmas, kevesebb erőt ki¬ 
fejtő vagy a többiek szempontjából kevesebbet érő munka 
végzője. 

Mindenkinek joga van megszerezni azt, ami a sajátmaga és 
családja fenntartásához szükséges. Sőt joga van a szükséges javakat bi¬ 
zonyos időre előre biztosítani magának és családjának, fölkészülni a 
sors viszontagságaival szemben. 

A magántulajdon egyúttal elősegítője a kultúra, tudomány és nemzeti 
élet haladásának. A tulajdon szerzésének vágya erőteljesen sar¬ 
kalja az embert nagyobb munka kifejtésére és újabb eredmények el¬ 
érésére. A magántulajdonnak tehát megvan a maga gondviselésszerű 
szerepe és értelme a földi életben. 

A magántulajdon azonban nem korlátlan. Mindazt, amit 
Istentől kaptunk, csak használatra kaptuk. Végeredmény¬ 
ben mindennek birtokosa Isten és mi csak sáfárai va¬ 
gyunk a földi javaknak. A legfőbb Tulajdonosnak, Istennek szá¬ 
mot kell adnunk arról, hogyan használtuk föl az anyagi javakat 
önmagunk és felebarátaink javára és örök üdvösségünk elérésére. 
Ebből következik, hogy a magántulajdon használata mindig alá 
van vetve az erkölcsi elveknek és a közjónak. 

A közösség (az állam) nem szüntetheti meg a magántulajdont, mert 
megszüntetésével szembehelyezkednék Istennel és a természet rend¬ 
jével, azonban szükség esetén joga van annak használatát szabályozni 
és esetleg meg is szorítani a közjó javára. 

2. Kötelességünk arra törekedni, hogy annyit keressünk, 
amennyi magunk és családunk megélhetéséhez szükséges. Ezen¬ 
felül szabad a szükségesnél többet is keresnünk, vagyont gyűj¬ 
tenünk. A vagyongyűjtés azért megengedett, mert a nyomor 
sok bűn forrása és így aki vagyont szerez, megmenti magát a nyo¬ 
mor kísértéseitől. Függetlenebb, szabadon követheti lelkiismeretét 
és szabadabban érvényesítheti a társadalomban erkölcsi meggyő¬ 
ződését. A vagyonnal egyúttal eszközt szerez a maga kiművelésé¬ 
hez és az élet javainak élvezésére. Mindez nem bűn, hanem erköl¬ 
csileg jó vagy legalább is közömbös, tehát a vagyongyűjtés min¬ 
denképen megengedett dolog. 

A vagyonszerzés vágya egyúttal a kultúra haladásának is 
egyik rugója. A magántulajdon nélkül elmaradnának a tudományos ku¬ 
tatások, nagy áldozatot követelő befektetések, az egyén erőfeszítései. 
„A tulajdon nagyszerű intézmény, neki köszönhetjük tudományunkat, 
iparunkat, kereskedelmüpket, művelődésünket, sőt mindazt, ami a Csen¬ 
des-óceán tetovált vadjaitól megkülönböztet." (Macaulay.) 

3. A magántulajdonnak, és a vagyonnak is megvannak a maga 
veszedelmei. Ha a magántulajdon szerzése az erkölcsi elvek, 
a kötelező felebaráti szeretet és a mértékletesség félredobasaval 
történik, súlyos kárt okoz a lélekben, számos bűn forrásává válik 
és veszélyezteti a közjót. Akinek a pénz és az anyagi javak vál 
nak istenévé, nem szolgál az igaz Istennek. Ezért mondja az Ur 
Jézus a hegyi beszédben: „Senki két úrnak nem szolgálhat, nem 
szolgálhattok Istennek és a mammonnak." A marximon (— pénz, 
gazdagság) hajhászói, az aranyborjú imádói modern pogányságuk¬ 
ban kiölik saját lelkűkből az idealizmust, megfosztják magukat a 
lelkiismeret nyugalmától és békéjétől. Azzal, hogy pénz- és ha¬ 
talmi őrületükben kíméletlenül kihasználják és legázolják ember¬ 
társaikat, legsúlyosabban vétenek a közjó ellen és eljátsszák örök 
üdvösségüket. A gazdagság könnyen önzővé, elpuhulttá, élve¬ 
zetkeresővé és önteltté tehet, ezért mondja az Űr Jézus Krisztus: 
„Nehéz a gazdagnak bejutni a mennyek országába. 
Könnyebb a tevének a tű fokán átmenni, mint a gazdagnak be¬ 
menni a mennyek országába." (Máté 19, 23. sköv.) Nehéz a gaz¬ 
dagnak üdvözülni, de nem lehetetlen, mert Isten kegyelmével a 
gazdag is lelke javára és mások segítésére használhatja gazdagsá¬ 
gát és ezzel a földi javakat örök érdemekre válthatja. 

Az államnak kötelessége a közjó érdekében megakadályozni, hogy 
egyesek erkölcstelenül, mások kizsákmányolásával és munka nélkül 
vagyont gyűjtsenek maguknak. Kötelessége elejét venni annak hogy a 
vagyonosok kihasználják a szegények szorult helyzetet es abból ígazsag- 
talanul még nagyobb vagyont szerezzenek. A korlátlan gazdasági sza¬ 
badverseny (gazdasági liberalizmus) erkölcstelen, mert az 
, aki bírja, marja" elvén alapul és a szabadság jelszava alatt az erősebb 
kíméletlen uralmára vezet. Ugyancsak az állam kötelessége, hogy a köz¬ 
terheket arányosan ossza el és azokra rójon nagyobb részt, akik köny- 
nyebben viselik a terheket. (Progresszív adózás.) 

4. A magántulajdon elvét tagadja a kommunizmus. A francia 
forradalom óta bukkant fel a kötelező vagyonközösség gondolata, me¬ 
lyet különböző társadalom- és gazdaság bölcselők alapján a német zsidó 
Marx Károly fejlesztett szélsőséges gazdasági és társadalmi rend¬ 
szerré. A kommunizmus alapja a teljes anyagéi vűség. (Matériái®- 
mus.) Szerinte a történelem egyetlen rugója a kenyérért folyó harc. Kez¬ 
detben minden közös volt és amióta magántulajdon van, azóta va*. 
a nyomor is. Ez téves, mert kezdetben a föld senkié sem volt és elő¬ 
ször családok foglalták azt el. Ezzel kezdődött a magántulajdon. A 
család előbb volt, mint a törzs vagy az állam s így előbb is szerzett 
tulajdont annál. 

A nyomornak nőm a magántulajdon az oka, hanem a magántulajdon- 
nal való visszaélés, a tulajdonnak az erkölcsi elvek és a közösség érdekei, 

(a felebaráti szeretet parancsának) sutbavetésével való használata. 
Azonban ahogyan a magántulajdon egyoldalú túltengése, a kapitalizmus, 
elnyomhatja az egyéneket, a kommunizmus is, megvalósítása esetén az 
egyen es a dolgozók igazi érdekei ellen való. Mert: 

a) A kommunizmus csak erőszakkal, kény- 
szerrei és nagy igazságtalanságokkal volna ke¬ 
resztülvihető. Az emberek nem egyformák és a magántulajdon 
nemcsak szerzett jogokban, hanem mélyen az emberi természet¬ 
ben is gyökerezik, b) A kommunizmus a közösségnek ártana 
a legtöbbet, mert a közvagyont az emberek sohasem kezelik olyan 
lelkiismeretességgel és szorgalommal, mint az egyéni vagyont 
Tehat a nemzeti vagyon nem szaporodnék, hanem csökkenne. 

c) Azonfelül a kommunizmust csak állandó megfélemlítéssel lehet 
fönntartani, mert ellenkezik az emberi természettel, 
meiy egyéni tulajdonra vágyik, és ellenkezik az igazságos¬ 
sággal, mely azt kívánja, hogy aki értékesebb vagy nagyobb 
munkát végez, nagyobb mértékben részesüljön a földi javakból. 

d) Mivel csak megfélemlítéssel tartható fönn, előbb-utóbb átalakul 
önkényuralmon alapuló állami kapitalizmussá. Ebben az 
egyén és a család jogait teljesen elnyomja az állam erőszakos túl¬ 
tengése. A liberális kapitalizmus és a tőke uralma helyébe tehát 
megint nem a munka és a dolgozók jogai lépnek, hanem az állami 
kapitalizmus és önkényuralom. 

5. A szociális kérdés igazi megoldására mutat rá XIII. Leó 
pápa Rerum novarum és XI. Pius Quadragesimo anno 
kezdetű körlevele. A két nagy pápa útmutatása szerint az egész¬ 
séges erkölcsi és gazdasági rend két szélsőség között épül. Az 
egyik véglet a kommunizmus, mely meg akarja szüntetni a 
magántulajdont és csak a munka értékét ismeri el. A másik a 
kapitalizmus (szélsőséges gazdasági liberalizmus), mely egye¬ 
dül a pénz (tőke) értékét és jogait ismeri. Pedig a valóságban 
a magántulajdon épúgy szentesített alapja az ember földi 
boldogulásának, mint a munka. A munkának is megvan a 
maga értéke. A munkaadó, aki kevesebbet fizet a munkás¬ 
nak, mint amennyit munkája megér, épúgy vétkezik, mint a tolvaj, 
aki kárt tesz a magántulajdonban. Az egészséges társadalmi és 
gazdasági rend a magántulajdon és a munka értékének egyensú¬ 
lyán épül. Sem a magántulajdont nem lehet megszűntetni, sem a 
munka értékét és jogát nem lehet büntetlenül háttérbe szorítani 
az erkölcsi rend felborítása, a gazdasági és társadalmi rend veszé¬ 
lyeztetése nélkül. A tőkések és munkások földi boldogulását, a 
közjólétet nem az osztályharc biztosítja, hanem a külön¬ 
böző társadalmi osztályok együttműködése és jogaik tisztelet¬ 
ben tartása. (Hivatásrendekre épülő társadalom.) A társadalmi és 
gazdasági bajokat nem a forradalom vagy az állami mindenható¬ 
ság oldja meg, hanem a természetes fejlődés, a tőke és a dol¬ 
gozók érdekeinek összehangolása. 

A MUNKA JOGA ÉS KÖTELESSÉGE 

,.Arcod verejtékével eszed kenyered." 

Mindenkinek joga van dolgozni, hogy a megélhetéséhez szükséges 
javakat megszerezze. Az isteni parancs mindenkinek szól: „hajtsátok 
uralmatok alá a földet", tehát senkit sem lehet a munka jogából kire- 
keszteni. Az emberben kiirthatatlanul benne él az alkotás és tevékenység 
vágya, a javak megőrzésének és gyarapításának ösztöne. 

A munka a legnagyobb áldások egyike, mert eredménye öröm¬ 
mel tölti el az embert. Ettől az örömtől önhibáján kívül senkit sem sza¬ 
bad megfosztani. A munka által fejlődnek képességeink. A munka leköti 
erőnket és figyelmünket, tehát megóv a kísértésektől. A tétlenség és 
unalom számos kísértés forrása, az érzékiség, önzés, lomhaság és élet- 
untság melegágya. 

A munka egyúttal az életfenntartás eszköze. Ezért a 
közösségnek (államnak) kötelessége a munkaalkalmak igazságos elosz¬ 
tása, hogy mindenki munkához jusson. Legelsősorban azoknak van joguk 
dolgozni, akiknek családjukról is gondoskodniok kell, ipásodsorban, akik 
számára a munka megélhetésük egyetlen forrása. A nő természetes helye 
a családban van, azért kívánatos, hogy a férfi annyit keressen, amennyi¬ 
ből családját el tudja tartani. A gyermekek számával arányosan emel¬ 
kedő családi bér azért igazságos, mert a családfenntartó napi munkáján 
felül még a közösségnek is hasznos tagokat nevel. Helytelen, ha nők 
csak függetlenségi vágyból, a házimunkától való irtózástól vagy több 
szórakozás, fényűzőbb öltözködés biztosításáért mennek dolgozni. Mert 
egyrészt a dolgozó nő sok erkölcsi kísértésnek van kitéve, amitől a csa¬ 
ládi élet megvédi, másrészt elveszik a munkaalkalmat olyanok elől, akik 
arra valóban rászorulnak. Azok a nők azonban, akik parancsoló szükség¬ 
ből (családjuk vagy önmaguk fenntartására) vállalnak munkát, minden¬ 
képen megérdemlik, hogy munkájuk díjazása a végzett teljesítmény és nem 
nemük) szerint történjék. Súlyos igazságtalanság, ha ugyanolyan meny- 
nyiségű és minőségű munkáért jelentékenyen kevesebbet fizetnek a 
női munkaerőknek, mint a férfiaknak. 

De éppen a munka áldásos és szükséges voltából következik, 
hogy mindenkinek kötelessége is dolgozni. A Szentírás világosan 
kimondja: „Aki nem akar dolgozni, ne is egyék." (2. 
Tessz. 3, 10.) Az Űr Jézus egész földi életében dolgozott: kora¬ 
gyermekéveitől 30 éves koráig az ácsműhelyben magasztosította 
föl a testi munkát és hároméves nyilvános működésének fáradsá¬ 
gos munkájával a szellemi munkát. Krisztus Urunk méltán mond¬ 
hatta magáról: „Az én Atyám mindezideig munkálkodik, én is 
munkálkodom.'* (János 5, 17.) A mennyei Atyának és szent Fiának 
példáját mindannyiunknak követnünk kell. 

Nemcsak a szegényeknek, hanem a gazdagoknak is köteles¬ 
ségük dolgozni. Még akit a megélhetés nem is kényszerít rá, an¬ 
nak is kötelessége munkával elfoglalnia magát, hogy tétlensége 
ne váljon számára kísértések és bűnök forrásává és föl ne szítsa a 
szegényebbek elégedetlenségét. A kényszerből dolgozók és egy¬ 
hangú vagy nehéz munkát végzők számára nagy megnyugvás, ha 
látják, hogy olyanok is dolgoznak, akik nincsenek rászorulva. 

(Hogyan dolgozzunk?) 1. Lelkiismeretesen. 
Minden munka, amit végzünk, tökéletesebbé vagy tökéletlenebbé 
teszi lelkünket, aszerint hogy jól vagy rosszul végeztük-e. A 
munka stílusa visszahat ránk, minden munkánkkal egy-egy szép 
vagy csúnya vonást véstünk természetünkbe és magatartásunkba. 
Ne felejtsük el, hogy Isten számára dolgozunk! Ha nem is ellen¬ 
őrzik munkánkat vagy nem is értékelik kellően, a mennyei Atya 
leméri azt igazi értéke szerint. 

Az emberi közösség is elvárhatja tőlünk a lelkiismeretes 
munkát. A vállalt munka megbízhatóságán alapszik a közjóiét és 
az emberek egymás iránt való bizalma. A lelkiismeretlenül vég¬ 
zett, elsietett és elnagyolt munka nagy bajt okozhat. Járványok 
terjedése, közlekedési szerencsétlenségek mutatják a lelkiismeret¬ 
lenül végzett munka szörnyű következményeit. Szerencsétlenül 
járt kisgyermekek tragédiája hirdeti sokszor az anya felületessé¬ 
gének szörnyű eredményét. 

2. Annyit és úgy kell dolgoznunk, amint képe¬ 
sek vagyunk. Mindenki annyira van kötelezve, amennyi 
tehetséget kapott Istentől. A gyenge fizikumú és beteges ember 
kevesebbet köteles dolgozni, mint az egészséges. 

A testi munkát és az egyhangú munkát is lehet lélekkel 
és jókedvűen végezni, ha meggondoljuk, hogy erre a munkára is 
milyen nagy szükség van. Nincs jelentéktelen munka, csak jelen¬ 
téktelen ember van: aki lelkiismeretlenül, felületesen végzi mun¬ 
káját. Éppen a házimunka elvégzése kerül sok szeretetbe és 
áldozatba, de ez az áldozatos szeretet teszi lehetővé, hogy a család 
többi tagja kifejtse képességeit az élet harcában és alkotó mun¬ 
kával vigye előre a világot. 

A legegyszerűbb munkát is lehet Istenért végezni. Minden 
munkánk örök értéket nyer, ha a kegyelem állapotában vagyunk 
és Isten kedvéért igyekszünk azt jól elvégezni. 


TEHETSÉGEINK FÖLHASZNÁLÁSA 

„Mert úgy van, mint mikor egy ember idegenbe menendő, 
előhívá szolgáit, és átadá nekik vagyonát. És egyiknek adott öt 
talentumot, másiknak kettőt, harmadiknak pedig egyet, kinek- 
kinek a maga tehetsége szerint, és azonnal elutazék. Elmenvén 
pedig, aki öt talentumot kapott, dolgozzék vele, és más ötöt nyere. 
Hasonlóképen az is, aki kettőt kapott, más kettőt szerze. Aki pe- 
dig egyet kapott, elmenvén, földbe ásá és elrejté ura pénzét. Sok 
idő múlva, pedig megjőve ama szolgák ura, és számadást tarta 
velük. És előjővén az, aki öt talentumot kapott vala, másik öt ta¬ 
lentumot hoza, mondván: Uram! öt talentumot adtál nekem, ime 
másik öt talentumot nyertem rajta. Mondá neki ura: Jól van, de- 

rék és hű szolgám; mivelhogy a kevésben hű voltál, sokat bízok 
rád; menj be urad örömébe. Eljőve pedig az is, aki két talentu¬ 
mot kapott, és mondá: Uram! két talentumot adtál nekem, ime 
más kettőt nyertem. Mondá neki ura: Jól van, derék és hű szol¬ 
gám; mivelhogy a kevésben hű voltál, sokat bízok rád; menj be 
urad örömébe. Azután előjővén az is, ki egy talentumot kapott, 
mondá: Uram! tudom, hogy kemény ember vagy, aratsz, ahol nem 
vetettél, és gyüjtesz, ahol nem szórtál; félvén tehát, elmentem és 
talentumodat a földbe rejtettem ; ime itt van, ami a tied. Felelvén 
pedig ura, mondá neki: Gonosz és rest szolga! tudtad, hogy aratok, 
ahol nem vetettem, és gyűjtök, ahol nem szórtam; azért kölcsön 
kellett volna adnod pénzemet a pénzváltóknak, hogy én megjővén, 
kamatostul kaptam volna vissza a magamét. Vegyétek el tehát 
tőle a talentumot, és adjátok annak, akinek tíz talentuma vagyon! 
Mert mindannak, akinek vagyon, adatik és bővelkedni fog; attól 
pedig, akinek nincsen, amije lenni látszik is, elvétetik tőle. A 
haszontalan szolgát meg vessétek ki a külső sötétségre, ott lészen 
sírás és fogak csikorgatása." (Máté: 25, 14—30.) 

KÖTELESSÉGEINK 

MÁSOK TULAJDONÁVAL SZEMBEN 


1. Isten hetedik parancsa: „Ne lopj!" Ez a parancs kötelessé¬ 
günkké teszi, hogy tiszteletben tartsuk mások tulajdonát s ne te¬ 
gyünk kárt más vagyonában. Tehát bűn: 

1. Minden szándékos kártevés, más vagyonának szándékos 
megrongálása bosszúból vagy meggondolatlanságból. (Bútorok 
rongálása, más ruhájának elhordása. Gyújtogatás.) Amennyiben 
a longálás súlyos kárt okoz, halálos bűn. Ha bosszúból történik, 
bűn, nemcsak a hetedik parancsolat, hanem a kötelező felebaráti 
szeretet ellen is. A bosszúból okozott esztelen kártevés egyike a 
legszörnyűbb eltévelyedéseknek, a „rombolás Fejedelmének" 
(a gonosz léleknek) diadala. (Szabotázs.) 

2. A lopás eltulajdonítása annak, ami másé, tulajdonosának 
tudta és beleegyezése nélkül. Lopásnak számít az is, ha a gyermek 
szüleinek, a házastárs hitvestársának tudta nélkül és akarata el¬ 
lenére eltulajdonít valamit annak vagyonából. A lopás egyik faj¬ 
tája a sikkasztás, ha valaki abból tulajdonít el valamit, amit keze¬ 
lésére bíztak. (Pénztárosnő, tisztviselőnő, varrónő a rábízott pénz¬ 
ből, anyagból.) 

3. A csalás. Ezt az követi el, aki adás-vételnél saját hasznára 
megkárosítja a vevőt, akár hamis súllyal, pénzzel, akár az eladott 
áru lényeges hibájának elhallgatásával. Az is csalás, ha valaki 
számlát, okiratot vagy váltót hamisít, hogy ezáltal anyagi előny¬ 
höz jusson, vagy hamis csődöt jelent be, mert hitelezőit olcsóbban 
akarja kielégíteni. A megvesztegetés szintén a csalás egyik 
módja. 

4. Az uzsora, mikor valaki más szorult helyzetét kihasználja 
a maga jogtalan gazdagodására. Uzsorával vétkezik a hitelező, aki 
megszorult adósától túlságosan magas kamatot követel; a munka¬ 
adó, aki a munkásnak jóval kevesebb bért ad, mint amennyit 
annak munkája megér, vagy női munkaerővel végezteti olcsóbb 
bérért ugyanazt a munkát; a munkás, ha hirtelen sürgőssé vált 
munkájáért, anélkül, hogy az nagyobb áldozatába kerülne, a ren¬ 
desnél sokkal magasabb bért követel. Az uzsora legelvetemültebb 
fajtája, mikor nagy közszükség esetén egyesek mások nyomorából 
akarnak meggazdagodni közszükségleti cikkek felhalmozásával és 
rendkívüli haszonnal való továbbadásával. 

Mindezek a bűnök általában akkor számítanak halálos bűn¬ 
nek, ha az okozott kár a károsultat egy napi megélhetésé¬ 
nek megfelelő összegtől fosztja meg. (Amennyiben a károsult 
igen gazdag, akkor csak ennek 10—20szorosa számít halálos bűn¬ 
nek.) — A sorozatos kisebb lopások súlyos bűnné válhatnak a 
nagyobb összeg megszerzésére irányuló rossz szándék folytán. 

2. Az erkölcstan egyik alapelve: rés clamat ad dominum 
— a tárgy tulajdonosához kívánkozik. Ebből következik, hogy ha 

idegen tárgy van nálunk, azt vissza kell adnunk, ha kárt okoz¬ 
tunk, kötelességünk az okozott kárt megtéríteni: 

1. Kötelességünk adósságainkat megfizetnünk és a kölcsön¬ 
vett dolgot visszaadni. A kereskedőnek, iparosnak sokszor verej- 
tékes munkája tapad az áruhoz. Tehát önző, durva lelkületre és 
az úri gondolkodásmód hiányára vall, ha valaki nem fizeti meg 
idejében adósságát, vagy könnyelműen annyi adósságot csinál, 
amennyit nem tud kifizetni. A kölcsönkapott könyvek visszaadá¬ 
sában nyilvánuló lelkiismeretesség és pontosság szintén a megbíz¬ 
hatóság és úri gondolkodásmód egyik próbája. 

2. A talált tárgyat vissza kell adnunk gazdájának, amennyiben 
az lehetséges. Aki kisebb értékű dolgot talál és nem tudja, hogy 
kié, megtarthatja magának. Nagyobb értékű tárgynál (ékszer, 
pénz, stb.) kötelességünk a rendőrségen bejelentést tenni, mivel 
valószínű, hogy tulajdonosa ott keresi. (A becsületes megtaláló¬ 
nak azonban joga van a törvény által is biztosított jutalomra, ha 
pedig a tulajdonos egy éven belül nem jelentkezik, a talált tárgy 
jogosan az övé.) 

3. A szándékosan okozott kárt meg kell térítenünk. Isten sem 
bocsájt meg annak, aki nem hajlandó a kárt megtéríteni. Ameny- 
nyiben a kár megtérítése lehetetlenné vált vagy nagy nehézségbe 
ütközik, tapasztalt gyóntatótói kell tanácsot kérnünk. 

Csak az köteles 1 el k i i s m e r e tb e n a kár jóvátéte¬ 
lére aki szándékosan okozott kárt. Azonban az allami tör¬ 
vények (a közjó érdekében) sokszor a nem szándékosan okozott kar 
megtérítésére is kötelezhetnek. 

Annak vagyunk kötelesek a kárt megtéríteni, akinek okoztuk, vagy 
törvényes örökösének. Csak akkor, ha a tulajdonosnak, vagy örökösei¬ 
nek nem lehet megtéríteni a kárt, szabad a kártérítési összeget a szegé¬ 
nyeknek adnunk és így eleget tennünk kötelességünknek. 

Nemcsak az elvett jószágot kell visszaadni, hanem az eltulajdonítás 
folytán keletkezett kárt is meg kell térítenünk. 

A kárt minél előbb meg kell téríteni. Azonban nem szükséges nyíl¬ 
tan, hanem szabad titokban is megtérítenünk a kárt, csak az a fon- 
tos, hogy jóvátegyük. hibánkat. 

Jogtalanul szerzett vagyonon nincs Isten áldása. Kísértés idejen, 
hogy valamit igaztalanul szerezzünk meg magunknak, vagy idegen dol¬ 
got ne adjunk vissza, a kárt ne térítsük meg, — arra kell gondolnunk: 
milyen rossz csere lenne, ha földi javakért odaadnók lelkiismeretünk 
nyugalmát és az örök boldogságot. „Mit használ az embernek, ha az 
egész világot megnyeri, lelkének pedig kárát vallja?!" 

Az anyagi javak túlzott szeretete megrontja a lélek békéjét és a 
földi boldogságot is. Az anyagias embernek hosszú ideig kell majd a 
tisztítótűzben tisztulnia, mig méltóvá válik az örök boldogságra. A fös¬ 
vények nem jutnak be a mennyországba: „Testvéreim, ne ejtsétek tévedésbe 
magatokat, sem paráznák, sem bálványimádók, sem fösvények nem fogják 
birni Isten országát." (Korintusiakhoz írt első levél 6, 9.) Sohase feledjük 
el az Ür Jézus szavait: „Esztelen! az éjjel számonkérik tőled lelkedet, 
amiket tehát szerzettéi, kié lesznek? így jár, aki kincset gyűjt magának 
és nem gazdag az Istenben." (Lukács 12, 20.) 

A SEGÍTÉS és alamizsnálkodás 
KÖTELESSÉGE 


Krisztus Urunk nyíltan kimondja, hogy a jót „amit egynek e 
legkisebb atyámfiai közül cselekedtetek, nekem cseleked- 
tétek" és „amit nem cselekedtetek egynek a legkisebbek közül, 
nekem sem cselekedtétek." Az utolsó ítéletről szólva a Megváltó 
hangsúlyozza, hogy szeretettel és segítéssel lehet kiérdemelnünk 
a mennyországot, önzéssel és szívtelenséggel az örök kárhozatot. 
Tehát kötelességünk másokon segíteni. 

Szegények mindig lesznek a földön és a legjobban berende¬ 
zett társadalom sem képes teljesen megszüntetni a nyomort. Még 
ha az állam gondoskodik is a szegényekről, akkor is mindig akad¬ 
nak, akik pillanatnyi és gyors segítségre szorulnak. Mindebből 
következik, hogy általában súlyos bűn terhe alatt kötelességünk 
segíteni a saját hibájukon kívül nyomorba jutottakon. Ez a köte¬ 
lezettség azonban nem jelenti azt, hogy mindig és mindenkin kell 
segítenünk és valamennyi szegénynek alamizsnát kell adnunk. 

A kötelező segítés és alamizsna MÉRTÉKÉT megszabja: 

1. Saját anyagi helyzetünk. Senki sem köteles 
adni abból, ami sajátmaga és családja életének fenntartására ok¬ 
vetlenül szükséges. Viszont mindenkinek kötelessége az élete 
kényelmét szolgáló javakból juttatni a szegényeknek. (Kb. 
4—10 °/o-ot; rendkívüli nyomor idején többet is.) 

2. A segítés mértékét megszabja a reá szoruló hely¬ 
zete. Hirtelen végső s z ü k s é g b e-j u t o 11 a k n a k (így éh¬ 
halállal küszködőnek, súlyos betegnek), kinek élete forog kockán, 
kötelességünk az első segítséget megadni abból, amit egyál¬ 
talában nélkülözhetünk. Állandó szegénységben 
élőknek adnunk kell fölöslegünkből. 

Az alamizsna MÓDJÁT tekintve: 

a) Néznünk kell arra, hogy adományunkat valóban rá¬ 
szorulóknak juttassuk. Ezért mondja egy régi keresztény 
írás, a „12 apostol tanítása": „Izzadjon az alamizsna ke¬ 
zedben, míg megfontolod, kinek add." A hirtelen 
nagy szükségbe jutottakat kivéve általában legjobb, ha a szegé¬ 
nyeknek szánt összeget a katolikus Karitásznak adjuk, mely hi¬ 
vatásszerűen és hozzáértéssel foglalkozik a szegények gondozásá¬ 
val. 

b) Az emberek elismerésének keresése és fitogtatás nél¬ 
kül kell jót tennünk. „Ha alamizsnát adsz, ne tudja jobb 
kezed, mit cselekszik a ba 1." Aki azért tesz jót, hogy 
az emberek dicsérjék, jónak tartsák, népszerűségre tegyen szert, 
már elvette jutalmát és nem várhat jutalmat Istentől. Az alamizs¬ 
na kioltja az örök tüzet, — de csak az Isten iránt való szerétéi¬ 
ből adott alamizsna. 

c) A szegények emberi méltóságának megsér¬ 
tése nélkül adakozzunk. A leereszkedő gőggel, fitogtatva és 

hidegen odavetett alamizsna megalázó és sértő. Természetes jó¬ 
sággal és finom tapintattal kell megkönnyítenünk embertestvé¬ 
rünknek azt a kínos helyzetet, hogy kénytelen tőlünk ingyen el¬ 
fogadni valamit. Aki, mint Szent Erzsébet, minden szegényben a 
szenvedő Krisztust látja, az könnyen megérzi, milyen szavakkal 
is adjon és milyen formában kell segítenie. Az őszinte együttér¬ 
zés, segíteni-akarás és a reászoruló emberi méltóságának megbe¬ 
csülése legalább olyan érték, mint az adomány, mellyel segítünk 
rajta. 


.NEKEM CSELEKEDTÉTEK." 

A legenda szerint Arpádházi Szent Erzsébet egyszer^ a 
warthburgi vár alatt egy a hidegtől meggémberedett és az éhség¬ 
től áléit szegény öreg embert talált. Fölvitte magával a varba es 
a szegények iránt való nagy szeretetében távol levő férjeura 
ágyába fektette. Itt a megfagyott szegény öreg lassan folmelege- 
dett és elaludt. Közben váratlanul hazaérkezett Erzsébet férjé, 
Lajos őrgróf és semmiről sem tudva belépett a szobába. Észrevette, 
hogy valaki fekszik az ágyban, odalépett, félrehúzta a takarót es 
ime: a töviskoszorús Krisztust látta ágyában. Pár perc múlva a 
látomás eltűnt, az ágy üres volt. 

.Abban az időben mondá Jézus a seregnek: „Amit a leg¬ 
kisebbnek cselekedtetek atyámfiai közül, nekem cselekedtétek. 

ő 

A NYELV ÁLDÁSAI ÉS ÁTKAI 


a L NyelTflnk Isten egyik értékes adománya. 

Az különböztet meg bennüket az állatoktól, hogy beszélni tu- 
unk. A beszéddel fejezhetjük ki gondolatainkat, értethetjük meg 
egymással magunkat. A szó a gondolat és érzés hordozója, az 
igazság és szeretet öntudatosítója. Külső formájában pe¬ 
dig a szép megszületésének egyik eszköze. (Költészet, iroda¬ 
lom, színművészet, szónoki művészet.) Nem csoda, ha a Szentírás 
a második isteni Személyt az istenség teljességét magábafoglaló 
es kifejező örök Igének (Szónak) nevezi. Az örök Ige pedig 
emberré lett és földi életében nemcsak megszentelte a minden- 
n api emberi beszédet, hanem az „örömhír" (evangélium) kinyilvá¬ 
nításának eszközévé tette. 

Mindebből az következik, hogy meg kell becsülnünk 
beszélőképességünket. Sohasem szabad a szó szentségét bűnnel 
bemocskolnunk, sem lealacsonyítanunk azzal, hogy elkoptatjuk 
haszontalanságokkal. Ezért is mondja a Szentírás, hogy minden 
haszontalan szóról számot kell majd adnunk. 
Még szigorúbban beszél az Ür Jézus arról, aki más megbántására 
es durvaságra használja beszélőképességét. „Hallottátok, hogy 
mondatott a régieknek: ne ölj, aki pedig öl, méltó az ítéletre, Én 
pedig mondom nektek, h^gy mindaz, aki atyjafiára haragszik, 
méltó az ítéletre; aki pedig azt mondja atyjafiának: raka! (hit¬ 
vány!), méltó a főtörvényszékre; aki pedig azt mondja (elvete- 
mült) bolond!, méltó a gehenna tüzére. 1 * (Máté 5, 21. 22.) 

2. A nyelv akkor válik áldássá önmagunk és környeze- 
tunk számára, ha nem engedjük szabadjára, hanem lelkiismere¬ 
tűnk es akaratunk ellenőrzése alatt tartjuk. Fegyelmeznünk 
kell n y élvünké t. Először értelmünkön és szívünkön kelle¬ 
ne átszűrnünk minden szót, amit kimondunk. Fontos életsza- 
baly: előbb gondolkozzál, azután beszélj. Mindig gondold meg, 
mi lesz annak következménye, amit mondasz. Nem okoz-e bajt, 
kellemetlenséget, fájdalmat másnak? A meggondolatlanul kimon¬ 
dott szó olyan mint a szikra: egy parányi szikra is fölgyujthatja 
az egesz erdőt. Sokszor előfordult már, hogy meggondolatlan 
pletykazas súlyos veszekedéseket okozott és családok békéiét 
dúlta fel! J 

Kicsiny a nyelv, mégis olyan, mint a hajó kormánya: irányítja egész 
életünket. A mennyország felé kormányozhatja életünket, vagy — ha 

fíj? fékén — zátonyra viszi életünket és súlyos összeütközések, 
Katasztrófák forrásává válhat. 

án ^ * n y e 1 v megfékezését kicsiben kell kezdenünk és 
állandóan gyakorolnunk. Amennyiben valakinek nagyon nehezére 
esik a hallgatás es nyelvének megfékezése, ez annak a jele, hoqv 
nagyon is szüksége van beszédének megfegyelmezésére! 

Hplfp °. f lkalmak a nyelv megfékezésére: mikor valami ér- 
dekeset tudsz, nem adod rögtön tovább; ha kiváncsi vagy valamire, nem 

kérdezősködsz; ha bírálnak, nem védekezel rögtön hevesen; olykor egy- 
egy iskolai tízpercben nem szólsz senkihez; lelkigyakorlat ideje alatt 
megtartod a teljes hallgatást stb. Ilyen önmegtagadásokkal szoktatjuk 
nyelvünket, hogy engedelmeskedjék eszünknek és szívünknek. De nyel¬ 
vünket áldássá is kell tennünk. Erre szolgálnak a nyelv apró erény- 
gyakorlatai. Ha megbántottál mást, bocsánatot kérsz; ha összevesztél 
valakivel, méghai a; másik volt is a hibás, te teszed az első lépést a kö¬ 
zeledéshez egy-két szerető szóval; mások szívességét mindig kedvesen 
megköszönöd; ha jól érezted magadat mások társaságában, vagy vala¬ 
mivel örömöt szereztek, ennek kifejezést adsz. Ne légy soha gyáva és 
nehézkes a szerető szavak kimondásában. Merj távollevőket védelmedbe 
venni. Mikor a társalgás csúnya pletykázásra, vagy sikamlós tárgyra 
terelődik, legyen bátorságod azt ügyesen másfelé terelni; így lesz áldás 
nyelved önmagad és mások számára. Az Ür Jézus és a szentek legegy¬ 
szerűbb szavai is mennyi szeretetet, békét, derűt és tisztaságot árasztot¬ 
tak! Kövesd őket ebben is. Isten nem álszenteskedő beszédet és jámbor- 
kodó kenetes szavakat vár tőled, hanem, hogy „szíved bőségéből szóljon 
szájad" s azt a tisztaságot, jóságot, békét és derűt, ami szívedben van, 
kiragyogtasd mindennapi beszédeidre és másokkal való érintkezésedre. 

Rendesen nem azok az értékes emberek és áldásai környeze¬ 
tüknek, akik sokat beszélnek, hanem azok, akik jókor és jót szólnak, 
de tudnak hallgatni és elmélyedni is. Némely dísznövény sok 
levelet és virágot hajt, de sohasem hoz gyümölcsöt. Az értékes női élet 
áldásos jócselekedetei azokból fakadnak, akiknek szíve mély és tudnak 
hallgatni. 


A HALLGATÁS FONTOSSÁGA 

A hallgatással veszi kezdetét a szabadságharc a külvilág 
mindenhatóságával szemben: a hallgatásban kezd 
megszabadulni beszédünk minden külső inger hatalmától és leg¬ 
bensőbb, legnyugodtabb megfontoltságunk szolgájává lesz. A hall¬ 
gatásnak nevelő és megnyugtató hatására gondol 
Kempis Tamás is, mikor ezt mondja: „Nagy szer a száj hallgatása: 
a szívnek békéjére segít." 

Kezdjük a gyakorlást azon, hogy nyugodtan, részvéttel meg¬ 
hallgatjuk az ellentmondó véleményt és fürkésszük 
annak mélyebb személyi és tárgyi okait, ahelyett, hogy rögtön tá¬ 
madnánk és cáfolnánk. Csak, aki ellenfelét alaposan megértette, 
tud úgy fellépni ellene, hogy megnyerje és meggyőzze. De vájjon 
lehetséges-e ez, ha nem gyakoroljuk magunkat mások önzetlen 
meghallgatásában? Csak azt tudjuk igazán meggyőzni, akinek 
okait teljesen, önzetlenül átéltük. Vagy talán a másik győz meg 
bennünket!... Aki mást nem tud meghallgatni anélkül, hogy rög¬ 
tön ne feleljen, az sohasem fog megszabadulni saját szűkkeblűsé- 
gétől és rövidlátásától. Gyakran a hallgatás arra a belátásra segít, 
hogy olyan emberrel van dolgunk, aki híjával van bizonyos élet- 
tapasztalatoknak, melyek nélkül pedig a legmeggyőzőbb beszéd is 
hiábavaló. Olykor meg a hallgatás, a várakozás arról győz meg 
bennünket, hogy olyan problémákról folyik a vita, hol nem a bi¬ 
zonyítékok, hanem csak az élő példa tudja megtörni ellenfelünk 
makacsságát. Végezetül pedig nagyon is gyakran fecsegőkkel 
akadunk össze, kiket a komoly felelet csak még szemtelenebbé 
tesz, s kiket csak bánatos, bár udvarias hallgatással lehet helye- 

sebb önismeretre nevelni, ha ugyan még egyáltalában fogékonyak 
erre. 1 

Különö sen szigorúan kell gyakorolnunk magunkat <abban, amit 
diszkréciónak neveznek: azaz meg kell tanulnunk teljes hallga¬ 
tással magunkbatemetni a reánkbízott titkot s más olyan ténye¬ 
ket, melyeket bizalmi vonatkozások útján tudtunk meg, vagy me¬ 
lyek kibeszélésével másokat zavarba ''hozhatnánk, avagy nekik 
árthatnánk és rájuk rossz világot vetnénk. Nem véletlen az, hogy 
mindenki ösztönszerűen határtalan bizalmat táplál az igazán disz¬ 
krét ember iránt. Ügy érezzük, hogy az ilyen ember kiállotta az 
onfegyelmezés legnehezebb próbáját. 

Az általános fecsegési hajlam, a mulattatás vágya, a szellemes¬ 
kedés viszketege nagyon is könnyen olyan dolgok elárulására 
csábítanak, melyeket sohasem kellett volna ajkunkra vennünk. 
Hatásosabb mulattatás kedvéért hányán törnek össze szíveket és 
tesznek tönkre emberi életeket! Az ilyenekről mondják: „Nem 
szeretném, ha egyszer erre az emberre kellene szorulnom." S ez 
igaz, s mélyebb értelme van. Föl kell tennünk, hogy az ilyen em¬ 
bernél hiába keresne valaki mélyebb felelősségérzetet, határozott 
önkormányzást és ellenálló erőt az ingerekkel és alkalmakkal 
szemben. Helyesen következtetünk itt is a kicsinyről a nagyra, 
mert érezzük, hogy erkölcsi téren minden nagy dolog mennyire 
függ a kicsinyben való erőteljes önneveléstől. A megbízható¬ 
ságra való nevelés a hallgatáson kezdődik. 

Különben nemcsak kívülről, hanem belülről is támadnak erős 
kísértések vigyázatlan beszédre, de egyúttal kiváló alkalmak az 
onfegyelmezésre. Ezek: a szellemeskedés, a humor viszketege, 
mely jóllakottságból, gonoszságból, mulatásvágyból, vagy henye 
képzeletből ered és sajnos nagyon is gyakran olyat mondat ve¬ 
lünk, amit lelkiismeretünk elítél. Az elmés ötletek, komikus gon¬ 
dolatok elhallgatása nehéz, de termékeny akarattevékenység s 
egesz jellemünkre különösen áldásthozó, ha arra használjuk föl a 
vitézül kivívott hallgatást, hogy elmésségeinket közelebbről meg¬ 
vizsgáljuk. Akkor látni fogjuk, hogy mennyi önmagasztalás és 
emberkicsinylés, mennyi föltűnési viszketegség, tetszenivágyás és 
könnyelműség lappang, sajnos, a legtöbb lélekben és milyen aka¬ 
dálya ez annak, hogy bennünk is, másokban is a finom, részvevőbb 
lelkűiét gyarapodjék; s végül mennyi ijesztő durvaság és gúnyo¬ 
lódás nyilvánul a hallgatóság nevetésében! Akkor aztán hirtelen 
világosság és bánat kel szívünkben: ó, bár hallgattam volna! Ál¬ 
dott, háromszor áldott a hallgató ajak! (Foerster, Élet és 
jellem 37. 1.) 

A NYELV BŰNEI 

I. A BECSÜLET ELLEN VALÓ BŰNÖK 

1. Mindenkinek joga van mások megbecsülésére. A becsület 
másoknak rólunk alkotott ítélete, melynek alapján 
megbecsülnek, szavunkat komolyan veszik, a tisztelet külső jeleit 
megadják nekünk és tisztelettel beszélnek rólunk. 

A becsület akkor igazi, ha tényleges erkölcsi érté¬ 
keken épül. Ezért arra kell törekednünk, hogy becsületünk 
necsak az emberek előtt legyen tiszta, hanem a mindenttudó 
Isten előtt is. 

A becsület nagy kincs és a földi javak között egyike 
a legnagyobb értékeknek. 1. Csak becsület birtokában 
tudunk valamit az emberek között elérni és másokra 
hatni. A becsületét vesztett ember a többiek szemében erkölcsi ha¬ 
lottá válik. A becsületet nehéz megszerezni és könnyű elveszíteni. 
2. Azért is nagy érték a becsület, mert erős támasz a kísér¬ 
tések ellen, az erény megőrzője. Sok bűnt megakadályozott 
és nehéz kísértéseket legyőzött már az a gondolat: ,,mit szólnak 
hozzá az emberek?!" 

Természetesen az emberek véleményénél sokkal fontosabb: 
mit szól hozzá Isten. Amennyiben valamely dologban az emberek 
véleménye más, mint Isten ítélete, utóbbit kell egyedül fontosnak 
tartanunk. Csak az igazi becsület bír értékkel és maradandó. Az 
igazi becsület alapja pedig Isten ítélete gondolkodásmódunkról és 
tetteinkről. 

Amennyiben szerencsétlen körülmények miatt, az emberek rosszasá¬ 
gából vagy saját hibánkból elvesztettük becsületünket, szívós 
kitartással visszaszerezhetjük azt. Bűnbánattal és komoly javulással Is¬ 
tennél is helyreállíthatjuk becsületünket, örökre elvesztette azonban be¬ 
csületét Isten előtt és az örökkévalóságon át becstelen marad az 
emberek szemében is az, aki jó hírneve elvesztésén kétségbeesik és ön¬ 
gyilkos lesz. 

2. Mivel a becsület egyike a legnagyobb kincseknek, nemcsak 
a magunk becsületét kell védenünk, hanem mások becsületében 
sem szabad kárt tennünk. Isten nyolcadik parancsolatával védi az 
emberi becsületet. Bűnt követ el, aki felebarátja becsületét és jó¬ 
hírnevét könnyelmű beszéddel megrontja. Aki felebarátja becsü¬ 
letében nagyobb kárt tesz, súlyosan vétkezik, aki kisebbet, bo¬ 
csánatos bűnt követ el. Ahogyan lopás esetén Isten csak akkor 
bocsát meg, ha az okozott kárt jóvátesszük, úgy aki más becsüle¬ 
tének tolvaja, nem számíthat Isten bocsánatára, 
míg vissza nem adja felebarátja jóhírét. 

Mások becsületében kárt tesz: 

a) Aki megrágalmazza felebarátját, vagyis ráfog valami hi¬ 
bát, vagy nagyítja valóságos hibáját. Minden rágalom egyúttal 
hazugság is. Halálos bűnt követ el, aki erkölcsileg súlyos dologgal 
rágalmazza meg felebarátját vagy a rágalommal nagy kárt, kelle¬ 
metlenséget okoz másnak. A rágalmat kötelességünk visszavonni: 

mindazok előtt, akik hallották, be kell vallanunk, hogy nem be¬ 
széltünk igazat, vagy tévedtünk. Nem bánja igazán bűnét és ér¬ 
vénytelenül gyónik, aki a súlyos rágalmat nem hajlandó vissza¬ 
vonni. 

b) Aki felebarátját megszólja, vagyis mások előtt ismeretlen 
hibáját kibeszéli. Nem szabad olyat tennünk másnak, amit magunk¬ 
nak sem kívánunk. Már pedig senki sem kívánja, hogy rejtett hi¬ 
báit mások is megtudják. Tehát nekünk sem szabad mások hibáit 
kipletykálnunk. A bűnösnek is joga van jó hírnevéhez. Ezért 
bűn a megszólás, sőt ha nagy rosszat híresztelünk el másról, sú¬ 
lyos bűn. A megszólást nem lehet egyszerű visszavonással jóvá¬ 
tenni, mert az hazugság lenne, (hiszen igazat beszéltünk, csak nem 
lett volna szabad elmondanunk). Bizonyos fokig jóvátehetjük azon¬ 
ban a megszólást azzal, hogy felebarátunkat jó színben tüntetjük 
fel, kiemeljük jótulajdonságait és jótetteit. 

A rágalom és megszólás, amennyiben meggondolatlanságból történik, 
a szeretet hiányának és fegyelmezetlenségnek jele. Ha bosszúállásból, 
irigységből, kárörömből, akkor közönséges lelkűiét bizonyítéka. Minden 
esetben rossz fényt vet a pletykázóra és előbb vagy utóbb súlyosan 
visszaüt. 

c) A hamis gyanú (mikor másról kellő ok nélkül rosszat téte¬ 
lezünk fel) és a meggondolatlan ítélet (a gondolt rosszat ki is 
mondjuk) szintén bűn. Azonfelül, aki másról könnyen gondol rosz- 
szat, rendesen maga is hajlik hasonló bűnre; „aki amiben tudós, 
abban gyanús". (Pázmány.) 

Természetesen nem kell idegenek és ismeretlenek szájából mindent 
elhinnünk, hiszen ez az okosság és óvatosság teljes hiányára vallana. De 
a szeretet kötelez rá, hogy mindaddig ne tartsunk másokat rossznak, míg 
nyilvánvalóan meg nem győződtünk bűnösségükről. Lelki előkelőség jele, 
ha valaki szívesen és inkább a jót tételezi föl és a bűnös fölött 
nem ítélkezik farizeusi gőggel, hanem őszintén sajnálja és segíteni 
igyekszik a megtévedten. Még ha felebarátunk valóban vétkezett is, az 
elítélés rendesen megfosztja önbizalmától vagy megáltalkodottá és da¬ 
cossá teszi, míg ha jót tételezünk föl róla, bizalmunk megszégyeníti, 
visszaadja lelkierejét és a javulás vágyát ébreszti föl benne. 

3. Tartozunk a ránk bízott titkot megőrizni. Titoknak ne¬ 
vezhetjük azt, aminek nyilvánosságra kerülése az illetőnek kárt 
okoz, vagy kellemetlen lehet. Bűnös kíváncsiság mások titka után 
kutatni. A titok után való kíváncsiskodás saját magunk és mások 
lelki békéjét is könnyen feldúlhatja. Ha mégis véletlenül mások 
titkának birtokába jutottunk, vagy azt egyenesen ránkbízták, a 
titkot még kényszerítésre sem szabad elárulnunk. Beszélhetünk 
azonban róla, ha a titok már máskép nyilvánosságra jutott vagy 
ha a közjó, esetleg az illetőnek nagyobb java kívánja. (Pl. elöljá¬ 
rójának, lelkiatyjának elmondhatjuk, hogy az illetőt nagyobb er¬ 
kölcsi ballépéstől megóvjuk.) A gyónási titkot azonban — ha más 
gyónásából valamit meghallottunk — soha semmiféle körülmények 
között sem szabad elárulnunk. (Mert ezzel a legnagyobb kárt 
okoznók: megrendülne az embereknek a gyónásba vetett bizalma.) 


Ha titokról kérdeznek, kitérő választ kell adnunk. 
Hivatalos titok esetében az orvos, ápolónő, tanár, titkárnő stb. azt 
mondhatja: „nem tudom." Ez azért nem hazugság, mert mindenki 
tudhatja, hogy hivatalos titkot nem árulhatunk el; a kérdezett, 
mint magánember valóban „nem tudja" azt, amit hivatalánál fog¬ 
va bíztak rá. Amennyiben nem hivatalos titokról van szó, szintén 
igyekszünk kitérő választ adni. Ha a kérdező a kitérő válaszból 
rájöhet a titokra, nem a mi bűnünk, mert hazudni sohasem szabad. 


„Ne ítéljetek, hogy meg ne ítéltessetek. Mert 
amilyen ítélettel ítéltek, olyannal fognak megítélni, és amilyen 
mértékkel mértek, olyannal fognak visszamérni nektek. Mit látod 
meg a szálkát atyádfia szemében, magad szemében pedig a geren¬ 
dát nem veszed észre? Avagy hogyan mondhatod atyádfiának: 
hadd vegyem ki szemedből a szálkát, mikor ime gerenda van a te 
szemedben? Képmutató! vesd ki előbb a gerendát ten- 
szemedből, és azután lásd, hogy kivedd a szálkát atyádfia 
szeméből." (A hegyi beszédből: Máté 7, 1. skk.) 

MÁSOK MEGÍTÉLÉSÉRŐL 

Szikra kis világosság van bennünk és az is csakhamar ködbe- 
vész hanyagságunk által. Gyakran észre sem vesszük, mennyi a 
szívbéli vakság bennünk. Gyakran gonoszul cselekszünk és gono- 
szabbul mentekezünk. Néha szenvedély dolgozik bennünk és buz¬ 
galomra magyarázzuk. Másokban a csekélységet is gáncsoljuk, 
magunkban a szarvas hibákat is tudatlanra vesszük. Elég hamar 
megérezzük és nagynak vesszük, amit másoktól szenvedünk, de 
hogy mások mennyit tűrnek tőlünk, azt nem vesszük eszünkbe. 

Valaki lelke igazában gondolkodóra venné maga dolgát, alig¬ 
ha alább nem hagyna szigorával mások irányában. Nem lész soha 
lelki ember és istenfélő, ha hallatlanra nem veszfed mások dolgát 
és tenmagadat nem vigyázod meg kiváltképen. Ha csakis magadra 
és Istenre igazítod minden gondolatodat, nem sokat gondolsz a vi¬ 
lág gondjával. Ugyan hol jársz, midőn nem jársz Isten előtt? S ha 
elméddel szanaszerte mindent összejártál, mi hasznod, ha lelked 
parlag, szíved sivár? Ha békességben kívánsz élni és magaddal 
megállapodásra akarsz jutni, minden egyebet hátrább kell tenned 
és egymagádra ügyet vetned minden áron ... (K e m p i s, Krisztus 
követése, II. könyv, 5. fej.) 

JÓAKARÓ GONDOLATOK 

Gondolataink külön világot alkotnak, még pedig nagyot és né¬ 
peset. Még a legkorlátoltabb embernek is csodálatosan gazdag a 
gondolatvilága. így mindnyájan hivatva vagyunk egy világot kor¬ 
mányozni; és az az igazi király, aki ezt a világot igazán korma- 
nyozza. Kétségtelen, hogy a külső dolgok erősen befolyásolnák 
bennünket, és hogy hajlamaink nagy mértékben a neveles hatasa 
alatt állnak. Mindazáltal a jellem benn alakul gondolataink vila- 
gában és ha bele akarunk szólni alakulásába, ebbe a világba kell 
merészkednünk. Aki itt mester, az az egész vonalon ur; aki 
uralkodik gondolatain, uralkodik egész lenyen. 
Beszédünk és cselekvéseink patakjai gondolatvilágunk rejtett bar¬ 
langjaiból fakadnak; és aki a forrásokat hatalmába kerítette, ura 
az egész városnak. 

De továbbmegyek. Bátorkodom szembehelyezkedni egy köz¬ 
keletű felfogással és azt állítom, hogy gondolataink hívebb tükrei 
énünknek, mint tetteink. Hisz gondolataink nem esnek emberi el¬ 
lenőrzés alá, nem egykönnyen kell szégyenkezniök önmaguk előtt, 
egyedüli tanújuk az Isten... Sokszor hívebben árulja el jellemün¬ 
ket, amit hirtelen teszünk, mint megfontolt cselekedeteink. Akár¬ 
hányszor első gondolataink is föltárják olyan hi¬ 
báinkat és hajlamainkat, melyek külső tekintetek mi¬ 
att tetté sohasem válnak. 

Nos, ha gondolatvilágunknak ekkora a jelentősége, nyilván¬ 
való, hogy a jóakaró gondolatoknak is mérhetetlen a fontossága. 

A jóakaró gondolat különben is ritkább, mint a jóakaró szó, avagy 
tett. Mert föltételezi, hogy sokat gondolkozunk másokról; s ez 
magában is ritka dolog. De azt is föltételezi, hogy másokon b í- 
rálgatás nélkül gondolkodunk; s ez még ritkább... Mások 
fölött nem ítélni — vajmi nehéz dolog! Ha egyszer engedni kezd¬ 
tünk bírálgató hajlamunknak, egy tettnek már merő meglátása is 
többnyire öntudatlanul is belénk lop egy róla való ítéletet. Akik¬ 
kel csak érintkezésbe jutunk, — s a legvisszavonultabbnak is igen 
nagy a köre — olyanok, mint a letartóztatottak, kik bírói székünk 
előtt állnak. S mi lehetünk igazságtalan, tudatlan, szeszélyes bí¬ 
rák, de azt az egyet meg kell adni, hogy fáradhatatlanok vagyunk. 
Ám mindez lelkűnknek egyenesen vesztére van. Tudjuk, nemde, 
hogy az utolsó ítélet szentenciája megmásíthatatlan; ez pedig mi 
más, mint az a mérték, mellyel mi mértünk má- * 
soknak? Amint mi ítélünk másokról, olyan lenne most a mi 
végső ítéletünk! S belenyugszunk ebbe? 

Minthogy lehetetlen a másokról való ítélkezést egyszerre 
megszüntetni, a szeretetlen ítélkezést pedig folytatni szintén lehe¬ 
tetlen, azért a közbeeső állomásnál kell kikötnünk: a jóakaró 
értelmezésnél. Az emberek tetteit értelmezni fölötte nehéz 
dolog. Igazi mivoltuk, értékük rendesen indítékaitól függ és azo¬ 
kat nem látjuk. A látszat nem egyszer ellenére szól olyan cselek¬ 
vésnek, melyről később fel kell ismernünk, hogy igenis dicséretes 
volt... Avagy nem mondja-e tulajdon tapasztalásunk, hogy jó¬ 
akaró értelmezéseink mindig közelebb járnak a 
valósághoz, mint szeretetlen ítéleteink? Micsoda balfogásokat 
követtünk már el mások megítélésében! S vájjon legtöbbször nem 
a szeretetlenség miatt-e? Nincs úgyszólván nap, hogy ilyesmi meg 
ne essék velünk. Adott esetben úgy látszik, hogy a dolog napnál 
világosabb; nem is lehet másra gondolni; nem is habozunk nyom¬ 
ban állást foglalni, és átengedjük magunkat a jogos fölháborodás- 
nak. S íme egyszerre a dolog más magyarázatot nyer, még pedig 
oly egyszerűt, hogy azon csodálkozunk, hogy magunktól nem jöt¬ 
tünk rá. „Vigyázat a nagyon is világos esetekkel szemben!'* mond¬ 
ja egy jogi író, s igaza van. 

Ha így természetes józan eszünk meggyőz a jóakaró értelme¬ 
zés helyességéről, természetes önszeretetünk megmutatja bölcsesé- 
gét. Behunyt szemmel kellett annak végigjárni az életet, aki nem 
jött rá, hogy amilyen a gondolatunk, olyanok va¬ 
gyunk. Nemcsak, hogy hibáink szerint ítélünk, hanem fordítva 
is: ítéleteink szerint keletkeznek hibáink. Csak kezdjen az ember 
durván ítélni másokról: ha mindjárt a jellem bizonyos magasla¬ 
tára emelkedett volt is, nem telik bele sok idő, ott fog állni 
ítéletei színvonalán. Ha hallod, hogy valaki alávalóságot 
fog másra, biztos lehetsz, hogy az a kritikus nemcsak rosszmájú 
ember, hanem maga is kissé alávaló, vagy annak indult. Az ember 
mindig maga is képes a bűnre, amelyre mást képesnek tart; sőt 

még a többé-kevésbbé alapos gyanú is lefokozza az embert- 

(Faber, Spirituel Conferences 1, 2.) 

A NYELV BŰNEI 

II. AZ EGYENESLELKŰSÉG ELLEN VALÓ BŰNÖK 

Az egyeneslelkűség. Már a régi pogányok is az egyeneslelkű- 
ségben látták a jellem nagyságát és azt vallották: legyen igazság, 
mégha belepusztul is a világ! Szégyen lenne Krisztus híveire, ha 
egyeneslelkűség és hűség tekintetében kevesebbel beérnék, mint 
a római jellemek. Krisztus Urunk is azt kívánja tőlünk: „Legyen 
pedig a ti beszédetek: igen-igen, nem-nem; ami ezeken túl van, a 
gonosztól vagyon"; aki a hazugság atyja. (Máté 5, 37. és Ján. 8, 44.) 
Szájunkban az igen a valóságban is igent jelentsen és csak ar- 
ra mondjunk nemet, ami tényleg nem úgy van. 

Az egy eneslelkuseg abban all, hogy tettei n- 
ket és szavainkat összhangba hozzuk gondolko¬ 
dásunkkal. 

A hazugság. Az egyeneslelkűség ellentéte a hazugság. Hazug¬ 
ság az, ha mást mondunk vagy mutatunk, mint amit 
gondolunk. Tehát nemcsak szóval lehet hazudni, hanem arccal, 
külső magaviselettel is. A cselekedettel való hazugság élő példája 
a képmutató, aki jobbnak mutatja magát, mint amilyen és a 
hízelgő, aki másra érdemeket hazudik, tiszteletet mutat iránta, 
amelyet nem érez, mert meg akarja magát kedveltetni és így akar 
előnyöket szerezni. 

A hazugság magában véve bocsánatos bűn. Csak ak- 
kor válik halálos bűnné, ha nagyobb kárt okoz. 
(Pl. súlyosan vétkezik, aki nagyobb dologgal rágalmaz meg vala¬ 
kit, vagy aki nagybeteg előtt hazugsággal addig titkolja annak ko¬ 
moly állapotát, míg végül a beteg gyónás nélkül hal meg.) Bár a 
hazugság bocsánatos bűn, mégis lelkiismeretünk súlyosan tiltako¬ 
zik ellene. Talán azért, mert nagyon veszedelmes és sok más bűn 
forrása lehet. 

A hazugság azért veszedelmes, mert: 

a) aláássa az emberek egymásba vetett bizalmát és lehetet¬ 
lenné teszi a közös emberi életet. A tudomány, emberi haladás, 
gazdasági élet és családi élet a kölcsönös bizalom és szavahihető¬ 
ségen alapul. Pokollá válnék a földi élet, ha nem hihetnénk egy¬ 
másnak, hanem mindennek igazvoltáról meg kellene győződnünk. 

b) Már egyetlen hazugság is megingathatja a bizalmat. Aki 
egyszer hazudik, kérdés, nem fog-e máskor is hazudni. 

c) Az első hazugság után a második már könnyebben megy. 
A sikerült hazugság veszedelme, hogy újabb hazugságra csábít. 
Miért ne menthetném meg magamat egy kis hazugság árán valami 
kellemetlenségtől, szégyentől, büntetéstől? A hazug ember azon¬ 
ban nem veszi észre, hogy rossz cserét csinál: amíg megmenekült 
a pillanatnyi kellemetlenségtől, föláldozta egyeneslelkűségét, 
megbízhatóságát, becsületét. Rálépett a kétszínűség és jellemtelen- 
ség útjára. Régi hazugságait újabbakkal kénytelen leplezni. A leg¬ 
veszedelmesebb az egészben talán az, hogy a hazugságra mindig 
lehet „okot* 1 találni és utóbb már kényelemből, előnyök szerzésé- 

re, hiúságból és dicsekvésből „kell" hazudnia. Azután következik 
a bosszúállásból való hazugság, rágalmazás. Utóbb talán csak al¬ 
kalom kell rá és a hazug a csalás vagy lopás kísértésének sem tud 
többé ellenállni, mert ezekből is pillanatnyi előnye származik. 

Az igazság elhallgatása. 

Sohasem szabad hazudnunk, azonban nem kötelességünk min¬ 
dig megmondani az igazat. Szabad kitérő választ adnunk. Szent 
Athanáz is, mikor hajón menekült és üldözői a szembejövő hajó¬ 
ról megkérdezték, hogy nem látták-e őt, azt kiáltotta vissza, hogy 
„csak siessenek, nincs messze"; mire azok folytatták az üldözést 
és ő az ellenkező irányban elmenekülhetett. Ha az emberek annyi 
gondot és ügyességet fordítanának a hazugságok elkerülésére, 
mint azok kieszelésére és leplezésére, sohasem kellene hazudniok. 

Kíméletből sem szabad hazudni. De nem is érdemes. 
Mert a hazugság könnyen kisül és akkor a fájdalomtól sem kímélhetjük 
meg azt, akit szeretünk, sőt belénk vetett bizalma is megrendül. így a 
beteg, ha rájön, hogy hazudtak neki, akkor sem fog utóbb hinni, mikor 
állapota már jobbra fordult. 

Az igazság kíméletlen és durva kimondásából is származhat nagy 
kár, azért szabad az igazságot elhallgatni. De hazudni sohasem szabad. 
Az igazi szeretet megtalálja a módját, hogy hazugság nélkül is elrejtse 
egy időre az igazságot vagy tapintatosan közölje azt. 

ígéreteink megtartása. Az egyeneslelkűség arra kötelez, hogy 
ha valamit ígértünk, azt megtartsuk. ígéretünket olyankor is meg 
kell tartanunk, mikor esetleg utólag megbántuk, vagy teljesítése 
nehézségekbe ütközik és áldozatunkba kerül. Inkább ne tegyünk 
ígéretet, de amit vállaltunk, azt teljesítenünk kell. Különösen sú¬ 
lyosan kötelez ígéretünk, ha megszegéséből másnak nagy erkölcsi 
vagy anyagi kára vagy kellemetlensége származnék. Az olyan 
ígéretet, amelyet Isten előtt tettünk nagy áldozatok árán is min¬ 
denképpen meg kell tartanunk. így a házastársaknak még szenve¬ 
dések és lemondások árán is meg kell tartaniok Isten oltára előtt 
tett Ígéretüket, hogy egymást soha el nem hagyják. 


AZ IGAZLELKÜSÉG JELENTŐSÉGE 

Napjainkban egyre többen akadnak, akik minden különösebb 
lelkifurdalás nélkül folyamodnak kisebb-nagyobb „mentő ha¬ 
zugságokhoz" és pedig nem csupán akkor, amikor különösen 
megszorulnak, hanem bármikor is, ha ezzel kisebbfajta zaklatástól, 
vagy kellemetlenségtől megszabadulhatnak. 

Természetesen valamennyien az igazság hívei, míg kellemet¬ 
len következmények nélkül meg lehet mondani az igazat. Különö¬ 
sen akkor valljuk magunkat szívesen az igazmondás hívének, ha 
valakinek alaposan odamondhatunk; de mihelyt a szókimondó 
őszinteség nagy ütközéseket és fájdalmat okozhat, akkor a legtöbb 
ember a hazugságot épp oly természetesnek és szükségesnek ta¬ 
lálja, mint azelőtt az igazmondást. Nem bízunk eleg nagylelkűen 
az igazság gyógyító és felszabadító erejében. 

A következőkben a korszellemmel ellentétben néhány okra 
akarunk utalni, melyek megmutatják a fötétlen igazmondás szük¬ 
ségességét.^ ^ hogy az igazán jellemes emberek minden idő¬ 
ben annyira útálták a hazugságot? 

A föltétien igazmondás szeretete a jellem legmé¬ 
lyebb önfenntartási ösztönéből fakad. A jellem ugyan¬ 
is semmi más, mint az embernek önmagában való zárt egysege, az 
összes életnyilvánulások szoros egyöntetűsége. _ Ha besze¬ 
dünk, arckifejezésünk és taglejtéseink nincsenek összhangban 
egész személyiségünkkel, ha olyan szavakat ejtünk ki, melyek el¬ 
lentétben állnak legbensőbb énünkkel és legjobb tudásunkkal, ak¬ 
kor ez az egység már züllésnek indult. Innen Hamlet melyertelmu 
mondása: „Légy őszinte magaddal szemben, olyan biz¬ 
tos, mint a nap után jő az éjtszaka, hogy másokkal szem¬ 
ben sem tudsz hazug lenni." Ez a kijelentés erthetove 
teszi, miért zavarja meg a hazugság az egész lelkiéletet. Aki ha¬ 
zudik, az önmagát is ámítani fogja, hogy könnyeb¬ 
ben tudjon másokat ámítani; öntudatlanul elidegenedik 
saját legjobb tudásától és lelkiismeretétől — ez pedig szétbontja 
egész lényét és összes életnyilvánulásait elszakítja a jellem gyö¬ 
kerétől. Ismert tény, hogy a hazugság egykettőre on amitasra 
vezet s ezt csak egy lépés választja el a beteges (patológiás) 
csalástól; ebből nyilvánvaló, mikép zülleszti szét a hazudozas a 
lelkiéi etet. 

Az igazmondás azért is szorosan összefügg a jellemmel, mert 
a hazugság legtöbbször az emberektől való félelemből 
ered és ezért akaratgyengeségre, meg gyávaságra vezet; 
ha ellenben cselekedeteinket következetesen vállaljuk, derekasan 
helytállunk minden kínos helyzetben, ez az erőteljes személyiség 
legjobb iskolája. Ezt az igazságot szemlélteti Dante is Infernojaban: 
minden bűnöst felismer, csak a hazugokat nem, ezeknek egyálta¬ 
lán nincs arcuk, az álnokság elölte egyéni eletuket, ok 
egyáltalán senkik és semmik, csak alkalmak reflekszei. 

Szinte elkoptatott igazság, hogy minden emberi közösség az 
igazlelkűségen alapul és, hogy a hazugság uralma az osz- 
szes emberi vonatkozásokat megbontja, mert kiöli a k ö 1 c s o- 
nös bizalmat. Ez a triviális igazság csak akkor bontakozik ki 
teljes jelentőségében, ha egészen végiggondoljuk. Észre kell ven¬ 
nünk, hogy csak kivétel nélkül való igazmondáson epulhet 
fel a kölcsönös bizalom. Ha tudom valakiről, hogy kivételeket 
szokott tenni, sohasem lehetek biztos abban, hogy most velem 
szemben is nem a hazugságot tart j^a -e helyen/- 
valónak, akár számításból, akár más tekintetből. S egy kivé¬ 
tel útját egyengeti a többinek. Itt minden az elven fordul meg! 

Ezért a betegágynál elhangzó hazugságok is 
teljesen elítélendők, egészségi szempontból is. 
Ha a beteg egyszer észreveszi, hogy a betegápoláshoz hozzátarto¬ 
zik a hazudozás joga is, akkor nyugtalansága nem ismer határt. 
Hiszen betegsége alatt kétszeresen rászorul mások teljes megbíz¬ 
hatóságára, mert tisztán a mások értesítésére van utalva. A kör¬ 
nyezetébe vetett teljes bizalom helyett talán az a tudat vegyen 
rajta erőt, hogy mikor ágynak dőlt, attól a pillanattól fogva meg¬ 
kezdődött az általános csalás? A beszéd most már csak arra való, 
hogy elfödje a valóságot?! Csakugyan akadna, aki azt hiszi, hogy 
a bizalomnak teljes földúlása higiénikus dolog? 

Bizonyára senkisem köteles kérdezetlenül m)i n d i g, 
mindent megmondani, amit tud. S mindenesetre éppen 
az orvosnak teszi kötelességévé a teljesen átértett igazmondás, 
hogy a beteget ne hangolja le nyugtalanító kilátásokkal. Hány 
halálos ítéletet mondtak már ki orvosok, ami tévesnek bizonyult! 
Az orvosnak a halálos ágynál nem kell hangosan gondolkoznia! 
de ha bizalommal megkérdezik, nem szabad hazugsággal felelnie! 
Ha a hazugság itt megengedett, akkor meg kellene azt engednünk 
mindazon esetekben, mikor a valóság leplezetlen föltárása nagy 
nehézségekbe dönti embertársunkat, akkor azért is szabad volna 
hazudni, hogy valaki ne legyen beteggé. Akkor aztán „egészségi 
szempontból" önmagunknak is hazudhatnánk és „idegzetünk nyu¬ 
godtsága érdekében" önámításba ringathatnék magunkat vala¬ 
hányszor valami nincs Ínyünkre.. 

De nekünk egyáltalán nincs arra jogunk, hogy 
gondviselést játsszunk és elsikkasszuk ember¬ 
társaink elől a valóságot; mert ez azért jutott nekik 
osztályrészül, hogy általa megjavuljanak, nemesüljenek és meg¬ 
erősödjenek. Életföladatunk nem az, hogy megszökjünk a kelle¬ 
metlenségek elől, hanem, hogy nagy stílben legyőzzük őket. Ezért 
akkor teszünk legnagyobb jót embertársainkkal, ha fölvilágosítjuk 
őket a valóságról. Már csak azért is ez az egyedüli helyes eljárás, 
mert sohasem tudhatjuk, mikor sújt le egész tragikumával a tény¬ 
állás megismerése arra, akit kímélni akartunk; s mi mindent elke¬ 
rülhetett volna, ha elpuhult, hamis részvétből kétségben nem 
hagytuk volna! Egészen elhibázott dolog, ha a halálos beteget té¬ 
vedésben hagyjuk helyzetének komolysága felől és ezáltal útját 
álljuk annak, hogy a halál pillanatában mégegyszer az élet szavait 
intézze az ittmaradókhoz és az élettől méltó búcsút vehessen. 
„Was vergangen, kehrt nie wieder; aber ging es leuchtend nieder! 
leuchtet s lángé noch zurück: ami elmúlt, nem tér vissza többé 
soha, de ha dicső volt alkonya, soká világít még fénye." Aki fel- 
sőbbséges lélekkel állt meg a halál színe előtt, csodás örökséget 
hágy övéire, mely oltalmat nyújt nekik az élet minden bekövet¬ 
kezhető nehézségeivel szemben. Egyetlen súlyos veszélyben 
forgó embertársunkat sem szabad megfosztanunk az ilyen véaren- 
delkezés lehetőségétől! 

Az igazmondás azonban egyáltalán nem jelenti 
meg a kíméletlenséget. Némelyek azt hiszik, hogy az 
igazmondás jelkepe a pokróc. Nem: éppen ott, ahol sok az őszinte¬ 
ség, sok szeretetnek is kell lennie. Ám a szeretetnek nem 
az a rendeltetése, hogy gyöngítse az igazságot, 
hanem az, hogy erősítse az embert, olyan lelkiálla¬ 
potba hozza, amelyben el tudja viselni az igazságot. Jó volna, ha 
nundazt a leleményességet, amelyet ma még szeretetteljes hazug¬ 
ságok kitalálására fordítunk, arra használnók, hogy a lelkeket elő¬ 
készítsük a teljes igazságra. (Foerster: Élet és jellem 72. 1.) 

A BOLDOGSÁG ÜTJA 


(Krisztus követése.) 

A hármas út. Nincs itt maradandó lakóhelyünk a földi élet¬ 
ben, csak vándorok vagyunk, hazatérőben az örök boldog Otthon 
felé. Szeretetével hazavár bennünket és természetfölötti kegyelmi 
segítségével kísér az úton Isten, mint az Atya gyermekeit, mint a 
Vőlegény menyasszonyát, örök otthonunk a mennyország és vég¬ 
ső célunk a Szentháromság boldog életében való részesülés. 

Az örök és el nem múló boldogság elérésének útján lelkünk 
három szakaszon halad át: a megtisztulás, a lelki megvilágosodás 
és az Istennel való lelki egyesülés útján. 

A megtisztulás útján lelkünk megszabadul a halálos 
bűnöktől. A bűntől való szabadulás eszközei: az önmegtagadás és 
a szentségek gyakori vétele. 

A megvilágosodás útja abban áll, hogy küzdünk hi¬ 
báink ellen, a bocsánatos bűnöket is kerüljük és erényeket alakí¬ 
tunk ki magunkban. A lelki megvilágosodásban segítségünkre 
vannak a megengedett dolgokban való önmegtagadások, a paran¬ 
csok teljesítésén felül végzett jócselekedetek és az elmélkedés. 

Az Istennel való lelki egyesülés útjára az lépett, aki¬ 
nek lelke állandóan Istenhez kapcsolódik és mindenben igyekszik 
Isten kedvében járni. (N. Szent Teréz fogadalma: mindig a töké¬ 
letesebbet választom!) Az Istennel egyesülő lélek a hősies ön¬ 
megtagadásokkal szinte elszakad a világtól és a belső szemlélő- 
dés útján elmerül Istenben. 

Minden lélek végigjárja ezt a hármas utat, míg megérlelődik 
Isten boldog színe-látására, a mennyei örök boldogság élvezésére. 
Állapotbeli kötelességeink teljesítése, az élet szenvedései, hibá¬ 
ink legyőzése, önkéntes önmegtagadásaink és jócselekedeteink 
alakítják ki bennünk az Isten terve szerint való tökéletes embert, 
így érdemeljük ki az örök boldogságot. Aki nem járja végig ön¬ 
szántából és Isten akaratát teljesítve a megtisztulás útját, az talán 
csak az örök kárhozat céltalanságában és szenvedései közt fog 
rádöbbenni, hogy hová juthatott volna és mit mulasztott el mind¬ 
örökre. Ha pedig valaki rest földi életében a tisztulás és megvilá¬ 
gosodás útján járni, annak a tisztítótűz szenvedései közt kell majd 
azon végighaladnia. 

Az evangéliumi tanácsok és a keresztény tökéletesség. Az Ür 
Jézus mindannyiunktól megkívánja, hogy ne ragasz¬ 
kodjunk túlságosan a földi dolgokhoz, szívünk ne tapadjon 
a pénzhez, jóléthez és szórakozáshoz. Azt is elvárja mindenkitől, 
hogy Isten parancsainak engedelmeskedjünk s 
akaratunkat alárendeljük a bölcs és jóságos mennyei Atya akara¬ 
tának, aki parancsaival akar megóvni bennünket testi és lelki ve¬ 
szedelmektől. Végül mindenki számára kötelező az állapotbeli 
tisztaság megőrzése, mert csak a tisztaszívűek láthatják meg 
Istent. 

Ezen az általánosan kötelező mértéken fölül Krisztus 
Urunk az evangéliumban még a szüzesség, szegénység 
és engedelmesség teljes és egész életünkön át való gyakor¬ 
lását tanácsolja azoknak, akik képesek rá és önként vállalják. 
Erre a három evangéliumi tanácsra külön fogadal¬ 
mat tesznek a szerzetesek és szerzetesnők. Az evangéliumi taná¬ 
csok szerint való élethez külön hivatás kell. A hivatás jele a 
testi és lelki alkalmasság, melyet Isten kegyelme támogat. 

Akik az evangéliumi tanácsok alapján teljesen az Ür Jézusnak szen¬ 
telik magukat, boldogan mondhatják azt a szép önfelajánlást, melyet az 
Egyház Szent Ágnes szájába ad: „Eljegyeztem magam azzal, akinek szép¬ 
ségét csodálja nap és hold. Neki fogadtam hűséget és neki adtam maga¬ 
mat teljesen." (Breviárium.) 

Az evangéliumi tanácsok szerinti élet tökéletesebb, mint a vi¬ 
lági és a házas állapot. Ezért nagyobb jutalomra is érdemesít a menny¬ 
országban. (Szent János úgy látta Jelenéseiben, hogy az örök boldogság¬ 
ban a szüzek vannak a legközelebb Istenhez és egyedül ők követik az 
isteni Bárányt, bárhová is megy.) Azonban a szerzetesélet nem minden¬ 
kinek való. így lehetséges, hogy valaki a világban tökéletesebben tel¬ 
jesíti állapotbeli kötelességeit, jámborabbul él és végül nagyobb jutalmat 
nyer a mennyben, mint az, aki csak immel-ámmal járta az evangéliumi 
tanácsok útját. 

Mindenkinek kötelessége, hogy azon az életúton szolgálja Is¬ 
tent és munkálja lelke üdvét, melyre Isten hívta. Akár a vi¬ 
lágban élünk, akár az evangéliumi tanácsok szerint, ki kell ala¬ 
kítanunk magunkban az Ür Jézus Krisztushoz hasonló lelki em- 
bert. Mindnyájunknak szól Krisztus szava: „Legyetek 
tökéletesek, mikép a ti mennyei Atyátok is tökéletes." A töké¬ 
letesedés útja, a lelki emberré alakulás módja pedig nem más 
mint Krisztus követése. Altér Christu s-sá, Krisztus másává 
kell válnunk. Krisztus követésében sokat tanulhatunk a Szűzanyá¬ 
tól, aki legtökéletesebben gyakorolta szent Fia erényeit és a szen¬ 
tektől, akik hősi fokban utánozták az isteni Mestert. 

Krisztus követése: az önmegtagadás útja. 

(Az önmegtagadás értelme.) „Aki utánam akar jön¬ 
ni, tagadja meg magát, vegye föl keresztjét mindennap és úgy kö¬ 
vessen engem." A keresztény élet lényege, hogy „keresztre- 
feszítsük testünket bűnös vágyaival és kívánságaival, 
melyek a lélek ellen harcolnak." A kereszt a pogányoknak gyalá¬ 
zat és botrány, a világ gyermekeinek ostobaság, Krisztus követői¬ 
nek az egyedüli okosság és a legmélyebb bölcseség. Mert csak 
az fog föltámadni Krisztussal, aki életében a keresztutat is vele 
járta. Vonatkozik ez elsősorban a bűnök kerülésére, a parancsola¬ 
toknak áldozatok árán való megtartására és az élet szenvedéseinek 
elviselésére. Áldozatot hozni azonban csak az tud, aki kinevelte 
magában az áldozatosság szellemét. Csak az képes a parancsola¬ 
tokat mindig megtartani s az édes bűnről lemondani, aki megtanult 
nem-et mondani a test kívánságainak és a lélek alantas vágyainak. 


138 


Innen van az önmegtagadás, a megengedett dolgok térén gyako¬ 
rolt önkéntes lemondások nagy jelentősege , a ,, 

(Az önmegtagadás módja.) Minden onmegtagadas 
annyit ér, amilyen nehéz és amekkora áldozatunkba 

kCr A Krisztust követő lélek jelszava: ne múljék el egyetlen 
nap se önmegtagadás nélküli Reggeli imánkban ha¬ 
tározzuk el, hogy ma különösen miben akarunk onmegtagadast 
gyakorolni. Nagyböjtben, ádventben es egyes nagy ünnepek e 
különleges önmegtagadási gyakorlatokkal tisztogassu es 
sük lelkünket a szent események méltó unneplesere.^ A keresztény 
ember egész földi élete vigilia, szent előkeszuleti idő az orok elet 

naqy ünnepére. , , , , 

A testi önmegtagadás módjai: a torkosság es kenye- 
lemszeretet megfékezése, a böjtölés, a szórakozásról való önkén¬ 
tes lemondás. Lelki önmegtagadások: a kíváncsiság, 
tetszenivágyás, hiúság, türelmetlenség, harag, bosszúvágy es a 
nvelv megfékezése. Különösen fontosak és értékesek az alap¬ 
vető hibáink és gyengeségeink legyőzésere irányuló on- 

meqtagadások. . , . 

Megkönnyíti az önmegtagadás gyakorlását, ha valamié 
fölajánljuk lemondásunkat. Például valakiért, akit szedtünk, egy 
bűnös megtéréséért, szenvedőkért, missziókért, szenvedő lelkekert 
valamely kegyelem megnyerésérét, a jó halaiért, engesztelesul 
magunk vagy mások bűneiért. A szeretet leleményes es erős, ha 
szeretetből gyakoroljuk az önmegtagadásokat, könnyebben es ki¬ 
tartóbban leszünk önmegtagadók, önmegtagadasainkkal sok e- 
gyelmet és adományt imádkozhatunk ki Istentől es aldasai lehe¬ 
tünk környezetünknek. (Szent Margit; Liziői Szent Terez e e 1 
„rózsaesője".) 

A boldogság útja. Krisztus Urunk nemcsak az apostoloknak, 
hanem nagy népseregnek mondta a hegyi beszédet. Tehat minden 
embernek szól, amit ebben a boldogság eléréséről mondott. Az Ur 
tanítása szerint a boldogság útja ez: 

1 „Boldogok a lelki szegények, mert övék a mennyek országa. * 
Lelki szegény az, kinek lelke nem ragaszkodik a gazdagsághoz, pénz¬ 
hez, földi javakhoz. Gazdag ember is lehet lelki szegény, ha vagyonát 
lelke üdvére és mások javára használja és vagyona elvesztésen nem esik 
kétségbe. Viszont nem minden szegény egyúttal lelki szegény is, hanem 
csak az, aki türelemmel és elkeseredés nélkül viseli szegénységét es 
nem vágyódik módfelett a gazdagságra, nem irigyeli masok jólétét. 

2. Boldogok a szelídek, mert ők lesznek birtokosai a földnek. Az 
erőszakos ember nem egyszer könnyebben boldogul, azonban elveszti 
az emberek szeretetét. A szelídség megszerzi nekünk az emberek rokon- 
szenvét, jóakaratát és szeretetét, amit sem erőszakkal, sem hatalommal 
nem lehet kikényszeríteni. A szelídség uralkodik a szíveken. _ 

3. „Boldogok, akik sírnak, mert ők vigasztalást találnak. A sokat 
szenvedőknek, a kisemmizetteknek Isten szolgáltat majd igazságot az 
örök életben, míg akiknek minden sikerült és könnyű volt a földön, 
azoknak Isten már nem tartozik kárpótlással a másvilágon. 

4. „Boldogok, akik éhezik és szomjúhozzák az igazságot, mert ők 
kielégítést nyernek. Akik Isten igazságát és a megigazulást, a kegyel¬ 
met úgy éhezik és szomjazzák, mint az éhes ember a falat kenyeret, a 
szomjas vándor a hús vizet, azokat Isten kielégíti és jóllakatja örök 
igazsággal, jósággal, szépséggel és örömmel a mennyben. 

5. „Boldogok az irgalmasok, mert majd őnekik is irgalmaznak." 
Amilyen mértékkel mi mérünk másoknak, olyannal fog Isten is mérni 
nekünk, ahogyan ítélünk másokról, úgy fog Isten ítélni rólunk és ameny- 
nyire nagylelkűek vagyunk embertársainkkal szemben, annyira számít¬ 
hatunk Isten nagylelkűségére és megbocsátó irgalmára. 

6. „Boldogok a tisztaszívűek, mert ők meglátják Istent." Az érzéki- 
ség elhomályosítja a lelket, megtöri a szem tiszta fényét és az arc báját, 
idő előtt megöregíti és beteggé teszi a testet. A tisztaság ott csillog a 
szem fényében, ott ragyog az arc kedvességén, megőrzi a vér és az utó¬ 
dok egészségét, fogékonnyá teszi a lelket a szépség, jóság, igazság meg¬ 
látására és örök élvezetére. „Ó, mily szép a tiszta nemzedék..." 

7. „Boldogok a békességesek, mert ők Isten fiainak fognak hívatni." 
Az önzés mindig türelmetlen, gőgös és összeférhetetlen, a szeretet békés, 
szelíd és alázatos. A veszekedők, pletykálkodók, békétlenek a széthúzás, 
lazadas es elegedetlenség Szellemének uralmát terjesztik. A békessége¬ 
sek Isten gyermekei, mert Isten országa „igazság, béke és öröm." 

8. „Boldogok, akik üldözést szenvednek az igazságért, mert övék a 
mennyek országa. Boldogok vagytok, midőn szidalmaznak és üldöznek 
titeket, es hazudván minden rosszat mondanak rátok énérettem, örülje¬ 
tek es vigadjatok, mert jutalmatok bőséges a mennyekben." Máté 5. fej.) 

A boldogság útja: az Ür Jézus tanításának szívünkbe vésése 
és követése. „Mert mindaz, aki ezen igéimet hallgatja — mondotta 
isteni Mesterünk a hegyi beszéd végén — és azokat meg- 
cs elek szí, hasonló lészen a bölcs emberhez, ki házát kőszik¬ 
lára építette. És szakadt az eső, jött az árvíz, a szelek fútták és 
ama haznak estek; de nem dőlt össze, mert kősziklára volt ala¬ 
pítva. Es mindaz, aki ez igéimet hallja, de azokat meg nem 
teszi, hasonlóvá lészen a bolond emberhez, ki házát homokra 
epitette. És szakadt az eső, jött az árvíz, a szelek fútták és ama 

(Máté ^ ÖSSZedŐlt az ' és nag y volt annak omlása." 

Krisztus az út, az igazság és az élet! 

A LELKI KÖNYVEK 

a lélek vitaminjai. Szórakoztató olvasmányaidban is csak olyan 
regényt, verseskötetet olvass, melyből jó gondolatok maradnak 
meg lelkedben. Gondolkodva olvass, engedd a jó könyv gondo¬ 
latait beleszűrődni érzésvilágodba! így minden olvasmányoddal 
lelki tartalékot gyüjtesz a kísértések perceire és indításokat a 
jóra. Ezenkívül azonban szükséged van kimondott lelki olvas¬ 
mányra is, melyből Krisztus szól lelkedhez és gondolatain át adja 
kegyelmeit rendezett, szép belső világod kialakításához! Csak az 
tud világító lélekké válni, aki sok fényt gyűjtött össze szívében! 
Azért legyen állandóan kéznél valamilyen intelligens nagylea- 
nyoknak írt lelkiolvasmányod, melyből naponként olvasol elmé¬ 
lyedve 8—10 percig. Egyszerre ne sokat olvass, hanem mélyen: 
elgondolkozva, önmagadra alkalmazva, jóelhatározást levonva 
belőle! 

